
Susanna  en  die  Ouderlinge:  ’n  Vervolg 
(Nog  Altyd  Apokrief) 

Hennie  Aucamp 

Terwyl  ek  nou  die  dag  in  die  Openbare  Biblioteek,  Kaapstad,  sit  en 
wag  op  boeke  wat  ek  aangevra  het,  neem  ek  uit  verveeldheid  die  boek 
op  wat  die  naaste  aan  my  hand  staan:  TheBible  designed  tobe  read  as 
literature.  Gou  raak  ek  vervoer  deur  die  bekende  verhaal  van  Susanna 
en  die  Ouderlinge,  maar  ook  deur  die  onderwaterse  rustigheid  van  die 
leessaal.  Tot  dig  teen  die  vensters  is  die  blare  van  die  Kompanjiestuin. 
Soos  in  'n  somerhuisie  in  'n  tuin  sit  ek,  met  alles  groen  om  my,  selfs  die 
lig  wat  op  my  boek  val;  vergete  die  Brechts  wat  reeds  by  die  toonbank 
wag;  en  vergete  Kaapstad  met  sy  geruis  wat  net  so  wel  'n  wind  in  die 
blare  kon  gewees  het. 

Volgens  onbekende  graveerders  in  die  sewentiende  eeu,  en  skilders 
soos  Rembrandt  en  Rubens,  had  Susanna  'n  vrouenslyf.  ("Vrouslyf,” 
"manslyf":  begrippe  uit  my  kinderjare.  Met  plaasoë  het  die  oumense  'n 
lyf  getakseer;  verwonderd  en  selfs  ergerlik  geklink  as  'n  vrou  na  twee 
babas  nog  na  'n  meisie  lyk.  En  baie  onlangs  eers,  toe  ek  uit  'n  swembad 
klim,  het  Matoegegee  dat  ek  nie  meer  'n  seun  is  nie.  "'n  Manslyf,"  het  sy 
gesug;  en  daarmee  saam  haar  eie  jare  erken.  Wat  my  opnuut  laat  besef 
het  hoe  gedwarsboom  ouers  moet  voel  oor  die  eise  van  dekorum  en 
tradisie.  'n  Kort  tydjie  maar  het  hulle  reg  op  hierdie  liggaampies  wat 
hulle  geskep  het;  kan  hulle  dit  onbelemmerd  geniet:  molligheid  onder 
hul  hande  voel  buitel,  spartel,  of  stil  word  in  'n  diep,  byna 
voorgeboortelike  rus.  'n  Vriendin  vertel  'n  ontroerende  verhaal.  Hul 
gesin  het  uit  Pa,  Ma  en  'n  span  dogters  bestaan;  toe,  na  jare,  'n 
laatlammetjie.  En  natuurlik  is  die  seuntjie  deur  almal  verwen.  Meer  as 
een  keer,  vertel  sy,  het  haar  ma  by  'n  venster  gesit,  besig  met 
masjienwerk.  Maar  sy  was  waaksaam;  het  kort-kort  van  'n  kledingstuk, 
of  wat  ook  al  onder  die  naald  was,  opgekyk,  en  na  die  seuntjie  in  die 
tuin  gesoek.  Dalk  het  hy  met  'n  visblikkarretjie  gespeel,  of  met  modder 
en  klei,  langs  die  leivoor,  sy  eie  koppie  gemodelleer  deur  die  son; 
gebruineer,  soos  die  woordeboeke  sê,  maar  tot  iets  ligters  as  bruin, 
want  in  dié  stadium  was  hy  glo  blonderig.  Soms  het  die  moeder  die 
venster  opgeskuif  en  na  hom  geroep.  Langs  haar,  teenaan  die 
naaimasjien,  het  die  seuntjie  kom  staan,  en  gedweë  toegelaat  dat  sy 
gulpie  oopgeknoop  word.  Op  haar  handpalm  het  die  moeder  sy  jong 
geslag  laat  rus;  lank  oor  haar  werkbril  daarna  gekyk  voor  sy  dit 
woordeloos  weggesit  en  toegeknoop  het.  Dan  eers  het  sy  gepraat, 
alledaags  en  rustig:  "Loop  speel  maar  weer.”  Die  eerste  keer  dat  dit 
gebeur  het,  sê  my  vriendin,  was  sy  geskok;  later  het  sy  verstaan  dat  dit 
hier  om  dinge  gaan  wat  doodnormaal  behoort  te  wees:  dankbaarheid, 
verwondering,  geloof,  ongeloof.) 

'n  Vrouslyf  en  'n  manslyf:  liggame  wat  'n  vrug  gedra  of  verwek  het; 
volwasse  lywe,  nie  meer  so  vas  soos  vroeër  nie;  somers,  oorryp,  met 
reeds  die  soet  ruik  van  verval.  So  lyk  Susanna  se  lyf  op  Rembrandt  se 

skildery  wat  in  die  Staatsmuseum  in  Berlyn-Dahlem  hang:  ’n  vol  lyf  wat 
die  onskuldigheid  van  haar  oogopslag  loënstraf. 

Susanna  is  die  verbode  vrug  in  hierdie  eksotiese  tuin.  ’n  Forelpeer,  dis 
soos  haar  torso  lyk.  En  dié  peer  gee  lig  af  wat  op  die  Oueres  val,  en  op 
die  ryk  kleed  wat  so  artistiek  gedrapeer  is  oor  die  bank  of  trapleuning 
op  regterhand.  Rooi  is  verder  afwesig,  behalwe  in  Susanna  se  twee 
"muiltjies”  wat  aan  die  kant  van  die  water  staan  en  die  kleur  van  die 
kleed  opvang,  en  iets  daarvan  weggee  aan  die  water.  Die  tuin  smeul  in 
omber  en  verskiete  groene.  Selfs  ’n  geskoolde  plantkundige  sal  moeite 
hê  om  in  hierdie  vae  boomvorme  die  mastiekboom  en  die  steeneik  te 
vind  wat  so  ’n  sleutelrol  speel  in  Susanna  se  redding. 

Dié  skildery  bevredig  my  al  hoe  minder.  Susanna  lyk  betrap  deur  ’n 
kamera,  of  wat  destyds  moes  deurgaan  as  dokumenteerder:  die 
skilder.  Asof  sy  en  die  Oueres  besig  was  met  ’n  onskuldige  vryery  — op 
stuk  van  sake  is  die  regters  tog  eerbare  ooms  wat  nie  verder  sal  gaan  as 
wat  welvoeglik  is  nie  — en  nou  verras  word  deur  ’n  derde  party  wat  nie 
vooraf  ’n  afspraak  gemaak  het  nie.  Kortom:  my  lady  doth  protest  too 
little,  soos  daardie  Sabynse  vroue  van  Rubens  wat  hulself  met  ’n 
hupstootjie  op  die  perde  van  hul  ontvoerders  probeer  lig. 

In  die  prentekabinet  van  dieselfde  museum  is  ’n  voorstudie  van 
Susanna  wat  my  meer  oortuig.  Om  buitekunstige  redes  in  die  eerste 
plek:  sy  is  aansienlik  skraler  as  op  die  skildery,  meer  in  pas  met 
eietydse  maatstawwe  vir  vroulike  skoonheid.  En  sy  is  alleen.  Of  byna. 
Want  die  Oueres  is  by  implikasie  tóg  aanwesig,  maar  in  ’n  ander 
dimensie.  Hulle  staan  buite  die  tekening,  presies  waar  die  kyker  hom 
bevind.  Haar  blik  is  half  verskrik,  maar  ook  nie  heeltemal  nie,  want  die 
ooms  is  haar  tog  bekend,  en  sal  haar  geen  skade  berokken  nie;  maar  vir 
die  wis  en  die  onwis  — of  is  haargebaarspontaan?  — bedekeen  hand 
’n  bors,  terwyl  ’n  ander  na  die  laken  of  kleed  soek  wat  om  haaronderlyf 
gevou  is,  om  dit  vaster  saam  te  vat  om  haar  lendene.  Die  waarheid  van 
’n  skets,  het  ek  besef,  gaan  so  dikwels  verlore  in  ’n  groots  opgesette 
skildery.  Dis  waar ekshibisionisme meesal  lê:  in die eindprodukwatop 
’n  massapubliek  gerig  is,  en  nie  in  die  intieme  skets  of  notaboekiewat 
die  skildery'  voorafgaan  nie.  Die  skets  is  privaat:  ’n  fluistergesprek 
tussen  die  kunstenaar  en  sy  inval. 

Die  senuagtigheid  van  Rembrandt  se  kryttekening  (swart)  roep  ook  ’n 
ander  moontlikheid  op:  dat  Rembrandt  self  die  voyeur  is;  een  van  die 
Oueres,  of  albei,  die  onverstandige  en  die  minder  onverstandige.  Die 
uiteindelike  skildery  steun  hierdie  hipotese.  Want  die  Oueres  word  nie 
sonder  meer  as  twee  geil  ou  bokke  gesien  nie.  Die  een  wat  haar 
aanraak,  is  verskrik  oor  haar  skoonheid;  sou  dit  liewers  wou  bekyk  as 
besit.  Die  ander  Ouere  het  al  sy  les  geleer,  miskien  omdat  hy  ouer  is 
(silwer  baard  en  plooie,  teenoor  die  gladde  gesig  van  sy  kollega).  Hy 
hou  nie  alleen  sy  afstand  nie,  maar  ook  sy  hoogte.  Hy  kyk  neer  op  die 
toneel.  Koud  is  hy  darem  nie:  een  hand  klamp  om  ’n  leuning;  hy  leun 
vooroor,  sy  mond  effens  oop.  (’n  Ligte  hyging  onder  sy  swaar  kleed?) 
Rembrandt  is  die  indringer  in  hierdie  skildery;  en  ook  ons,  die  kykers. 
Maar  omdat  Rembrandt  die  lewe  afloer,  sien  hy  die  lewe  sondertooisel 
of  verdediging;  begryp  hy  soveel  meer,  en  kan  hy  by  voorbaat  vergewe. 


2 


Hy  het  dieou  mans  verstaan,  want  as  kunstenaar  was  ook  hy  'n  slagoffer 
van  die  skoonheid.  Een  reël  in  die  verhaal  moes  hom  aan  die  hart 
gegryp  het:  “En  alhoewel  albei  smoorverlief  op  haar  was,  het  hulle  nie 
hul  smart  aan  mekaar  durf  openbaar  nie.”  In  die  weergawe  wat  ek  in  die 
Openbare  Biblioteek  gelees  het,  kom  die  waardigheid  van  die  Oueres 
meer  tot  sy  reg:  “And  albeit  they  both  were  wounded  with  her  love,  yet 
durst  not  one  show  another  his  grief.”  En  in  ’n  Bybel  van  sy  eie  tyd  sou 
Rembrandt  kon  gelees  het:  “Ende  sy  waren  alle  beyde  te  ghelijke  tegen 
haar  ontsteken.  Ende  de  eene  schaemde  hem  sulx  den  anderen  te 
openbaren  ..."  En  as  daar  verderaan  in  die  verhaal  gesê  word  dat  die 
ou  mans  teenoor  mekaar  “hul  hartstog  erken”  het,  weet  jy  waarom 
Rembrandt  hulle  nie  belaglik  voorgestel  het  nie:  hulle  is  menslik,  en 
geregtig  op  genade. 

Ek  wens  Paul  Wunderlich  wil  hierdie  tema  opneem,  want  ook 
Wunderlich  is  ’n  literêre  skilder.  Hy  is  ’n  meester-eksegeet,  soos  selfs 
teoloë  sal  moet  toegee,  as  hulle  die  moed  het  om  sy  illustrasies  by 
Hooglied  van  naderby  te  bekyk.  Hy  bly  getrou  aan  die  konkrete  wêreld 
van  die  Bybel;  laat  metafoor  beeld  word.  Die  geliefde  wórd  ’n  jong 
takbok,  met  gewei  en  pienkrooi  tong;  maar  sy  lyf,  tot  brekens  toe 
gereed,  is  dié  van  ’n  man;  en  agter  haar  muur,  wat  die  lyn  van  ’n 
vroueliggaam  suggereer,  wag  die  geliefde,  klein  en  presies,  ’n  duifie. 
(Hooglied  2:9) 

Wunderlich  sal,  vanuit  die  perspektief  van  nou,  twyfel  aan  die  onskuld 
van  Susanna.  Daardie  jong  man,  versin  deur  die  Oueres,  is  maar  net  ’n 
beeld  van  hul  eie  verlangens  na  jeug;  maar  wie  sê  daar  was  nie  so  ’n 
jong  man  nie?  ’n  Vrou  wat  soveel  sorg  aan  haar  liggaam  bestee  het  as 
Susanna  kon,  al  was  dit  net  in  haar  gedagtes,  met  iemand  jonger,  baie 
jonger  as  haar  liggaam,  die  “soete  minne’’  bedryf  het. 

Nie  die  Apokriewe  het  my  aan  Susanna  laat  twyfel  nie,  maar 
Rembrandt;  en  my  twyfel  het  ingeloop  in  die  wit  na  die  slotreëls:  “En 
Hilkia  en  sy  vrou  het  God  geloof  vir  hulle  dogter  Susanna,  saam  met 
haar  eggenoot  Jojakim  en  haar  hele  familie;  omdat  sy  niks  verkeerds 
gedoen  het  nie.  En  van  daardie  dag  af  en  verder  het  Daniël  groot 
aansien  in  die  oë  van  die  volk  geniet.” 

’n  Slotreël  is  net  oënskynlik  ’n  stilstand.  Die  energie  vir  ’n  volgende 
episode  is  reeds  hierin  aanwesig.  En  dié  energie  stuur  seine  uit. 
Goed,  die  spanning  van  die  hofverloop  is  verby;  en  natuurlik  is 
Susanna  en  Jojakim  goddankbly  alles  hetteruggekeer  na  normaal.  Die 
familie-eer  bly  onaangetas.  Die  openbare  mening  is  weer  in  hul  guns, 
soos  van  ouds. 

Net  na  haar  godvrugtige  ouers  gegroet  het  en  huis  toe  is,  gaan  Susanna 
tuin  toe,  natuurlik  in  die  geselskap  van  haar  kamerbediendes,  want 
nalatig  mag  sy  nooit  weer  wees  nie.  Jojakim  kyk  aireeds  so  vreemd  na 
haar,  met  pyn  en  iets  soos  agterdog.  Sy  vat  aan  die  mastiekboom,  en 
ruik  aan  die  blare  van  die  steeneik.  Die  mastiekboom  noem  sy  Gedálja, 
die  steeneik,  Karéag;  en  sy  haatdie  bome,  en  bid  dat  ’n  geheime  siekte 
hul  weefsel  mag  aantas.  Maar  die  bome  bly  gesond:  groen  tente  op  die 
middaguur.  Sy  smeek  haar  man  Jojakim:  kap  af,  verwyder.  En  hy, 
gevestig,  en  gesteld  op  sy  besiftings,  en  met  respek  vir  tradisie,  sê: 

“Praat  nooit  weer  met  my  oor  hierdie  saak  nie.”  Dan  begin  Susanna 
belangstel  in  plante  en  hul  name:  om  iets  by  die  naam  te  ken,  isom  hom 
te  beheer.  Dit  weet  Daniël,  en  dit  weet  alle  mans,  ook  die  Ouderlinge. 
As  Gedálja  en  Karéag  gesê  het:  “Ag,  o regter,  so  ’n  boom  met  blare, 
weet  u,  ’n  bepaalde  skakering  van  groen,  en  dan  ’n  stam  met  takke  ...” 
Susanna  hoor  die  geskreeu  van  die  gepeupel;  voel  die  eerste  klip  teen 
haar  slaap,  wat  haar  laat  ruk  en  koes,  en  val  flou  neer  langs  haar  bad. 
Haar  kamermeisies  lê  haar  neer  op  die  rusbank  langs  die  water.  Een 
gaan  roep  die  ou  vrou,  Sara,  wat  met  kruie  en  flessies  kom.  Sara  smeer 
parfuum  aan  haar  meesteres  se  slape;  tiemie  in  die  warm  holtes  van 
haar  oksels.  Sy  knoop  Susanna  se  kleed  los  en  vryf  die  klammerige 
liggaam  met  haar  harde  ou  hande.  Susanna  kreun.  Sy  vermoed  ’n  man 
agter  hierdie  sterk,  seker  vingertoppe;  wriemel  onder  die  hande  wat 
vreemde  woorde  oor  haar  liggaam  skryf,  of  liggies  en  tergend  sirkels 
teken  op  haar  buik.  In  haar  wel  op,  soos  ’n  fontein  in  die  dorsland,  ’n 
naam;  blink  ’n  oomblik  in  die  son;  sak  terug  in  die  sand. 

“Sy  is  swanger,”  fluister  die  ou  vrou,  Sara,  en  kyk  op  in  die 
blaregeritsel. 

En  dan  Jojakim,  haar  middeljarige  man,  vas  aan  sy  gebruike  en 
gewoontetjies,  wat  iets  hards  aan  sy  gesig  gee;  ’n  strakheid  aan  sy 
bewegings.  Selfs  by  Susanna  in  die  bed  vergeet  hy  nooit  wie  hy  is  nie. 
Hy  bedwing  die  diep,  desperate  lus  in  sy  liggaam;  besweer  hartstog  tot 
plig.  En  weet  dat  hy  haar  tekortdoen  en  homself  verneder.  En  tog 
beteuel  hy  hom,  want  gee  hy  toe  aan  sy  nood,  mag  God  hom  neervel 
met  ’n  blimsemskig. 

Na  die  verhoor  neem  hy  haar  nóg  minder  by  hom.  Die  Here  weet  sy  het 
nie  skuld  daaraan  nie,  maar  sy  is  nie  meer  dieselfde  nie.  Hul  óú  oë  het 
haar  besoedel;  haar  halfpad  kaal  gesien,  of  heeltemal,  en  die 
kruietuintjie  in  die  koelte  wat  vir  sýoë  bedoel  is,  en  alleen  sýoë,  met  hul 
begeertes  verskroei  en  onteer.  En  daar  kon  ander  oë  gewees  wat  haar 
uit  die  lower  dopgehou  het,  want  sy  tuin,  weet  hy  nou,  is  tóg  toeganklik. 
Ander  oë  ...  jong  oë  ...  God,  nee,  dan  liewer  die  Óuderlinge  ...  In  ’n  sin  is 
Susanna  skuldig.  Want  sy  was  nie  versigtig  nie.  En  wie  nie  versigtig  is 
nie,  gee  toe  aan  iets  wat  ver  is  van  die  lig;  iets  wanhopigs,  soos 
begeerte  of  wellus  of  wraak.  En  die  skielike  ding  oor  die  afkap  van  die 
bome:  as  daar  nou  meer  as  een  voorval  was,  onder  elke  boom?  Dan  is 
daar  mos  onskuldige  bloed  vergiet,  voor  God  en  mens  en  Daniël? 
En  Daniël?  Hy  wat  regop  wandel  in  die  wet,  sal  die  duiwel  hóm  met  rus 
laat? 

In  loom  nagte  hoor  hy  Susanna  met  ’n  groot  stem  uitroep:  “En  nou  moet 
ek  sterwe  terwyl  ek  niks  gedoen  het  van  die  dinge  waarvan  hulle  my  op 
kwaadwillige  wyse  beskuldig  het  nie.  ” 

Later  kwel  die  stem  hom.  Want  dit  behoort  aan  ’n  ryp,  voldrae  vrou.  En 
hy  bid  dat  hy  alles  mag  vergeet:  die  woorde,  die  stem  en  die  vrou. 

In  die  Markies  van  Ogebeur  ’n  onwaarskynlike  maartog  logiese  ding. 
Die  held  red  die  heldin  van  verkragting,  maar  wanneer  sy  na  haar 
ontstellende  ervaring  diep  inslaap  onder  die  invloed  van  ’n 
slaapdrankie,  raak  sy,  buite  haar  wete  tóg  onteer,  en  dit  deur  haar 
redder;  en  raak  swanger.  Na  baie  beproewinge,  party  baie  snaaks. 


4 


vind  hulle  mekaar:  eind  goed,  alles  goed. 

So  kon  dit  nooit  vir  Daniël  en  Susanna  gebeur  het  nie. 

Maar  miskien  groei  daar  in  die  bruin  tuin  wat  Rembrandt  ontwerp  het, 
hoe  onherkenbaar  ook,  ’n  mastiekboom  en  ’n  steeneik,  met  hoog,  hoog 
teen  elke  stam  op  waar  geen  menseoog  dit  kan  sien  nie,  net  God 
alleen,  fyn  uitgekerf  in  die  bas,  ’n  deurpylde  hart,  met  ’n  D en  ’n  S in  dié 
omlysting. 

9 Januarie  1980 

Een  plattegrond  van  De  Kapellekensbaan 

Ter  nagedachtenis  van  Louis  Paul  Boon 
(15  Maart  1912  — 10  Mei  1979) 

Marcel  Janssens 

Onder  de  hedendaagse  Vlaamse  auteurs  die  zowel  structureel  als 
thematisch  hun  stempel  drukten  op  deontwikkeling  van  de  roman  in  de 
Nederlanden  na  de  tweede  wereldoorlog,  bekleedt  Louis-Paul  Boon 
een  vooraanstaande  plaats.  Met  hem  werd  het  proletarische 
gezichtspunt  in  de  Vlaamse  roman  ingeburgerd;  in  zijn  narratieve 
teksten  komt  ook  een  gedurfd  modernisme  op  verhaaltechnisch  vlak 
aan  bod.  Om  die  twee,  overigens  nauw  samenhangende  redenen 
wordt  hij  nu  algemeen  als  een  van  de  belangrijkste  schrijvers  uit  de 
hedendaagse  Nederlandse  literatuur  geprezen,  hoewel  hij  — meer 
nog  in  Vlaanderen  dan  in  Nederland  — vrij  lang  op  die  erkenning  heeft 
moeten  wachten. 

In  de  jaren  1960  — 1970  steeg  zijn  faam  zo  snel  dat  hij  vanaf  1972  door 
de  Nederlandse  en  Vlaamse  PEN-club  en  de  Maatschappij  der 
Nederlandse  Letterkunde  te  Leiden  zelfs  kon  worden  voorgedragen 
voor  de  Nobelprijs.  Hijzelf  heeft  die  aktie  van  zijn  supporters  blijkbaar 
nooit  heeltemal  ernstig  genomen.  Maar  het  moet  hem  deugd  gedaan 
hebben  op  het  eind  van  zijn  leven  de  erkenning  te  mogeri  smaken  die 
hij  lang  had  moeten  derven.  In  de  eerste  versie  van  De 
Kapellekensbaan  van  1953  stond  een  stukje  onder  de  titel  In 
memoriam  de  literatuur;  daarin  bekloeg  hij  zich  bitterzoet  over  zijn 
miskenning  omdat  hij  (weer)  geen  officiële  prijs  kon  krijgen:  “alhoewel 
ikzelf,  boontje,  ook  met  het  een  en  ander  meeding  ...  met  enkele 
boeken  die  ik  onder  de  ronkende  naam  Louis-Paul  Boon  schreef ...  en 
alhoewel  die  prijs  eigenlijk  voor  mij  zou  moeten  zijn,  gun  ek  hem  toch 
aan  zettermom  ...  alhoewel  ...  nogmaals  alhoewel  ...  want  ik  heb  die 
prijs  nodig  om  een  beetje  te  leven  en  wat  te  schrijven  ...  maar  tot  daar, 
laat  men  vandaag  die  prijs  aan  zettermom  geven,  en  binnen  zoveel  jaar 
aan  mij,  ook  als  ik  hem  niet  meer  nodig  zal  hebben.” 

Zijn  meesterwerk,  het  tweeluik  De  Kapellekensbaan  — Zomer  te 
Ter-Muren  (1953  — 1956),  een  turf  van  oorspronkelijk  meer  dan 
duizend  bladzijden,  werd  gelukkig  door  de  kritiek  en  de  lezer 
geleidelijk  aan  ontdek  en  gewaardeerd  als  een  der  weinige 

sleutelboeken  uit  de  naoorlogse  romanliteratuur  in  Vlaanderen.  Boon 
heeft  naast  ander  uiterst  waardevolle  teksten  in  zijn  laaste  jaren  ook 
minderwaardig,  o.m.  zielig  pornografisch  werk  afgeleverd,  dat  zijn 
reputatie  geen  goed  heeft  gedaan.  We  zullen  ons  in  dit 
herdenkingsartikel  in  hoofdzaak  met  De  Kapellekensbaan  bezig- 
houden. 

De  roman  kreeg  zijn  titel  van  de  volkse  benaming  van  een  straat  in  het 
dorp  Erembodegem,  een  gemeente  bij  de  Oostvlaamse  provinciestad 
Aalst,  Boons  geboorteplaats.  Daar  is  een  Ter-Murenstraat,  in  de 

volksmond  naar  een  kapel  van  O.  L.  Vrouw  "Kapellekensbaan” 
geheten.  De  in  het  hoofdverhaal  over  Ondine  en  Oscarke  verhaalde 
feiten  zijn  voor  een  groot  deel  historisch.  Ze  speelden  zich  af  in  Aalst 
op  het  eind  van  de  19e  eeuw  en  in  het  begin  van  deze  eeuw.  De  twee 
textielfabrieken,  waarrond  dat  deel  van  de  roman  draait,  hebben 
werkelijk  bestaan.  Maar  Boon  verplaatste  de  aktie  naar  de 
randgemeente  Erembodegem  om  de  gelijkenis  met  inwoners  en 
toestand  in  zijn  geboortestad  Aalst  niet  te  zeer  te  laten  uitschijnen. 
Volgens  Boons  eigen  zeggen  werkte  hij  aan  de  twee  romans  van 
september  1942  tot  oktober  1953.  Inderdaad,  de  redactie  van  het 
eerste  deel,  De  Kapellekensbaan,  heeft  zich  wellicht  overongeveer  1 0 
jaar  uitgestrekt.  Met  grote  zekerheid  mag  gesteld  worden  dat  in  het 
oorspronkelijke  project  alleen  de  “historische  roman"  over  Ondine 
gepland  was.  Daarin  wou  Boon  via  een  romanstructuur,  die  ten  dele 
gefingeerd  zou  zijn,  de  geschiedenis  van  de  opkomst  en  de  neergang 
van  het  socialisme  in  Vlaanderen  vanaf  het  laatste  kwart  van  de  19etot 
het  midden  van  de  20e  eeuw  vertellen.  Maar  al  schrijvende  vond  hij  de 
afstand  tussen  die  historische  roman  en  zijn  eigen  levensomstandig- 
heden  (literatuur)  (in  die  jaren  1942  — 1953)  te  groot.  De  opsplitsing 
tussen  fictie  en  realiteit  (leven)  ervaarde  hij  als  te  artificieel.  Daarom 
combineerde  hij  nog  twee  andere  verhalen  met  het  hoofdverhaal  over 
de  opgang  en  neergang  van  het  socialisme. 

Over  de  structurele  samenhang  van  die  drie  niveaus  zal  ik  het  in  dit 
opstel  vooral  hebben. 

De  publicatie  van  De  Kapel lekensbaan  is  een  geschiedenis  apart,  die 
ik  hier  niet  helemaal  kan  reconstrueren.  Er  bestonden  in  het  begin  van 
de  jaren  1950  zeker  twee  verhalen  over  de  Kapellekensbaan:  het 
historisch  verhaal  over  Ondine,  en  het  eigentijdse  verhaal  over  de 
leefwereld  van  Boon  en  zijn  vrienden  tijdens  het  schrijven  aan  het 
boek.  Konden  die  twee  teksten  als  twee  afsonderlijke  boeken 
gepubliceerd  worden,  of  moesten  zij  tot  één  romantekst  verstrengeld 
worden?  Uit  de  correspondentie  met  zijn  uitgever  — De  Arbeiderspers 
te  Amsterdam  — blijkt  dat  Boon,  die  toen  met  zware  financiële 
moeilijkheden  te  kampen  had,  er  zou  in  toegestemd  hebben  dat  er 
twee  afzonderlijke  boeken  zouden  verschenen  zijn.  Daar  zou  hij  dan 
twee  keer  een  honorarium  voor  gekregen  hebben  ...  Het  ene  boekzou 
over  Madame  Ondine  gehandeld  hebben,  het  andere  over  “De  wereld 
van  vandaag"  ...  Om  artistieke  redenen  zou  hij  de  eenheid  van  het 
manuscript  verdedigd  hebben,  maar  hij  zat  in  geldnood  en  hij  vroeg 
om  voorschotten  op  zijn  ereloon  ...  Na  vrij  lange  aarzelingen  besloot  de 
uitgever  in  juli  1950  tot  de  publicatie  van  slechts  één  boek  over  de 
Kapellekensbaan  met  de  door  Boon  gewenste  vervlechting  van  de 
verschillende  teksten.  Het  duurde  nog  tot  1953  eer  het  boek  op  de 
markt  kwam.  Heeft  de  uitgever  zo  lang  geaarzeld  om  te  investeren  in 
dat  resoluut  experimenteel  gestructureerde  boek,  omdat  hij  zich 
afvroeg  of  het  in  het  nochtans  zo  modernistisch  gerichte  Nederland  van 
de  jaren  1 950  wel  een  succes  zou  kunnen  zijn  op  de  boekenmarkt?  De 
Vlaamse  markt  was  voor  zo  ’n  boek  in  het  begin  van  de  jaren  1 950  nog 
niet  ontsloten,  maar  Nederland  misschien  wel?  De  moed  van  de 

uitgever  werd  beloon,  inmiddels  zijn  een  vijftiental  edities  van  De 
Kapellekensbaan  verschenen,  en  kort  vóór  Boons  dood  in  mei  1979 
verscheen  opnieuw  de  oorspronkelijke  integrale  tekst  van  de 
dubbelroman  in  één  band  van  931  bladzijden  * 

Boon  zelf  karakteriseert  en  becommentarieert  de  opbouw  van  de 
dubbelroman  voortdurend  binnen  de  tekst  zelf.  Ik  citeer  ter  illustratie 
slechts  twee  uitspraken:  één  by  het  begin  van  De  Kapellekensbaan, 
waar  hy  de  nieuwe  vorm  van  de  roman  omschrijft  as  volgt:  “b.v.b.  een 
roman  waarin  ge  alles  holderdebolder  uitkeert,  kwak,  gelijk  een  kuip 
mortel  die  van  een  stelling  valt"'^;  en  een  andere  typering  bij  het  begin 
van  Zomer  te  Ter-Muren,  waar  het  vaak  gebruikte  beeld  van  de  zee 
terugkeert:  "ach,  het  is  weeral  een  zee,  een  chaos  en  nog  méér,  het 
spijt  mij  genoeg”.^ 

Laten  we  nu  de  niveaus  die  in  de  "chaos"  van  de  tekst  hoe  dan  ook  een 
hechte  samenhang  vormen,  een  voor  een  van  naderbij  bekijken. 

Op  het  eerste  niveau  wordt  in  de  spiegel  van  het  Ondine  verhaal  een 
stuk  sociale  geschiedenis  van  Vlaanderen  gereflecteerd,  zoals  al 
gezegd,  de  geschiedenis  van  de  opkomst  en  de  verburgerlijking  van 
het  socialisme.  Dit  verhaal  beslaat  ongeveer  de  helft  van  het  boek  en 
wordt  cursief  gedrukt.  Het  wordt  als  traditioneel  auctorieel  verhaal  in 
een  soort  kroniekvorm  opgebouwd  met  behulp  van  vele  stukjes  die 
door  de  band  maar  anderhalve  bladsijde  beslaan. 

Om  dat  niveau  met  de  wereld  van  vandaag  te  verbinden  bedacht  Boon 
het  tweede  niveau:  het  Ondine-verhaal  spruit  als  het  waren  voort  uit  de 
ontmoetingen  en  gesprekken  van  de  vriendeh  ten  huize  van  Boon  op 
de  Kapellekensbaan  in  de  jaren  1940/50.  Als  verteller  treedt 
ge-Boontje  op:  een  uit  de  volkstaal  afkomstige  vertellersattitude  die 
Boon  hier  op  biezonder  geschikte  manier  aanwendde  ter  verkrijging 
van  de  illusie  van  een  “onmiddelijke  vertelwijze".  Boons  vrienden 
hebben  vernomen  dat  hij  aan  een  boek  over  hun  wereld  aan  het 
schrijven  is  en  komen  daarover  — en  nog  over  zoveel  andere  dingen  — 
buurten.  Op  dit  niveau  treden  heel  andere  personages  met  hun  eigen 
karakter,  problemen,  avontuurtjes  en  ideetjes  op  dan  in  het 
Ondine-verhaal.  De  “wereld  van  vandaag”  wordt  uitgebouwd  tot  een 
eigen  stuk werkelijkheid,  die  als  min  of  meer  zelfstandige  romanwereld 
naast  de  Ondine-wereld  komt  te  liggen,  weer  versneden  in  een 
brokkelige  mozaïek  van  tientallen  korte  stukjes.  Belangrijker  zijn 
echter  de  verbindingen  met  het  eerste  niveau. 

Niet  alleen  blijkt  in  de  roman  van  de  vrienden  het  duidelijkst  de 
verburgerlijking  van  de  revolutionaire  idealen,  ook  brengt  de  “wereld 
van  vandaag”  het  boekthema  in  de  tekst  binnen.  De  vrienden  komen 
niet  alleen  luisteren  naar  wat  Boontje  schrijft  of  informeren  naar  wat  hij 
van  zins  is  uit  te  werkenover  de  geschiedenis  van  het  socialisme  op  de 
Kapellekensbaan;  zij  verstrekken  hem  ook  advies,  geven  hun 
meningen  ten  beste,  beginnen  zelf  materiaal  in  de  vorm  van  anekdoten 

1 . Louis-Paul  Boon  De  Kapellekensbaary/Zomer  te  Ter-Muren.  Amsterdam,  Uitgeverij 
De  Arbeiderspers/Em.  Querido’s  Uitgeverij  B.V.,  (1979) 

2.  S.C.,  p.  12. 

3.  S.C.,  p.  392. 

en  dgl.  aan  te  dragen,  en  treden  ook  als  de  eerste  critici  van  zijn  boek 
naar  voren. 

Niet  alleen  als  critici,  maar  op  de  duur  ook  als  echte  schrijvers.  Hun 
samenkomsten  zijn  "hearings”  en  “readings”,  maar  ook  echte 
schrijf-zittingen  waarbij  de  lezer,  als  het  ware  in  de  schrijfcel  van 
ge-Boontje,  de  wording  van  het  boek  over  de  schouder  van  die 
verschillende  schrijvers  mee  kan  maken.  Het  boek  is  het  werkvan  een 
schrijvers-collektief.  Eerst  spreken  de  vrienden  over  “uw  boek”,  weldra 
over  “ons  boek”.  De  auteur  van  die  tekst  is  dus  niet  het  individu 
Louis-Paul  Boon,  maar  een  gemeenschap  van  vrienden  met  al  hun 
gelijklopende  en  afwijkende  standpunten  inzake  artistieke  smaak  en 
romantechniek  — natuurlijk  ook  inzake  politiek.  De  niet  finaal 
gedirigeerde  en  zeker  niet  auctorieel  gecensureerde  variëteit  van 
standpunten  en  gezichtspunten,  die  de  produktie  van  het  boek 
veelzinnig  bepalen,  ligt  voor  een  groot  deel  aan  de  basis  van  de 
fundamentele  ambiguïteit  die  aan  de  hele  roman  De  Kapellekensbaan 
kleeft. 

De  creatie  van  dat  tweede  niveau  dat  het  eerste  produceert, 
becommentarieert  en  bekritiseert,  is  een  gekende  modernistische 
techniek.  De  Kapellekensbaan  is  een  roman  over  het  schrijven  van  een 
roman,  een  tekst  over  de  produktie  van  een  tekst.  Het  boekthema  is  er 
niet  marginaal  in,  maar  essentieel.  De  Kapellekensbaan  is  een  tekst 
over  het  schrijven  van  een  tekst  gelijk  De  Kapellekensbaan.  De  lezer, 
zoals  gezegd,  doorloopt  de  verschillende  fazen  van  de  tekstproduktie 
vanuit  een  eerste  loge,  m.a.w.  in  het  gezelschap  van  de 
tekstproducenten  zelf:  plannen  maken,  grondplan  uittekenen, 
materiaal  verzamelen  en  selecteren,  schrappen,  het  verhaal  in 
hoofdstukken  verdelen,  opschrijven,  herschrijven,  commentaar 
leveren,  kritiek  uitbrengen  (waardoor  Boon  veel  later  eventueel  uit  te 
brengen  kritiek  al  bij  voorbaat  kan  ondervangen).  Dat  alles  gaat 
gepaard  met  veel  twistgesprekken  die  in  de  plaats  van  een  consensus 
alsmaar  meer  onbeslechte  en  ambiguë  meerzinnigheid  opleveren. 

Er  is  evenwel  nog  een  derde  niveau  in  de  romantekst.  Een  der  vrienden 
van  ge-Boontje  is  zekere  Johan  Janssens,  dichter,  joernalist  en 
huisschilder  — ongetwijfeld  een  alter  ego  van  Louis-Paul  Boon.  Voor 
zijn  krant  herschreef  Johan  Janssens  de  geschiedenis  van  Reinaert  de 
Vos  in  de  vorm  van  korte  verhaaltjes  of  “hoekjes”,  zoals  Boon  self  er 
jarenlang  voor  de  krant  schreef.‘‘  Die  hoekjes  over  de  lotgevallen  van 
Reinaert  en  Isengrimus  wii  hij  aan  het  manuscript  van  De 
Kapellekensbaan  toevoegen,  en  zo  geschiedt.  De  fragmenten  worden 
met  de  vele  stukjes  uit  de  twee  andere  teksten  gemengd.  Natuurlijk 
speelt  de  tekst  van  Johan  Janssens  zich  niet  zo  maar  in  de  “donkere 
middeleeuwen”  af;  hij  vertelt  nog  eens  het  eigentijdse  verhaal  van  de 
opkomst  en  het  verval  van  socialistische  idealen  bij  middel  van  een 
adaptatie  van  de  middeleeuwse  verhaalstof.  Het  verhaal  over  de 

4.  De  teksten  over  Reinaert  en  Isengrimus  werden  later  gebundeld  in  het  boek 
Wapenbroeders  (Amsterdam,  1955). 

underdog  Isengrimus,  deerlijk  beetgenomen  door  de  listige  profiteur 
Reinaert,  verbeeldt  in  travesti  het  wedervaren  van  de  revolutionaire 
beweging  in  Vlaanderen  na  1945  en  bevat  zoveel  verdoken 
toespelingen  op  eigentijdse  situasies  en  personen  dat  niet  kan 
getwijfeld  worden  aan  Boons  bedoelingen.  Het  derde  niveau  is 
evenzeer  als  het  tweede  een  parallelhandeling  t.o.v.  het  eerste. 

De  kruisverbindingen  (en  kruisbestuivingen)  tussen  de  drie  niveaus 
liggen  voor  de  hand.  Het  Ondine-verhaal  weerspiegelt  zich  in  de 
geschiedenis  van  de  vrienden;  het  Reinaert-verhaal  weerspiegelt  zo 
wel  de  ontwikkelingscurve  van  de  Ondine-tekst  als  de  “wereld  van 
vandaag",  de  gemeenschappelijke  idee  achter  de  drie  verhalen  is 
immers  het  verlies  van  revolutionaire  gedachten  en  idealen,  tezamen 
met  het  besef  van  de  onverbeterbaarheid  van  de  “eeuwige  mens", 
want  zoals  het  in  de  donkere  middeleeuwen  was,  zo  verging  het  in  de 
jaren  1800  en  zoveel,  en  zo  gaat  het  er  nu  nog  altijd  op  de 
Kapellekensbaan  aan  toe  ... 

Er  is  ten  slotte  nog  een  heel  smalle  (vierde)  tekststrook  in  het  boek,  die 
ik  nog  even  moet  vermelden.  In  slechts  een  paar  hoekjes  treffen  we  nog 
een  “ik"  aan  dat  niets  anders  kan  zijn  dan  “ik,  Louis-Paul  Boon".  We 
leren  de  verteller  in  zijn  ge-Boontjerol  kennen  op  het  niveau  van  de 
vrienden,  en  in  die  rol  toont  hij  zich  het  vaakst.  Maar  op  een  paar 
plaatsen  komen  rechtstreekse  ik-fragmenten  in  detekst  voor,  waarin  de 
schrijver  de  fictionele  of  literaire  vertellersrol  verlaat,  het  masker  van 
het  fictionele  arrangement  afwerpt  en  zich  onomwonden  manifesteert 
als  “ik". 

Dat  gebeurt  in  een  paar  emotioneel  hooggespannen  fragmenten  vol 
verkropte  bitterheid  zoals  in  de  stukjes  over  zijn  verdronken 
jeugdvriend  Veenmanneke  en  zijn  gestorven  zus  Jeanneke.  Dat 
gepijnigde  “ik"  komt  achter  de  hele  fictionele  machinerie  vandaan, 
zeggend  dat  geen  enkele  fictionele  constructie  ooit  de  volheid,  tevens 
de  smart  en  de  bitterheid  van  het  leven  kan  uitdrukken  of  evenaren.  Een 
van  Boons  hoofdbedoel  ingen  bij  het  schrijven  van  De 
Kapellekensbaan-Zomer  te  Ter-Muren  was  pogen  te  schrijven  “hoe  het 
leven  is". 

Daartoe  deed  hij  een  beroep  op  zijn  bestudeerde  chaos-struktuur  en 
leende  hij  zich  tot  fictionele  truucs  als  het  ge-Boontje- 
vertelperspectief.  Maar  hij  ziet  in  dat  zelfs  zo  ’n  artistiek  vuurwerk  niet 
opkan  tegen  de  levenswarme  werkelijkheid.  In  stukjes  als  die  over 
Veenmanneke  en  Jeanneke  zegt  hij  dan  ook  — buiten  alle  literaire 
manipulatie  om  — ronduit  “ik”.  Die  passages  zijn  de  somberste  en  de 
wanhopigste  van  het  hele  boek.  Ze  balanceren  niet  op  de  dialectiek 
van  opgang  en  neergang  zoals  de  drie  overige  niveaus,  zij  zijn 
verbitterd  hartzeer,  zonder  meer.  Vanzelfsprekend  dikken  zij  de  sfeer 
van  defaitistisch  verzaken  en  vermoeide  weemoed  aan  die  over  het 
hele  boek  hangt. 

Ik  zou  de  samenhang  van  de  vier  niveaus  als  volgt  kunnen 
schematiseren: 


In  het  vervolg  Zomer  te  Ter-Muren  blijken  de  hoofdrolspelers  de 
revolutionaire  strijd  te  hebben  opgegeven.  Er  wordt  niet  meer  voor  een 
socialistische  samenleving  gevochten,  de  moegestreden  enkelingen 
trachten  zich  op  de  eerste  plaats  te  beveiligen  tegen  de  vervreemding 
in  een  wereld  van  “barbaren”.  Enkele  thema’s  die  al  in  de  knop  in  het 
eerste  boek  staken,  worden  hier  uitgewerkt,  o.m.  de  onmogelijkheid 
om  de  maatschappij  om  te  wentelen  in  socialistische  zin.  De 
nihilistische  somberheid  is  er  in  het  tweede  deel  met  rasse  schreden 
op  vooruitgegaan.  Boon  heeft  na  de  vele  ontgoochelingen  wat  betreft 
de  politieke  evolutie  in  zijn  land  nog  weinig  positiefs  overgehouden. 
Hij  blijkt  nog  te  geloven  in  een  "Republiekder  Vrijen",  een  wereldwijde 
gemeenschap  van  eerlijke  lieden,  maar  hij  trekt  zich  alvast,  gekwetst 
van  binnen,  terug  in  zijn  reservaat,  van  waaruit  hij,  “tedere  anarchist”, 
soms  vol  medelijden  soms  sarcastisch  de  ergernisgevende  leugens 
en  contradicties  van  onze  samenleving  kan  becommentariëren. 

Als  conclusie  vat  ik  de  thematiek  van  De  Kapellekensbaan  nog  eens  in 
een  paar  woorden  samen.  Bij  uitbreiding  moge  die  karakterisering  ook 
gelden  voor  het  hele  werk  van  Louis-Paul  Boon  zoals  het  zich  tussen 
1940  en  1970  ongeveer  ontwikkelde. 

In  zijn  werk  domineren  twee  complementaire  thema’s:  het  besef  van  de 
ambiguïteit,  en  het  besef  van  de  vele  tekortkomingen,  m.a.w.  de 
uiteindelijke  onverbeterbaarheid  van  de  mens.  Terwijl  het  eerste 
thema  zich  vooral  op  het  vlak  van  de  literatuur  en  de  romantechniek 
laat  voelen,  werkt  het  tweede  thema  in  hoofdzaak  in  op  het  vlak  van  de 

socialistische  aktie.  Maar  beide  thema's  karakteriseren  de  (negatieve) 
dynamiek  in  beide  vlakken. 

Wat  het  eerste  thema  betreft  kan  gesteld  worden  dat  het  boek  de  kloof 
tussen  het  leven  en  de  letteren  wil  overbruggen.  De  verteller  noemt  het 
boek  “een  zwarte  sneeuwbal  die  altijd  groter  en  somberder  wordt”:  zo 
zwelt  het  boek  maar  aan  en  het  ploft  neer  in  velle  straat,  totergernis  van 
velen.  Maar  met  dat  boek,  dat  niet  omwille  van  de  kunst  zoeigenzinnig 
werd  ineengetimmerd,  poogt  de  verteller  de  veelkantige  complexiteit 
van  de  werkelijkheid  te  overmeesteren.  Nieuwsoortige,  allicht 
aanstootgevende  en  verwarringzaaiende  artistieke  strukturen,  die  zelf 
chaos,  zee,  een  omgekipte  kuip  mortel,  zwarte  sneeuwbal  enz.  enz.  ... 
zijn,  tonen  schaalmodellen  van  de  maatschappelijke  chaos.  Ze  tonen 
die  niet  alleen,  ze  trachten  er  met  woorden  en  met  fictionele  middelen 
ook  vat  op  te  krijgen.  Als  bevechting  van  de  chaos  is  de  kunst  in  het 
project  van  De  Kapellekensbaan  echXer  gedoemd  om  zelf  in  de  chaos 
te  blijven  steken.  De  kunst  als  creatie  van  orde  en  zin  is  tot  mislukking 
gedoemd.  Die  spiegel  van  de  werkelijkheid  die  De  Kapellekensbaan 
wil  voorhouden  (“zoals  het  leven  is”)  barst  en  kraakt  langs  alle  kanten. 
Daarin  is  de  fundamentele  ambiguïteit  van  Boons  wanhopig-ambitieus 
schrijfproject  gelegen. 

In  de  Ondine-tekst  komt  een  zeer  betekenisvol  personage,  Vapeur, 
voor,  die  de  doelstellingen  van  de  schrijver  zelf  incarneert.  De  arme 
werkman  Vapeur  zoekt  al  zijn  hele  leven  in  zijn  werkplaats  tevergeefs 
naar  een  “perpetuum  mobile”.  Ook  de  verteller  Boon  zoekt  en  zoekt 
naar  een  literair  “perpetuum  mobile”  dat  de  natuur  een  spiegel  voor 
zou  kunnen  houden  (zoals  gezegd  wordt  in  Hamlef),  maar  hij  slaagt 
daar  evenmin  in  als  Vapeur.  De  complexiteit  van  de  werkelijkheid  vindt 
geen  equivalent  in  een  nog  zo  complex  artistiek  construct.  Zo  kraakt  en 
barst  dat  boek  zelf  langs  alle  zijden.  Het  kon  eindigen  met  de  woorden 
“enzovoort  enzovoort”  ...  De  Bultkarkas,  een  vreemde  man  van  De 
Kapellekensbaan,  komt  ge-Boontje  in  het  laatste  stukje  nog  een 
alternatief  project  van  een  boek  over  hun  straat  voorbehouden;  ik  zal 
eens  vertellen  wat  in  uw  (ons)  boek  moet  voorkomen,  want  (zegt  hij) 
“uw  boek  zal  weeral  geen  boek  zijn,  er  zal  niets  in  staan  over  het  leven 
GELIJK  HET  LEVEN  IS”.®  De  bittere  zelfironie  van  zo  'n  anticlimax  als 
finale  is  overduidelijk.  Alle  pogingen  van  de  auteur  om  de  chaos  van 
het  leven  met  woorden  te  lijf  te  gaan  en  te  bedwingen  blijven  in  wezen 
ambigu.  Hamlet,  die  een  paar  keer  in  sleutelpassages  ter  sprake  komt, 
is  het  ware  prototype  van  die  fundamentele  ambiguïteit.  Met  Hamlet 
worden  beelden  als  het  Dood  Punt,  de  put  zonder  bodem,  de  spiraal 
zonder  eind  en  dgl.  verbonden;  in  dergelijk  semantisch  veld  tolt  ook 
het  ambiguë  schrijfproject  van  De  Kapellekensbaan  wanhopig  rond. 
De  ambiguïteit  op  het  artistieke  vlak  loopt  parallel  met  de 
verlammende  ambiguïteit  die  de  hoofdpersonen  ook  met  betrekking 
tot  de  sociale  strijd  in  een  patsituatie  maneuvreert.  Ondines 
lotgevallen  weerspiegelen  de  verwording  van  socialistische  doelstel- 
lingen.  Zij  kon  een  mooie  wijze  vrouw  geworden  zijn,  haar  klasse 

waardig,  maar  ze  ontaardt  tot  zelfzuchtige  bourgeoise.  Zo  blijkt  ook  de 
geschiedenis  van  het  socialisme  in  Aalst  sedert  de  jaren  1800  en 
zoveel  uitermate  ambigu  te  zijn.  Idealen  worden  verprutst  door  de 
onverbeterbare  verdorvenheid  van  de  kleine,  hebzuchtige,  in  de  grond 
bange  mens.  Slogans,  doctrines,  partijprogramma's  zullen  die  interne 
fataliteit  niet  genezen.  Boon  blijkt  meer  vertrouwen  te  hebben  gesteld 
in  zijn  anarchistische  outsiders-positie  dan  in  de  strijdvaardigheid  van 
de  revolutionair  op  de  barricades. 

Met  het  tweede  thema  is  Boons  uiteindelijk  “disengagement”  t.o.v.  de 
revolutionaire  actie  verbonden.  De  evolutie  van  zijn  werk  vanaf  de 
vroegste  teksten  in  de  jaren  1940  vertoont  een  geleidelijke 
verzwakking  van  zijn  engagement  in  de  klassenstrijd.  Hij  heeft  ooit 
gezegd;  als  je  dertig  bent  kun  je  een  subversief  boekals  De  voorstad 
groeit  schrijven,  op  je  veertigste  vloek  je  wanhopig  als  in  De 
Kapellekensbaan,  maar  als  je  zestig  bent  laat  je  dat  vloeken  en 
vechten  aan  anderen  over,  omdat  het  in  de  grond  toch  weinig  zin  heeft 
de  mensen  “te  schoppen  tot  zij  een  geweten  krijgen”.  In  een  interview 
voegde  hij  daaraan  toe  dat  hij  genoeg  bedrogen  en  gesard  geworden 
was  als  een  Isengrimus  en  dat  hij  zich,  als  Reinaert  in  zijn  Malpertuus, 
verder  alleen  nog  wenste  terug  te  trekken  in  zijn  reservaat  achter  het 
gewoel  van  de  wereld.  (Boons  eigen  woning  in  Erembodegem  heette 
paradoxaal  genoeg  “Isengrimus”  ...). 

In  dit  verband  is  een  verwijzing  naar  het  gewijzigde  slot  van  Mijn  kleine 
oorlog  (eerste  uitgave  in  1946)  niet  ongepast.  De  laatste  zin  in  de 
eerste  versie,  in  hoofdletters  gedrukt  en  vaak  geciteerd,  geeft  uiting 
aan  de  vastberaden  beslistheid  van  de  wereldverbeteraar  die  met  zijn 
idealen  van  rechtvaardigheid,  broederlijkheid  en  vrede  de  mensen 
opvorderend  toespreekt  en  ze  zou  schoppen  tot  zij  een  geweten 
krijgen.  In  1 946  spiegelde  Boon  zich  nog  de  mogel  ijkheid  voor  om  als 
schrijver  gewetens  onder  druk  te  zetten.  Maar  in  de  versie  van  1960 
voegde  hij  twee  hoofdstukjes  toe,  schrapte  de  laatste  zin  en  besloot  het 
boeken  met  de  woorden:  “Wat  heeft  het  alles  voor  zin?”.  Aldus 
verkeerde  zijn  revolutionaire  bewogenheid  in  anarchistisch  scep- 
tisme. 

Katholieke  Universiteit  Leuven 

Visie  plus  visier 

Breytenbach  se  prosa  n.a.v.  onlangse  tekste 
H.C.T.  Muller 

Die  miernes  swel  op  ja  die  fox-terrier  kry  'n  weekend  en  ander  byna 
vergete  katastrofes  en  fragmente  uit  ’n  ou  manuskrip  is  ’n  versameling 
tekste  van  Breyten  Breytenbach  wat  deur  die  uitgewery  Taurus, 
volgens  ’n  bekendmaking  in  die  pers,  byeen  gebring  is  vir  die 
geleentheid  van  die  digter  se  41ste  verjaardag.  Soos  die  mededeling 
vooraf  aandui,  bevat  dit  grotendeels  stukke  uit  die  oorspronklike  ms. 
van  Katastrofes  (1964)  en  daarnaas  enkele  vroeër  prosatekste  wat  in 
Sestiger  er\  Confrasf  verskyn  het.  Slegs  die  laaste  twee  stukke  is  van 
meer  resente  datum.  Die  voorlaaste,  "efflata/ejectamenta”,  het  in  De 
Vlaamse  Gids,  Jg.  58,  no.  6,  Junie  1974  verskyn  (dis  ook  in 
Nederlandse  vertaling  opgeneem  in  De  boom  achter  de  maan  in  die 
versameling  van  A.  van  Dis  en  J.  Louter),*  terwyl  die  laaste  stuk,  "arse 
poetica:  ’n  monoloog  deur  ’n  anus”,  oorspronklik  vir  'n  Seisoen  in  die 
paradys  (1976)  bedoel  was.  Volgens  ’n  mededeling  deur  Breytenbach 
self  in  Ig.  werk*  stam  hierdie  “opstelletjie”  uit  die  periode  van“’n  hele 
paar  jaar  gelede”.  (Dus  ongeveer  die  vroeë  sewentigerjare?) 

Dié  nuwe  versameling  is  geen  afgewerkteeenheidsbundel  nie:  ons  het 
merendeels  oorgeblewe  analekta  uit  die  buurt  van  Breytenbach  se 
eerste  prosa  in  Om  te  vlieg  en  Katastrofes  van  die  vroeë  jare  sestig. 
Die  stukke  hier  moet  gevolglik  in  verband  met  die  vorige  werk  beskou 
word,  en  bied  terselfdertyd  ’n  geleentheid  vir  ’n  oorsigtelike  blikop  die 
skrywer  se  “prosas”.  Verder  vra  die  “arse  poetica”-essay,  vir 
aanvulling  en  begrip,  om  ’n  vergelyking  met  ander  uitsprake  van 
Breytenbach  oor  sy  kunsbeskouing  en  die  rol  van  die  kunstenaar. 
Volledigheidshalwe  moet  vermeld  word  dat  die  nuwe  bundel  een 
verdubbeling  bevat.  Die  stuk  “teregstelling”  is,  benewens  geringe 
tekswysigings  (paragrafering  en  die  weglating  van  ’n  strategies 
gekursiveerde  My),  ’n  duplisering  van  “dinsdag  12  Maart”  in 
Katastrofes.  Daar  is  geen  besondere  rede  vir  die  herhaling  nie;  dis 
seker  te  wyte  aan  ’n  glips  by  die  samestelling  a.g.v.  die  titelwysiging 
wat  plaasgevind  het  tussen  die  tydskrif-publikasie  in  Contrast  en 
opname  in  Katastrofes. 

I 

Die  oorheersende  motiewe  in  Om  te  vlieg  en  Katastrofes  is  teen 
hierdietyd  reeds  goed  bekend.  Alles  verskyn  hiersooservaardeurdie 
gepynigde  wete  van  ’n  “ek”,  ’n  wese  teruggewerp  op  homself,  ’n 
lydende  dier  geskend  deur  “bewussyn”,  wat  gekonfronteer  word  met 
“grinnekende  absurditeit”  in  ’n  sinlose  heelal  en  met  ’n  wrede, 
grusame  wêreld  waar  ontreddering  en  ontbinding  — van  die  ek  sowel 
as  die  stelselsen  ruimtes  buite  hom  — hoogty  vier.  In  Om  te  vlieg  isdie 
omgewing  van  die  mens  ’n  ontaarde  hospitaal  en  slaghuis  tegelyk,  ’n 
voorstelling  wat  ’n  sterk  ooreenkoms  vertoon  met  Jean  Luc  Godard  se 

Weekend  waarin  die  moderne  maatskappy  as  ’n  soort  sosiale  abattoir 
uitgebeeld  word.  Die  bodem  en  die  samelewing  is  gaterig  melaats,  vol 
lyke,  en  word  voortdurend  deur  dreigende  vliegtuie  met  o.m.  menslike 
oorskot  gebombardeer,  terwyl  die  verteller(s)  intussen  patetiese 
vlug-navorsing  en  vliegpogingsonderneemomdaaruitteontsnap.  Die 
verteller(s)  as  gekweste  Ikarus  word  dan  in  Katastrofes  vervang  deur ’n 
reisende  “spioen”  wat  deur  ’n  reeks  onthullings  hierdie  wêreld  verder 
probeer  blootlê  en  sy  eie  posisie  daarin  bepaal.  Sowel  die  poging  om 
te  vlieg  en  die  onthullings  word  vereenselwig  met  die  Zen- 
Boeddhistiese  satori:  daar  is  ’n  strewe  na  ’n  deurligting  deur 
blootstelling  waardeur  die  werklikheid  besweer  kan  word. 

By  alle  onderlinge  uiteenlopendheid  van  aanbieding  tref  ’n  mens  in 
Breytenbach  se  vroeër  prosa  steeds  dieselfde  basiese  procédé  aan. 
Nêrens  verskyn  die  “gemiddelde  werklikheid”  van  die  sg.  gewone 
realisme  met  enige  konsekwentheid  nie.  Die  normale  perspektief  is 
steeds  uit  fokus  gewring,  in  watter  vorm  dit  ook  al  geskied.  Of  dit 
droom-weergawe  is  (as’t  ware  direk),  surreële  skets,  groteske 
anekdote,  parabel,  allegorie,  variasie  op  ’n  sprokieswerklikheid  — 
altyd  word  die  mediaan-afstand®  van  die  realistiese  instelling  gereken 
gekrimp  of  opgehef  sodat  die  gewone  verbygesteek  probeer  word  na  ’n 
verdere  dimensie  van  onthulling. 

"Realisme”  in  die  literatuur  bly  in  elk  geval  ’n  modus  wat  alleenlik  in 
verhouding  met  ander  metodes  van  werklikheidsaanbieding  bepaal 
kan  word.  Dit  lê  op  ’n  glyskaal  van  “wyses”  waarvan  die  grense 
ineenvloei,  en  waarvolgens  allerlei  moontlikhede  van  onderlinge 
verbintenisse  moontlik  word.  (Dis  ’n  bekende  feit  van  die  literêre 
geskiedenis  dat  elke  nuwe  beweging  wat  hom  teen  ’n  voorafgaande 
periode  verset,  daarop  aanspraak  maak  dat  dit  in  die  een  of  ander 
opsig  meer  “realisties”  is,  ’n  beter  benadering  van  ’n  belangriker 
werklikheid  verteenwoordig).'* 

In  Om  te  vlieg  is  dit  interessant  om  op  te  merk  hoe  Breytenbach  ’n 
onseker  en  fluktuerende  spel  met  die  aard  van  sy  prosa  speel.  “Want  ek 
wil  vlieg,  dis  die  boek  se  tema.  . . . Ek  weet  net  dis  nie  simbolies  nie,  ek 
wil  nie  ontsnap  nie,  inteendeel”,  word  daar  op  p.  13  gesê.  Op  p.  34  lui 
die  besinning  op  die  skryf  anders:  ”...  om  dan  maar  te  skryf,  ’n  storie  te 
versin  omtrent  vlieg,  al  is  dit  dan  net  simbolies  en  voorlopig”,  terwyl 
daar  in  die  later  afsluitende  “ode”  aan  Panus  weer  ’n  slag  ’n  relativering 
voorkom  volgens  die  inhoud  van  die  eerste  bewering:  “Daarom, 
alhoewel  hierdie  opstel  nie  simbolies  wil  wees  nie,  is  dit  vir  my  ’n 
uitbeelding  van  ons  bepaalde  kanker  en  melaatsheid,  ons 
hoogsbeskaafde  verfyning  en  verrotting  wat  moord  en  massamoord, 
inkerkering  en  foltermetodes  kan  motiveer  en  goedpraat.”  (p.92) 
Ten  spyte  van  die  teenspraak  is  dit  duidelik  dat  Breytenbach  se 
“uitbeelding”  van  sy  selfaangeduidetemas,  en  soook  in  Katastrofesen 
in  die  jongste  bundel,  “simbolies”  is  in  die  sin  dat  die  grense  van  die 
alledaagse  verbygestreef  en  uitgewis  word.  Normale  verhoudinge 
verval  of  word  omgekeer;  a.g.v.  die  verskillende  verstellingsmiddele 
word  die  realiteit  volgens  Breytenbach  se  visie  gediagnoseer  en  gedui 
deur  middel  van  ’n  “tweede”  ongewoner  werklikheid  wat  opgeroep 

word.  Dit  gebeur  ook  in  dié  stukke  en  passasies  wat  aandoen  as 
onmiddellike  droom-weergawes,  gevalle  waar  die  leser,  as  hy  gerig 
sou  wees  op  te  presiese  interpretasie,  geneig  moet  wees  om  soos 
Josef  aan  die  bakker  en  skinker  in  die  tronk  te  vra;  Is  uitlegging  nie  ’n 
saak  van  God  nie? 

’n  Uitvloeisel  van  die  basiese  tegniek  is  die  onlogiese  oorgange  wat 
telkens  in  die  prosas  voorkom.  Daardeur  word  die  gewone  onnatuurlik 
en  die  natuurlike  ongewoon  gemaak  deur  plotselinge  en  onthutsende 
transformasies:  tussen  werklikheid  en  fantasie  (en  omgekeerd),  tussen 
letterlikheid  en  beeld,  tussen  dinge  en  hul  mutasies.  Meermale  — vgl. 
ook  Breytenbach  se  opmerkings  oor  "simboliek”  hierbo  — is  dit  asof 
daar  in  die  skrywer  se  fantasierykheid  steeds  die  impuls  van  ’n 
nerveuse  energie  teenwoordig  bly  wat  nie  net  danksy  en  met  die 
gestaltegewing  te  voorskyn  kom  nie,  maar,  omdat  vormvastheid 
gewantrou  word,  ook  rebellerend  daartéén  bly  woeker  en  dit 
voortdurend  kwalifiseer,  wysig  en  as  ontoereikend  wil  verklaar.  Dit 
alles  word  geregistreer  in  ’n  verskeidenheid  van  vertelhoudings  wat 
tog  iets  van  ’n  gemeenskaplike  toonaard  het.  Deurgaans  bly  ’n  mens 
bewus,  ook  in  die  geestigheid,  van  ’n  soort  vasbeslote  wil  tot 
afstand-neem,  ’n  nonchalance  en  onbewoënheid  wat  in  sommige 
stukke  bewus  ongevoelig  is  en  in  ander  die  aard  van  ’n  byna 
katatoniese  staat  van  skok  en  verskrikking  aanneem  (vgl.  vir  Ig.  bv. 
‘’ekspulsie’’,  "flip’’,  "oorlog  en  ouderdom’’  en  die  twee  kersverhale  in 
Katastrofes). 

Ook  die  kleiner  styltrekke  van  die  werk  staan  in  noue  verband  met  die 
algemene  tegniek.  ’n  Mens  dink  hier  veral  aan  Breytenbach  se 
beeldspraak  en  die  "gelyktydige”  sintaksis  waarvan  hy  dikwels 
gebruik  maak.  Wat  laasgenoemde  stylmiddel  betref:  die  sinsbou 
waardeur  woordgroepe  sonder  die  skakels  van  b.v.  voegwoorde  naas 
mekaar  geplaas  word,  laat  meermale  indrukke  en  beelde  (en  dus  ook 
werklikhede)  oormekaar  skuif.  Die  perspektiwieseopeenvolging  in  die 
tyd  wat  ’n  gewone  sintaktiese  ontplooiing  veronderstel,  word  versteur 
omdat  ’n  simultaneïteit  en  ’n  vereenselwiging  van  dinge  binne  een 
bewussynsoomblik  vasgevang  probeer  word.  Só  bv.  in  Om  te  vlieg: 

"Dae  aaneen  piets  die  water  in  stywe  straaltjies  uit  die  skimmel 
lug  kleef  aan  die  bome  die  lydsame  bome  gorrel  deur  die  gate  en  rol 
in  die  slote”  (p.  18), 

waar  d.m.v.  die  sinsbou  die  reën  uit  die  lug  en  die  lug  self  gesamentlik 
aan  die  bome  kleef,  en  die  bome  ook  gorrel  saam  met  die  water.  In  ’n 
verhaal  soos  “bergen”  in  Katastrofes spee\  diésoortsintaksisverder’n 
rol  in  die  oorgang  van  die  meer  werklike  na  die  onwerklike,  die 
transformasieproses  waardeur  blomme  verander  in  seemeeue  in  ’n 
dreigende  wit  wêreld: 

“Die  ganse  wêreld  is  wit  daar  is  niks  om  te  eet  nie  maar  nogtans  swel 
vreemde  karbonkels  gesaai  oor  die  aardoppervlakte  en  woeps  bars 
oop  en  kopknikkende  wit  blomme  groei  daaruit  die  seemeeue  stryk 
neer  en  bekyk  die  blomme  met  gekantelde  beenkoppe. ...  In  die  nag 
hoor  ek  ’n  lawaai  en  as  ek  vervaard  wakkerskrik  het  die  blomme 
reeds  die  venster  uit  opgevlieg  en  kwê-kwê  fladder  nou  in  die  wit 

nag  buite  en  loer  na  my  met  knoopoë”  (p.  11). 

Breytenbach  se  vermoë  om  in  sy  beeldspraak  ’n  surrealistiese 
ineenskakeling  van  kontekste  te  bereik  is  oral  opvallend,  maar  daar 
kom  in  sy  prosa  by  geleentheid  ook  ’n  soort  oënskynlike  fantasering 
voor  waarop  mens  die  aandag  kan  vestig.  In  die  jongste  bundel  is  dit 
afwesigof  inelkgeval  nêrenssofrappantsoos  somsin  Katastrofesrwe. 
Ek  bedoel  dié  gevalle  waar  ’n  saak  met  die  eerste  indruk  — en  anders 
as  op  die  normale  metaforiese  wyse  — as  ’n  buitengewone 
”onmoontlikheid”  voorkom  maar  terselfdertyd  eintlik  ’n  realistiese 
tekening  van  ’n  gegewe  inhou.  In  ”fragment  van  ’n  kwitansie”  kom  daar 
twee  voorbeelde  hiervan  kort  na  mekaar  voor  — gekursiveer  in  die 
passasie  wat  volg,  met  ’n  annotasie  of  wat  daarby: 

”...  en  ek  het  ’n  man  gesien  wat  ’n  lamppaal  vashou  en  ’n  vrou  wat 
aartappels  sit  en  skil  op  ’n  sypaadjie  en  berge  agter  die  torings  van 
die  katedrale  van  ’n  dorp  en  ’n  bus  wat  rinkel  soos  ’n  ou  klavier  en  'n 
koerant  met  ’n  hoed  opop  die  trappe  van  ’n  blok  woonstelle  en  'n 
mossie  wat  kaalvoet  sit  en  rook  in  ’n  palmboom  ...”  (p.  25). 

Die  vreemde  koerant  is  — relatief  maklik  om  raak  te  sien  — heel 
gewoon  en  word  gelees  deur  ’n  persoon  waarvan  net  die  hoed  agter  die 
blaaie  uitsteek.  En  soos  mens  dit  kan  waarneem  op  ’n  koue  oggend  kan 
daar  werklik  ’n  wit  rookwasempie  voor  ’n  mossie  se  snawel  verskyn,  en 
die  voetjies/pootjies  is  letterlik  kaal,  ongeveerd. 

Hoewel  daarin  heelwat  blyke  van  sy  beweeglike  verbeelding  en 
taalvernuf  voorkom,  en  ’n  mens  om  verskillende  redes  graag  tekste 
soos  bv.  ‘’kersverhaal  1”,  “die  boenk”,  ”die  heer  kleks  se  kamer”, 
"ekspulsie”,  ”flip”  (ondanks  die  swak  slot)  en  “oorlog  en  ouderdom”  in 
Katastrofes,  net  soos  enkele  passasies  en  eintlik  die  hele  gedurfde 
poging  tot  ’n  giroskopiese  vlug-ontwerp  in  Om  te  vlieg  as  iets 
besonders  wil  aanmerk,  moet  tog  beweer  word  dat  Breytenbach  se 
prosa  glad  nie  die  gelyke  van  sy  beste  poësie  is  nie. 

Om  te  vlieg  bevat  te  veel  malende  gedagtevlug;  die  sirkulerende 
opeenstapeling  van  variasies  op  dieselfde  besonderhede  steek  te 
dikwels  die  grens  oor  na  ongekontroleerde  uitspattigheid.  Dit  werk  op 
die  duur  afstompend  sodat  daar,  ondanks  verrassende  kleiner  detail, 
gaandeweg  die  gevoel  ontstaan  van  ’n  te  aanhoudende  warrelende 
gedoe  óm  motiewe  van  die  “opstel”  heen  wat  eerder  al  genoegsaam 
onder  die  aandag  gebring  is. 

Myns  insiens  — en  dit  word  gesê  met  die  voordeel  van  ’n  terugblik  — 
was  R.  Antonissen  ook  te  meegaande  in  sy  hooggestemde  lof  vir 
Katastrofes^  ’n  waardeskatting  wat  verder  deur  André  P.  Brink 
onderskryf  is  in  sy  bespreking  daarvan  as  ‘”n  skitterende 
samehangende  kaleidoskoop  waarin  die  verskeidenheid  van  klein 
katastrofetjies  saamhang  in  ’n  enkele  geheel”.®  Dis  wel  so  dat 
Breytenbach  se  prosa  uit  dieselfde  “dampkring”  as  sy  (vroeëre)  poësie 
ontstaan  het,  ’’  maar  dit  bly  ’n  riskante  metode  om,  soos  Antonissen 
miskien  te  werk  gegaan  het,  tematiese  en  ook  sekere  tegniese 
verwantskappe  te  aansteeklik  te  laat  meetel  in  die  oordeel  oor  werke 
wat  as  tipes  verskillend  is.  Sommige  van  die  korter  prosas  in 
Katastrofes  (bv.  “fragment  van  ’n  kwitansie”,  “ekspulsie”,  “herfs”) 

benader  wel  a.g.v.  'n  neiging  tot  ritmiek  in  sinsbou  en  -volgorde  wat  ’n 
mens  ’n  prosa-gedig  kan  noem,  maardie  stukke  behoort  oorwegend  tot 
die  terrein  van  “the  other  harmony  of  prose”. 

In  die  eerste  plek  moet  mens  meld  dat  die  eenheid  van  die  boek  soms 
baie  yl  en  los  is,  d.w.s.  binne  die  algemene  eendersheid  van  siening  en 
ondanks  die  feit  dat  daar  soms  ooreenstemmende  gegewens  en 
beelde  voorkom.  Op  sigself  belangrik  as  aanduiding  van  ’n 
grondliggende  motivering  agter  die  stukke  is  die  "oopmaak’’  aan  die 
begin  en  die  “opsomming  van  ’n  toeris  se  verslag  by  sy  tuiskoms”,  die 
sluitstuk  in  half-essayistiese  trant  aan  die  einde,  maar  hierdie 
raamwerk  kom  nogtans  voor  soos  ’n  rasionalisasie  agteraf,  spesiaal 
“aangewend”  in  ’n  poging  om  die  afsonderlike  onderdele  saam  te 
snoer.  Dit  gebeur  omdat  sommige  van  die  prosas  (vgl.  bv.  “hulle  is 
almal  amerikaners”,  “misoes”,  “om  met  stilwees”,  “witbrood”,  “my 
illusie”)  gewoon  te  min  om  die  lyf  het  om  op  hul  eie  ’n  besondere 
bydrae  tot  die  geheel  te  lewer. 

Om  dergelike  stukke  te  laat  inval  by  die  patroon  van  ’n  reeks  opnames 
van  katastrofale  lotsbestemmings  vereis  van  die  leser  ’n  kleiner  of 
groter  graad  van  forsering:  hulle  moet  hul  belangrikheid  aan  die  res 
ontleen  in  plaas  daarvan  dat  hulle  self  ’n  duidelike  skakering  tot  die 
geheel  toevoeg.  Die  stukke  bevat  dan  nie  genoeg  aan  binding  om 
werklik  sinvol  binne  die  omlysting  van  die  boek  te  ’spreek'  nie:  dis  asof 
hulle  bly  steek  in  die  bloot  buitenissige,  die  vlak  van  grillige  inval. 
Gepaard  hiermee  is  daar  meermale  ’n  sterk  sweem  van  effekbejag,  met 
soms  die  neiging  tot  oppervlakkige  en  jeugdige  sportsmakery  — vgl. 
bv.  “selfmoord  3”. 

By  dié  stukke  wat  as  geheel  of  gedeeltelik  die  indruk  skep  van 
getranskribeerde  drome  (bv.  “witbrood”  en  “my  bandmasjien”)  het 
mens  ook  soms  die  gevoel  dat  bepaalde  detail  net  sowel  anders  kon 
gewees  het,  dat  gegewens  (dalk  in  aansluiting  by  die  Surrealistiese 
tradisie  van  so  min  ingryping  van  “buite”  as  moontlik)  aangebied  word 
asof  hulle  op  sigself  reeds  voldoende  betekenis  besit.  Hierdie 
tendense  van  ’n  gemis  aan  noodwendigheid  hang  miskien  saam  met  ’n 
sekere  argeloosheid  van  die  verteller  t.o.v.  onderdele  van  die  geheel. 
“Móre  kan  ek  dalk  ’n  ander  verslag  skryf,  het  die  illusie  miskien  ’n  ander 
vel”,  word  daar  in  die  “opsomming”  gesê  (p.  131). 


Gesien  die  herkoms  van  die  meeste  tekste  in  die  jongste  bundel, 
verwag  ’n  mens  vooraf  om  ooreenkomste  met  Breytenbach  se  vroeër 
gepubliseerde  prosa  aan  tetref.  Verbande  isoral  op  te  merken  strektot 
by  gevalle  van  die  eendersheid  van  spesifieke  besonderhede.  In  die 
“kleremaker”-verhaal  (p.  9 e.v.)  waar  die  oorlogsgeskonde  verteller  ’n 
aangewerkte  hand  op  die  plek  van  ’n  onderbeen  kry,  het  ons  dieselfde 
gruwelik-patetiese  aanlap-operasie  wat  ook  voorkom  met  die  verrotte 
engelbeen  in  “gebreekte  hemelvaart”  in  Katastrofes.  Die  langste 
verhaal,  “strafbare  onskuld”  roep  dieselfde  soort  semi-allegoriese 
situasie  op  wat  in  “troebel  dobbelsteentjies”®  aangetref  word,  en  werk 


18 


verder  met  die  motief  van  religieuse  inkerkering  en  indoktrinasie 
(“hulle  wou  ’n  monnik  van  my  maak  ...  opgesluit  ...  in  ’n  ommuurde 
bos”)  wat  in  “misoes””  figureer. 

Die  stuk  “troosprys”  hier  sluit  aan  by  “wedren”,*®  die  verhaal  wat  die 
dolle  sinloosheid  van  ’n  tegnologiese  rat-race  aan  die  kaak  stel.  In 
“troosprys”  ontvang  die  verteller  vir  sy  sesde  plek  in  ’n  “gedugte 
sneeu-resies”  as  beloning  ’n  hondjie,  ’n  oorlas  waaraan  gewoond 
geraak  moet  word,  en  waarvan  die  naam,  Dodo,  met  suggesties  van 
uitsterwing  en  dood,  wrangerig  aansluit  by  “Ek  het  die  goeie  stryd 
gestry,  ek  het  die  wedren  voltooi”.  Die  verhaal  is  egter  die  mindere  van 
“wedren”  en  ten  regte  uit  Katastrofes  weggelaat  ten  gunste  (kan  mens 
sê)  van  laasgenoemde:  albei  saam  sou  dáár  ’n  ongewenste 
eendersheid  meegebring  het.  Ondanksoppervlakkige  verskille  isdaar 
ook  ’n  verwantskap,  ’n  herhaling  van  dieselfde  motief,  waarte  neem  by 
“opslag  van  meuie”  in  hierdie  bundel  en  "selfmoord  2”.“  In  albei  is 
daar  die  ongeërgde  owerspel  van  die  verteller  met  ’n  vrou  wie  se  man 
al  hul  eskapades  as  ’n  droewige  agternaloper  en  onsuksesvolle  wreker 
vergesel.  Nogmaals  is  die  stuk  in  Katastrofes  ’n  beter  verhaal,  hoewel 
die  plek  van  die  meule  (as  ruimte  waar  die  ongevoelige  uitbuiting  van 
die  medemens  uitgevoer  word,  tuistes  wat  maal  en  vergruis?)  daar 
ingeneem  word  deur  ’n  meer  neutrale  hotel. 

Verder  sou  mens  kon  sê  dat  ’n  verhaal  soos  “die  nuwe  profeet”,  asook 
die  sprokiesagtige  “lank  gelede”,  aansluit  by  die  werklikheid  van  Om 
te  vlieg.  In  eersgenoemde  is  die  ganse  stratosfeer  opgevul  met  die 
uitgeteerde  oorblyfsels  van  vroeëre  vlieërs.  Dit  is  in  “hierdie  vullishoop 
en  begraafplaas  van  ’n  heelal”  waar  die  verwese  figuur  God  IV, 
oorblyfsel  van  die  Drieëenheid,  ronddool  en  by  toeval  in  “operasie 
godgryp”  opgespoor  word,  om  moeisaam  sy  droewige  boodskap  aan 
die  aarde  deur  te  gee.  In  “lank  gelede”  vlieg  ’n  meisietjie,  los  van  haar 
gebondenheid  aan  die  aarde,  tot  by  Venus,  maar  haar  ontvoering  tot 
daar  deur  die  wind  en  die  verdere  inval  vandaar  om  die  aarde  te 
“verlos”,  lei  tot  geen  werklike  bevryding  uit  gevangenskap  nie. 
Belangriker  egter  as  geïsoleerde  ooreenkomste  is  die  feit  dat  mens 
deurgaans  dieselfde  algemene  sfeer  as  in  Katastrofes  aantret.  Dis  ’n 
wêreld  van  vervreemding,  wedersydse  uitbuiting,  gevoelloosheid,  van 
’n  bewussyn  se  rampspoedige  konfrontasies  met  ontmensliking  wat 
van  oral  dreig.  Deur  al  die  variërende  besonderhede  loop  ’n 
beklemming,  die  vrees  vir  vasgevang  word  deur  dood,  verval  en 
gewelddadige  gesagstrukture.  Soos  in  Katastrofes  wissel  die 
vertellersgestalte  en  sy  vertelhoudings.  By  geleentheid  is  hy  die 
kunstenaar  as  “sportiewe”,  aanpasbare  bedrieër,  iets  soos  ’n  geslepe 
picaro  in  die  miernes  van  ’n  stadsbeskawing  waarin  “’n  Trop 
krygsgevangenes  aanmekaar  geketting  met  bebloede  bene”  voorkom 
en  digters  “ongenadiglik  rondgestoot  (word)  deur  die  legioene  mense” 
(“die  miernes  swel  op”).  Soms  is  hy  onbewoë  getuie  van  geweld  en 
wanstaltigheid  ("die  fox-terrier  kry  ’n  weekend”,  “kleremaker”),  en 
andersyds  weer  ’n  persoonlik-betrokke  “ek”  wat  direk  praat  — soos  bv. 
die  smekende  appellant  in  “strafbare  onskuid”. 

’n  Opvallende  motief,  wat  elders  by  Breytenbach  voorkom  maar  in 

hierdie  stukke  relatief  sterk  na  vore  tree,  is  dié  van  die  mens  se 
aanpassing  by  die  gruwel,  sy  lydsame  aanvaarding  daarvan  totdat  dit 
verwerk  is  tot  die  gewone:  d.w.s.  die  proses  van  mitisering  van  die 
verskriklike  tot  alledaagsheid  waarin  die  oorgawe  aan  inperking  en 
doodsheid  nie  meer  as  sodanig  besef  word  nie.  Hierdie  aksent  is  oral 
afleesbaar,  bv.  in  die  doodnugter  "ongevoelige”  verhaaltrant  waarop 
reeds  i.v.m.  Katastrofes gewys  is,  maarditval  ook  op  hoe  dikwels  daar 
in  dié  stukke  die  een  of  ander  terugval  plaasvind  — ná  aanvanklike 
moontlikhede  van  bevryding,  vlug,  ontsnapping,  hoër  bereikinge  — tot 
’n  toestand  van  rigiede  aanvaarding.  Vergelyk  bv.  die  volgehoue 
kondisionering  in  “kleremaker”;  die  lagwekkende  aweregsheid  in  die 
logika  van  die  hooffiguur  in  "dietweegesig”  (’n  verhaal  met,  terloops,  ’n 
onbevredigende  slot)  wat  treurig  isoor  diegebrekaan  tronke  in  sy  land 
en  ook  sy  tweede  gesig/vryer  alter  ego  outoritêr  wil  beheer;  die 
verteller  wat  hom  aangepas  het  by  ’n  burgerlike  bestaan  en  nou  nie 
raad  weet  met  sy  onnutsige  oom  Jan  wat  in  sy  dogter  se  kêrel 
gereïnkarneer  is  nie  (“atavisme”);  die  sanger  in  ”vlug”  wat  later  klaend 
’n  lewe  van  roetine  lei;  die  mislukte  aanslae  wat  op  mense  op  aarde 
uitgevoer  word. 

In  die  ironiese  ”die  redding”  word  ’n  inspuiting  van  buite  vir  die  aarde 
se  kwaad  net  opgeneem  en  geneutraliseer;  dit  werk,  net  soos  alkohol, 
as  ’n  nuwe  verdowingsmiddel.  Die  verhaal  illustreer  as  geheel  die 
futiliteit  van  “hervormings”  binne  ’n  verrotte  heelal.  In  ”lank  gelede” 
word  aangedui  dat  die  aardvaste  mense  hulself  verweer  teen  die 
heugenis  van  ’n  moontlike  omwenteling  en  bevryding  mettalismansen 
gerusstellende  spreekwoorde.  In  "strafbareonskuld”  het  ’n  mens  in  die 
vertwyfeling  oor  aanpassing  en  kondisionering  tot  onmenslikheid  die 
skerpste  vergestalting  van  hierdie  motief  in  die  bundel. 

Origens  het  die  bundel,  uiteraard,  ’n  heterogene  karakter.  Daar  is  bv. 
die  proewe  van  taaleksperiment  in  ‘’byvoeglike  naamwoorde”  en 
“dooie  kamer”.  In  eersgenoemde  word  die  amptelike  mediese 
ondersoek  en  bloedtoets  wat  die  spreker  moet  ondergaan  voltrek  in  ’n 
parallel  van  kliniese  taalontleding;  d.m.v.  die  gekursiveerde 
adjektiewe  word  die  situasie  en  hy  self  “geanaliseer”  deur  ’n  proses 
van  ontliggaming,  sodat  al  wat  aan  die  einde  oorbly,  asdie  adjektiewe 
verbandloos  herhaal  word,  iets  soos  ’n  los  versameling  attribute  is,  ’n 
onwesenlike  “bepaling”  wat  die  mens  probeer  raakvat,  maar  waaruit 
die  essensie  intussen  ontsnap  het. 

Die  mees  deurgevoerde  taalspel  kom  voor  in  “dooie  kamer”.  Die 
vertrek  om  die  verteller  as  tikkende  skrywer  is  onderworpe  aan  verval: 
”Die  dood  is  te  sterk”,  daar  heers  “Gedurige  sterfte”.  Die  ontbinding 
wat  aan  alles  vreet  word,  a la  Blum,  gereflekteer  in  ’n  taalontwrigting, 
sodat  in  die  werklikheid  én  in  die  woorde  wat  dit  benoem  “die  geheelte 
kantel”.  Die  tipiese  Katastrofe-bewussyn  van  verval  en  derealisering 
wil  hier  geregistreer  word  in  ’n  vlaag  van  halwe  eggolalie  wat 
waansinnige  beklemming  moet  uitdruk.  Dit  is  opmerklik  hoe,  op  die 
punt  waar  die  weergawe  homself  van  voor  af  begin  herhaal  (“Kom  ons 
probeer  weer”),  die  verteller  se  gestalte  fantasmagories  uit  die  chaos 
kristalliseer  in  ’n  soort  ekspressionistiese  selfportret  van  ’n  ontwrigte 

ek,  Tog  verteenwoordig  die  twee  tekste  nie  veel  meer  as  ’n 
interessantheid  in  Breytenbach  se  werk  nie;  hulle  (en  veral  die 
laasgenoemde  stuk)  is  as’t  ware  net  spesiale  voorbeelde  van  die 
skrywer  se  preokkupasie  met  ontbinding  wat  elders  — in  Katastrofes 
en  in  die  poësie  — gevoeliger  en  minder  berekend  uitgedruk  is. 

’n  Onderlinge  verwantskap  word  ook  vertoon  deur  die  twee  tekste  wat 
op  die  lees  van  ruimte-verhale  geskoei  is,  "die  nuwe  profeet’’  en  "die 
redding”.  Die  eersgenoemde  is  miskien  ’n  beter  verhaal,  met 
opvallend  aan  die  einde  die  vraag  wat  die  droewige  godheid  stel; 
Waarom  is  die  vryheid  ingeneem  deur  die  afgod  van  materialisme 
("Waaromisdiegouekalfinlibertas”)?  Maar  in  albei  is,  ondanks  die 
komiese  inslag,  die  te  deursigtige  aandien  van  ’n  "boodskap”  erg 
hinderlik,  en  die  strewe  na  effek  bly  studentikoos. 

Neem  ’n  mens  die  feit  in  ag  dat  ’n  verhaal  soos  "teregstelling”  in 
Kafasfrofes  opgeneem  is,  en  dat  oorwegings  van  lengte  (oorwegend 
korter  tekste  is  nl.  opgeneem)  waarskynlik  ’n  rol  gespeel  het  in  die 
samestelling  van  die  oorspronklike  bundel  — sodat  langer  stukke  soos 
"strafbare  onskuld”  en  die  “kleremaker”-verhaal  buite  oorweging  is  — 
sou  jy  kan  sê  dat  prosas  soos  bv.  "die  miernes  swel  op”,  "ja  die 
fox-terrier  kry  ’n  weekend”,  “wederkerende  absorpsie”,  "papule”  en 
“nou  is  die  aand  swoel”  ’n  plek  in  Katastrofes  kon  ingeneem  het.  Let 
wel:  nie  verdien  het  nie.  Wat  ek  bedoel,  is  dat  hulle  aanpas  by  die 
algemene  geaardheid  van  die  eerste  bundel. 

Hoewel  dit  baie  kort  is,  is  daar  wel  iets  fassinerends  aan  “papule”. 
Deur  die  stad  Parysdra  iemandwegkruiperigenskelm  ’ntakbokwat  hy 
’n  halfuur  tevore  met  ’n  wandelstok  doodgeslaan  het  by  ’n  spuitfontein 
waar  dit  wou  kom  water  drink.  Die  teks  funksioneer  deur  sy  anomalie 
byna-byna  soos  ’n  subliminale  embleem:  daar  is  die  suggestie  van 
brute,  grypsugtige  vermoording  en  toeëiening  van  die  natuurlike,  die 
hulpelose  en  skone,  sodat  die  werklikheid  van  die  bebloede  takbok 
vaagweg  iets  laat  vermoed  van  die  doem  waarmee  die  doodmaak  van 
die  heilige  hert  in  die  mitologie  gepaard  gaan.  Verantwoordelik  vir  die 
skending  is  die  mens  (as  papule  = ontsteekte  uitsteeksel  = 
“kwaadaardige  gewas”  soos  hy  ook  in  Katastrofes  figureer?). 
Miskien  het  ’n  te  ’positiewe’  element  teen  die  "miernes”-  en 
“fox-terrier”-tekste  getel.  Lg.  verhaal  — die  titel  is  ’n  variasie  op  die 
spreekwoord  “elke  hond  kry  sy  dag”,  vgl.  ook  “Elke  hond  kry  sy  dag  en 
die  steekhaar  kry  ’n  naweek”  in  Om  te  vlieg,  p.  38  — is  as  parabel  teen 
gierigheid  en  uitbuiting  gerig.  Die  ryk  suinigaard,  watonderdrukker  is, 
eet  homself  uit  sy  eie  huis  uit  en  moet  homself  later,  in  ’n  omkering  van 
rolle,  sielig  tuismaak  in  die  tuin  van  dié  vir  wie  hy  vroeër  uitgebuit  het 
en  "muskiete  vir  snoeperye”  vang.  “Teregstelling”  wat  wél 
Katastrofe-status  verwerf  het,  is  nie  ’n  besondere  verhaal  nie:  dit  werk 
met  ’n  maklike,  opsigtelike  kontras  tussen  die  gefusilleerde  se  lot  en 
die  heelheid  en  vredige  gewoonte-dade  van  die  verteller.  Verder  is 
daar  sterk  aandikking  te  bespeur  in  die  tegniek  om  ontmensliking  te 
benadruk  met  ’n  soort  meganiese  refrein:  ’”n  man  met  twee  bene  twee 
arms  en  ’n  kop”.  Dieselfde  tipe  oordaad  kom,  terloops,  ook  voor  in 
"kleremaker”  waar  die  skare  gekwestes  telkens  op  ’n  hol  toespraak 

reageer  met  “gejuig  ’n  rare  mengelmoes  van  fluite  en  klakke”. 
“(Vingers)?”  bevat  vier  uiteenlopende  stukke;  soos  die  subtitel  aandui, 
is  hulle  “fragmente  uit  ’n  handboek”.  Hulle  kan  miskien  beskou  word  as 
vingeroefeninge  vooraf  en  is  slegs  interessant  vanweë  die 
voorafskaduwings  wat  hulle  gee  van  motiewe  wat  elders  in 
Breytenbach  se  werk  voorkom.  “19  Maart  Ligbril’’  lyk  weer  op  die 
private  werklikheid  van  ’n  droom,  en  net  soos  in  die  stuk  “my  pa  se 
grap’’  (p.  39)  het  dit  te  doen  met  die  (vir  die  skrywer)  belangrike 
gegewe  van  ’n  ontmoeting  tussen  hom  en  sy  vrou,  en  sy  ouers.  ’n  Mens 
het  dus  in  hierdie  tekste  die  voorstadia  van  dit  wat  later  ’n  ander, 
vollediger  gestalte  gekry  het  in  'n  gedig  soos  “die  hand  vol  vere’’  en 
passasies  in  'n  Seisoen  in  die  paradys.  “Pelgrimstog”  verteenwoordig 
’n  aanloop  tot  die  Oosterse  elemente  in  Breytenbach  se  werk: 
Zen-meditasie  en  die  tema  van  ekskresie-as-skepping  wat  weer 
opgeneem  moet  word.  Die  vierde  gedeelte,  “31  Maart”,  sluit  aan  by  al 
Breytenbach  se  verskillende  formulerings  van  sy  ars  poetica.  Hier 
word  die  gedig  vergelyk  met  ’n  vrug  wat  ver  gaan  soekword,  verder 
vertroetel  en  ryp  gemaak  word  deur  die  son.  As  ryp  vrug  word  dit  egter 
onmiddellik  verslind,  opgebruik,  en  slegs  die  pitte  as  oorblyfsel  is  die 
gedig  wat  in  ’n  boek  beland.  Die  werklike  “gedig”  is  eintlik  die 
ondefinieerbare  poëtiese  belewenis  (byna  soos  in  die  beskouings  van 
iemand  soos  Croce)  waaraan  die  kunstenaar  vir  ’n  kort  tyd  deel  het, 
maar  wat  dan  as  ervaring  soos  ekskresie  uitgeskei  en  agtergelaat 
word.  “Die  gedig  is  die  spinnerak  as  die  spinnekop  reeds  verhuis  het”, 
lui  die  soortgelyke  credo  later  in  hierdie  selfde  bundel  (p.  115). 

Die  belangrikste  tekste  in  hierdie  versameling,  ook  sover  dit  gehaite  in 
omvangryker  vorm  betref,  is  die  langer  verhale  “strafbare  onskuld’’  en 
“eerste  hoofstuk  uit  diedagboek  van  ’n  kleremaker”.  Baie  sterkteen  die 
eersgenoemde  verhaal  tel  egter  die  mate  van  onoorspronklikheid,  dat 
dit  so  getrou  op  die  Kafka-model  gebaseer  is,  boonop  aangevul  met 
parafernalia  wat  bekend  is  uit  die  wêreld  van  George  Orwell,  tot  en  met 
selfs  “die  Stem’’  van  ’n  Big  Brother-figuur  oor  die  luidsprekers.  Mens 
het  die  gevoel  dat  jy  al  soveel  verhale  en  films  met  ’n  soortgelyke  Das 
Schloss-Brave  New  World-1984-sfeer  teëgekom  het  dat  dit  in  hierdie 
stadium,  tensyop  besondere  wyseontgin,  al  ’n  afgeslete  paradigma  is. 
In  Breytenbach  se  verhaal,  gegee  in  relaas-styl,  is  die  sentrale  ruimte 
die  kloosterfortwaX  as  beeld  optree  van  'n  sisteem  van  outoritêre  gesag 
en  totalitêre  manipulasie  van  die  mens,  veelseggend  vereenselwig 
met  ’n  werklikheid  waarin 

”...  alles  ultra-modern  (is),  van  glas  en  neon  en  abstrakte  ruimte 
net  waar  jy  kyk,  en  oor  die  geheel  heers  die  stemming  van 
saaklikheid,  onpersoonlikheid  en  flinke  doelmatigheid  wat  tot  so  ’n 
groot  mate  die  stempel  van  ’n  Westerse  besigheidsbeskawing  is” 
(pp.  72-73). 

Die  plek  isegter  nie  net  fort  nie,  maarook  klooster.  Reeds  in  Om  te  vlieg 
(p.  33)  is  daar  gesê;  “Die  mens  roep  sy  nasionale  God  nader  om  die 
dood  deeglik  te  maak.  God  is  aan  die  kant  van  tronkbewaarders, 
slagters  en  verplegers”.  In  dié  verhaal  is  daar  ook  ’n  sterk  moment  van 
opstand  teen  die  ’amptelike’  religie.  Die  godsdiens  verkeer  in  geheime 

alliansie  met  geïnstitusionaliseerde  maghebbery,  sodat  die  klooster- 
fort  met  sy  Stem  die  skyn  het  van  ’n  religieuse  Hemel  terwyl  diteintlik  ’n 
Helse  gevangenis  is  (vgl.  p.  75).  In  hierdie  wêreld  heers  ’n  radikale 
onsekerheid  oor  illusieenwerklikheid,  dermatedatdievertelleroplaas 
moet  wonder  of  selfs  sy  persoonlike  waarheid  nie  maar  net  die  gevolg 
van  indoktrinasie  deur  die  Stem  mag  wees  nie. 

Die  inkleding  van  die  verhaal  as  pleidooi  van  ’n  onskuldige  gevangene 
wat  onverdiend  in  'n  staat  van  straf  verkeer,  herinner  verder  ook  aan 
Kafka  se  gelykenis  in  Vor  dem  Gesetz.  lets  positiefs  binne  die 
cliché-raamwerk  van  die  verhaal  is  egter  die  intensiteit  waarmee  ’n 
tipies  absurdistiese  situasie  beleef  word,  en  die  wrangheid  van  die 
wending  aan  die  einde  waar  dit  blyk  dat  die  smeking  voor  ’n  advokaat 
vir  die  verdediging,  wat  ’n  pleitbesorger  moet  wees,  in  der  waarheid  ’n 
magtelose  pleidooi  aan  die  alomteenwoordige  vervolger  self  is. 

In  die  “kleremaker”-verhaal  is  die  hantering  van  soortgelyke  motiewe 
geestiger,  met  ’n  ironiese  afstand.  Die  sneeu  is  hier  ’n  belangrike 
element.  Dit tree  op  soos die  natuurlike  komplement  van  die doodsheid 
wat  geleë  is  in  die  mistifisering  van  menslike  wreedheid,  oorlog, 
patriotisme  en  die  leë  burokrasie  wat  ’n  samelewing  beheer.  Daar  is 
gille  verskuil  in  die  geluid  van  sneeuvlokke  wat,  in  ’n  tipiese 
transformering,  gesien  word  as  vermomde  voëls  met  moontlik 
dreigende  planne  teen  die  samelewingstruktuur.  Maar  die  sneeu,  soos 
die  orde,  demp  en  onderdruk  die  gille  van  protes.  Die  geskonde 
verteller  het  hom  geleidelik  hierby  aangepas;  as  hy  eenmaal  “behoort 
...  tot  die  gemeenskap”  word  hy  ewe  harteloos  teenoor  dié  wat  bedel 
om  medelye.  “Sover  dit  my  aangaan  kan  hy  sy  hand  oophou  vir  sneeu”, 
is  sy  houding  teenoor  ’n  rampsalige.  Wat  wel  vir  hom  onverdraaglik 
geword  het,  is  die  kleur  van  lewe  en  revolusie.  “En  ek  haat  rooi”  is  die 
afskeidswoord  wat  sy  vereenselwiging  met  die  repressiewe  orde 
openbaar.  Ondanks  oordrewenheid  en  ge-wilde  effekte  plek-plek 
staan  die  verhaal  tog,  saam  met  “strafbare  onskuld”,  uit  bodie  peil  van 
ander  stukke  in  die  bundel. 

Spesiale  vermelding  as  iets  afsonderliks  verdien  die  latere  “suite  vir 
pen  en  papier”,  nl.  “efflata/ejectamenta”.  Die  langer  eerste  gedeelte 
hiervan  lyk  na  die  direkte  weergawe  van  ’n  stoet  van  ongeveer  agt 
droombeelde,  baie  losweg  aanmekaar  geskakel.  Suggesties  van 
oorheersing  en  dood  (die  ruiter  op  die  perd),  ellendige  lyding, 
verwonding  en  bloed  oorheers  in  die  beelde  totdat  hulle,  volgens  die 
onverklaarbare  oorskakelings  van  droomtonele,  saamtrek  op  ’n  figuur 
wat  ’n  mens  met  die  skrywer  kan  assosieer,  ’n  skreeuende 
verteenwoordiger  van  PASSIE.  Hierdie  gedeelte  bevat  ’n  kensketsing 
van  eie  aard  as  dit  afsluit  met  die  eksplisiete  aanduiding:  “l’m  dreamin 

D.m.v.  ’n  nuwe  wending  open  die  korter  tweede  gedeelte  met  ’n 
fantasie-bespiegeling  oor  die  sterre  wat  geïdentifiseer  word  met  die 
snawels  van  vretende  swart  voëls.  In  dié  kosmiese  perspektief  verskyn 
die  tipiese  Breytenbach-motief  van  ’n  ewige  proses  van  wedersydse 
vertering,  die  donker  voortgang  van  uitwerp-vreet-uitwerp  as  die 
enigste  “ewigheid”.  ’n  Volkome  vereenselwiging  met  hierdie  proses 

behels  die  moontlikheid  van  vryheid,  die  bestaansvrees  kan  deur 
aanvaarding  daarvan  as’t  ware  “oopgevreet”  word.  (Dié  passasie, 
terloops,  verskyn  ook  in  'n  Seisoen  in  die  paradys,  pp.  52-53). 
Vervolgens  word  hierdie  visie  verbind  met  die  veronderstelde 
vryheidsvisioene  van  die  gevangenes  op  Robbeneiland  in  die 
gedaante  van  'n  religieus-politieke  droombeeld.  Die  ideaal  van 
revolusionêre  bevryding  neem  die  vorm  aan  van  ’n  swarf  variant  van 
die  heilsgeskiedenis  om  Kersfees  (“swart”  om  aan  te  sluit  by  die  kleur 
van  die  gevangenes  en  die  motief  van  vrywording  in  die  dimensie  van 
die  self-verterende  duister,  maar  ook  “swart”  in  die  sin  van  ’n  omkering 
van  die  gebruiklike  kerigma).  Die  droom  van  bevryding  deur  revolusie 
verskyn  dus  as  geïnverteerde  parallel  van  die  Inkarnasie:  “vir  al  die 
verstotenes  en  lewende  verkaptes  ...  swart  soos  ’n  wonderlike  óóp 
droom  van  vlerke  voor  die  venster,  swart  soos  ’n  ewige  voël”  (p.  1 10). 
Die  droom  van  vryheid  bly  egter  vrugteloos.  In  die  slotparagraaf  word 
teruggekeer  na  die  realiteit  van  gevangenskap  op  ’n  Kersoggend,  met 
net  die  banaliteit  van  Bing  Crosby  se  liedjie  oor  die  radio  — “net  soos  ’n 
motorboot  oor  die  waters  grom:  'l’m  dreaming  of  a White  Christmas  ...”’ 
As  politieke  droomkomposisie  is  die  stuk  nie  geslaag  nie.  Dit  is  los 
van  samestelling  en  val  ongeïntegreerd  uiteen  in  die  twee  dele  wat 
saamhang  met  die  dubbel-titel,  omdat  die  droom-skakeling  van  “rm 
dreaming”  te  slap  en  troebel  is  om  die  twee  helftes  behoorlik  met 
mekaar  te  verbind.  Verder  doen  die  inkleding  van  die  vryheidsideaal 
as  omgekeerde  Kersbelewing  vir  my  gevoel  smaakloos  aan.  Die 
parodie  ontluister  die  parodis  — dit  verteenwoordig  eerder  ’n 
selfgesentreerde  uitviering  van  persoonlike  geobsedeerdhede  as  ’n 
beeld  waarmee  iets  simpatieks  en  sinvols  oor  die  belewenisse  en 
lotgevalle  van  die  gevangenes  geopenbaar  word.  Daarom  is  die  stuk 
ook,  in  pejoratiewe  sin,  eintlik  maar  net  ’n  bevestiging  van  die 
titelgewing. 

As  geheel  genome  is  daar  nie  iets  in  hierdie  versameling  wat  die 
oordeel  oor  Breytenbach  se  prosa,  soos  gesien  in  samehang  met  sy 
vroeër  gepubliseerde  werk,  ingrypend  kan  verander  nie.  Die 
uitsonderlike  prestasies  van  Breytenbach  is  nie  in  sy  prosastukke  te 
vinde  nie,  maar  in  sy  beste  gedigte.  (Word  vervolg) 

R.A.U. 

Bronverwysings 

1.  A.  van  Dis  en  J.  Louter  (vertalers):  De  boom  achter  de  maan,  Amsterdam,  1974 

2.  Vgl.  'n  Seisoen  in  die  paradys,  Johannesburg,  1976,  p.  137. 

3.  Vgl.  J.  P.  Stern:  On  Realism,  Londen  en  Boston,  1973,  p.  117  e.v. 

4.  Vgl.  die  opmerkings  hieroor  van  Roman  Jakobson:  “Uber  den  Realismus  in  der 
Kunst",  Texte  der  Russischen  Formallsten  1,  Múnchen,  1969,  pp.  373  e.v. 

5.  R.  Antonissen:  Spltsberaad,  Kaapstad,  1966,  pp.  143-146. 

6.  In  Perspektief  en  proflel,  Johannesburg,  1969,  p.  659. 

7.  Vgl.  die  nawoord  van  die  samestellers  in  De  boom  achter  de  maan,  p.  122. 

8.  Katastrofes,  Johannesburg,  1964.  p.  125. 

9.  Ibid.,  p.  79. 

10.  Ibid.,  p.  19. 

1 1 . Ibid.,  p.  65. 


24 


Bo-Lander 
Louis  Stander 


die  bome  bloei  die  somer  uit 

dit  lê  die  goudland  vol 

onder  die  geraamte  van  ’n  boom 

verkluim  ’n  kraan  stalaktiet  in  die  mond 

’n  oubaas  met  ’n  hemp  vol  wind 
trapsuutjies 

vir  oulaas  oor  eindstraat 

die  gesig  is  perskepit 

in  sy  hare 

stol 

’n  bolandplaas  se  hoogste  wolk 

soos  wafferse  granny  smith 
rus  hy  vanmóre  vars  gekis 
in  die  transvaler  se  in  memoriam 

gehoorsaam  aan  die  fluitjie 
skop  ’n  loko  op  jeppe  af: 
die  berge  roep 
die  swartland  wag 

In  die  kake  van  die  dood 
Koos  Prinsloo 


Dis  somer.  Ek  stap  af  in  Pretoriusstraat  en  draai  net  na  die  hotel  regs. 
Die  heining  wat  oor  die  muur  rank  het  nuwe  uitlope  en  dit  vee  deur  my 
gesig.  Johan  kan  gerus  vir  die  opsigter  sê  om  dit  ’n  bietjie  te  snoei. 
Links  by  die  tweede  paadjie.  Een  twee  drie  treë.  Ek  klop.  Ek  kyk  na  die 
grasdak.  Die  lug  is  helder.  Die  deur  gaan  oop. 

“Howzit.” 

Johan  lyk  moeg.  Hy  is  ouer  as  ek. 

“Hallo.  Jy't  jou  baard  afgeskeer.” 

“Ek’t  my  baard  afgeskeer  ja.  Kom  in.” 

Hy  voel  seker  nie  lekker  nie. 

“Ek  wou  my  storie  vir  jou  kom  wys.” 

“O  ...  ja,  gee  hier  dat  ek  lees.” 

Ek  gee  die  paar  getikte  velle  vir  hom.  Hy  gaan  sit  op  sy  bed  en  steeksy 
pyp  aan.  Ek  gaan  sit  op  ’n  regop  stoel  en  hou  hom  dop.  Hy  lyk  snaaks 
sonder  sy  baard.  Hy  lees  die  storie.  Daar  raas  twee  mossies  by  die 
venster  in  die  waterbak.  Die  rook  uit  sy  pyp  brand  myoë.  Daar  lê  ’n  boek 
op  die  grond.  Ek  tel  dit  op  en  blaai  daardeur.  “Genius  and  Madness.  In 
our  explorations  of  creativity  various  types  of  ’psychopathology’  have 
been  outlined  and  the  ways  ...”  Hy  hoes  en  sit  sy  pyp  neer;  dan  lees  hy 
verder.  “Creativity  may  be  a wayof  coping  with  psychopathology,  but  it 
is  not  neurosis  or  psychosis.” 

“Dis  ’n  skraal  troos,”  sê  Johan.  Ek  skrik  en  kyk  op. 

“Wat  is  ’n  skraal  troos?”  vra  ek. 

“Hierdie  ’storie’.” 

“’n  Skraal  troos  vir  wat?” 

“Jou  kreatiwiteit.  Gee  hier  daardie  boek.” 

Ek  maak  die  boek  toe  en  gee  dit  aan.  Hy  blaai  ’n  rukkie  rond  en  begin 
dan  hardop  te  lees. 

“In  my  examination  of  creativity  I have  so  far  been  principally 
concerned  with  motive;  that  is,  with  the  psychodynamic  forces  within 
the  personality  which  impel  men  to  create.  I began  by  demonstrating 
that  a man  may  be  driven  to  produce  an  original  conception  by  his  need 
to  defend  himself  against  depression;  or  by  the  feeling  that  he  must 
restore  what  he  has  in  phantasy  destroyed.  He  may  be  impelled  by  the 
need  to  reunite  ...” 

Ek  luister  naderhand  nie  meer  nie.  Ek  hoor  net  die  mossies  lawaai. 
“Ek  wil  nie  hoor  van  die  sielkunde  nie,”  val  ek  hom  in  die  rede.  Hy  kyk 
verbaas  op. 

“Wat  van  die  storie?”  vra  ek. 

Hy  stap  na  die  boekrakteen  die  muur  en  haal  ’n  boek  met  ’n  foto  agterop 
van  die  rak  af. 

“Wel,  letterkundiges  neem  nie  juis  ’n  ander  standpunt  in  nie.  Luister  ’n 
bietjie  hier:  ‘Daar  is  verhale  oor  die  skryfambag  self:  Terug  na  die 
natuur  van  De  Vries  en  Armed  Vision  van  Aucamp.  (’n  Vraagteken  by 
dié  soort  eksperiment:  grens  skryf  oor  die  skryf  nie  aan  inteelt  nie?)’.” 

"Wie  het  dit  geskryf?” 

"Hennie  Aucamp  self,”  sê  Johan  triomfantelik.  "Dit  staan  in  Kort  voor 
Lank.  ” 

Ek  maak  die  paar  velle  bymekaarwaar  hy  hulleopdie  bed  laat  lê  heten 
groet.  Op  die  paadjie  trap  ek  op  ’n  slak. 

Ek  onthou  hoe  ons  toe  ons  klein  was  sprinkane  op  die  miernes 
vasgemaak  het.  Ek  draai  langs  die  muur  regs  en  ruk  die  heiningslierte 
wat  aan  my  raak  af.  Dit  maak  my  hande  seer  maar  ek  hou  aan  tot  by  die 
sypaadjie.  Ek  kyk  na  my  hande  en  wens  hulle  was  vol  bloed,  maar  dis 
net  groen  plantsap.  Ek  stap  verder  in  Pretoriusstraat  af.  Die  verkeerslig 
slaan  rooi.  Ek  wag.  Die  verkeerslig  slaan  groen.  Ek  stap  oor  die  straat 
en  gaan  by  die  kafee  in.  Daar  staan  drie  jong  seuns  en  ’n  meisie  in 
T-shirts  en  jeans  en  pinball  speel.  Hulle  lag  hard.  Ek  stap  na  die  rakmet 
die  tydskrifte  toe.  Die  nuwe  "Scope”  is  nog  nie  uit  nie.  Ek  blaai  deur  die 
fotoverhale.  ”ln  die  kake  van  die  dood”  is  die  Ruiter  in  swartse\\\e\.  My 
ma  het  altyd  geresiteer: 

"...  Storm’d  at  with  shot  and  shell, 

Boldly  they  rode  and  well, 

Jnto  the  jaws  of  Death, 

Into  the  mouth  of  Hell 
Rode  the  six  hundred”, 

maar  sy  is  ook  al  dood.  Ek  maak  die  koelkasdeure  oop  en  haal  ’n  Coke 
uit.  By  die  toonbank  staan  ek  agter  ’n  man. 

Hy  hou  drie  leë  bottels  na  die  kassier  toe  uit. 

"Sit  die  goed  in  die  boks,”  sê  sy.  Hy  verstaan  haar  blykbaar  nie. 
"In  the  box,  you  bloody  fool.” 

Hy  stap  uit  die  kafee  uit. 

"Die  dónnerse  kaffer.” 

Ek  betaal  vir  die  Coke  en  stap  oor  die  straat;  dan  links  op  in 
Pretoriusstraat  en  verby  die  heining  met  die  geknakte  uitlope.  Ditwas 
ander  kere  anders  hier.  Ek  onthou  hoe  ek  uitgekyk  het  deur  die  venster. 
Om  die  diefwering  het  daar  heel  en  liggroen  ’n  morning  glory  gerank. 
Ons  het  koffie  gedrink.  Nescafé  en  Cremora  en  baie  melk.  Die  koffie  het 
oor  my  bril  gewasem  en  die  helder  lig  en  die  welige  tuin  inmekaar  laat 
vloei. 

”As  jy  niks  voel  gebeur  nie,  kan  jy  nie  skryf  nie,”  het  ek  gesê.  Johan  het 
geglimlag. 

"Maar  skryf  juis  daaroor,  Jan,”  het  hy  geantwoord. 

"Nóg  ’n  bamboesstok  of  daggazol?” 

“Jy  bedoel  seker  wynkan,”  het  hy  oor  sy  welige  baard  gelag  en  sy 
koffiebeker  op  die  plankvloer  neergesit. 

"Ja,  en  ons  drink  koffie.” 

Dit  was  ’n  rukkie  stil.  Toe  het  ek  hom  van  my  ma  vertel. 

“Sy  was  ’n  taalpuris,  dis  nou  ten  spyte  van  haar  liefde  vir  Engelse 
poësie.” 

"Wat  het  jou  daaraan  laat  dink?”  het  hy  gevra. 

"Die  ‘morning  glory’  by  die  venster.  Sy  het  altyd  gepraat  van 
’trompettertjies’  of  as  sy  nou  regtig  'grand’  wou  wees,  van 
’purperwinde’.” 

Hy’t  gelag  en  toe  peinsend  na  die  rankplant  by  die  venster  gekyk.  Ek 
het  gedink  aan  iets  onn  te  sê. 

"Vertel  ons  van  die  nuwe  meisie” 

Hy’t  half  gesteurd  opgekyk,  so  asof  dit  juis  aan  haar  was  waaraan  hy  sit 
en  dink  het. 

“Wel  ...  sy  neem  kitaarles,  van  verlede  week  af,  en  sy’s  seksie.’’ 
“Okay,  sy’s  seksie” 

“Ons  praat  van  flieks,”  het  hy  aangegaan. 

“En  seks,’’  het  ek  hom  in  die  rede  geval. 

Hy’t  gelag  en  na  sy  pyp  gesoek. 

“Ons  drink  op  jou  en  die  seksie  meisie,”  het  ek  gesê  en  my  koffiebeker 
in  die  lug  gehou. 

“Sure,”  het  hy  geantwoord,  “maar  kom  ons  drink  op  jou  storie  ook.” 
“Watter  storie?”  het  ek  gevra. 

“Die  een  wat  jy  gaan  skryf  oor  die  niks  wat  gebeur  nie” 

“Ja?” 

Hoër  op  in  die  straat  gaan  sit  ek  op  die  sypaadjie.  Vir  die  eerste  keer 
word  ek  weer  bewus  van  die  velle  papier  in  my  hand.  Ek  sit  dit  op  die 
sement  neer.  Die  papier  girts  oor  die  sandkorrels.  Ek  draai  die 
Coke-bottel  oop  en  vat  ’n  paar  slukke.  Op  die  ander  hoek  van  die  straat 
verkoop  ’n  man  blomme  by  ’n  stalletjie.  Ek  sit  die  bottel  neer  en  dit  val 
om.  Die  koeldrank  stort  in  slukke  oor  die  papier  uit.  Die  storie  is 
deurweek.  Die  titelblad  is  darem  nog  droog.  “MONTAGE”  lees  ek  in 
groot  letters: 

“mon’tage  (-ahzh)  n.  Selection,  cutting,  and  piecing 
together  as  a consecutive  whole  of  seperate 
sections  of  cinema  or  television  film;  (pro- 
duction  of)  composite  whole  from  various 
elements;  (production  of)  composite  whole 
from  juxtaposed  pieces  of  music,  painting, 
photographs,  etc” 


SUPERMARK.  BINNE.  OGGEND. 

JOHANNA:  Ons  moet  vleis  en  brood  kry. 

JAN:  Van  my  vlees  alleen  sal  julle  nie  leef  nie.  Kom  ons  koop 

wyn  ook.  Van  die  wyn  in  die  boksies  ...  dooswyn. 
JOHANNA:  Toe  nou,  dis  nou  genoeg  ... 

JAN:  Wat  bedoel  jy,  'dis  nou  genoeg’? 

JOHANNA:  Sommer  niks. 

JAN:  Cheeky.  (Stilte)  Rooies  of  wittes? 

JOHANNA:  Rooi,  natuurlik. 

JAN:  Wat's  so  natuurlik  daaraan? 

JOHANNA:  Wat’s  so  natuurlik  aan  jou  óf  jou  vriende? 

JAN:  Wat  probeer  jy  sê? 

JOHANNA:  Daardie  uitstalling  van  gisteraand. 

JAN:  Wat  is  so  onnatuurlik  aan  sy  skilderye? 

JOHANNA:  Jy  vra  nog.  Geplakte  stukke  koerantpapier  of  ’n  foto  of  drie 
van  die  "kunstenaar”,  en  jy  praat  van  ’n  kunswerk  se  eie 
fiktiewe  wêreld. 

JAN:  Wel  die  "geplakte  koerantpapier”  en  ”foto  of  drie”  is  deel 

van  daardie  nuwe  wêreld  en  oor  die  fiktiwiteit  sal  ekvir  jou 
’n  briefie  skryf. 

Ek  stap  langs  die  huis  verby.  Die  agterplaashek  staan  oop.  Ek  loop 
deur  sonder  om  dit  toe  te  maak  of  die  kat  wat  op  die  agterstoep  sit  te 
groet  of  te  kietsie.  My  kamerdeur  staan  ook  oop.  Daar  lê  vuil  wasgoed 
op  die  grond  rond.  Ek  sit  die  doos  wyn  op  my  lessenaar  neer  en  trek  die 
kraantjie  uit.  Ek  tap  my  bierglas  vol  wit  wyn.  Ek  trek  die  laai  van  my 
lessenaar  oop.  Die  tikpapier  raak  min.  Die  papier  gly  maklik  oor  die 
tikmasjienrol  in. 

Brecherstreat  1 7 
Sunnyside 
Pretoria 
0002 

Desember  1979 
Geliefde  vriendin, 

Na  aanleiding  van  ons  uiters  produktiewe  gesprek  in  die  supermark, 
graag  aan  jou  die  volgende: 

"Dubois  raakt  hier  m.i.  de  kern  van  de  zaak:  elementen  uit  de  realiteit 
worden  van  een  praktische  context  overgeheveld  naar  een  esthetisch 
gearrangeerde,  ...  door  selectie  en  combinatie.” 

Vir  enige  wyer  blik  op  die  kuns  raadpleeg  gerus  die  res  van  Hugo 
Brems  se  artikel  ”Defictionalisering”  in  Dietsche  Warande  en  Belfort, 
Jg.  123,  nr.  7 (Sept.  ’78). 

Jou  geliefde  vriend. 

Ek  laat  die  brief  in  die  tikmasjien.  Ek  vat  ’n  sluk  wyn  en  stap  na  die 
boekrak  toe.  Enkelvlug.  Hennie  Aucamp.  Ek  gaan  lê  op  die  mat.  Ek  kan 
nie  onthou  tot  waar  ek  laas  gelees  het  nie.  “Troostyd  vir  ’n  bang 
gemoed,  19”  of  '”n  Storie  oor  ’n  storie,  24”?  Wat  maakdittog  saak.  Ek 
blaai  na  bladsy  vier-en-twintig.  “Another  story  about  a writer  writing  a 
story!  Another  regressus  in  infinitum!  Who  doesn’t  prefer  art  that  at  least 
...”.  Ek  vat  nog  ’n  sluk  wyn.  Ek  dinkaan  die  brief  in  dietikmasjien  en  aan 
"wat’s  so  natuurlik  daaraan”.  Soms  dink  ’n  mens  nie  voor  jy  iets  sê  nie. 

TENTJIE.  OGGEND.  BINNE. 

(JAN  en  JOHANNA  lê  saam  in  die  tentjie.  JAN  lees  hardop  voor  uit 
Struisbaai  blues  van  André  le  Roux.) 

JAN:  "lê  so  stil 

en  saam  versit  ons  berge  en  boekdele 
waarvan  die  poësie  en  ma-hulle  nie  hoef  te  weet  nie 
vergeet  van  my  dink  aan  ander  dinge  moenie 
bang  wees  nie  bly  net  bid  en  hou  jou  asem  op 

want  sien 

(ons  gaan  die  weg  van  alle  vlees) 
ek  verrek  maar  net  die  tyd  in  jou 

daar  waar  jou  bene  hoër  word  waar 

my  oë  soms  soek  en  vermy  as  ek  sien  jy  kyk  — ” 

Slaap  jy? 

JOHANNA:  Nee.  (Stilte.) 

JAN:  Dis  al  lig.  (Stilte.)  Hoor  die  rivier.  (Stilte.) 

Johan  maak  al  koffie. 

JOHANNA:  Shame. 

JAN:  Wat  se  ge-“shame".  Hy’s  al  mooi  groot,  hy  was  mos  al  in  die 
army. 

JOHANNA:  Ek’s  bly  joune  is  uiteindelik  verby. 

JAN:  Ja,  die  eerste  drie  maande  kry  ’n  mens  nie  eers  ’n  morning  glory 
nie. 

JOHANNA:  Kort  voor  lank. 

Soms  dink  ’n  mens  voor  jy  iets  sê.  Ek  sal  die  brief  in  die  tikmasjien  tog 
maar  pos.  Ek  drink  die  bierglas  leeg  en  tap  hom  weer  vol  en  voel  hoe 
die  sweet  langs  my  sy  afloop.  Die  klereop  die  vloer  irriteer  my.  Ek  maak 
die  hangkas  oop  en  hang  van  die  skoner  klere  op;  die  res  gooi  ek  in  die 
wasmandjie.  My  neus  voel  dood  en  ek  kyk  asof  van  ver  na  die  stadige 
bewegings  van  my  hande.  Miskien  moet  ek  die  radio  aanskakel.  "Hier 
volg  die  nuus  gelees  deur  ...”  Ek  soek  na  ’n  kasset.  Die  skoendoos 
waarin  die  bande  staan  het  ook  al  beter  dae  geken.  Simon  & Garfunkel. 
Ek  stap  drie  treë  van  die  bandspeler  tot  by  die  lessenaar.  Ek  kyk  na  die 
poster  teen  die  muur  en  steek  my  hand  na  die  bierglas  uit ...  Shit ...  Ek 
voel  die  wyn  oor  my  voet  spat.  Die  glas  is  ook  stukkend.  Pas  op  met  jou 
kaal  voete  sou  my  ma  nou  gesê  het.  Ek  gaan  haal  die  skoppie  op  die 
stoep.  Die  kat  sit  nog  steeds  en  slaap.  Ek  gaan  tel  die  glasstukke  op  en 
gooi  dit  in  die  asdrom.  Nou  die  skroplap.  Ek  vee  die  wyn  op.  Die  kat  sit 
asof  gevrek  op  daardie  stoep.  Ek  gooi  hom  met  die  nat  skroplap.  ’n 
Bietjie  wyn  van  bowe  kan  hom  net  goeddoen.  My  voet  is  nog  taai  van 
die  wyn.  Wasbak  toe.  Ek  kan  tog  nog  op  een  been  staan.  "...  I’ve  got  my 
books  and  my  poetry  to  protect  me  ...”  sweef  dit  nader.  En  dis  maar  bra 
min.  Ek  droog  my  voet  af  en  laat  die  handdoek  op  die  grond  val.  Wyn? 
Hennie  Aucamp?  Ek  is  waaragtig  verveeld.  Ek  krap  in  my  kas.  Dié 
pienk  koevertjie?  “Weet  jy,  jou  briewe  het  nog  altyd  die  vermoë  gehad 
om  my  so  volkome  te  laat  voel  — asof  ek  iets  bereik  het”  Moerse;  dis 

seker  hoekom  jy  nie  meer  skryf  nie.  Eclipse.  Eksamen- 
skryfblok/Examination  Pad.  Dit  lyk  half  bekend.  Ek  blaai  die  skryfblok 
oop.  Daar  dwarrel  ’n  velletjie  papier  grond  toe.  Ek  tel  dit  nie  op  nie. 
Bladsy  twee.  “Een  middag  het  die  hondjie  weer  sy  lag  in  die  straat ..." 
Geesdrift  van  de  jeugd  se  moses.  As  Johanna  dan  om  ’n  fiktiewe 
wêreld  roep,  hoekom  nie!?  Nog  net  ’n  begin  en  ’n  einde.  Ek  haal  die 
brief  uit  die  tikmasjien  uit  en  sit  ’n  nuwe  vel  papier  in: 

Geesdrift  van  de  Jeugd 

Eendag  was  daar  ’n  seun  wat  elke  middag  met  ’n  rooi  bus  gery  het.  By 
die  wit  huis  het  hy  uitgeklim  en  oor  die  swart  kraakgesig  van  die 
teerstraat  aangeslenter  en  verveeld  tuisgekom.  Party  middae  het  hy  sy 
gesig  soos  ’n  nar  witgesmeer  en  deur  die  houtrame  van  die  boonste 
verdieping  die  mense  in  die  straat  probeer  vermaak.  Maar  die  mense 
het  nooit  opgekyk  nie  en  wanneer  die  seun  die  rooi  bus  met  sy  pa  en  ma 
sien  naderkom  het,  het  hy  gaan  gesigwas  en  verveeld  op  hulle  koms 
gewag.  Dan  het  hulle  geëet  en  geslaap. 

Een  middag  was  dit  egter  anders.  Toe  die  rooi  bus  met  die  seun  se  pa 
en  ma  uit  die  straat  naderbrul  het  hy  die  vensters  toegemaak  en  gou  sy 
gesig  gaan  was  en  die  wasbak  skoongemaak.  Hy  het  sy  pa  en  ma 
gegroet  toe  hulle  die  huis  binnekom  en  gevra  wat  in  die  mandjieonder 
sy  pa  se  arm  is.  As  antwoord  op  die  seun  se  vraag  het  die  pa  ’n  swart 
hondjie  uit  die  mandjie  gehaal.  Van  toe  af  was  die  seun  nooit  meer 
verveeld  nie.  Hy  het  elke  middag  huis  toe  gehardloop.  Dit  het  nie  meer 
saak  gemaak  as  die  mense  nie  meer  van  die  sypaadjie  af  uit  hulle 
skuifelgang  opkyk  nie,  want  die  hondjie  het  gelag  met  al  sy  mag  vir  die 
snaakse  gesig  van  die  seun. 

Een  middag  het  die  hondjie  weer  sy  lag  in  die  straat  laat  afblaf,  maar 
sy  hondepootjies  het  gegly  en  hy  het  op  die  sypaadjie  onder  die 
blindstrompelende  voete  van  die  vermorselende  mense  beland.  Die 
aand  het  die  man  en  die  vrou  die  rooi  en  swart  lyf  van  die  hondjie  in  die 
vullisblik  gegooi  en  die  seun  probeer  troos.  Maar  die  seun  het 
aanhoudend  gehuil  en  die  man  en  die  vrou  het  hulle  ore  met  hulle 
vingers  toegestop.  Toe  dit  nie  wou  help  nie  het  hulle  hulle  kamerdeur 
dig  gesluit  en  seks  gehad.  Hulle  het  die  volgende  dag  vir  die  seun  ’n 
kat  huis  toe  gebring,  maar  dié  het  hom  min  aan  die  seun  se 
hansworsstreke  gesteur  en  later  weggeloop. 

Die  vrou  het  hospitaal  toe  gegaan  en  ’n  baba  gekry.  Die  seun  moes 
smiddags  na  die  baba  kyk.  Ook  die  seun  se  ouma  het  later  in  die  wit 
huis  kom  woon,  maar  sy  wasoud  en  moeg  en  maer  en  sieken  sy  het  min 
geëet.  Sy  het  nooit  opgemerk  dat  die  seun  die  baba  met  sy 
hansworsery  probeer  vermaak  nie.  Aan  die  vrou  het  sy  gesê,  “Julle  is 
gelukkig  om  so  ’n  stil  baba  te  hê".  “Ja,  en  die  seun  en  die  baba  kom  tog 
so  goed  klaar’’  het  die  vrou  dan  geantwoord. 

Die  seun  was  so  treurig  oor  sy  dooie  hond  en  weggeloopte  kat  dat 
selfs  hy  nie  opgemerk  het  dat  die  baba  net  wreed  glimlag  en  nie  sy 
nargesig  snaaks  vind  nie. 

Toe  die  pa  en  die  ma  een  middag  by  die  huis  kom  het  die  vrou  histeries 

begin  gil,  want  in  die  sitkamer  het  die  baba  met  die  bebloede  kop  van 
’n  laggende  nar  in  sy  skoot  sit  en  speel. 

"Julle  is  gelukkig  om  so  ’n  rustige  baba  te  hê,”  het  die  ou  vrou  in  die 
swart  rok  vanuit  die  rystoel  laat  hoor. 

"Gelukkig  is  die  baba  veilig”,  het  die  ma  gesê. 

Niemand  het  ooit  gevra  waarom  die  seun  sy  gesig  wit  geverf  het  nie,  en 
na  die  dood  van  die  ou  vrou  het  die  pa  en  die  ma  en  die  baba  vir  ewig 
gelukkig  saamgewoon. 

Ek  haal  die  laaste  velletjie  uit  die  tikmasjien  uit.  Ek  is  vaak.  Ek  sal  die 
storie  vir  Johanna  wys. 


Ek  gaan  lê  op  my  bed  en  droom  asof  langs  stille  waters  waar  rus  is. 


BUITEKAMER.  BINNE.  DAG. 


(JOHANNA  lees  die  laaste  sinne  van  JAN  se  storie.  JAN  wag  op 
reaksie.) 


JOHANNA: 

JAN: 

JOHANNA: 

JAN: 

JOHANNA: 


JAN: 

JOHANNA: 

JAN: 

JOHANNA: 

JAN: 


JOHANNA: 

JAN: 

JOHANNA: 

JAN: 

JOHANNA: 


Jy’t  nogal  ’n  rukkie  gevat  om  dit  vir  my  te  wys. 

Ja? 

Sorry,  maar  dis  power. 

Power!  Kan  jy  nie  ’n  bietjie  subtieler  probeer  wees  nie.  Jy 
weet,  sulke  "opbouende  kritiek”. 

Wel,  hierdie  konvensionele  sprokie-inleiding.  Dis  skool- 
opstellerig  cum  ’n  afgewaterde  poging  tot  Rabie  en 
Breyten  se  pogings  tot  surrealisme. 

Shit,  maar  jy  ontsien  niemand  nie. 

Wel,  Jan  Rabie  en  Breyten  Breytenbach  is  passé,  my  lief. 
My  lief,  jou  sweeping  statements  maak  my  mal. 

Al  ooit  van  Dan  Roodt  gehoor? 

Nee,  maar  ek  sal  seker  binnekort.  Jy  as  kenner  en  wenner 
van  ons  eie  letterkundige  who’s  who  sal  my  tog  sekerlik 
inlig. 

Gepraat  van  onsubtiel  ... 

Of  betrokke  skryf.  En  jy’t  ’n  maand  of  twee  gelede  gepraat 
van  die  kunswerk  se  eie  wêreld. 

As  ons  dan  begin  klippe  gooi  ... 

Klippe  en  kak  ... 

As  ons  dan  begin  klippe  gooi  ... 

JAN:  Stenig  my  ... 

JOHANNA:  Shut  up! 

JAN:  U dienskneg  luister.  (Stilte,  lang  stilte.  JOHANNA  hervat 

rustig.) 

JOHANNA:  As  ons  dan  begin  klippe  gooi.  Wie  anders  het  my  tot  die 
“Defictionalisering”  bekeer  as  net  jy. 

JAN:  Ja,  wie  anders  het  haarself  laat  bekeer. 

JOHANNA:  Okay,  maar  hierdie  tikvelletjies  bly  power.  As  jy  vandag 
iets  wil  sê,  sê  dit  nuut  en  hier  en  nou. 

JAN:  "Littérature  engangée”  — moerse. 

JOHANNA:  Noem  dit  wat  jy  lus  het,  maar  skryf  oor  die  wêreld  wat  jy 
ken. 

JAN:  Nog  ’n  “Storie  oor  ’n  storie”  of  "Storie  se  storie”  of  ... 

JOHANNA:  Wel,  daar  is  seker  mense  wat  beperk  word  deur  die 
wêreldjie  wat  vir  hulle  bekend  is.  Maar  by  the  way,  wat  het 
hierdie  titel  met  die  storie  uit  te  waai? 

JAN:  Niks! 

JOHANNA:  En  al  hierdie  kleure.  Rooi,  swart  en  wit;  now  really  my 
darling. 

JAN:  Maar  ek  sê  jou  dis  niks. 

JOHANNA:  Ja,  en  wat  van  “kamerdeur  gesluit  en  seks  gehad”.  Ek 
bedoel  ons  weet  jy  kom  van  die  plaas  af  en  die  ontdekking 
van  jou  lyf  is  vir  jou  ’n  nuutjie,  maar  regtigwaar  ... 

JAN:  Okay! ...  Watstel  jy  voor?  SekerZappaen  ’n  lykom  my  nek. 

JOHANNA:  Dis  wat  jou  so  aandoenlik  maak,  my  lief,  jy’s  tog  so 
verwondbaar. 


JAN  loop  na  JOHANNA  toe  en  slaan  haar  met  die  vuis  in  die  gesig.  Dan 
hou  hy  haar  vas.) 


Kewdoted  tobelo\ed.He 
<lied  unloved . Hc  won  Led 
lott^hter.  He  found  ooly  ieors . 


/And  soour  horo  s life 
endedasithod  bequn. 
a disostar. 


“I  never  gotany  breaks, 
he  had  olwoys  compiaineó. 

H0  vuonted  tobc  rich. 

He  d/ed  poor.Henaoied 
rrieodt.  Medwd  fríertdless. 

Hevuontod  opplouse.keiecdv/ed 
boot.He  wonted  (oioe.He  fnund 
only  obscuh  ty  He  wanted 
ons  wers.  He  found  only  quesLMK 

f IM  HAVlHS  1 ^ 

Die  Coke  begin  nou  droog  en  taai  raak.  'n  Taai  storie,  selfindulgence  of 
nie.  Dit  is  warm.  Die  blommeverkoper  sluimer  ook  al  in.  "Rose,”  skree 
ek  in  sy  oor.  Hy  skrik.  Ek  betaal  virdie  blommeen  stapterug  nawaar  my 
motor  staan.  Ék  klim  in.  Die  sitplek  brand  my  bobeen.  Dan  onthou  ek 
eers  van  die  storie  wat  op  die  sypaadjie  tameletjie  word.  Ek  klim  weer 
uit  en  gaan  haal  dit.  Ek  skakel  die  motor  aan.  Die  verkeer  is  dié  tyd  van 
die  oggend  stil.  Ek  ry  tot  by  die  robot.  Ekdraai  links.  Weerstop.  Danop 
in  Schoemanstraat.  Ek  hoop  Johanna  is  by  die  huis.  Ek  sal  dan  maar 
seker  die  rose  eers  oorhandig  en  haar  dan  vraom  die  storiete  lees.  Van 
die  snelweg  af  kan  jy  L.C.  sien.  Die  varsity  sal  oor  ’n  week  of  twee  weer 
bult  van  die  eerstejaars.  Meyerspark/Val  de  Grace.  Ek  draai  links. 
Hier’s  ook  weer  honderd-en-tien  stopstrate  vanoggend.  Ek  stop  voor 
die  huis.  Die  hekkie  staan  oop.  Met  die  blomme  in  die  hand  en  die 
storie  onder  die  blad  klop  ek. 

Haar  suster  maak  oop. 

“MÓre” 

“Goeiemore.  Is  Johanna  hier?" 

“Nee,  sy’s  bank  toe” 

“Dankie.  Bye” 

Ek  draai  om  en  stap  in  die  straat  af.  Links  by  die  stopstraat  tot  by  die 
toegeeteken.  De  Boulevardstraat.  Daar  is  ’n  skool  regs  van  die  straat. 
Dis  nogal  ’n  entjie  bank  toe.  Ek  het  nog  steeds  die  rose  en  die  taai 
papiere  in  my  hand.  Ek  voel  ongemaklik.  Dis  baie  warm.  Die  son  is 
skerp.  Toe  ons  klein  was  het  ons  altyd  die  miere  onder  ’n  vergrootglas 
gebrand  totdat  hulle  gebars  en  gestink  het.  Die  bank  se  vensters  blink 
buitetoe;  amper  soos  James  Bond-sonbrille.  The  spy  whocame  infrom 
the  cold.  Ek  kyk  op  my  horlosie.  Dis  amper  etenstyd.  Volkskas.  Ek  stap 
by  die  deur  in. 

“BEELD,  SATERDAG  26  JANUARIE  1980. 

’Minuut  vir  minuut,  eerste  tot  laaste  skoot  ’ 

1.01  Die  terroriste  storm  by  die  bank  in. 

1.04  Van  oor  die  straat  storm  gewapende  mans  vergeefs  nader. 
1.06  ’n  Vrou  sien  ’n  masjiengeweer  en  bel  die  polisie. 

3.10  Twintig  vroue  ontsnap  van  die  brandtrap  af. 

3.15  ’n  Motor  kom  aan  met  planne  van  die  bankgebou  binne. 

4.00  ’n  Vragmotor  met  polisieversterkings  daag  op. 

4.10  Die  terroriste  vra  kos. 

7.08  Die  skote  klap.  Die  drama  is  verby” 

Prosas 

Pieter  J.  Swanepoel 

Gedurende  sy  off-hours  vlieg  Clark  Kent  sonder  sy  bril  of  sonder  vlerke 
in  ’n  blou-en-rooi  gewaad  in  die  lug  rond.  Wat  'n  rein  gedagte.  Jakkals 
en  Wolf  vang  met  hulle  sterte  vis  en  Tarzan  swaai  aan  toue  in  die  bome 
saam  met  Kala-hulle  rond. 

Die  oorlog  in  Tarim  is  verby  en  in  Madison  Avenue  New  York  gaan  die 
lewe  onverpoos  voort.  Barbare  leef  suid  van  die  Zaporoskarivier  waar 
die  vlaktes  van  Hyrkanian  riviere  woestyn  word.  Die  landskap  lê  geel, 
oranje,  groen  en  pers  op  die  kim. 

’n  Slagting  vind  oor  die  okergeel  panorama  plaas.  Dit  klont  die  wind, 
sand  en  oopgekloofde  skedels  saam.  Dit  was  ’n  wonderlike  dag,  nie 
net  vir  die  vroue  nie,  maar  ook  vir  die  ongeborenes  wat  hul  mae  boep 
laat  staan  het.  My  man  is  dood  — my  vader  is  dood  — nou’s  ek  vry  om  te 
loop  waar  ek  wil  en  later  loop  hulle  vas  in  die  swart  gif  van  Hiroshima, 
die  vrees  van  Chemin  des  dames.  Verder  is  bloed  nog  steeds  die  daad 
van  die  dag  en  die  rede  vir  die  massacre  is  nog  steeds  vryheid. 
peace 

is  ’n  vyfgreepwoord  en  as  jy  dit  hoor  kan  jy  jou  met  fragmente  koppel 
en  so  heeltemal  deurmekaar  raak.  Handgranate  en  pangas  is  iets  van 
die  verlede  en  Mick  Jagger  wat  die  mikrofoon  eroties  met  sy  mond 
opslurp,  is  helaas  vergete.  Diegene  leef  nou  slegs  in  skinderkolomme 
voort. 

Beide  die  Simmeriane  en  Kushites  is  met  behulp  van  die  laboratorium 
uitgewis  en  vele  laat’re  jare  weer  ontdek  om  deel  van  die  geskiedenis 
te  word,  want  die  argeologie,  antropologie  en  vele  ander  gie’e  is  van 
gister  afhanklik. 

Die  kil  minora  lemmetjie  teen  Antoinette  segewrig  is  nog  ’n  produkvan 
die  dieretuin  en  ons  goue  eeu  van  oopgooi  en  tentoonstelling. 

Lucy  krap  die  jeukplek  aan  die  vou  van  haar  arm  en  bepeins  terwyl  sy 
na  die  vertoning  kyk.  Sy  wonner  — waar  is  ons  sedes  heen;  of  het  ons 
ooit  sedes  gehad? 

Ns.  Miskien  moes  sy  ’n  sensor  word. 

:|:  :|: 

’n  Drenkeling  verdrink  in  die  slik  van  ’n  wingerdboord.  Bottel  issi  groot 
woord  met  ’n  hoofletter  Bl.  Die  sluk  vir  sluk  maak  die  wêreld  zero  A. 
Zed  is  nie  vreemd  nie  want  ontmoetings  vind  algemeen  plaas.  Pogings 
tot  loop  is  ieder  en  elk  geval  ’n  oorweegde  taakwat  nou  ten  volleop  die 
intuitiewe  berus.  Kop  lig  tot  matig  dun  en  talmend  tussen  toe  en  netnou. 
Die  room  van  my  oes  oorweeg  vogmaties  aan  die  leemtes  van  die  hart. 
Maak  toe  die  oë  Jan  en  vergeet.  Zero  is  ’n  ronde  nul. 

Gister  buite  konteks  tussen  netnou  nou. 

Prehistories  is  die  vorige  surrealiteit  en  vandag  is  more  weer 
antropologie. 

Die  kongres  rammel  voort.  Probleme,  omsendbriewe  en  allerlei 
komplekse  situasies  en  besluite  word  bekyk.  So  ’n  beraadslaging 
behoort  positief  realisties  te  wees,  maar  geen  mens  kan  help  as 
ontwikkeiings  van  onwillekeurige  aard,  verleenthede  tussenin  wurm 
nie.  Vandag  is  ’n  warm  dag  en  daar  is  geen  tyd  vir  stront  nie. 
Troesa  tik-tik,  tik  stamp  sy  ongefilterde  sigaret  op  die  rand  van  die  tafel. 
Nie  een  van  die  begrippe  is  vir  hom  bevredigend  verklaar  nie.  Hy 
droom  van  ’n  diepere  gees  wat  aansluit  by  wat  hy  sien  as  ’n  komitee  wat 
belas  is  met  die  noodsaaklikhede  van  wonder. 

Fantaseer  geleentheid. 

Wonder  bo  wonder. 

Miskien  moet  sy  kollega  wat  homself  in  ’n  oorvloed  van  ideomatiese 
cliché’s  staan  en  uitdruk,  liewer  sy  bek  hou.  Stop  sy  gat  toe,  dink 
Troesa. 

Laksy  lippe  betyds  anders  gaan  al  my  tyd  verlore.  Hy  wens  hy  kan  rook. 
Hy  trommel  die  sigaret  tromp-op  teen  sy  linkervuis. 

Ek  kom  in  aanraking  met  ’n  swetterjoel  Afrikaners  en  ek  beskou  dit  as 
my  dure  plig  om  hulle  op  één  ding  attent  te  maak.  Hulle  moet  ridderlik 
wees.  My  opregte  dank  by  voorbaat  al  vir  u gulle  aandeel.  Mag  die 
Here  u genadig  wees. 

Dan  weer  oeps  as  die  hele  keboedel  verdaag  en  Troesa  sy  openhartige 
eerlikheid  bymekaar  trek  en  voortbring.  Hy  blaas  die  rook  dak  se  kant 
toe. 


=1=  :|:  * 

Hase  het  vier  bene  met  wollestertjies  en  om  ons  lê  antarktiese,  indiese 
en  noord-atlantiese  oseane.  Ons  groei  wortels,  mielies,  dagga, 
diamante  en  goud.  Die  land  van  oorvloed  is  die  land  van  die  patriot  van 
Suid-Afrika  en  g’n  niemand  het  rede  om  nie  patriotte  te  wees  nie. 
(Behalwe  die  regering  natuurlik  want  vir  hulle  hou  die  subjektiewe  ’n 
futiele  gevaar  in.)  Gebroeders,  gebeentes,  komitees,  verenigings  en 
vergaderings  ons  is  saamgetrek  in  hierdie  fyt  en  as  ons  nie  ons  hande 
kan  reinig  aan  die  bad  van  Batista  nie  sal  ons  wyse  altyd  as  onkies 
beskryf  word. 

Agter  die  massiewe  deur  van  die  kluis  vind  konstabel  Andries  dat  hy 
waarlik  ’n  swakheid  vir  geld  het  maar  om  homself  van  ander  tonge  te 
red  spring  hy  toe  die  aand  diedonkertes  van  die  seetegemoet  nadat  hy 
twee  bottels  whisky  en  ’n  arm  boom  gepolish  het.  Niemand  sou  weet 
nie  want  as  die  eb  hom  uitstoot  op  die  strand  sou  hy  lankal  ’n  verrotte 
klomp  mos  wees. 

Sirenes  wheeeee  in  Oxfordweg  af.  Tji  Jak,  die  kommie,  se  geboë  oë 
kan  nie  meer  lees  wat  hy  geskryf  het  nie.  Die  aansluiting  aan  die  spoor 
was  die  gevolg  van  ’n  kosmiese  kubus  wat  waardeloos  meegedeel  is. 
Ek  gaan  jou  meesterbrein  vernietig  deur  ’n  ekstra  vyfhonderd  pond 
onder  jou  ore  by  te  voeg.  Mag  jou  swaar  kop  pop  van  die  bloed  wat  die 
discoligte  deur  jou  vesels  pomp  en  mag  jou  ontmoeting  aan  die 
ander  kant  spoedig  wees. 

’n  Haas  is  ’n  vlugtige  wikkeldiertjie,  maar  japie  van  die  plaas  kan  nie 
besluit  hoekom  die  ander  mans  in  die  stad  vir  hom  so  oulik  is  nie.  Dag 

vir  dag  weerhou  hy  hom  van  die  feit  dat  ’n  haas  ’n  poefstertjie  het  en  eet 
hy  marshmellows  terwyl  hy  dronk  word  op  die  ritme  van  Bokkie  ek 
verlang  na  jou. 


Leonardo 

Pieter  van  den  Berg 

Dis  of  alles  na  mens  aangestorm,  -galop 
kom  om  wonder  te  word,  te  interesseer: 
perde  se  steier,  voëls  swewend,  hul  vlieg 
wég  van;  dat  ruspe  papie,  papie  mot  word  leer 
-hóé  leer  in  die  harsings  waar? 

Of  die  hart  se  pomp,  die  stroom  van  bloed, 

die  hele  liggaam,  uit  elke  hoek 

bekyk:  Hoe  sou  oë  sien,  senings  span? 

Hoe  bult  die  borsspier  van  ’n  man? 

Kyk,  ondersoek  (en  leer  Latyn! 

Om  per  boek  te  kan  verklaar,  ééndag.) 
ook  verbeeldinge  wat  nog  moet  kom: 
geluid,  die  Diereriem,  die  brein. 

Die  tyd  vlieg.  “As  jy  alleen  is 
hoort  jy  allenig  aan  jouself’’. 

Om  klaar  te  maak  (dis  al  uitgedink  uit) 
uit  brons  en  klei,  enk’les  uit  die  verf: 

Heilige  Sebastiaans,  madonnas  byna  klaar, 

maagde  byna-byna,  maar  nog  onaf, 

die  Aanbidding  van  die  Wyses  amper  klaar, 

een  Laaste  Avondmaal, 

die  Slag  van  Anghiari:  onvoltooi 

die  doodsbleek  smart  van  oorwonnenes 

wat  jammer  met  tande  van  mekaar  en 

trane  verf  wat  alles  oor  die  muur 

Hoe  boei  die  lewe!  Hoe  boeiend  alles 

wat  te  maak  is:  om  eendag  vlermuismasjiene, 

kanonne  met  monde,  bomme  met  vinne, 

gas  wat  die  vyand  sal  verlam 

en  die  groot  voël  wat  sy  vlug 

moet  begin  op  die  groot  swaan  Ceceri  se  rug. 

Die  natuur  van  die  voël:  Hoe  vlieg 

En  hoe  vlieg  die  tyd?  Hoe  lê  ’n  fetus  in 

En  hoe  die  weefselstringe  in  die  hart? 

Een  wonder  is  daar  wat  mens 

te  wonderbaar  is,  ja  een  geheim 

wat  jy  nimmer  kan  vat;  die  weg 

van  die  mens  se  natuur,  en  die  hart 

(nie  “die  hart”,  elke  hart,  enige,  maar  dié) 

hierdie  hart  wat  hartstarrig  bemin 

teen  alle  willens,  onwillens  in  - 

g’n  maagd,  madonna  of  mona 

maar  die  klein  Satan  van  ’n  Salai 

wat  lieg  en  steel  en  vreet  soos  ’n  vark. 

Vervloek  is  so  ’n  hart 

en  die  weg  van  ’n  man  weg  van 

“Maar  as  daar  geen  liefde  is  nie, 

wat  dan?” 


Motet:  1980 
Jeanne  Goosen 

Byvoorbaat  já  — 

reeds  die  vrees  vir  die  Nuwe  Eeu 
(Wat  sou  op  só  ’n  hoë  ouderdom 
die  korrekte 

stylistiese  restourasie  wees?) 

En  ons  dan 

wat  van  kleinsaf  gemaak  is  om 
ewig  madrigaal  te  glo? 

In  die  lig  van  die  verlede 

gloei  alles  nog  Romanties 

en  in  die  breinkamers  die  dreunsang 

van  die  a-cappella-idee 

en  hoogheerlik  in  die  hart 

heers  steeds  die  ouwêreldse  menuet. 

Die  sonbelaaide  herders  is  hurkend 
die  lang  valleie,  die  diep  klowe  binne 
Hulle  is  ewig  verby 
Die  eggo  die  dreuning  van  die  woord 
bly  magies.  En  logies  - 

’n  Streng  diatoniese  skans  teen  die  klein  klein  taal 

alles  bly  neutraal 

volg  die  bevole  rite; 

dien  die  liturgie  van  die  Kopgod; 

volg  die  predik 

teen  die  impulse  van  die  mitologie  en  misterie 
Kan  die  anatomie  van  die  binne-oog  verder  verwring? 
wat  kan  daar  nog  wees  om  te  sien 
Sal  daar  nog  brood  wees,  wyn 
om  te  neem,  te  eet,  te  drink...? 

Skaduspel 
J.  H.  Malan 

Jy  het  my  geroep  uit  die  skemer  van  die 
naspel 

en  in  die  gedempte  lig 
van  ons  oorvol  kokon 
was  jou  wit  hande 

gelaai  met  die  ekstase  van  ’n  ondenkbare  oomblik 

En  toe  die  nag  op  sy  diepste  wieg  en  ruis 
was  ons  saamwees  ’n  skreeuende  swye 
van  anti  en  retrosipasie 
waarin  jy  in  my  hande  lag  en  huil 


Junita  Joubert 

Kan  ek  die  slaap  dan  nog  aanbid 
noudat  jý  in  my  bloedstroom  sit? 
en  sal  ’n  ster  se  glans  verlei 
as  als  op  aarde  blink  van  jý? 


Vaste  Kontrool 
G.  F.  Marais 

Ek  wonder  of  ’n  man  wat  ponies  keur 
Hom  ooit  sou  kolskoot  vir  ’n  inspekteur; 

Hy’s  skoon  van  aansien,  nóg  imposant, 

Maar,  broer,  sit  hy  die  meesters  aan  die  kant? 
Met  goewernantes  is  sy  glimlag  soet 
Evasdogters  eer  is  immers  goed! 

Verslagboek,  spelreëls,  woordelys,  beplanning, 
Enjambement,  alliterasie,  oksimoron,  spanning! 
Hiér  tog  lê  sy  ware  krag  — 

Versuim  dit,  en  jy  kry  ’n  swak  verslag; 

Maar  soek  jy  syfer  ses  of  sewe, 

Moet  jou  lokaal  met  foto’s  lewe; 

Daarbý  versnaperings,  tee  en  tert, 

En  waaragtig,  jy’s  jou  professie  werd! 

Protesteer?  Ek?  Nee,  ek’s  onderdanig 
Fanus  Bothma 

my  naam  is  suid-afrikaans 
my  adres  tydelik 
my  van  eenmalig 
en  my  uitkyk  skynheilig: 
teenstrydig  met  die  pligsgerigtes 
wat  als  finaliseer  op  papier 
soos  tuislande  op  landkaarte 

of  die  verwerping  van  die  progressiewe  prefiks  NIE- 

— beskikbaar  vir  opinie 

— bewus  van  teenswoordige  aktualiteit 

— verantwoordelik  vir  my  fellowmen 

— nasionaal  geskrik  en  wit  verbleik 
oranje  blanje  black  is  beautiful 
blou  getrou?  wat  wou? 

Quo  Vadis? 

nee,  Quod  erat  demonstrandum 
dis  ek, 

Suid?  ja, 
maar  Áfrikaans. 


Tweedestrand 
Marlette  le  Roux 

Hier  op  Tweedestrand 
beweeg  ons  op  apart- 
heid  se  rand. 

Wonder  wat  is  die  verband 
tussen  ouers  en  kroos 
langs  ons  op  die  sand. 

Kinders  skakerings  van 
bruin,  assorted  choice 
koekies  in  ’n  doos. 

Ouers  bloos  gebrand 
seker  sendelinge 
uit  die  stamland; 

die  Hollands  ’n  hol  grap 
op  die  Xhosa-tongklap. 

Transkei,  1980. 

Piet-Pop 
Jeanne  Goosen 

Twee  dae  na  Piet  se  begrafnis  is  Anna  weg  fabriek  toe  om  haar  saak 
met  die  bestuurder  — ’n  Morgan-vent  — te  gaan  bespreek.  Sy  laat  hom 
goed  verstaan:  Geld  is  nie  ’n  kwessie  nie. 

Morgan  luister  haar  uit.  Waarom  nie?  Dit  kan  gedoen  word,  meen  hy.  Hy 
sal  natuurlik  al  die  besonderhede  moet  hê.  Dinge  soos  byvoorbeeld 
die  gelaatskleur,  die  uitdrukking  op  die  gesig,  lengte,  ensovoorts, 
ensovoorts.  Sy  besef  natuurlik  dat  daar  heelwat  eksperimenteer  sal 
moet  word  om  die  verlangde  kleur  te  kry  en  dan  sal  sy  wat  Anna  is, 
gereeld  moet  inkom,  soms  by  wees  as  hy  werk,  want  per  slot  van  sake  is 
sy  tog  al  een  wat  sal  kan  sê.  Ja  ...  en  dan  is  daar  natuurlik  nog  die 
kwessie  van  massa,  die  kleur  van  die  oë  en  die  hare,  ensovoorts, 
ensovoorts.  Ja,  daar  is  nog  ’n  duisend  klein  dingetjies  waaraan  hulle  in 
elk  geval  tog  nie  nou  hoef  te  dink  nie. 

Toe  is  Anna  en  die  Morgan-ventdeurdiefabriekstoorkamertoe  waar  ’n 
magdom  voorrade  geberg  word.  In  die  verste  hoek  van  die  ruim  vertrek, 
het  Morgan  sy  eie  plek  ingerig.  Hy  trek  vir  haar  ’n  stoel  uit  en  begin  aan 
haar  ’n  verskeidenheid  van  monsters  van  materiale  toon  wat  oorweeg 
kan  word  vir  die  maak  van  so  ’n  soort  pop. 

Hy  verduidelik  ook  die  voordele  en  die  nadele  van  elke  soort  stof  en 
oplaas  besluit  die  twee  op  ’n  moderne  soort  rubbermengsel, 
hoofsaaklik  omdat  dit  nes  mensvel  voel  as  jy  daaraan  raak. 
Daarbenewens  is  dit  teen  brand  bestand.  Dit  kan  ook  maklik  gekleur 
word,  krimp  of  bars  nie  en  dit  verbleik  glad  nie.  Trouens,  die  waarborg 
is  lewenslank.  As  daar  so  iets  is. 

Anna  se  heel  belangrikste  vereiste  is  dat  die  pop  se  litte,  die  gewrigte, 
beweegbaar  moet  wees  sodat  mens  dit  in  enige  posisie  kan  druk  of 
buig. 

Waarom  nie?  Dit  kan  gedoen  word,  meen  Morgan. 

Goed,  kom  hulle  ooreen:  Anna  sal  al  om  die  tweede  dag  die  fabriek 
besoek  — deels  om  die  vordering  na  te  gaan,  deels  om  die  inligting  te 
verskaf  wat  Morgan  benodig  om  van  die  werk  ’n  meesterstuk  te  maak. 
Beginnende  dan  die  volgende  oggend  om  tien. 

Terug  by  die  plaas  begin  Anna  dadelik  begeesterd  werk  en  vroeg  die 
volgende  oggend  — nog  voor  die  Morgan-vent  op  kantoor  is  — het  sy  al 
die  nodige  parafernalia  op  sy  lessenaar  uitgesprei:  Wyle  Piet  se  hoed, 
sy  pyp,  sy  kunsgebit,  sy  klere,  tot  sy  skoene  en  sy  sokkies  en  ’n  paar 
handskoene,  ensovoorts,  ensovoorts.  En  o ja,  die  heel  belangrikste:  'n 
Hoeveelheid  foto’s  van  Piet  wat  geneem  is  die  dag  met  Marie,  Anna  se 
jongste  suster  se  bruilof  toe  Piet  haar  die  kerk  moes  binnebring  omdat 
hulle  vader  hulle  ’n  paar  dae  tevore  ontval  het.  Dit  is  die  laaste  foto’s 
wat  van  Piet  geneem  is,  knap  voor  sy  eie  dood. 

Anna  kyk  ingenome  hoe  Morgan  rustig  die  items  ondersoek  en  betrag. 
Sy  oë  blinken  hy  lekaanhoudend  syonderlip.  Diéwat  hom  goed  ken  sê 
dis  ’n  teken  dat  hy  geïnspireerd  en  opgewonde  is.  Hulle  sê  as  daar  nou 
ooit  ’n  idealis  was,  dan  is  dit  hierdie  Morgan-vent.  Hy  is  lief  vir  sy  werk 

en  sy  winkelpoppe  is  vir  hom  meer  as  net  gewone  dooie  winkelpoppe 
wat  mens  in  die  vertoonlokaal  van  klerewinkels  sien.  ’n  Morgan-pop 
kon  ’n  kenner  op  ’n  afstand  uitken.  Dit  was  meesterstuk  en  meer 
realisties  sou  jy  op  geen  ander  plek  op  aarde  kry  nie. 

Maar  hy  was  ’n  stil  ou,  hou  hom  nieopmet  praatjies  nie.  Hysou  homself 
ook  nooit  voorstoot  nie,  nooit  oor  homself  praat  nie  en  komplimente  het 
nienasy  kop  gegaannie.  Dan  is  hyookmaaraltyd,  altyd  aandiewerk. 
Morgan  had  ook  die  gewoonte  om  met  sy  poppe  te  praat,  soos  ’n  mens 
met  mense  praat.  Lewende  mense.  Dieanderkunstenaarshethullenie 
veel  daaraan  gesteur  nie,  wat.  Hy  was  ’n  goeie  man  om  voor  te  werk, 
nou  ja,  elkeen  het  maar  sy  eienaardigheidjies  en  sy  dinge. 

Snaaks.  Toe  Anna  Morgan  nader  met  haar  versoek  dat  hy  vir  haar  ’n  pop 
moes  maak  wat  presies,  op  ’n  haar  nes  haar  oorlede  Piet  moes  lyk,  was 
hy  nie  verbaas  nie.  Sy  hele  lewe  lank  al  wag  hy  op  ’n  kans  om  iets 
groots,  iets  buitengewoons  te  skep.  En  Anna  se  versoek  was  hierdie 
geleentheid.  Hy  het  dit  dadelik  geweet.  Hybesluitomallesaanhierdie 
pop  self  te  doen.  Hy  sal  nie  dat  een  van  die  ander  kunstenaars  hom  met 
die  finale  afronding  bystaan  nie.  Hy  wil  ook  niks  masjien-gemaaks  aan 
dié  Piet-pop  hê  nie.  Die  hele  pop  moet  van  kop  tot  tone  sy  eie 
handewerk  wees. 

Anna  het  al  om  die  ander  dag  gekom  soos  hulleafgespreek  het.  Sy  was 
tevrede,  ingenome  met  die  vordering  wat  hierdie  toegevAryde 
Morgan-vent  maak  met  haar  Piet.  En  sy't  hom  met  raad  bedien:  ’n 
Bietjie  breër  hier  om  die  bors.  En  hier,  net  hierso  ja,  so  effe  skuins  agter 
die  linkeroor,  had  hy  die  moesie,  die  kleur  en  grootte  van  ’n  korent 
omtrent.  En  dan  die  keep  tussen  die  twee  oë.  Hier.  Op  hierdie  kiekie 
sien  mens  dit  die  beste. 

Anna  gesels  die  hele  tyd  met  Morganoor  Piet.  Hy  vraookgedurig  uit  en 
dis  nie  moeilik  om  Anna  aan  die  praat  oor  Piet  te  kry  nie. 

Die  Piet  darem  tog!  Sy  manier  van  partykeer  sy  geweer  vat  en  sommer 
net  die  plantasie  in  te  vaar  en  dan  nie  weer  daar  uit  te  kom  voor  ligdag 
die  anderdag  nie.  En  stili  Verskriklik.  Hy  was  ’n  entjie  mens  wat  maklik 
’n  week  lank  kon  rondloop  sonder  om  een  woord  te  sê.  Partykeer  voel 
dit  of  mens  met  ’n  soutpilaar  getroud  is,  maar  naan’d  word  jy  ook 
daaraan  gewoond  en  verbeel  jy  jou  hy  praat  terug  en  julle  gesels  die 
hele  tyd.  Die  stilte  hou  op  pla. 

Hy  het  baie  gelees.  Elke  dag  se  koerant  en  dan  nog  boeke  ook.  Boeke 
en  tydskrifte  oor  plante  en  bome.  Dié  het  hy  van  iewers  af  laat  kom. 
Morgan  het  geluister.  Soms  het  hy  aanhoudend  sy  onderlip  gelek.  Dit 
het  vir  hom  gevoel  of  die  volledige  Piet-mens  binne-in  hom  begin 
groei;  nee,  asof  hy  nog  altyd  daar  was  en  dat  hy,  Morgan,  nou  eers  die 
geleentheid  kry  om  hom  te  erken  — en  te  herken.  Hy  werk  begeesterd. 
Daar  is  ’n  volmaakte  harmonie  tussen  sy  brein  en  sy  hande  en  deur  sy 
hande  kry  dié  mens  gestalte. 

lets  vreemd  gebeur  met  die  Morgan-vent.  Hoe  verder  hy  werk,  hoe 
droefgeestiger  word  hy.  En  stiller.  Ingetoë.  Anna  praat,  vertel,  praat, 
praat  om  sy  ore,  maar  hy  lyk  of  hy  haar  kwalik  hoor.  Hy  is  besig  met  sy 
eie  dinge. 

’n  Maand  verloop.  Piet  is  byna  gereed.  Op  die  laaste  dag  bed  Morgan 

Piet  se  twee  oë  in.  Hy  staan  terug,  kyk  na  sy  handewerk  en  na  dieoë.  ’n 
Siddering  gaan  deur  hom.  Hy  word  koud  en  dan  weer  warm  en  dan 
word  hy  weer  bang  vir  dié  mens-pop.  Byna  koorsagtig  haastig  verrig  hy 
die  laaste  afrondingswerk. 

Piet  is  gereed  vir  die  plaas. 

Anna  en  die  Morgan-venttreksy  kispakvir  hom  aan.  Hulle  help  hom  die 
Mercedes-Benz  in.  Morgan  groet.  Hy  gee  ook  vir  Piet  ’n  stywe 
handdruk. 

Morgan  se  verlies  is  afgryslik.  Vir  hom  is  dit  asof  hy  afskeid  neem  van  ’n 
groot  noodsaaklike  stuk  van  homself. 

Anna  trek  met  ’n  vaart  weg.  Piet  se  gesig  draai  na  hare.  “Ekskuus,”  sêsy 
vir  hom.  “Ek  bestuur  deesdae  beter,  maar  dis  van  blyheid  dat  ek  so 
onbesonne  is”  Sy  giggel  soos  ’n  jong  meisie. 

Anna  gesels  die  hele  ent  plaas  toe.  Die  reëns  het  die  droogte  gebreek, 
het  ook  net  betyds  gekom.  Die  mielies  staan  mooi.  Die  nuwe  voorman  is 
’n  knap  kêrel.  Hy  het  sy  hand  op  die  volk.  Joey,  die  kat  het  kleintjies. 
Ses.  Tog  te  fraai.  Die  dokters  en  spesialiste  se  rekenings  het  gekom. 
Die  grafsteen  is  amper  gereed.  Wat  dink  hy  daarvan  dat  hulle  die 
woorde  Die  Heer  is  my  Herder  in  die  marmer  laat  uitkap? 

By  die  plaas  help  Anna  Piet  uit  die  motor  soos  ’n  mens  ’n  siekmenswat 
swak  is  van  lank  lê,  help.  Sy  haak  by  hom  in  en  met  haar  skoen  elke  keer 
onder  syne,  help  sy  hom  die  trappies  op.  Hy  wag  by  die  deur  terwyl 
Anna  met  die  sleutels  vroetel.  In  die  gang  haal  sy  Piet  se  hoed  af.  Sy 
trek  sy  baadjie  uit  en  hang  dit  aan  die  kapstok. 

Anna  help  Piet  voorhuis  toe  en  laat  hom  op  sy  leunstoel  onder  die 
gewererak  sit  waar  hy  altoos  gesit  het.  Sy  vou  die  koerant  vir  hom  oop 
en  laat  hom  dit  vashou.  Sy  druk  sy  kop  sagkens  vooroor  sodat  hy  kan 
lees.  Sy  gaan  kombuis  toe,  skakel  die  ketel  aan  en  maak  vir  hulle  koffie. 
Sy  sit  Piet  se  koffie  op  die  tafeltjie  naas  hom  neer.  Sy  gaan  sit  in  die 
stoel  teenoor  hom,  drink  haar  koppie  leeg  en  haal  haar  breigoed  uit 
haar  breisak. 

Anna  brei  vir  Piet  ’n  warm  trui.  Een  van  die  dae  word  dit  koud  saans  en 
sy  is  ’n  stadige  breier. 

Sy  brei  en  brei,  stoot  die  wol  met  haar  maer  voorvinger  geesdriftig  oor 
die  breipen.  Sy  gesels  sonder  ophou  so  tussen  die  geklik  van  die 
naalde  deur.  Daar  is  baie,  baie  nuus,  baie  om  te  vertel  en  Piet  was 
darem  deksels  lank  weg.  Anna  tjirp  voort,  vrolik  soos  ’n  voëltjie. 

Die  skemer  kom.  Gits,  hoe  laat  het  dit  al  geword.  Sy  staan  op,  gaan 
kombuis  toe  om  vir  hulle  iets  te  ete  te  maak.  Sy  bak  eiers  en  wors  in  ’n 
pan.  Sy  dek  die  tafel  in  die  kombuis.  Sy  roep  Piet  om  te  kom  aansit.  Nes 
hy  altyd  maar  was,  antwoord  hy  nie.  Anna  frons.  Sy  stap  voorhuis  toe. 
Die  stoel  is  leeg. 

Sy  kyk  na  die  gewererak.  Die  haelgeweer  makeer.  Piet  kon  haar  darem 
vandag  dit  gespaar  het!  Nes  hy  is  en  altyd  met  etenstyd.  Dan’s  hy  soek. 
En  as  die  geweer  saam  is  kan  sy  maar  vergeet.  Hy’s  plantasie  toe.  Dis 
nodeloos  om  vir  hom  vir  ete  te  wag. 

Anna  gaan  kruip  later  maar  in.  Sy  slaap  lig  soos  altyd  wanneer  Piet  uit 
is.  Soms  sluimer  sy  in,  maar  sy  bly  bewus  van  Piet  se  afwesigheid. 
Dit  word  lig.  Piet  bly  weg. 

Na  twee  dae  en  nagte  laat  kom  Anna  die  polisie.  Die  bekommernis  lê 
uitgekerf  op  haar  gesig.  ’n  Soekgeselskap  met  honde  begin  spoorsny 
in  die  rigting  van  die  plantasie. 

Hulle  keer  die  volgende  middag  terug.  Hulle  lyk  moeg.  Dis  die  sersant 
wat  moet  praat.  Hy  stap  heel  voor. 

Anna  wag  hom  by  die  deur  in.  Sy  het  ’n  ou  vrou  geword,  haar  hare  wit, 
orent  en  dor. 

“Hy’s  dood  ..”  sê  Anna. 

Die  sersant  haal  sy  pet  af. 

“Julle  het  hom  onder  ’n  boom  gekry,”  sê  Anna. 

Die  sersant  kyk  verwonderd  op. 

"Hy  het  sy  harsings  met  die  geweer  uitgeskiet,”  sê  sy. 

“Mevrou  ...?’’  Die  sersant  lyk  bang. 

“Ek  weet,"  sê  Anna,  “Die  Morgan-vent  het  gebel  om  te  laat  weet  ...” 

Breekwater 

André  le  Roux  du  Toit 

Ek  het  so  pas  in  ’n  nuwe  woonstel  ingetrek,  so  op  die  randjie  van 
Seepunt,  van  waar  mens  die  grys  see  kan  sien  spatteen  die  relings.  As 
'n  mens  soggens  uitstap  water  se  kant  toe  om  melk  of  die 
oggendkoerant  te  koop,  wil-wil  die  lente  deurbreek  tussen  die  koue 
wintersbome.  Gelukkig  word  die  nuus  elke  dag  beter.  Gelukkig  is  dit 
lekkerder  hier  in  Seepunt  as  in  daardie  donker  bedompige 
bordienghuis  in  die  middestad. 

Ek  voel  skoon  ryk.  Ja,  en  gister  toe  Jaap  vir  my  kom  kuier  en  my  by  die 
strandrestaurant  aantref  saam  met  daardie  onweerstaanbare  blonde 
meisie,  kon  ek  swel  van  trots.  Dit  lyk  bepaald  of  ek  ’n  koninklike  lewe 
hier  lei.  Hy  dink  seker  ek  ken  dosyne  sulke  gedonkerbrilde  meisies  met 
krul-perm-hare  en  sagte  rooi  monde  en  lang  slanke  bene.  In 
werklikheid  ken  ek  net  omtrent  één  dosyn.  En  die  grusame  werklikheid 
is,  my  nuwe  spog-woonstel  staan  sonder  meubels. 

Rageltjie  het  vir  my  ’n  matras  belowe  en  nou  kom  sy  eers  volgende 
week.  John  sou  vir  my  ’n  bed  organiseer  maar  hy’t  blykbaar  vergeet.  Ek 
sou  iewers  ’n  mat  goedkoop  koop  maar  toe  ek  daar  kom  was  die  kleur 
so  verskriklik  dat  ek  gou-gou  verskoning  gemaak  het.  En  nou  sit  ek 
saans  hier  tussen  die  halfkaal  mure  (ek  het  darem  al  ’n  paar  portrette 
op)  en  die  half-uitgepakte  kartondose  wat  oral  op  die  troostelose 
houtvloer  rondstaan.  En  vir  kos  eet  ek  brekfis-graankos  uit  ’n  blompot 
met  my  enigste  teelepel.  Dieselfde  John  sou  vir  my  messegoed 
gedeps  het  by  die  Y.M.C.A.  en  op  die  laaste  oomblik  het  sy  gewete 
ingegee.  Hoe  ontvang  ’n  mens  besoekers?  Hoe  lééf  mens  in  so  ’n  plek? 
Daar  is  darem  ’n  paar  dinge  wat  my  bly  maak,  en  een  daarvan  is  die 
besem  wat  die  ou  swartman  wat  opsigter  is,  vanaand  vir  my  present 
gegee  het.  So  ’n  ou  haarlose  stuk  stok  wat  seker  al  dekades  oud  is.  Met 
’n  bietjie  verbeelding  kan  jy  darem  daarmee  vee.  Enekhou  mosvanou 
goed.  Voor  ek  ingetrek  het  het  ek  die  junk-winkels  in  Langstraat 
leeggekoop.  Onder  andere  het  ek  weggekom  met  ’n  egte  stuk  Persiese 
tapyt  — dis  nog  iets  waarvoor  ek  bly  is  want  die  onnosel  eienares  wis 
nie  van  beter  nie  en  verkoop  dit  aan  my  vir  ’n  rand  — en  ook  ’n  outydse 
ketel. 

Wel,  dis  nie  eintlik  ’n  streng  gesproke  outydse  ketel  nie,  want  hy  werk 
darem  met  elektrisiteit,  maar  sy  ontwerp  lyk  of  hy  hier  uit  die  agttiende 
eeu  moet  kom.  En  hy  lyk  heerlik  blinkerig-geroes  en  kordaat  daar  in  my 
kombuis.  Elke  nou  en  dan  laat  ek  hom  sing  en  dan  drink  ek  koffie  hier 
kruisbeen  gesete  op  my  vierkante  voet  Persiese  tapyt.  As  die  Persiese 
tapyt  nie  minstens  honderde  rande  werd  is  nie,  is  die  drome  wat  ek 
droom  miskien  wel  ietswerd.  Ekdroom,  onderandere,  dat  ek  nie  alleen 
is  nie.  Dat  ek  gelukkig  getroud  is  met  ’n  lekker  vrou  hier  by  my  en 
stink-ryk  is,  en  dat  ek  regte  gordyne  voor  die  vensters  het  in  plaas  van 
ou  lakens. 

Ek  haat  dit  as  die  mense  in  die  hoë  hotel  langsaan  my  hier  kan  sien 
waar  ek  sit  en  droom,  daarom  sit  ek  in  die  donker,  of  ek  hang  enigiets 

wat  ek  my  hand  op  kan  lê,  voor  die  donker  vensters.  Lakens, 
handdoeke,  ou  koerante. 

Ek  steek  ’n  pyp  op  en  blaas  lekker  dik  stukke  rook  die  lug  in,  en  vul 
solank  die  woonstel  met  my  teenwoordigheid,  die  reuk  van  my 
leefwyse  en  my  gemoedelikheid,  al  is  daar  nog  nie  veel  meer  om  dit 
mee  te  vul  wat  substansieel  is  nie.  Behalwe  natuurlik  ekself,  Ekself, 
moontlik  omtrent  die  enigste  boer  in  Seepunt  vanaand,  want  hier  praat 
almal  mos  Engels  met  berese  siniese  aksente.  Probeer  jy  net  vir  hulle  ’n 
Vandermerwe-grap  vertel  dan  moet  jy  sien  hoe  sidder  hulle  van 
weersin  en  verbasing.  Maar  ag  ja,  elkeen  doen  maar  sy  ding.  En  ek 
doen  myne. 

Ek  is  ’n  skrywer,  dit  is  my  werkom  soveel  menseasmoontlikteontmoet 
en  hulle  te  rangskik  op  papier  tussen  stories  in. 

Dis  soos  ek  gister  vir  Lida  verduidelik  het,  altans,  toe  Jaap  so  gepas 
daar  aankom.  Lida  het  toe  so  pas  vir  my  gesê  sy’s  ’n  fotograaf,  en  sy  hou 
van  sonsondergange  en  weggespoelde  brúe...  in  elk  geval. 

Elke  keer  as  ’n  mens  trek,  dink  ek,  spoel  jy  iewers  agter  jou  ’n  paar  brúe 
weg,  sak  daar  iewers  elders  ’n  son.  Soos  ’n  weggegooide  romanse  of  ’n 
ou  koerant  of  ’n  kers  wat  in  homself  wegsmelt  en  doodflikker  voor  die 
dag  breek. 

Vandag  toe  vra  Lida  vir  my  van  watter  soort  letterkunde  ek  hou, 
aangesien  ek  ’n  skrywer  is,  toe  sê  ek,  o,  ek  freak  uit  op  C.  M.  van  den 
Heever  e.n  A.D.  Keet.  Dis  hoekom  ek  my  moderne  woonstel  binne  wil 
inrig  soos  'n  boere-huis.  Soos  toe  my  ma-hulle  destyds  in  Duiwelspiek 
in  ’n  krotjie  gebly  het  en  armblankes  was.  Ek  onthou  dit  nog  so 
vaagweg.  Ek  was  twee  jaar  oud  toe  en  selfs  daardie  krotjie  was  toe  ’n 
paleis.  Daar  was  wit  bottels  melk  op  die  vensterbanke  en  die  reuk  van 
speserye  in  die  kombuis.  Ons  het  ’n  bediende  gehad,  Kytie  was  haar 
naam,  wat  my  pens  en  pootjies  bo-op  die  kombuistafel  sit  gemaak 
het  en  vir  my  Purity-stroop  gevoer  het  met  ’n  teelepel  in  my  oop 
mondjie.  Bestaan  Purity-stroop  nog...? 

Ek  het  ’n  Ouma  gehad,  sy’s  intussen  dood,  wat  my  saamgevat  het 
Garlicks  toe  en  dan  het  ek  in  die  teekamer  op  die  mat  rondgekruip 
terwyl  sy  met  die  ander  ou  tannies  klets.  Ons  het  orals  rondgery  bo  in 
die  dubbelverdiepingbusse  — as  sy  my  opgetel  het  was  dit  ontsettend 
ver  ondertoe.  En  bolangs;  daar  was  die  kettings  en  die  kabels,  want  die 
busse  was  nog  destyds  elektries,  al  was  dit  in  die  ou  tyd. 

Nou  sit  ek  hier.  Alleen,  en  ryg  drome  uit  soos  rookbolle.  My  koffie  is  op 
en  ek  is  te  lui  om  nog  te  maak.  Orals  langs  my  lê  onvoltooide 
manuskripte  en  stukkendgeblaaide  tydskrifte.  Ek  voel  met  my  hand  oor 
die  wonderlike  handgemaakte  voering  van  die  stokou  Persiese  stuk 
tapyt. 

As  ek  nou  ’n  wens  gehad  het,  wat  sou  ek  vra? 

’n  Groter  woonstel,  wat  uitkyk  op  die  see?  ’n  Reis  vir  twee  na  Parys?  My 
foto  in  die  koerant?  Dat  Rageltjie  nou  moet  kom  met  daardie  geblomde 
mat  wat  sy  my  belowe  het? 

Maar  alles  is  stil  om  my.  Ek  sukkel  om  te  besluit.  Op  laas  streel  ek  oor 
die  voering  en  sê,  byna  verskrik  vir  myself: 

’n  Boek. 

Ek  wil  ’n  boek  skryf.  ’n  Boek  in  Afrikaans  waarin  ek  sê  dat  my  taal  en  my 
murg  nog  lewe. 

Dat  ek  as  mens  selfs  nog  hier  in  Seepunt  ék  kan  wees,  dat  ek  my  hande 
in  die  water  kan  steek  en  nog  kan  lag  en  nog  kan  vrolik  wees  en  ook 
soms  nog  kan  hartseer  voel  met  my  hele  hart.  Dat  ek  ’n  Afrikaner  is  en 
nie  bang  is  om  dit  te  sê  nie  maar  dat  ek  ook  in  Seepunt  bly  en  bly  is  ek 
bly  hier. 

Dat  iemand  wat  skryf  nie  altyd  letterkundig  en  pervers  hoef  te  wees 
nie...  dat  ek  ook  saans  hier  in  my  witgemuurde  woonstelletjie,  ’n 
hanetreetjie  van  God  se  see  en  ook  ’n  hanetreetjie  van  donker 
musiekhole  en  fancy  restaurante  met  die  wonderlikste  kos,  my  ou 
verweerde  digbundels  van  my  rak  kan  haal,  die  rak  wat  nog  op 
bakstene  geprakseer  is,  en  kan  lees: 

Ek  het  ’n  hartbeeshuisie. 

En  dit  is  myne  dié.  Wat  gee  ek  om  of  ek  Beukes-  en  Naudé-afdrukke 
teen  die  mure  het?  Dat  ek  ’n  pak  ou  Huisgenote  uit  vorige  leeftye  onder 
die  TV-staander  bewaar  in  plaas  van  seksfoto-tydskrifte?  Dat  ek  pyp 
rook  en  selfs  hiér  voel  soos  ’n  Boer  wat  wydsbeen  op  sy  voorkis  sit  en 
suig  en  droom. 

Ek  staan  op  en  stap  kombuis  toe  en  skakel  die  koffiewater  aan.  Op 
daardie  oomblik  klop  Rageltjie  aan  my  voordeur,  gelaai  met  ’n  mandjie 
messegoed,  ’n  groot  glimlag  en  ’n  verbleikte  blomtapyt  sleep-sleep 
agter  haar  aan  die  woonstel  in,  en  ’n  botteltjie  tikfoutverf  in  haar  hand, 
want  ek  het  haar  gevra  vir  een.  En  sy  hyg  van  opgewondenheid  en  op 
haar  wange  is  ’n  ligrooi  blos  van  blydskap  toe  sy  my  sien,  pyp  in  die 
mond,  en  ek  vir  haar  sê:  “Wil  jy  my  volgende  hoofkarakter  wees?’’ 
“Help  my  eers  met  hierdie  vrag,  jong,”  lag  sy,  en  sê,  “my  motor  staan 
buite  op  ’n  geel  streep.” 

“Geel  streep  se  voet.  Jy  bly  vanaand  hier  by  my,  en  om  my  woonstel  in 
te  wy,  dra  jy  vir  my  iets  moois  voor  uit  Die  Groot  Verseboek.  En  agterna 
gaan  eet  ons  iets  in  die  Pavilion.’' 

Ons  steek  ’n  kers  op  en  gaan  sit  in  die  middel  van  die  groot  verbleikte 
geblomde  mat  wat  sy  vir  my  van  haar  pa  in  Nuweland  se  huis  gebring 
het,  en  kyk  na  mekaar. 

“Wat  is  jou  idee  van  vernuwing  in  ons  letterkunde?”  vra  sy.  “Wie  gaan  jý 
naboots?” 

Ek  kyk  op  na  my  halfklaar  mure  met  die  flouwit  tussenin,  waarteen  ons 
skaduwees  langsaam  flikker,  soos  twee  boere  wat  geheime 
besprekings  hou  in  ’n  Blokhuis  tydens  die  Oorlog,  se  skaduwees  sou 
maak.  En  ons  voel  of  ons  deel  is  van  'n  sameswering.  “Ek  weet  nie,”  sê 
ek.  “Maar  daar  is  iets  in  my  wat  nie  langer  kan  stilbly  nie.  Wat  wil  lag  en 
huil  en  vloek,  sonder  pretensie,  soos  daardie  eerste  Afrikaners  gelag 
en  gehuil  en  gevloek  het;  met  die  hele  wese,  met  die  guts." 

“Ek  wil  ook  so  maak,”  sê  sy.  “Maar  my  woorde  struikel  so  lomp-lomp 
agter  joune  aan.  Miskien  sal  ons  tog  darem  ’n  trop  vorm.  Miskien  kry 
ander  ook  die  reuk  van  semen.” 

“Miskien,”  sê  ek.  En  neem  haar  hand,  en  lê  dig  teen  haar  aan,  en  die 
reuk  van  haar  hare  meng  met  die  reuk  van  die  ou  mat;  en  ek  ruik  wierook 
en  ou  linne  uit  my  ouma  se  huis  lank  gelede  toe  sy  nog  gelewe  het  en 

koekies  uitgedeel  het  Sondae-middae  terwyl  haar  man  in  sy 
studeerkamer  sit  en  meet  en  pas  aan  Die  Woordeboek  wat  hy  sou 
skryf  en  klaarmaak,  voor  die  breekwater  van  die  dood  hom  ingehaal 
het. 


Drinkplek 
Gawie  Kellerman 

terterig  geel 

agter  die  kroegtoonbank 

bedien  kaalvoet  bloedwarm  knaterwater 

druk  gesteriliseerde  glase  behendig 

in  spuitende  kantien-krane  op 

deel  uit 

deel  uit 

glimlag  breed 

en  stamp  die  till-laai  toe 


Nota 

Ina  Lubbe 

Onthou  dat  ek  jou  sê 

van  Houtbaai  se  snoek 

van  Vishoek  se  son 

van  die  dorpie  wat 

berg-af  hang 

in  die  see 

En  ook  nog  van 

die  wolkesneeu  oor  Tafelberg 

en  Leeukop  se  punt 

in  die  son 

Weet  jy  ons  het  geloop 
langs  Kastaiingsrivier 
hy  kronkel  in  die  berg 
O die  son  was  warm 
maar  die  bergkoelte  ... 
onthou  my 
later 

Martinus  Joubert 

knoffel-festoene 

hang 

van 

die 

dak 

met 

tabak 

deun/veef 

geroeste  ysterpotte 
vol 

ertjiesaad 

voor  die  toonbank 

’n  wêreldjie 
van 

skinnerpos 


Verblyt 
lan  Raper 

ek  stap  by  die  musiekbelaaide  hyser  uit 
kýk  waar  het  ek  my  al  raakgeleef 
’n  hele  pyltjiespan  wag  voor  die  spieël 
en  hoop  om  blygemaak  te  word 

om  kollektief  toekenning  te  ontvang 
herkenning  op  die  agterige  blaaie  van  die  dagblad 
met  waarskynlik  heelwat  spek  en  hare  aan  die  skouers 
en  met  rue  rubber  sonder  rif. 

ten  tweede  kap  ek  haar  met  my  verwyt 
ek  die  figuur  in  oorgang  hierdie  nag 
terwyl  die  kaap  sy  onmin  monster 

en  die  ondervelders  agterdog  vergaar 
in  agterplase  met  die  koeke  op  die  tafels 
of  in  die  bespieëlde  hysers  met  die  oë  musiek. 

Herfsdag 
P.W.  Buys 

Die  son  se  koperklok 
lui  koringgeel  krigante  oop. 

Die  hemel  dra  ’n  blou  sambreel 
net  in  geval  ’n  jakkals  trou. 

’n  Groenspreeu  vonkel  blink 
toonlere  teen  die  huis  se  nok. 
Die  wind  waai  pypkaneel. 
Muisvoëls  pik  aan  trossies  bros 
rosyntjies  in  die  houtprieel. 

’n  Kegel  uit  die  dennetak 
rinkel  oor  die  skewe  dak, 
tref  die  aarde  loodreg 
in  die  bottelgroen 
boomskaduwee 
en  lê  doodstil. 


Iron  butterfly 
H.  le  R.  Slabbert 

die  blou  blou  bottervlieg 
sit  strak  op  die  wintersrok 
en  staar  na  die  silwer  ketting 
wat  hang  om  die  dunmooi  nek 

die  motief  word  herhaal  in  die  hare 
en  in  die  dooie  herfsblare 
wat  yskouddik  buite  die  venster  pak 
terwyl  die  los  gedagte  wipper 
van  hak  tot  tak 

Enkele  strominge  rondom  die  Nederlandse 
Vyftigers 

J.  van  der  Elst 


1.  Inleidend 

Onbehae  van  kunstenaars  met  die  kuns  van  hulle  tyd  of  die  kuns  wat 
aan  hulle  voorafgegaan  het  — soos  wat  die  Nederlandse 
Vyftigerdigters  in  woord  en  geskrif  openbaar  het  — is  in  die 
literatuurgeskiedenis  ’n  algemene  verskynsel.  Deur  die  tye  was  daar 
altyd  ’n  profeet  watopeenof  andertydstipopgestaan  heten  verkondig 
het  dat  die  kuns  rondom  en  voor  hom  verrot  is  en  dat  die  tyd  van  ’n  nuwe 
kuns  en  kunsbeskouing  aangebreek  het. 

Veranderinge  in  kunsbeskouings  gaan  dikwels  gepaard  met  of  is  die 
gevolg  van  nuwe  mensbeskouings  geïnspireer  deur  filosofiese 
strominge. 

So  was  die  kuns  van  die  Renaissance  ’n  reaksie  op  die  Middeleeue. 
Die  beeld  van  die  Middeleeuse  mens  in  die  kuns  was  verskuil  agterdie 
suile  van  die  Kerk.  In  teëstelling  daarmee  kom  in  die  Renaissance  die 
god-mens  na  vore;  die  mens  in  volle  glorie  in  taal  en  beeld.  Die  sierlike 
Dawidsbeeld  van  Michelangelo  is  byvoorbeeld  ’n  manifestasie  van 
die  nuwe  mensbeskouing.  Vernuwing  in  die  kuns  is  daar  dus  altyd  na 
gelang  filosofieë  oor  die  wêreld  en  die  mens  se  bestaan  ontwikkel  en 
verander. 

Ook  die  Nederlandse  poësie  na  die Tweede  Wêreldoorlog  is  beïnvloed 
deur  ’n  bepaalde  mensbeskouing  wat  gespruit  het  uit  die  geweldige 
ontnugtering  wat  die  twee  wêreldoorloë,  dié  van  1914-1918  en 
1939-1945,  meegebring  het. 

Die  geloof  aan  die  estetiese,  die  mooie  en  die  verheffende  het  ’n 
geweldige  knou  gekry.  Die  aanvoerder  van  die  sogenaamde 
Nederlandse  Vyftigers,  Lucebert,  het  byvoorbeeld  verdoemend 
afgereken  met  die  Tagtigerverheerliking  van  die  skoonheid  in  sy  gedig 
”Het  orakel  van  Monte  Carlo”.  Die  hoofgedagte  van  die  gedig, 
tipografies  beklemtoon  in  ’n  tweereëlige  strofe,  impliseer  dat  die 
digters  van  die  nuwe  tyd  geen  plek  wil  inruim  vir  die  estetisisme  van 
Willem  Kloos  en  sy  medestanders  nie: 
en  verder  alles  is  — aesthetisch  — 
voos 

Vir  die  digters  van  die  nuwe  tyd  het  die  skoonheidsverheerliking  van 
die  Tagtigers  wat  op  hulle  beurt  weer  inspirasie  uit  die  Renaissance 
geput  het,  geen  sin  meer  gemaak  nie.  Die  “gelijkstelling  van  de  kunst 
met  schoonheid  die  van  oudsher  voor  onomstotelijk  gold”  was  ”de 
jongeren  een  doorn  in  het  oog”  (Weisgerber,  1966,  p.  793).  Wat  Deflo 
van  die  posteksperimentele  digters  sê,  is  ook  van  toepassing  op  die 
“dichters  van  fluweel”  voor  1945.  Hy  noem  hulle  salon-estete  wie  se 
taal  hipersubjektief,  hermeties  en  metafories  is  en  wat  gedoem  is  tot  ’n 
geïsoleerde  ewigheidsbestaan,  los  van  die  lewe  (1972,  p.  13). 

Daar  het  in  die  poësie  na  1945  ’n  omwenteling  plaasgevind 
waarvolgens  die  digter  nie  soos  die  tradisie  dit  wou  hê  nie,  die  woord 
beheer  en  gelei  het  nie,  maar  die  rolle  is  omgedraai  by  name  in  die 
eksperimentele  poësie;  die  woord  het  die  kunstenaar  gelei. 
Kouwenaar  stel  dit  so: 

De  dichter  heeft  het  woord  te  volgen,  het  voert  hem  al  schrijvende 
naar  onbekende  en  toch  op  de  een  of  andere  manier  herkenbare 
gebieden  en  waar  zich  hindernissen  voordoen,  schroomt  hij  niet  de 
grammatica  op  te  breken,  de  rationeel-logische  denktaal  aan  te 
tasten  en  in  elk  ander  opzicht  het  woord  in  het  gedicht  zijn  eigen  zin 
te  geven.  (Bernlef,  1970,  p.  55)  — kursivering  van  die  outeur. 

2.  Anti-estetisisme  en  anti-tradisie  in  internasionale  perspektief 

Die  nuwe  geslag  Nederlandse  digters  na  1 945  wat  bekend  staan  as  die 
eksperimentele  digters  het  nie  uit  die  bloute  hul  verskyning  gemaak 
nie.  Daar  het,  inteendeel,  invloed  uitgegaan  van  ’n  hele  internasionale 
geslag  literêre  en  beeldende  kunstenaars  wat  aan  hulle  voorafgegaan 
het.  Hulle  het  dus  wel  binne  die  Nederlandse  letterkunde  ’n  rewolusie 
teweeggebring  en  ’n  literêre  tradisie  omvergewerp,  maar  in  die 
internasionale  konteks  was  hulle  tog  nie  so  oorspronklik  en  nuut  nie. 
Die  enkele  vooroorlogse  Nederlandstalige  digters  wat  wel  aanvoor- 
werk  tot  die  rewolusie  in  die  poësie  na  1945  verrig  het,  was  ’n  baie 
belangrike  figuur  soos  Paul  van  Ostaijen  (1896-1928)  en  verder  ook 
Theo  van  Doesburg  (1883-1 931 ) en  Herman  van  den  Berg  (geb.  1 897). 
Die  poësie  van  Hendrik  Marsman  het  seker  ook  ’n  invloed  op  die  poësie 
na  1945  uitgeoefen,  veral  waar  dit  gaan  om  sy  vitalisties- 
ekspressionistiese  verse.  Tog  het  Simon  Vinkenoog  ’n  sekere 
stremming  in  Marsman  se  poësie  ervaar  en  laasgenoemde  daarvan 
beskuldig  dat  hy  hom  vasgekyk  het  teen  die  Duitse  ekspressionisme 
en  die  res  van  sy  lewe  gewy  het  aan  sy  pogings  om  hom  daarvan  te 
bevry  (1955,  p.  7).  Dit  was  Van  Doesburg  wat  ook  onder  die  naam  I.  K. 
Bonset  (Ik  ben  sot?)  geskryf  het,  wat  die  dadaïsme  met  woord  en  daad 
in  Nederland  bekendgestel  het. 

2.1  ”De  Nederlandse  poëzie  begint  in  1916,  en  wel  in  Zurich, 
Zwitserland,”  sê  Paul  Rodenko  in  sy  in  1977  postuum  gepubliseerde 
reeksie  Gids-artikels  onder  die  titel  ”De  experimentele  explosie  in 
Nederland”.  Zúrich  was  in  die  oorlogsjare  ’n  internasionale 
toevlugsoord  vir  digters,  beeldende  kunstenaars  en  politici  uit 
omliggende  oorlogsgeteisterde  lande.  In  Zúrich  is  ook  die  eerste 
sogenaamde  dadaïstiese  manifestasie  gehou.  Die  dadaïsme  is 
beskou  as  ’n  geestestoestand  (Ades,  1976,  p.  13)  wat  ’n  walging 
ingehou  het  vir  die  maatskappy  wat  verantwoordelik  was  vir  die 
skrikaanjaende  verwoestinge  van  die  oorlog  met  sy  veragting  vir 
menselewens.  Die  bestaande  vorme  van  die  kuns,  so  het  die  dadaïste 
gemeen,  was  nie  in  staat  om  ’n  protesstem  te  laat  hoor  nie.  Te  midde 
van  die  geweld  van  die  Eerste  Wêreldoorlog  het  mense  soos  Hans  Arp, 
bekende  digter-skilder  wat  ’n  leidende  rol  in  die  ontwikkeling  van  die 

dadaïsme  gespeel  het,  hulle  gewy  aan  die  skone  kunste. 

Oor  die  herkoms  en  betekenis  van  die  naam  dada  bestaan 
onsekerheid.  Dit  het  assosiasies  met  ’n  baba  se  eerste  woordjie,  of  dit 
kan  verbind  word  met  die  Frans  vir  ’n  speelperdjie. 

Vinkenoog  noem  die  dadaïsme  die  profesie  van  die  niks.  Dit  hang  ook 
saam  met  die  dadaïste  se  mededelings  dat  hul  naam  eintlik  niks 
beteken  nie.  Belangrik  is  egter  dat  hulle,  wat  die  kuns  betref,  by  ’n 
nulpunt  wou  begin  en  alle  tradisies  oorboord  wou  gooi.  Dada  het  hom 
verset  teen  alles  waarteen  ’n  mens  jou  kan  verset:  teen  God,  die 
maatskappy,  die  rede  en  alle  bestaande  etiese  en  artistieke  norme 
(Schippers,  1 974).  Die  vaste  benaminge  van  dinge  en  die  betekenisse 
van  woorde  is  deur  die  dadaïste  ernstig  bevraagteken.  In  die 
Zurich-manifes  sê  Hugo  Ball,  die  opsteller:  “Warum  kann  der  Baum 
nicht  Pluplusch  heissen,  und  Pluplubasch,  wenn  es  geregnet  hat?  Und 
warum  muss  er  uberhaupt  etwas  heissen?’’  Die  dadaïsme  was  eintlik 
die  hoogtepunt  van  ’n  beweging  wat  reeds  omstreeks  1910  begin  het 
met  die  publikasie  van  die  poësie  van  Ezra  Pound,  Guillaume 
Appollinaire  en  die  futuristiese  manifes  van  F.  T.  Marinetti. 

Francis  Picabia  (Ades,  p.  31)  se  dadaïstiese  manifes  lui  so: 

Alleen  Dada  stinkt  niet,  het  is  niets,  niets,  niets. 

Het  is  als  jullie  hoop  en  verwachtingen:  niets. 

als  jullie  paradijs:  niets 

als  jullie  idolen:  niets 

als  jullie  politici:  niets 

als  jullie  helden:  niets 

als  jullie  kunstenaars:  niets 

als  jullie  religie:  niets 

Die  woord  moes  bevry  word  van  sy  vaste  lineêre  plasing,  dus  los  van 
die  swaartekrag  van  die  sinsverband.  Marinetti  het  in  sy  genoemde 
manifes  gepleit  vir  ’n  vrye  tipografiese  rangskikking,  klanknabootsing, 
voorts  vir  die  afskaffing  van  die  grammatika  en  vir  die  gebruik  van 
werkwoorde  in  die  infinitief.  Slagter  sê  dat  Marinetti  gestreef  het  na  ’n 
nuwe  versbeelding  waarin  die  tipografie  die  samehang  moes  uitdruk 
tussen  los  letters  en  uit  hul  sintaktiese  verband  gerukte  woorde  (Slagter 
1977,  p.  6). 

“Dadaïstische  dichters  propageerden  de  abstraktie  (het  gedicht 
zonder  logische  inhoud),  het  bruïtisme  (klank-  en  geluidseffekten),  het 
simultaan  gebeuren  (gelijktijdige  voordracht  van  stem  en  klank)  en  de 
kollage  (inpassen  van  citaten)  in  klankverzen  en  affiche-gedichten’’ 
(op.cit.,  p.  6/7). 

Rob  Antonissen  het  een  keer,  samevattend,  gesê  dat  dada  wil 
terugkeer  na  die  primitiewe,  die  ongesofistikeerde  en  die  animale  met 
die  toevoeging  dat  die  dadaïsme  in  sy  wese  negatief  en  destruktief 
ingestel  is.  Die  dadaïsme,  so  het  hy  gesê,  wis  alles  uit  met  die 
bedoeling  om  ’n  nuwe  primitiewe  bestaan  te  begin. 

In  wese  het  die  dadaïsme  dus  nie  ’n  werkprogram  gehad  nie  behalwe 
om  anders  te  wees  as  wat  die  tradisie  voorgeskryf  het.  Slagter  wys 
daarop  dat  die  aktiwiteit  van  die  skeppende  werk  by  die  dadaïste 
voorop  staan.  Later  by  Lucebert,  Vroman  en  Kouwenaar  kry  ’n  mens  as 

uitvloeisel  hiervan  baie  ambaggedigte,  besinnings  oor  die  skepping 
van  die  gedig,  geskoei  ook  op  die  gedagte  dat  die  skepping  van  die 
gedig,  die  skeppende  arbeid  daaraan,  belangriker  is  as  die  resultaat 
van  die  skeppingswerk.  Die  dadaïsme  het  die  Nederlandse 
kunswêreld  eers  ná  die  Tweede  Wêreldoorlog  sterk  beïnvloed.  Die 
omstandighede  was  eintlik  sodanig  dat  die  dadaïsme  met  sy 
verbitterdheid  teen  maatskappy  en  tradisie  voor  die  oorlog  nog  geen 
vrugbare  teelaarde  in  Nederland  gehad  het  nie.  Tot  voor  die  Tweede 
Wêreldoorlog  was  Nederland  naamlik  ’n  neutrale  land  en  het  die 
oorlogverskrikkinge  nog  nie  aan  eie  lyf  ondervind  nie.  Willemijn 
Stokvis  (1974,  p.  23)  wys  daarop  dat  die  kontak  met  die  buitelandse 
kunswêreld  gedurende  die  laaste  tiental  jare  voor  1940  geringwas.  So 
het  dit  gebeur  dat  die  dadaïsme,  trouens  ook  die  surrealisme,  in  sy 
eerste  manifestasies  aan  die  Nederlandse  kunstenaars  verbygegaan 
het.  Wat  die  surrealisme  betref,  aldus  Gerrit  Kouwenaar,  het 
Nederland  tot  1949  “vrijwel  van  elke  vorm  van  surrealisme  gespeend’’ 
gebly  (Schrijversprentenboek,  1972).  Die  dadaïsme  was  egter  nie 
onbekend  nie.  Die  reeds  genoemde  Theo  van  Doesburg,  sy  vrou  Nelly 
en  vriende  soos  Kurt  Schwitters  en  Otto  van  Rees  het  die  dadaïsme 
onder  andere  deur  middel  van  dada-aande  in  Nederland  gepropa- 
geer.  Dergelike  geleenthede  het  meesal  chaoties  verloop.  Die 
dada-aand  wat  op  28  Januarie  1 928  in  Den  Haag  gehou  is,  is  beskryf  as 
die  “Haagsche  tumult”.  Voordragte,  musiek,  toesprake  en  tussenwerp- 
sels  van  die  publiek  was  deel  van  die  dadaprogramme.  As  die  publiek 
te  veel  onderbreek  het,  het  die  kunstenaars  strafpouses  gehou.  Die 
Nederlandse  dada-kaskenades  word  beskryf  in  K.  Schippers  se  boek 
Holland  Dada  (1974)  in  die  hoofstuk  met  dieopskrif  “De  veldtocht’’ (p. 
54  e.v.). 

2.2  Díe  surrealísme 

Die  surrealisme  se  gemene  deler  met  die  dadaïsme  is  sy 
anti-tradisionalisme  en  sy  toespitsing  op  die  maakproses  van  die 
gedig  of  skilderwerk.  Die  term  surrealisme  is  eintlik  afkomstig  van  die 
digter  Guillaume  Apollinaire  (1880-1918).  Dit  is  hy  wat  die  voortou 
geneem  het  met  die  benutting  van  die  tipografie  en  die  grafiese  ruimte 
in  die  poësie  en  so  ’n  belangrike  aandeel  gehad  het  in  dieontwikkeling 
van  die  sogenaamde  konkrete  poësie  waarin  die  poëtiese  ervaring  van 
die  leser  ook  sy  visuele  en  ouditiewe  deelname  insluit. 

Die  verskyning  van  Freud  se  Introduction  a la  psychoanalyse  het  ’n 
belangrike  bydrae  tot  die  ontwikkeling  van  die  surrealisme  gelewer. 
Na  aanleiding  hiervan  is  die  poësie  beskou  as  ’n  “automatische, 
impulsieve  weergave  van  wat  in  het  onbewuste,  het  gedroomde,  leeft’’ 
(Ades,  p.  31).  Die  opvatting  was  dat  die  mens  hom  te  veel  aan  die 
logika  en  die  verstand  onderwerp  het  en  so  sy  vryheid  ingeboet  en  sy 
verbeeldingskrag  laat  ondermyn  het. 

André  Breton,  die  opsteller  van  die  surrealistiese  manifes  van  1924, 
definieer  die  surrealisme  as  ’n  suiwer  psigiese  outomatisme  waarmee 
’n  mens  jou  voorneem  om  in  woord  en  geskrif  slegs  die  wesenlike 

werking  van  die  denke  tot  uitdrukking  te  bring.  Nbg  estetiese  en 
i^etiese  vooroordele,  nbg  die  toesighoudende  en  ordende  rol  van  die 
verstand  behoort  hierby  op  te  tree.  Die  surreal  istiese  kuns  is  ook  gekant 
teen  die  logika,  die  religie,  die  moraal  en  die  gesin.  Die  kuns,  so  meen 
die  surrealiste,  moet  maatskaplik  bevrydend  wees.  Die  kinderkuns  en 
die  werk  van  geestessiekes  geniet  die  besondere  aandag  van  die 
surrealiste,  omdat  dit,  wat  hulle  betref,  suiwer  en  onbedorwe  kuns  is. 
Die  bron  van  inspirasie  vir  die  kunstenaar  is  ook  beskou  as  “in 
werkelijkheid  dezelfde  ...  als  die  waaruit  de  waanvoorstellingen  en 
hallucinaties  bij  zekere  zielzieke  individuen  voortkomen”  (Stokvis,  p. 
23). 

Hierdie  gedagterigting  vind  sterk  inslag  by  die  internasionale 
Cobrabeweging  wat  net  na  die  Tweede  Wêreldoorlog  met  as 
brandpunte,  Kopenhagen,  Brussel  en  Amsterdam,  gestig  word  en  wat 
op  sy  beurt  weer  ’n  belangrike  invloed  op  die  Nederlandse  poësie  na 
1945  uitgeoefen  het.  Hierop  word  later  teruggekom. 

’n  Belangrike  verskynsel  in  die  surrealistiese  kuns  is  die  neiging  om 
verbande  te  lê  tussen  dinge  wat  wesenlik  van  mekaar  verskil.  Dit  is 
trouens  ook  iets  wat  eie  is  aan  die  dadaïsme.  Daar  word  geen 
onderskeid  in  materiaal  gemaak  nie.  Die  literatuur  en  beeldende  kuns 
word  vermeng,  ’n  verskynsel  wat  ’n  mens  ook  later  sterk  vind  by  die 
digter-skilder  Lucebert.  Die  vermenging  van  verskillende  “velde”  hou 
ook  verband  met  die  feit  dat  in  die  droom  die  teëstrydigste  dinge  met 
mekaar  versoen  kan  word.  Lucebert  vertoon  in  sy  gedig  “Het  woord  is 
vlees  worden”,  op  sigself  al  ’n  veelseggende  titel  in  bogenoemde 
verband,  eksplisiet  ’n  bewondering  vir  die  surrealistiese  kuns  in  die 
persoon  van  Jean  Miró  (Lucebert,  1974,  p.  73). 

3.  Cobra  en  die  Nederlandse  poësie  na  1945 

Cobra  is  die  naam  vir  ’n  internasionale  kunstenaarsbeweging  met  ’n 
gelyknamige  tydskrif.  Die  beweging  het  in  1948  in  Parys  sy  beslag 
gekry  by  ’n  konferensie  van  Deense,  Belgiese'  Nederlandse, 
Tsjeggiese  en  Franse  kunstenaars  oordie  stand  van  die  avant-garde  in 
hul  eie  land.  Die  konferensie  was  redelikeensgesind,  hoewel  die groot 
Franse  groep  by  die  konferensie,  soos  die  Belg  Christian  Dotremont  dit 
gestel  het,  geen  duidelike  gerigtheid  getoon  het  nie,  veral  wat  betref 
hulle  beskouing  oor  die  verhouding  tussen  die  kuns  en  die  politiek. 
Waar  die  Deense,  Belgiese  en  Nederlandse  kunstenaars  daarvan 
oortuig  was  dat  die  kuns  en  politiek  hand  aan  hand  gaan,  het  die 
Franse  nie  die  mening  gehuldig  nie.  Hulle  geteoretiseer  oor  die  kuns 
en  hulle  geredekawel  oor  abstraksies  het  nie  in  goeie  aarde  geval  nie. 
Die  meningsverskil,  onder  andere  gevoed  deur  ’n  toespraak  van  die 
jong  Nederlandse  skilder  Constant  Nieuwenhuys  oor  die  stand  van  die 
kuns  in  Nederland,  het  tot  ’n  breukmetdie  Franse,  en  bydie  genoemde 
konferensie  tot  die  oprigting  van  Cobra  gelei. 

Die  stukrag  tot  die  oprigting  van  Cobra  het  uit  die  Deense  hoek  gekom. 
Anders  as  in  Nederland  het  reeds  van  die  dertigerjare  af,  veral  by  die 
Deense  beeldende  kunstenaars,  die  neiging  bestaan  om  kontak  te 

soek  en  kennis  te  maak  met  internasionale  ontwikkelinge  op  die 
gebied  van  die  kuns. 

Die  samehorigheid  van  die  Dene,  die  Nederlanders  en  die  Belge  het, 
aldus  Stokvis  (p.  31)  gesentreer  om  enkele  belangrike  beginsels  te 
wete: 

i.  ’n  links-sosialistiese  gesindheid 

ii.  ’n  eenparige  afkeer  van  die  surrealisme,  hoewel  hulle  belangrike  en 
bruikbare  elemente  van  die  surrealisme  in  ere  gehou  het.  Hulle  was 
egter  van  mening  dat  die  surrealisme,  soosgeformuleerdeurBreton,  in 
sy  eie  intellektualisme  verstik  het.  Dit  is  altans  die  mening  van 
Constant  Nieuwenhuys  in  sy  “Manifest”  soos  opgeneem  in  Reflex 
(ongedateer)  “Orgaan  van  de  experimentele  groep  in  Holland”. 

iii.  verder  was  daar  hulle  gekantheid  teen  die  sogenaamde  Paryse 
formalisme  wat  na  vore  gekom  het  in  die  sogenaamde  "salons  des 
réalités  nouvelles”. 

Belangrik  was  dat  die  Cobrakunstenaars,  soos  die  surrealiste  en  die 
dadaïste,  geglo  het  aan  die  spontaanheid  van  die  kunsskepping 
waarin  gevestigde  estetiese  norme  geen  rol  mag  speel  nie.  Soos  die 
dadaïste  het  die  kunstenaars  van  Cobra  die  belewing  van  die 
kunsskepping  belangriker  geag  as  die  resultaat,  die  kunswerk  wat  tot 
stand  gekom  het.  Constant  Nieuwenhuys  het  in  die  hierbo  genoemde 
manifes  die  volgende  hi-eroor  te  sê  gehad  en  daarmee  ook  belangrike 
beginsels  vir  die  eksperimentele  poësie  na  1945  in  Nederland 
geformuleer; 

Aangezien  wij  het  activeren  van  de  scheppingsdrang  als  de 
voornaamste  taak  van  de  kunst  zien,  in  de  voor  ons  liggende 
periode,  zullen  we  streven  naar  een  zo  materieel  en  dus  zo 
suggestief  mogelijke  werking.  In  dit  licht  bezien,  is  de 
voortbrengingsdaad  van  veel  groter  betekenis  dan  het  voortge- 
brachte. 

Die  lewende  kuns,  sê  Nieuwenhuys,  ken  nie  die  onderskeid  tussen 
mooi  en  lelik  nie,  omdat  die  kuns  net  nie  norme  voorskryf  nie.  Soos  die 
surrealiste  betoon  Nieuwenhuys  in  sy  manifes  ook  weer  ’n  besondere 
waardering  vir  die  kunsuiting  van  die  kind  en  die  primitiewe  mens; 

Het  kind  kent  geen  andere  wet  dan  zijn  spontaan  levensgevoel  en 
heeft  geen  andere  behoefte  dan  dit  te  uiten.  Hetzelfde  geldt  voor  de 
primitieve  culturen,  en  het  is  deze  eigenschap  ook,  die  deze 
culturen  een  zo  grote  bekoring  verleent  voor  de  mens  van  heden  die 
in  een  morbide  sfeer  van  onechtheid,  leugen  en  onvruchtbaarheid 
moet  leven. 

Oor  die  kunstenaar  na  die  Tweede  Wêreldoorlog  sê  Nieuwenhuys  die 
volgende; 

De  kunstenaars  van  na  deze  oorlog  ...  zien  zich  geplaatsttegenover 
een  wereld  van  decors  en  schijnfacades  waarmede  ieder  contact  is 
verbroken  en  waarin  ieder  geloof  is  verdwenen  ...  Hun  enige  redding 
is  gelegen  in  een  volledige  losmaking  van  het  gehele 
cultuurrudiment  ...  En  in  dit  bevrijdingsproces,  is  hun  gebleken,  en 
wordt  steeds  meer  bevestigd,  dat  het  niet  in  het  wezen  der  cultuur 

ligt  de  artistieke  expressie  mogelijk  te  maken,  maar  integendeel 
deze  te  verhinderen.  (Kursiverings  van  Nieuwenhuys). 

3.1  Cobra  en  die  Nederlandse  Eksperimentele  Groep 

Cobra  was  ’n  tuiste,  veral  vir  beeldende  kunstenaars  wat  eintlik 
organisatories  die  voortou  geneem  het.  Die  Nederlandse  kunstenaars 
wat  hulle  met  die  beginsels  van  Cobra  vereenselwig  het,  het  hulle  op 
16  Julie  1948  verenig  in  die  sogenaamde  Eksperimentele  Groep 
waartoe  aanvanklik  slegs  beeldende  kunstenaars  behoort  het.  Jong 
digters  het  egter  ook  gou  tot  sy  geledere  toegetree  en  in  1949  is 
Lucebert  (geb.  1924)  en  Gerrit  Kouwenaar  (geb.  1923)  reeds  op  die 
ledelys. 

Die  Eksperimentele  Groep  kan  eintlik  beskou  word  as  die  Nederlandse 
afdeling  van  Cobra.  As  Gerrit  Kouwenaar  in  1962oordie  kenmerke  van 
die  Nederlandse  Cobrakring  praat,  is  daar  drie  aspekte  wat  hy 
uitsonder;  eerstens  hulle  jeugdige en  onverdeeldeoptimisme,  vitaliteit 
en  geloof  in  die  lewe  en  die  mens,  nie  ’n  ‘’onwereldse  blijmoedigheid” 
nie  maar  “alle  aardse  modder  inbegrepen”;  tweedens  hulle 
aggressiwiteit  en  ”zucht  tot  aanklagen  en  epateren”;  derdens  die 
antitradisionaliteit,  die  ”breuk  met  het  verleden”  (Fokkema,  1974,  p. 
438). 

By  geleentheid  van  die  groot  Cobra-tentoonstelling  op  3 November 
1949  in  die  Stedelijke  Museum  te  Amsterdam  het  ook  die  vierde,  in 
Nederland  versorgde,  nommer  van  die  tydskrif  Cobra  verskyn.  Dit  was 
’n  aflewering  met  ’n  uitdagende  omslag:  ’n  groot  oop  mond  met  ’n  tong 
wat  uitgesteek  word  na  die  beskouer.  Dit  het  die  uitdagende  houding 
van  die  nuwe  kuns  ondubbelsinnig  vertolk.  (Schrijversprentenboek,  p. 
27).  Tog  was  hierdie  hoogtepunt  in  die  bestaan  van  die  Nederlandse 
Cobragroep  tegelyk  ’n  keerpunt.  Gebeurlikhede  by  die  genoemde 
tentoonstelling  het  ’n  breuk  tussen  die  Nederlandse  groep  en  die 
internasionale  beweging  veroorsaak.  Die  toespraak  van  Christian 
Dotremont,  die  Belgiese  leier  van  Cobra  en  eindredakteur  van  die 
gelyknamige  tydskrif,  by  die  voordragaand  op  5 November  1949  het 
die  gemoedere  hoog  laat  loop.  Dotremont  se  toespraak,  aldus  Slagter 
(1971,  p.  97),  is  verkeerd  geïnterpreteer  as  Russiese  propaganda.  ’n 
Rusie  wat  hierop  gevolg  het,  het  gelei  tot  die  afskeiding  van  die 
Nederlandse  afdeling  van  Cobra.  Koerantopskrifte  by  die  verslae  oor 
die  verloop  van  die  voordragaand  gee  ’n  insiggewende  beeld  van  die 
toedrag  van  sake  die  betrokke  aand:  “Rumoer  in  Amsterdams  Stedelijk 
Museum”,  "Experimentele  kunst  leidt  tot  handgemeen”;  “Groottumult 
in  het  Stedelijk  Museum”;  '’Experimentelen  raken  slaags”  (op.  cit.).  Die 
gekyf  oor  en  weer  het  ook  ’n  verwydering  tussen  die  skilders  en  die 
digters  teweeggebring.  Tog  het  al  die  negatiewe  dinge  iets  positiefs 
bewerkstellig,  want  die  vernaamste  verteenwoordigers  van  die 
Beweging  van  Vyftig  is  almal  op  een  of  ander  manier  rondom  die 
Cobra-moles  saamgesnoer:  Gerrit  Kouwenaar,  Jan  Elburg,  Lucebert, 
Bert  Schierbeek,  Simon  Vinkenoog  en  Hans  Andreus. 

3.2  Ander  tydskrifte  rondom  die  Beweging  van  Vyftig 

Die  tydskrif  Cobra,  met  sy  internasionale  inslag,  was  nie  toereikend  as 
"tuiste"  vir  die  Nederlandse  kunstenaars  nie.  In  die  naoorlogse  jare 
verskyn  in  Nederland  self  dan  ook  etlike  nuwe  tydskrifte  waarvan 
Podium  (gestig  in  1948)  die  belangrikste  spreekbuis  van  die  nuwe 
generasie  Nederlandse  digters  was.  Eintlik  is  die  aanvoorwerk  vir 
Podium  reeds  omstreeks  1944,  dus  in  die  oorlogsjare  gedoen.  Hans 
Andreus,  Remco  Campert,  Jan  Elburg,  Gerrit  Kouwenaar,  Simon 
Vinkenoog  was  van  die  vernaamste  Vyftigers  wat  op  een  of  ander 
tydstip  redakteur  van  die  tydskrif  was  of  in  die  redaksie  gedien  het. 
Podium  het  tot  1969  bestaan.  Die  redaksie  is  later  uitgebrei,  na 
affiliasie  met  sy  Belgiese  eweknie  Tijd  en  Mens  waarna  bekende 
Vlaamse  kunstenaars  soos  Hugo  Claus,  Louis-Paul  Boon  en  Jan 
Walravens  toegetree  het. 

Verder  was  daar  Reflex  waarvan  in  1949  twee  nommers  verskyn  het 
en  waarin  Lucebert  gedebuteer  het  met  sy  "Minnebrief  aan  onze 
gemartelde  bruid  Indonesia".  In  1950  begin  Simon  Vinkenoog  met  sy 
eenmantydskrif  Blurb  wat  so  iets  soos  gebrabbel  moet  beteken,  en  wel 
uit  Parys,  en  waarin  hy  op  ’n  tydstip  die  nuwe  Nederlandse  digters 
daarvan  beskuldig  dat  hulle  maar  net  volgelinge  van  die  dadaïste  is. 
Rudy  Kousbroek  en  Remco  Campert  het  in  1950  die  tydskrif  Braak, 
bestempel  as  ’n  publikasie  van  “de  jongere  fractie  der  nieuwe 
dichters”,  opgerig. 

4.  Samevatlend 

Cobra  het  met  sy  internasionale  aansien  en  daarby  ingesluit  die 
dadaïsme  en  die  surrealisme  in  belangrike  mate  momentum  gegee 
aan  die  ontwikkeling  van  die  Nederlandse  poësie  na  1945.  Die 
Nederlandse  tydskrifte  wat  intussen  naas  die  tydskrif  Cobraopgerig  is, 
het  verder  bygedra  om  die  Nederlandse  poësie  van  die  eerste  periode 
na  1945  te  identifiseer  as  die  Eksperimentele  poësie  of  die  Poësie  van 
die  Vyftigers.  Die  benamings  kan  die  indruk  wek  dat  hierdie  digters  ’n 
homogene  groep  gevorm  het.  Hulle  werk  was  egter  uiteenlopend  van 
aard.  Die  grootste  bindende  faktor  was  die  groot  verskil  wat  daar 
tussen  hulle  poësie  en  dié  van  die  vorige  geslag  was.  Gerrit 
Kouwenaar  beweer  dat  die  eksperimentele  digters  “de  werkelijkheid 
en  de  waarheid  (willen)  zeggen,  zij  willen  slechts  het  instrument  zijn, 
dat  een  nieuwe  universele  creativiteit  registreert.  Zij  leggen  de  poëzie 
geen  andere  normen  aan  dan  die  zij  het  leven  zelf  aanleggen:  werkelijk 
en  waar  te  zijn’’  (Fokkema,  p.  439). 

Die  Vyftigers  het  hulle  voorts  intens  besig  gehou  met  die  taal.  Die 
poësie  is  ook  beskou  as  ’n  eksperiment  met  die  taal.  Die  digters  het  in 
hulle  keuse  en  die  kombinasie  van  woorde  en  die  aanwending  van  die 
sintaksis  hulle  die  grootste  moontlike  vryhede  veroorloof  as  die 
uitdrukking  van  hulle  ware  en  werklike  gevoelens  dit  vereis  het. 

Die  Vyftigers  was  eensgesind  in  hulle  gekantheid  teen  die  tradisie 
van  die  poësie  wat  aan  hulle  voorafgegaan  het  en  wat  nog  na  1945  in 

Nederland  "rondgewaar”  het.  Hullewas  gekant,  soos  Lucebert  di^t  stel, 
teen  die  “lieflijke  poëzie”  en  “de  dichters  van  fluweel”. 

4.1  Die  verskyning  van  Atonaal 

Die  publikasie  van  Simon  Vinkenoog  se  bloemlesing  AtonaalheX  die 
nuwe  poësie  bekendgestel.  In  sy  inleiding  tot  die  eerste  uitgawe,  sê 
Vinkenoog  dat  die  jare  1 948-1949  sporadies  werk  opgelewer  het  wat  'n 
"radicale  breuk”  ingehou  het  met  wat  tot  dusver  in  Nederland  as  poësie 
beskou  is.  Dié  nuwe  poësie  is  nie  vir  uitleg  vatbaar  nie  “dit  in 
tegenstelling  tot  de  poëzie  der  generaties  die  deze  dichters 
voorafgingen;  elke  psychologische,  psycho-analytische  of  philologi- 
sche  verklaring  zal  op  een  gegeven  moment  haar  onmacht  moeten 
bekennen  ...”  (Vinkenoog,  1956,  p.  7).  Die  poësie  voor  1940  was 
volgens  Vinkenoog  provinsialisties:  "...  tot  1940  keek  het  merendeel 
der  Nederlandse  dichters  die  buiten  de  grenzen  kwamen  en  van  hun 
bevindingen  verhaalden,  uitsluitend  naar  het  verleden”. 

Die  belangrikste  teoretikus  oor  die  poësie  van  die  Vyftigers,  Paul 
Rodenko,  het  gesê  dat  die  moderne  poësie,  dus  die  van  die  Vyftigers, 
’n  eksperimenterende  poësie  is,  nie  eksperimenteer  ter  wille  van 
eksperimente  nie,  maar  dit  moet  beskou  word  as  ’n  poësie  van 
metodiese  besinning.  Selfs  vir  die  surrealiste  wat  oppervlakkig  gesien 
die  naaste  aan  die  chaos  kom  en  die  prinsipiële  irrasionalisme 
benader,  is  die  term  “metode”  ’n  sleutelwoord,  aldus  Rodenko  (1977). 
Bert  Schierbeek  sê  weer  dat  die  moderne  kuns  en  daarmee  bedoel  hy 
ook  die  nuwe  kuns  van  die  Vyftigers,  begin  het  “op  het  moment  dat  het 
materiaal  waarmee  de  makers  altijd  gewerkt  hadden,  zelf  tot  probleem 
werd”  (Stokvis,  p.  253).  Die  besinning  oor  die  maakwerk  van  die  gedig 
is  eie  aan  die  poësie  van  die  Vyftigers,  hoewel  digters  van  die  vroegste 
tye  af  hulle  al  met  die  onderwerp  besig  gehou  het. 

Hier  kan  ’n  mens  net  verwys  na  die  bekende  ars  poetica  van  Jan  van 
Boendale: 

“Hoe  dichters  dichten  sullen  ende  wat  si  hantieren  sullen”. 

Die  Vyftigers  of  die  Beweging  van  Vyftig  vorm  net  soos  dieTagtigers  ’n 
baken  in  die  Nederlandse  literatuurgeskiedenis.  Nuwe  groeperinge 
met  nuwe  literêre  ideale  het  sedert  die  Vyftigers  hulle  verskyning 
gemaak  en  gereageer  op  Lucebert  en  sy  tydgenote.  Daar  was  die 
groep  rondom  die  tydskrif  Gard  Sivik,  gestig  in  1955. 

In  1956  het  ’n  aflewering  van  Gard  S/v/kverskyn  met  ’n  omslag  waarop 
’n  kilometertabel  uitgebeeld  was  met  ’n  dik  streep  getrek  deur  die  50 
km-perk.  Voorts  was  daar  die  kunstenaars  rondom  die  tydskrif 
Barbarber  (o.a.  J.  Bernlef  en  K.  Schippers)  wat  sedert  1958  teen  die 
Vyftigers  gereageer  het.  Ten  slotte  het  die  groep  kunstenaars  rondom 
Tirade  met  sterk  liriese  poësie  in  verset  gekom  teen  wat  hulle  genoem 
het  die  irrasionale,  soms  kriptiese  poësie  van  die  Vyftigers.  Die  literêre 
gebeurtenisse  na  1 955  vorm  egter  ’n  nuwe  hoofstuk  in  die  Nederlandse 
literatuurgeskiedenis. 

P.U.  vir  C.H.O. 

“Bontekoe”  en  “Aanraaklied”  van 
D.  J.  Opperman  as  “Imitatio  Christi” 

D.  J.  Hugo 

In  sy  blokboek  oor  Komas  uit  'n  Bamboesstok  sê  A.  P.  Grové  van 
“Aanraaklied”  (uit  die  vyfde  rol)  dat  "...  die  imitatio  Christi  (hier)  sy 
finale  beslag  kry”.‘  Mens  neem  aan  dat  hy  met  “Imitatio  Christi”^ 
bedoel  die  outeur  se  navolging  van  die  Christusgeskiedenis  deur  ’n 
parallel  te  skep  tussen  die  “herbore  man”  van  die  gedig  en  die 
opgestane  Christus. 

Grové  wys  ookop  die  volgende  ooreenkomste  met  die  Christusgegewe 
in  hierdie  rol:  “Rol  5 bring  hospitaalbeelde,  gepaardgaande  met 
ontstellende  sieninge  van  aftakeling,  waar  die  menslike  liggaam  as’t 
ware  tot  offer  gebreek  word.”  ’ Hy  wys  verder  op  “Bontekoe”  (direk 
voorafgaande  aan  "Aanraaklied”)  ”...  waarin  die  offergedagte  sterk 
figureer”.  Kaptein  Bontekoe  sê  naamlik  in  die  gedig: 

“Ek  beloof/  as  daar  geen  uitkoms  is,  my  eie  lyf.'”'  Die  bereidwilligheid 
tot  selfoffer  korrespondeer  uiteraard  met  Christus  se  vrywillige  offer 
aan  die  kruis.  Grové  trek  die  parallel  verder  as  hy  sê:  ”...  so  bring  die 
gedig  as’t  ware  ’n  nagmaal  ter  see  gepaardgaande  met  die  verlossing 
soos  gegee  in  die  ‘gevlerkte  vis’.”  Hierdie  interpretasie  lyk  vir  my 
heeltemal  in  orde  en  werd  om  verder  uitgebou  te  word. 

Die  Bontekoe/Christus-parallel  word  reeds  in  strofe  1 gesuggereer: 
”en  my,  Bontekoe,  nader  skiet  na  God./  Ek  val  terug  ...”  Bontekoe  word 
dus  voorgestel  as  iemand  wat  na  ’n  tydperk  (hier  ’n  paaroomblikke)  van 
nabywees  aan  God  na  die  aarde  (terug)kom.  Ek  glo  nie  mens  sou  die 
saak  ongemotiveer  ver  voer  as  jy  ’n  ooreenkoms  sien  tussen  Bontekoe 
wat  ”...  in  ’n  kleiner  boot  (moet)  inklim”  en  Christus  wat  sy  Goddelike 
heerlikheid  moes  (want  volgens  die  raadsplan  van  God)  verruil  vir  die 
menslike  liggaam  nie. 

Interessant  is  dat  dit  juis  die  “brandende  brandewyn”  is  wat  Bontekoe 
nader  bring  aan  God.  As  een  van  die  spiritualieë  kan  dit  hier  slaan  op 
die  Heilige  Gees  (spiritus  = Latyn  vir  “gees”).  Nie  toevallig  nie  is  een 
*van  die  simbole  van  die  Heilige  Gees  vuur  (vgl.  Handelinge  2:3-4).  In 
strofe  1 vind  mens  by  implikasie  die  Drie-eenheid:  Vader  (“God”), 
Seun  ("Bontekoe”)  en  Heilige  Gees  (“brandende  brandewyn”). 
Daarom  staan  in  die  laaste  strofe  ”0  God,  drie  maal  geprys!”  om  die 
gedig  siklies  te  sluit.® 

In  strofe  2 sien  ons  die  mens  in  nood  — die  rede  virChristus  se  koms  na 
die  aarde.  Die  mens  se  ellende  neem  hier  helse  afmetings  aan  (vgl. 
veral  “kookwaters”). 

Op  die  nagmaal  (as  simbool  van  Christus  se  versoenende  lyding  en 
sterwe)  word  gesinspeel  in  strofe  3:  “Ek  neem  die  brood  en  water  op 
rantsoen.”  Hier  staan  “water”  in  plaas  van  "wyn”,  aangesien  daar  na 
die  rampspoedige  ontploffing  geen  (brande)wyn  meer  oor  is  nie.  In 
hierdie  verband  is  dit  belangrik  om  daarop  te  let  dat  “rantsoen”  die 
verouderde  betekenismoontlikheid  (geaktiveer  deur  die  sewentiende- 
eeuse  gegewe  van  die  gedig)  het  van  “losprys”,  en  dat  "rantsoeneer” 

aldus  ook  kan  beteken  “vrykoop”  of  "verlos”.®  Inderdaad:  ”’n  nagmaal 
ter  see”  (Grové). 

Die  nagmaal  is  deur  Christus  ingestel  in  die  teenwoordigheid  van  sy 
dissipels.  Uit  die  vier  Evangelies  weet  ons  ook  dat  die  dissipels 
hoofsaaklik  vissermanne  was.  Daarom  is  die  "matrose”  van  strofe  4 
heeltemal  op  hulle  plek  — en  nie  net  omdat  matrose  vanselfsprekend 
op  ’n  skip  aangetref  word  nie. 

In  strofe  3 sien  mens  wat  die  gevolge  is  as  die  mens  op  homself  begin 
steun  ("Elkeen  drink  sy  eie  water”)  en  nie  meer  op  Christus  (”die  brood 
en  water”)  vertrou  vir  sy  verlossing  nie.  Só  gesien  bevat  hierdie  strofe  ’n 
sedeles.  In  strofe  4 bereik  hierdie  ingesteldheid  van  die  mens  wat  op 
homself  vertrou  ’n  hoogtepunt.  Die  matrose  huiwer  nie  by  die  gedagte 
aan  kannibalisme  nie:  ”Kyk,  kyk  hoe  hulle  na  die  jong  seun  kyk.”  Weer 
val  die  (weligwaar  bedekte)  moralisering  op.  Die  outeur  sê  by 
implikasie:  die  mens  wat  hom  ten  volle  afhanklik  voel  vir  sy  redding  van 
’n  ander  mens,  is  ’n  kannibaal.  Die  moralisering  hoef  ’n  mens  nie  te 
verbaas  nie.  Ons  is  uiteraard  besig  om  die  gedig  as  ’n  allegorie  te  lees. 
Tradisioneel  is  dit  ”...  ’n  geliefde  vorm  vir  die  verkondiging  van 
sedelesse  ...”^ 

As  teken  van  komende  verlossing  verskyn  in  strofe  4 ”...  ’n  duisend 
meeue”  (=  land  is  naby).  Hierdie  moontlikheid  op  verlossing  vind  ook 
neerslag  in  die  versvorm  deurdat  die  vaste  (geslote)  rymskema  abaca 
hier  vir  die  eerste  keer  deurbreek  word  met  die  nie-rymende  ”meeue”. 
As  Bontekoe  se  aangebode  selfoffer  korrespondeer  met  Christus  se 
kruisdood,  moet  die  "gevlerkte  vis”  van  strofe  5 (chrono)logieserwys 
dui  op  Christus  se  hemelvaart.  Die  vis  (Grieks:  ichthus)  as  monogram 
en  simbool  vir  Christus  is  oorbekend  in  die  letterkunde  (vgl. 
byvoorbeeld  Nijhoff  se  ”De  soldaat  die  Jezus  kruisigde”).®  Die  meeue 
(strofe  4)  was  dus  voorlopers  vir  die  vlieënde  vis(se).  Opperman 
gebruik  hier  die  enkelvoudsvorm  ”vis”  baie  effektief  om  gelyktydig  as 
kollektiewe  enkelvoud  die  seediere  (’”n  boog  / gevlerkte  vis”)  en  as 
gewone  enkelvoud  Christus  aan  te  dui. 

Die  finale  verlossing  van  die  slotstrofe  word  weer  eens  verstegnies 
veraanskoulik  deurdat  die  rymskema,  soos  in  die  vorige  strofe, 
opgehef  word.”  Die  tweede  en  vierde  reëls  rym  wel  (”lyf/dryf”)  vir  die 
eerste  maal  in  die  gedig  — dit  kan  die  strofe  egter  nie  ”sluit”  nie,  maar 
verhoed  tog  dat  dit  uitmekaar  val. 

Op  allegoriese  wyse  het  ons  dus  in  terme  van  Bontekoe  se 
geboekstaafde  skipbreuk  uit  hierdie  gedig  die  hele  heilsgeskiedenis 
afgelees:  Christus  se  koms  na  die  wêreld  ter  wille  van  die  mens  in 
nood,  die  instelling  van  die  nagmaal,  Christus  se  kruisdood  en 
hemelvaart.  In  Opperman  se  eie  woorde  gestel  is  hierdie  gedig: 
“exempel,  emblemata  / altyd  die  verwysing  na  / die  geval  en 
Anderkant”  (”Die  mens  is  metafooren  meer”).  Die  gedig  moet  natuurlik 
tegelykertyd  gelees  word  as  simboliese  voorstelling  van  Opperman  se 
siektegeskiedenis  van  komas  en  hallusinasies.'” 

Een  belangrike  gebeurtenis  van  die  verlossingsgeskiedenis  ontbreek 
egter  in  "Bontekoe”,  te  wete  Christus  se  opstanding  uit  die  dood. 
(Chronologies  hoort  dit  tussen  die  kruisiging  en  hemelvaart.)  In 

“Aanraaklied”  maak  die  digter  van  hierdie  gegewe  gebruik  om  ’n 
parallel  te  skep  met  Opperman  se  “mirakelagtige  terugkeer  ná 
lewerversaking"  (vgl.  die  titelblad). 

Grové  dui  die  verband  tussen  “Bontekoe”  en  “Aanraaklied”  só  aan: 
“Ná  die  offer  van  die  self  móét  die  “Aanraaklied”  eintlik  noodwendig 
volg,  ’n  ontroerende  gedig  waar  dood  en  opstanding  mekaar  in  die  was 
en  versorging  van  ’n  hulpelose  liggaamontmoet ...  terwyl  die’sere’ ...  in 
die  spesifieke  getal  vyf  en  met  diesalwing  stigmata  word,  waarmee  die 
imitatio  Christi  syfinale  beslag  kry.’’”  Daar  isegter  méérooreenkomste 
met  die  opstandingsfeite  in  dié  gedig. 

Die  volgende  Bybelgedeeltes  moes  as  oerteks  gedien  het  vir 
“Aanraaklied”: 

(a)  Matthéus  28:  1 — 4,  8.  “En  laat  ná  die  sabbat  toe  dit  begin  lig  word, 
teen  die  eerste  dag  van  die  week,  kom  Maria  Magdalena  en  die 
ander  Maria  om  na  die  graf  te  gaan  kyk.  En  daar  kom  ’n  groot 
aardbewing,  want  ’n  engel  van  die  Here  het  uit  die  hemel 
neergedaal  en  gekom  en  die  steen  van  die  opening  weggerol  en 
daarop  gaan  sit.  En  sy  gedaantewassoosweerlig  en  sykleding  wit 
soos  sneeu.  En  uit  vrees  vir  hom  het  die  wagte  gebewe  en  soos 
dooies  geword  ...  En  hulle  (=  die  twee  Marias)  het  haastig 
weggegaan  van  die  graf  met  vrees  en  groot  blydskap." 

(b)  Markus16:1  “Entoediesabbatverby  was,  hetMariaMagdalenaen 
Maria,  die  moeder  van  Jakobus,  en  Salome  speserye  gekoop  om 
hom  te  gaan  sa/f.” 

(c)  Lukas  24:12.  “Maar  Petrus  het  opgestaan  en  na  die  graf 
gehardloop;  en  toe  hy  neerbuk,  sien  hy  die  doeke  alleen  lê.” 

(d)  Johannes  20:1 1 . “Maar  Maria  het  buitekant  by  die  graf  gestaan  en 
ween  ...”  (Ek  kursiveer  — D.  J.  H.) 


In  die  gedig  vind  mens  die  gekursiveerde  frases  in  gewysigde  (maar 
herkenbare)  vorm  terug: 
toe  dit  begin  lig  word 
Maria  en  Maria 
wit  soos  sneeu 
die  wagte 
groot  blydskap 
salf 

die  doeke 
Maria  ween 


— In  die  vroeë  uur 

— verpleegsters  (traansuster) 

— surfwit 

— konstabels 

— prys  / die  Heer 

— salf  (was,  spons,  herdoop) 

— lakens 

— traansuster 


Uit  reël  8 van  die  gedig  weet  ons  dat  die  “sy”  van  reël  3 die  “herbore 
man”  se  vrou  moet  wees.  Sy  tree  hier  as  verpleegster  op.  In  terme  van 
die  Bybelverhaal  is  sy  dus  ’n  Maria.  Uit  die  bundelgeheel  is  dit  duidelik 
datdievrouse naam  inderdaad  “Marié”  is(vgl.  “Dirkderduisende”).'* 
Ook  die  titel  van  die  gedig  is  uit  die  Bybel  te  verklaar.  Die 
“lied”-gedeelte  slaan  uiteraard  op  “prys  / die  Heer”  (die  inset  van  ’n 
bekende  psalm)  en  op  “pop-singende”  (reëls  13 — 14,  15). 
Benewens  die  feit  dat  die  werkwoorde  “was”  (reëls  3,  6 en  7),  “rol  ... 
om”  (reëls  8 — 9),  “salf”  (reël  10),  “spons”  (reël  12),  “raak”  (reël  12), 
“voel”  (reël  13)  en  “herdoop”  (reël  14)  handelinge  beskryf  wat 

aanraking  veronderstel;  vind  mens  die  "aanraak”-gedeelteomgekeerd 
terug  in  die  opstandingsgeskiedenis.  Volgens  Johannes  20  het  die 
wenende  Maria  alleen  agtergebly  by  die  graf.  Jesus  verskyn  aan  haar 
en  toe  sy  hom  herken,  sê  Hy:  "Raak  my  nie  aan  nie  ...”  (Johannes 
20:17).  Anders  as  in  die  geval  van  Christus  is  dit  juis  die  liefdevolle 
aanraking  van  die  vrou  wat  tot  hierdie  (Opper)man  se  hergeboorte  lei.*^ 
In  albei  bespreekte  gedigte  is  daar  dus  duidelike  Christusparallelle.*'* 
In  die  eerste  is  dit  Bontekoe-Christus  (en  daarom  Opperman-Christus, 
want:  Bontekoe-Opperman)  en  in  die  tweede  Opperman-Christus. 
Altwee  gedigte  werk  met  die  beginsel  van  die  allegorie  met  sy 
punt-vir-punt  ooreenkoms  tussen  beeld  en  toepassing,*®  hoewel  die 
verhouding  verskillend  lê  by  die  twee  gedigte.  In  "Bontekoe”  is  die 
rampgeskiedenis  die  "oppervlakteverhaal”*®  waaruit  die  dieperlig- 
gende  heilsgeskiedenis  (en  die  Opperman-siektegeskiedenis) 
afgelees  kan  word.  Ons  het  hier  met  die  tradisionele  allegorie  te  doen. 

In  "Aanraaklied”  word  die  Christus-gegewe  gebruik  as  beeld  vir  die 
Oppermangeskiedenis.  Omdat  mens  hier  nie  soseer  te  make  het  met 
"...  die  verkondiging  van  religieuse  en  sedelike  waarhede”'^  nie,  isdie 
gedig  eerder  ’n  uitgebreide  metafoor.  Volgens  Shaw  is  die  allegorie 
ook  ’n  uitgebreide  metafoor.  Alle  uitgebreide  metafore  is  egter  nie 
allegorieë  nie,  aangesien  Ig.  ’n  diepere  betekenis  het  aangaande 
morele  of  geestelike  begrippe  (of  historiese  gegewe'^wat  belangriker 
is  as  die  vertelling/oppervlakteverhaal.'*' 

Universiteit  van  die  Oranje-Vrystaat 

6.  M.  J.  Koenen  en  J.  Endepols,  Verklarend  Handwoordenboek  der  Nederlandse  Taal, 
ses  en  twintigste  druk,  Wolters-Noordhof,  Groningen,  1973,  p.  894. 

7.  A.  P.  Grové,  Letterkundige  Sakwoordeboek  vir  Afrlkaans,  tweede  uitgawe,  Nasou 
Beperk,  Kaapstad,  1965,  p.  4. 

8.  Op  die  buiteblad  van  Komas  verskyn  inderdaad  die  teken  van  die  vis — vgl.  ookLina 
Spies  in  Tydskrif  vir  Letterkunde,  Mei  1980,  p.  34. 

9.  Vgl.  die  slotstrofe  van  “Digter"  (Negester  oor  Ninevé)  waar  die  illusie  van  “reis" 
geskep  word  deur  die  gedeeltelike/tydel  ike  opheffing  van  die  omarmende  rymskema 
(abca). 

10.  Die  opvallendste  skakel  tussen  Opperman  en  Bontekoe  is  die  “dop”  (strofe  1). 

1 1 . A.  P.  Grové,  Blokboek,  p.  20. 

12. Ernst  Lindenberg,  Standpunte,  Augustus  1979,  p.  13,  sê  dat  in  “Drie  juwele" 
Opperman  se  vrou  “.  . amper  tot  Maria-figuur  versmelt".  Die  konneksie  Maria-Marié 
word  dus  reeds  in  rol  2 gemaak.  In  “’n  Mirakelspel:  Wie’t  mossie  doodgemaak?”  (rol 
6)  sit  “Marié”  verskuil  in  ’n  voëlnaam.  "Maraboe”  kan  verklaar  word  as  die  wenende 
(vgl.  “Boe  boe”)  Marié/Maria  — sien  ook  Merwe  Scholtz,  Die  Burger,  8 Junie  1979en 
Lina  Spies,  op.  cit,  p.  27. 

13. Vir  die  doel  van  hierdie  artikel  was  slegs  die  Christus-toespelingsvan  belang.  Ander 
verwysings  (en  daar  is  heelwat)  in  "Aanraaklied"  en  "Bontekoe"  val  buite  die  opgaaf . 

14. Christus-parallelle  tref  mens  reeds  vroeër  by  Opperman  aan  in  Joernaal  van  Jorik 
(Manúel),  "Blom  van  die  Baaierd"  (Broeder  Ben)  en  "Kroniek  van  Kristien"  (Kristien). 
In  Komas self  is  daar  meer  sodanige  ooreenkomste  (vgl.  "Dirkder  duisende"  en  "My 
visj").  André  P.  Brink,  Standpunte,  Mei  1980,  p.  35,  sien  in  die  illustrasie  op  die 
titelblad  nie  net  die  Polo-beeld  nie,  maar  ook  Sint  Christoferus  en  Christus. 

15. N.  P.  van  \^k  Louw,  Rondom  eie  werk,  Tafelberg,  Kaapstad,  1970,  p.  31. 

16.  A.  P.  Grové,  Letterkundige  Sakwoordeboek,  p.  4.  Dié  term  kry  hy  waarskynlik  van 
Joseph  T.  Shipley,  Dictionary  of  World  Literary  Terms,  George  Allen  & Unwin, 
Londen,  1955,  p.  13. 

1 7.  M.  Nienaber-Luitingh  en  C.  J.  M.  Nienaber,  Woordkuns,  vyfde  druk,  J.  L.  van  Schaik, 
Pretoria,  1979,  p.  102. 

18. Alex  Preminger  (ed.),  Princeton  Encyclopedia  of  Poetry  and  Poetlcs,  MacMillan, 
Londen,  1975,  pp.  12-15. 

19.  Harry  Shaw,  Dictionary  of  Literary  Terms,  McGraw-Hill,  New  York,  1972,  p.  12. 

Literêr-aktueel 

Reaksie  en  repliek: 

Helize  van  Vuuren  en  H.  P.  van  Coller 

!n  ’n  vorige  T.v.L.  bespreek  H.  P.  van  Coller  my  Blokboekoor  Siener  in 
die  suburbs.  Hy  motiveer  sy  bespreking  só:  “Wanneer  ’n  goeie  literêre 
werk  naas  my  teer  vel  in  die  prosesdaaronder  ly,  voel  ekmygeradeom 
te  reageer”.  Dit  blyk  uit  die  skerp  toon  van  sy  artikel  dat  dit  veral 
vanweë  die  tedere  huid  is  dat  dié  reaksie  tot  stand  gekom  het.  Dit  gaan 
naamlik  om  my  weergawe  van  sy  ’’’n  (Ander)  siening  van  Siener" 
(Klasgids,  1974).  Sy  reaksie  suggereer  dat  ek  in  die  vermaledyde 
Blokboek sy  artikel  negatief  en  veral  uitgebreid  ter  sprake  gebring  het. 
In  werklikheid  het  ek  slegs  in  die  kriptiese  bibliografie  — 
verteenwoordigend  van  elf  kritici  — onder  meer  verwys  na  sy 
ongewone  (“Ander")  siening  van  die  drama.  Ek  het  weer  dié 
bibliografiese  aantekeninge  van  die  Blokboekgaan  lees,  en  besef  dat 
ek  nogal  oor-entoesiasties  op  sy  literêre  tone  getrap  het.  Vir  die 
aanstoot  wat  die  stukkie  gegee  het,  vra  ek  om  verskoning. 

Een  van  sy  besware  is  dat  ek  sy  artikel  verdraai,  deur  net  gedeeltelik 
daaruit  aan  te  haal,  spesifiek  verwys  hy  na  die  weglating  van  die  frase 
“maar  weer  eens  ironies".  Ter  verheldering  plaas  ek  die  volledige 
paragraaf  uit  Van  Coller  se  oorspronklike  artikel;  en  daarnaas  my 
weergawe; 


Van  Coller 


Van  Vuuren 


‘Tiemie  wat  tegelyk  ook  ’n 
maagdelike-figuur  is  én  dan 
moontlik  verwag,  verwag  ’n  kind 
wat  moontlik  haar  redding  (en 
ook  hierdie  beperkte  wêreld  se 
redding)  sal  wees,  want  as  die 
vader  die  “dandy”  is,  ontsnap  sy 
en  indirek  ook  haar  familie  uit 
die  suburbs.  Hierdie  kind  wie  se 
vader  óók  vir  die  familie  ’n 
raaisel  is,  is  dus  potensieel  dié 
wêreld  se  redder.  Maar  weer 
eens  ironies  — hy  word  nooit 
gebore  nie,  tewens  daar  is  géén 
bewys  in  die  drama  dat  Tiemie 
verwag  nie  ’ 


’Tiemie  wat  tegelyk  ook  ’n 
maagdelike-figuur  is  én  dan 
moontlik  verwag  verwag ’n  kind 
wat  moontlik  haar  redding  (en 
ook  hierdie  beperkte  wêreld  se 
redding)  sal  wees,  want  as  die 
vader  die  “dandy”  is,  ontsnap  sy 
en  indirek  ook  haar  familie  uit 
die  suburbs.  Hierdie  kind  wie  se 
vader  óók  vir  die  familie  ’n 
raaisel  is,  is  dus  potensieel  dié 
wêreld  se  redder’.  Dis  amusant 
om  die  skrywer  in  sy  eie 
gekinkelde  kabel  te  sien  vas- 
draai  aan  die  slot  van  dié 
paragraaf,  wanneer  hy  moet 
erken: 


’hy  word  nooit  gebore  nie, 
tewens  daar  is  géén  bewys  dat 
Tiemie  verwag  nie!’ 


(My  kursivering.) 

Na  my  mening  verander  dié  frase  se  weglating  of  byvoeging  nie  aan 
die  strekking  van  die  interpretasie  nie.  Niks  word  verdraai  nie.  Verder 
gaan  dit  in  die  bibliografie  om  ’n  beknopte  weergawe  van  elf 
verskillende  kritici  se  uitlatingsoor  die  drama.  Dit  spreekvanself  dat  ek 
nie  die  hele  Van  Coller-artikel  kon  aanhaal  nie. 

Hy  sê  dat  hy  dit  eienaardig  vind  dat  ek  nie  sy  (m.i.  té  kategoriese) 
siening  van  die  stuk  as  “’n  teenbeeld  van  die  Christus-geskiedenis’’ 
deel  nie,  maar  "tóg’’  in  ’n  sekere  opsig  “iets  van  ’n  Christus-figuur’’  in 
Tjokkie  kan  sien,  naas  sy  meer  algemene  rol  as  “’onskuldige’ 
sondebok’’  en  redderfiguur.  Maar  alle  sondebokke  is  tog  nie  Christus 
nie!  (Vergelyk  juis  by  Leroux  die  sondebok-figuur  in  die  Joodse  Kabala 
— Een  vir  Azazel,  ensovoorts.)  Vandaar  dat  “Christus-figuur”  by  my  in 
parentese  staan  ...  Vandaar  dat  ek  dit  nuanseer. 

Van  Coller  verdedig  en  belig  verder  sy  eie  “(Ander)  siening  ...”  en  hy 
wys  my  daarop  dat  ek  “kernaspekte  van  die  drama  in  ’n  verkeerde lig 
sien”  (my  kursivering).  Dit  impliseerdat  (a)  hy  glo  ineen  saligmakende 
“korrekte”  interpretasie  van  ’n  literêre  werk,  en  (b)  dat  syne  die 
“korrekte”  is  (in  ieder  geval  nie  myne  nie).  En  dan  siteer  hy,  oënskynlik 
beamend,  J.J.A.  Mooij  wat  beweer:  “elke  interpretasie  van  ’n 
literêre  werk  (is)  ’n  hipotese”.  Hoe  rym  dit  dan? 

Sy  aanval  word  tot  ’n  frenetiese  hoogtepunt  gevoer  as  hy  my  naas  die 
sg.  oorname  van  Kannemeyer  se  menings,  boonop  beskuldig  dat  ek  — 
hoewel  ek  “so  geringskattend  oordeel  oor  (sy)  artikel”  — ook 
“uitsprake  in  die  Blokboek  maak  wat  amper  woordeliks  ooreenkom 
met  uitsprake  in  my  (Van  Coller  se)  artikel”.  Watter  patetiese  figuur 
slaan  dié  Van  Vuuren-vroumens  niel  Sy  is  só  desperaat  op  soek  na 
menings  om  te  verwerk  in  haar  Blokboek  dat  sy  nie  net  van 
Kannemeyer  nie,  maar  ook  van  Van  Coller,  wat  ’n  ander  interpretasie 
het,  moet  oorneem.  Allamagtag!  En  dan  nóg  ’n  maal  “sonder  énige 
verwysing  te  dien  effekte”! 

Is  dit  nie  moontlik  dat  die  oorsaak  van  Van  Coller  se  “dubbel-sienery” 
kan  wees  dat  sowel  Kannemeyer  as  hy  en  ek  (én  nog  andere!)  oor 
dieselfde  drama  geskryf  het  nie?  En  dat  dié  drama  nou  eenmaal  ’n 
bepaalde  aard  en  spesifieke  karakters  het,  waaroor  in  onse  moedertaal 
ongelukkig  net  op  ’n  beperkte  aantal  maniere  gepraat  kan  word  nie?  As 
’n  drama  byvoorbeeld  Siener  in  die  suburbs  heet,  lyk  dit  my 
onvermydelik  dat  selfs  die  “dawerendste  stiliste”  (om  ’n  term  te  leen) 
iéwers  in  hul  besprekings  die  woord  “siener”  of  “sien”  of  “sienerskap”, 
en  “dialoog”  of  “taalgebruik”,  selfs  miskien  “maatskaplike  probleem- 
drama”  moet  gebruik.  Wanneer  dieselfde,  voor-die-hand-liggende 
besonderhede  omtrent  ’n  literêre  werk  in  verskillende  besprekings 
daarvan  voorkom,  hoef  dit  nie  noodwendig  op  'n  “kwaadwillige 
werkswyse”  of  oorskrywery  neer  te  kom  nie. 

’n  Laaste  punt  waarop  ek  wil  reageer:  ek  verstaan  nie  mooi  waarom  ’n 
goeie  werk  nie  ook  aan  negatiewe  kritiek  onderwerp  mag  word  nie.  Ter 
wille  van  die  wankelmoedige  skrywers  van  “Oom  Jan  wat  versies 
maak’’  se  dae  was  aanmoediging  die  hooftema  van  daardie  tyd  se 
deursnee-’kritiek”.  Maar  in  die  jaar  1 981  vind  ek  dit  misplaas  om  nog  te 
hunker  na  lofliedere  op  ons  literêre  werke.  As  die  literatuur  gesond  wil 

bly  en  groei,  sal  dit  nie  help  om  die  klein  oes  van  goeie  werke  te 
kanoniseer  en  bo  kritiek  te  verhef  nie. 


Helize  van  Vuuren 
31/12/80 

Repliek 

Die  Afrikaanse  literêre  wêreld  is  die  afgelope  tyd  gekenmerk  deur 
hewige  polemisering  waarin  van  ons  voorste  literatore  sentraal 
gestaan  het.  Op  onverkwiklike  wyse  is  persoonlike  vetes  gedurig 
opgehaal  sodat  die  ernstiger  metodologiese  kwessies,  onderliggend 
aan  die  debat,  versluier  geraak  het.  Dié  wyse  van  polemisering  het  die 
Afrikaanse  letterkunde  nie  tot  voordeel  gestrek  nie.  Dit  neem  egter  nie 
die  feit  weg  dat  daar  ook  veel  positiefs  daaruit  gespruit  het  nie:  in  die 
proses  moes  elke  literator  weer  sy  eie  literêr-teoretiese  uitgangspunte 
“yk”.  en  in  baie  gevalle  eers  vind. 

Ek  wil  my  dus  in  hierdie  onderonsie  verder  weerhou  van  bitsighede  en 
gevathede  waarvan  daar  in  die  drie  voorafgaande  aflewerings  genoeg 
was  en  waaraan  ek  my  tot  my  spyt  ook  besondig  het.  Binne  die  reëls 
van  die  spel  wil  ek  ook  nie  nuwe  kwessies  aansny  nie  maar  veel  eerder 
my  vroeëre  opmerkinge  in  ’n  breër  verband  plaasen  toelig  waar  nodig. 
Om  die  geheue  te  verfris  én  omdat  mej.  Van  Vuuren  nie  reageer  op  al 
my  besware  nie,  plaas  ek  hul  weer  op  ’n  rytjie.  My  besware  het 
hoofsaaklik  berus  op  die  volgende; 

1.  Die  oormatige  klem  wat  daar  in  die  bespreking  geval  het  op 
inhoudelike  aspekte  (stof,  tema)  en  die  wyse  waarop  dit  die 
evaluering  van  Siener  negatief  beïnvloed  het. 

2.  Die  manier  waarop  literêre  begrippe  en  kategorieë  deur  mej.  Van 
Vuuren  gehanteer  is, 

3.  ’n  Kritieklose  oorname  van  J.C.  Kannemeyer  se  uitsprake;  ’n 
skatpligtigheid  wat  m.i.  geen  erkenning  kry  nie, 

4.  Haar  weergawe  en  hantering  van  my  vroeëre  /</asg/ds-artikel. 
Die  bostaande  punte  word  vervolgens  in  omgekeerde  volgorde 
bespreek.  Ek  aanvaar  graag  haar  verskoning  én  haarverduideliking  vir 
haar  optrede:  entoesiasme  stem  my  altyd  positief.  Met  die  uitsondering 
van  ’n  enkele  opmerking  ten  aansien  van  my  vroeëre  K/asg/ds-artikel, 
tref  ek  geen  enkele  woord  in  haar  reaksie  aan  wat  my  interpretasie  van 
die  drama  teëspreek  of  bevraagteken  nie.  Daaruit  lei  ek  af  datdaartog 
iets  nuttigs  voortgespruit  het  uit  ons  gedagtewisseling  en  dat  daar  nou 
ook  tussen  ons  groot  ooreenstemming  bestaan. 

Wetenskaplike  uitsprake  moet  m.i.  intersubjektiwiteit  bevorder  en  dit 
hou  uiteraard  in  dat  daar  tot  gelykluidende  uitsprake  gekom  kan  word. 
Wanneer  uitsprake  van  ’n  ander  egter  huidjie  en  muidjie  oorgeneem 
word,  raak  dit  egter  te  dik vir  ’n  daler.  Benewens  die  morele  besware,  is 
die  groot  gevaar  dat  uitsprake  buite  verband,  op  ongenuanseerde 
\Aryse,  herhaal  word  en  dikwels  anders  oorkom  as  in  die  oorspronklike 
konteks.  Wanneer  ’n  kritikus  hom  vasklamp  aan  die  uitsprake  van  ’n 
ander,  verleen  hy  daaraan  boonop  ’n  normatiewe  status  wat 
onhoudbaar  is  in  die  wetenskaplike  omgang  met  tetterkunde. 

’n  Ernstiger  beswaar  geld  mej.  Van  Vuuren  se  nonchalante  omgang 
met  literêre  begrippe,  literêre  voorbeelde  en  les  bes  literêre  artikels. 
Daar  word  etlike  voorbeelde,  van  hierdie  nogal  onnoukeurige 
werkwyse,  in  my  vroeëre  artikel  gegee.  Haar  jongste  reaksie  bevat  bv. 
’n  verwysing  na  “die  sondebok-figuur  in  die  Joodse  Kabala”.  Dit  is  in 
ieder  geval  ’n  minder  gelukkige  keuse,  want  daar  bestaan  inderdaad 
veel  ooreenkomste  tussen  Adam  Kadmon  Silberstein  en  Christus.* 
Hoewel  die  parallel  tussen  Adam  Kadmon  en  Christus  na  my  wete  nie 
in  Kabbalistiese  geskrifte  voorkom  nie,  is  daar  veel  ooreenkomste 
wanneer  die  sekondêre  literatuur  geraadpleeg  word.’ 

J.J.A.  Mooij  se  baanbrekende  artikel  word  op  ’n  ietwat  summiere  wyse 
aan  die  orde  gestel  deur  mej.  Van  Vuuren  en  ’n  hele  argumentasie  word 
daar  rondom  gebou.  Tog  blyk  dit  dat  sy  Mooij 'of  nie  gelees  het  niebf  om 
die  een  of  ander  rede  foutief  weergee.  Mej.  Van  Vuuren  bespeur  nl.  ’n 
onversoenbaarheid  tussen:  1 . Die  uitgangspunt  dat  ’n  interpretasie  van 
’n  literêre  werk  ’n  hipotetiese  status  het,  en 

2.  Die  aanname  dat  een  interpretasie  beter  of  korrekter  as  ’n  ander  kan 
wees  (ék  praat  nêrens  in  my  artikel  van  “een  saligmakende  ‘korrekte’ 
interpretasie  van  ’n  literêre  werk”,  soos  mej.  Van  Vuuren  te  kenne  gee 
nie).  Die  versoening  van  hierdie  twee  skynbare  teenstrydighede  vorm 
dan  juis  een  van  die  kerngedeeltes  van  Mooij  se  betoog!  Mooij  verset 
hom  bv.  teen  Stevenson  wat  beweer  dat  die  wetenskaplike  interpretator 
nie  kan  sê  dat  sý  interpretasie  die  korrekte  is  niel®  Die  artikel  is  daarop 
gemik  om  duidelik  te  maak  dat  hoewel  ’n  interpretasie  ’n  hipotese  is 
wat  nie  waar  bewys  kan  word  nie,  dit  tog  gefalsifieer  kan  word. 
Verskillende  interpretasies  sou  dus  idealiter  met  mekaar  vergelyk  kon 
word  en  een  sou  dus  “korrekter”  as  ’n  ander  wees.  Mooij  spel  dit 
in  der  waarheid  in  sy  artikel  uit.^ 

My  eerste  beswaar  t.o.v.  mej.  Van  Vuuren  se  stuk  impliseer  o.a.  dat 
daar  in  ’n  literêre  werk  versigtig  te  werk  gegaan  moet  word  met 
evaluatiewe  opmerkings.  Hoewel  ek  nie  die  mening  toegedaan  is  dat 
evaluasie  nie  op  wetenskaplike  wyse  kan  geskied  nie,  moet  ek  toegee 
dat  daar  tog  ’n  flinke  boel  subjektiwiteit  aan  kleef:  oor  die  kriteria  kan 
bv.  gediskusseer  word,  maar  geen  voorkeur  kan  bevvrys  word  nie.  ’n 
Ondersoeker  sal  daarom  in  ieder  geval  sy  kriteria  moet  eksplisiteer.  My 
onvrede  met  mej.  Van  Vuuren  se  Blokboek  spruit  onder  meer  uit  die  feit 
dat  sy  selde  haar  kriteriater  sprake  bring  en  waar  dit  wel  die  geval  was, 
het  ek  dit  juis  teen  haar  (implisiete)  kriteria.  Dit  het  ek  in  my  vroeëre 
artikel  duidelik  uiteengesit. 

Wat  mej.  Van  Vuuren  se  slotparagraaf  betref:  indien  sy  die  Van  Wyk 
Louw-mantel  wil  aantrek,  goed  so.  Ek  is  dit  roerend  met  haar  eens.  Ook 
ek  bepleit  nie  ’n  kritieklose  instelling  of  ’n  kanonisering  van  literêre 
werke  nie.  Maar  ek  vrees  ook  ’n  situasie  waarin  literêre  reputasies 
willekeurig  aan  flarde  geskiet  kan  word.  Ten  spyte  van  mý  nogal  skerp 
kritiek  daarop,  hoort  mej.  Van  Vuuren  se  Blokboek  nie  onder  dié  Ig. 
werke  nie.  Miskien  kan  ons  dus  hierdie  diskussie  ook  beëindig  in 
ooreenstemming:  “de  vermelding  der  criteria  staat  er  borg  voor,  dat  de 
waardering  zich  niet  op  irrationele  wijze  met  de  interpretatie  vermengt 
...)  veel  literair-wetenschappelijke  termen,  die  schijnbaar  neutraal  zijn 

(hebben)  ook  een  normatieve  inhoud.  (...)  Het  lijkmij  daarom  de  moeite 
waard  te  streven  naar  een  grotere  voorraad  van  neutrale  termen,  zodat 
althans  de  mogelijkheden  om  tot  waarderingloze  interpretaties  te 
komen  worden  verruimd”.® 

H.  P.  van  Coller 
Utrecht 
2/1/1981 

Verwyslngs 

1 Sien  bv.  die  bespreking  van  Een  vir  Azazel  in:  Malan,  Charles:  Misterie  van  die 
alcnemis,  Human  en  Rousseau  Academica,  Kaapstad  en  Pretoria,  1979. 

2.  Poncé,  Charles:  Kabbalah-achtergrond  en  essentie,  vertaald  door  Louis  Rebcke. 
Uitgeverij  Ankh-Hermes  bv.,  Deventer,  1979,  p.  27  bv.  en  Z'ev  ben  Shimon  Halevi:  A 
Kabbalistic  universe,  Rider  and  Co.,  Londen,  1977,  bv.  p.  21  e.v.  Die  implisiete 
ooreenkomste  wat  in  hierdie  twee  werke  na  vore  kom,  is  minder  oortuigend  as  die 
duidelike  ooreenkoms  tussen  die  Ou-Testamentiese  sondebok  (Levitikus  1 6)  soos  in 
Azazel  gebruik  en  Christus  as  die  sondebok  van  die  Nuwe  Testament. 

3.  Mooij,  J.  J.  A.:  "Overdemethodologievanhet  interpreterenvan  literairewerken”  inW. 
J.  M.  Bronzwaer,  D.  W.  Fokkema  en  Elrud  Ibsch  (reds.):  Tekstboek  algemene 
literatuurwetenschap,  Amboboeken,  Baarn,  herdruk,  1980.  p.  34. 

4.  Ibid,  p.  31. 

5.  Ibld,  p.  37. 

W.  F.  Jonckheere  skryf  oor  “’n  Slordlge  Nederlandse  Bloemle- 
slng” 

’n  Nuwe  Suid-Afrikaanse  uitgawe  van  Nederlandse  verhale  vir 
skoolgebruik  is  'n  verblydende  gebeurtenis.  Dit  is  inderdaad 
verblydend  dat  daar  nog  Nederlandse  letterkunde  op  hoërskoolvlak 
bestudeer  word.  Dit  is  dan  ook  redelik  om  te  verwag  dat  die  gebruikte 
tekste  in  optimale  vorm  uitgegee  sal  word.  Die  “nuwe  hersiene  en 
bygewerkte  uitgawe”  van  dr.  J.  Haantjes  se  Moderne  Nederlandse 
verhale,  wat  drs.  H.P.  van  Coller  onlangs  vir  die  Perskor-Uitgewery 
gepubliseer  het,  beantwoord  helaas  glad  nie  aan  die  verwagting  nie. 
Die  lees  van  die  bundel  is  ’n  skokkende  ervaring.  Die  rede?  Honderde 
drukfoute,  “gedokterde”  tekste,  feitefoute  in  die  kort  inleidings  by  die 
verhale  (name,  titels,  datums),  ’n  verouderde  en  soms  foutiewe 
werkwoordelys,  onvolledigeof  foutiewe  bibliografiese  gegewens,  ens. 
Die  betrokke  bundel  is  gebaseerop  die  uitgawe  Moderne Nederlandse 
Verhale  vir  Afrikaanse  Skole,  versorg  en  ingelei  deur  die  Nederlander 
dr.  J.  Haantjes  "en  ’n  Afrikaanse  Redaksiekomitee”.  Dieeerste  uitgawe 
daarvan  dateer  van  1948  (Afrikaanse  Persboekhandel,  Johannesburg) 
en  het  bestaan  uit  ’n  (twyfelagtige)  oorsig  van  die  moderne 
Nederlandse  prosa,  wat  in  die  hersiene  uitgawe  gelukkig  weggeval  het 
en  vervang  is  deur  verhaalbesprekings  (bl.  124-139).  Van  die 
oorspronklike  tien  verhale  kom  daar  nog  ag  in  die  hersiene  uitgawe 
voor.  Een  van  die  opgeofferde  verhale  is,  jammer  genoeg,  Couperus  se 
skitterende  "De  Oude  Trofime”.  Vir  die  verlies  moet  verhale  van 
Walschap,  Geeraerts,  Weverbergh  en  Heeresma  kompenseer.  Diévier 
outeurs  is  waarskynlik met  die oog op  die sogenaamde  moderniteit  van 
die  bundel  bygevoeg.  Van  Coller  behou  immers  dr.  Haantjes'  — hier 
herdoop  tot  Haantjies'  — se  oorspronklike  titel  Moderne  Nederlandse 
Verhale  en  regverdig  die  moderniteit  deur  die  byvoeging  van  die 

genoemde  skrywers  se  verhale  (vgl.  Voorwoord).  Die  keuse  strek  nou 
van  Heijermans  tot  Heeresma,  maar  mag  mens  dit  nog  as  modern 
bestempel,  veral  as  jy  bedink dat  Heijermans  van  1 864-1 924  geleef  het 
en  dat  sy  verhaal  "Fondant”  van  voor  1915  dateer?  Roland  Holst  se 
"Cuchulainn  van  Murhevna”  is  van  1916,  terwyl  "De  Vader”  van  DeWit 
(1864-1939)  reeds  in  1899  verskyn  het.  In  1948  kon  dr.  Haantjes  se 
keuse  nog  met  ’n  sekere  voorbehoud  “modern”  genoem  word,  maar 
nou  in  1 980  kon  Van  Coller  die  adjektief  gerus  weggelaat  het,  ondanks 
die  vier  bygevoegde  verhale  van  meer  resente  datum.  Die  eerste  ag  is 
ten  slotte  tussen  1899  en  1947  geskryf. 

Wat  die  keuse  as  sodanig  betref,  val  die  klem  veral  op  die 
Noord-Nederlandse  prosaskrywers.  Vir  Haantjes  het  die  Suid- 
Nederlandse  (Vlaamse)  letterkunde  blykbaar  nie  bestaan  nie,  want  in 
sy  uitgawe  van  1948  was  daar  nie  ’n  enkele  Vlaming  opgeneem  nie. 
Gelukkig  het  Van  Coller  geprobeer  om  die  "ewewig”  in  die  bundel  ’n 
bietjie  te  herstel  deur  tekste  van  die  Vlaminge  Walschap,  Geeraerts  en 
Weverbergh  by  te  voeg,  maar  die  verhouding  is  nog  steeds  nege 
Noord-Nederlandse  teenoor  drie  Vlaamse  skrywers,  wat  nie  ’n 
verteenwoordigende  keuse  genoem  kan  word  nie.  In  die  opsig  is  die 
bundel  Nederlandse  Verhale  Van  Ons  Eie  Tyc/(Academica,  1967)  baie 
meer  verantwoord  deurdat  vyf  verhale  van  Vlaminge  en  vyf  van 
Nederlanders  gekies  is. 

Die  kwessie  van  die  (ou  en  nuwe)  spelling  van  die  Nederlandse  tekste 
moet  hier  ook  ter  sprake  gebring  word.  Dit  mag  wel  as  bekend 
aangeneem  word  datdie  Nederlandse  spelling  in  1946-1947  amptelik 
gemoderniseer  is.  Dit  het  die  geskrewe  taal,  terloops,  vir  die 
Afrikaanse  leser  ongetwyfeld  heelwat  toegankliker  gemaak.  Nou  sou 
mens  miskien  wel  ’n  saak  kon  uitmaak  vir  die  behoud  van  die  spelling 
waarin  ’n  skrywer  sy  teks  oorspronklik  geskryf  het.  Sommige  kritici 
gaan  sover  om  tesêdat  ’n  teks  “heilig”  is,  wat  ditookmag  beteken.  Aan 
die  ander  kant  val  dit  op  dat  die  meeste  Nederlandse  skrywers  wat 
tekste  voor  1947  gepubliseer  het,  hulle  later  in  heruitgawes  self  in  die 
nuwe  spelling  oorgesit  het.  Gewoonlik  is  dit  deur  die  uitgewer  met  die 
skrywer  se  toestemming  gedoen.  Dit  is  byvoorbeeld  die  geval  by 
Simon  Vestdijk  en  Gerard  Walschap,  om  maar  net  twee  van  die 
bekendes  te  noem.  Baie  romans  wat  tussen  1900-1947  geskryf  is  deur 
skrywers  wat  voor  1947  oorlede  is  (byvoorbeeld  Louis  Couperus)  word 
deesdae  slegs  in  die  nuwe  spelling  heruitgegee,  omdat  die  moderne 
Nederlandse  leser  gehinder  word  deur  die  verouderde  vorms.  Met  die 
oog  daarop  vra  ek  my  af  waarom  die  Afrikaanse  leerling  of  student  nou 
nog  met  die  verouderde  spelling  gekonfronteer  (beter  gesê:  gepla) 
moet  word.  Sewe  van  die  twaalf  verhale  — vanselfsprekend  die  wat 
regstreeks  uit  die  ou  bundel  van  1948  oorgeneem  is  — staan  in  die 
1980-uitgawe  nog  indieouspellingafgedruk.  "Die  uitgewers”  sê  netin 
die  voorwoord:  "Die  spelling  van  die  outeurs  is  onveranderd 

1 . Wie  veroorloof  die  uitgevyrer  om  die  naam  te  verafrikaans?  Ek  kan  nie  glo  dat  dit  ’n 
drukfout  is  nie  omdat  die  gewysigde  naam  in  groot  letters  op  die  omslag  voorkom.  Is 
die  verafrikaansing  toegepas  met  die  hoop  dat  die  boek  beter  sal  verkoop? 

oorgeneem.”  Waarom  het  hulle  nie  ’n  bietjie  moeite  gedoen  om  die 
tekste  toegankliker  vir  die  Afrikaanse  leser  te  maak  nie?  Dis  'n  groot 
jammerte  dat  dit  nie  gebeur  het  nie,  want,  om  die  saak  nog  meer  te 
verwar  vir  die  lokale  lesers,  kry  ons  nou  'n  totale  mengelmoes  van 
spellings. 

Mens  moet  maar  net  na  ’n  verhaal  soos  ‘‘Cuchulainn  van  Murhevna"  kyk 
om  ’n  idee  van  die  spellingschaos  te  kry.  Dit  kan  die  beste  gedoen 
word  deur  dit  met  die  oorspronklike  druk  van  1916  te  vergelyk.  Ons 
hoop  maar  dat  dié  en  baie  ander  regstellings  in  die  volgende  uitgawe 
gedoen  sal  word.  Dit  sou  trouens  ook  help  voorkom  dat  leerlinge  en 
studente  verkeerde  opvattings  oor  die  Nederlandse  uitspraak  kry.  Ek 
dink  byvoorbeeld  aan  die  eind-‘‘sch”  (soos  in  “mensch”)  wat  baie 
studente  soos  die  Duitse  "Mensch”  uitspreek,  terwyl  dit  gewoon 
"mens”  (minder  genasaleer  as  in  Afrikaans)  behoort  te  wees. 

‘n  Veel  ernstiger  tekortkoming  van  die  bundel  is  dat  ons,  soos  in  die 
uitgawes  Kort  Geding  en  Nederlandse  Verhale  Van  Ons  Eie  Tyd  weer 
’n  slag  “gedokterde”  tekste  kry.^  Om  die  waarheid  te  sê  dink  ek  dat  Van 
Coller  nie  daarvan  bewus  was  nie  en  dat  dr.  J.  Haantjes  of  eerder  die 
genoemde  “Afrikaanse  Redaksiekomitee’’  van  1948  geblameer  moet 
word.  Ek  betwyfel  of  Van  Coller  die  teks  van  die  ou  skooluitgawe  ooit 
met  die  oorspronklike  vergelyk  het,  anders  isdit  onvergeeflikdat  hy  die 
verskille  nie  raakgesien  het  nie.  Dis  maar  een  van  die  baie  gevalle 
waarin  dit  blyk  dat  hy  sy  huiswerk  nie  baie  deeglik  gedoen  het  nie. 
Daar  is  drie  verhale  wat  klaarblyklikonder  hande  geneem  is,  nl.  dievan 
Adriaan  Roland  Holst,  Augusta  de  Wit  en  Aart  van  der  Leeuw. 
Eersgenoemde  se  “Cuchulainn  van  Murhevna’’  het  die  meeste 
veranderings  ondergaan.  Woorde  of  soms  selfs  hele  sinne  is 
weggelaat  (bl.  16,  22,  23);  reëls  word  soms  geparafraseer  (bl.  15), 
woorde  word  bygevoeg;  paragraaf-indelings  word  nie  gerespekteer 
nie,  ens.  Op  bl.  16  word  die  oorspronklike  reël:  “Cuchulainn,  ikdraag 
uw  kind.  Het  zal  een  zoon  zijn.  Zal  hij  zijn  vader  niet  weten?”,  omskep 
tot:  “Cuchulainn,  zal  ons  zoon  zijn  vader  niet  weten?”  waarby  die 
uitgewer  nie  besef  het  dat  hy  ’n  taalfout  begaan  het  nie  (“ons”  behoort 
“onze”  te  wees).  Dit  laat  my  vermoed  dat  die  destydse 
“redaksiekomitee”  die  teks  verander  het  en  nie  dr.  Haantjes  nie,  omdat 
hy  as  Nederlandse  taalonderwyser  nie  so  ’n  fout  sou  gemaak  het  nie. 
Augusta  de  Wit  se  verhaal  “De  Vader”  is  skaamteloos  in  twee  gekap  en 
die  tweede  deel  het  dan  ook  in  die  slag  gebly.  So  ’n  literêre  moord  is 
tog  heeltemal  verregaande.  Soos  die  verhaal  nou  daar  staan,  is  dit 
onvolledig  en  doen  dit  die  skryfster  groot  onreg  aan.  Die  uitgewer  kon 
eerlikheidshalwe  ten  minste  in  die  inleiding  erken  het  wat  hy  met  die 
teks  gedoen  het.  Eintlik  is  dit  dan  nog  onaanvaarbaar,  tensy  die 
skrywer  sy  uitdruklike  toelating  daarvoor  gegee  het,  watonwaarskynlik 
voorkom.  Die  laaste  teks  wat  ook  nog  “gedokter”  is,  is  Aart  van  der 
Leeuw  se  “Het  Loflied”.  Gelukkig  is  daar,  vir  sover  ek  kan  sien,  nie 
meer  as  twee  reëls  weggelaat  nie  (bl.  52).  Die  sinne  wat  in  die  derde 

2.  Sien  hieroor  ook  my  artikeltjie,  “Gedokterde  Nederlandse  Verhale”,  Standpunte, 
Feb.  1981. 

paragraaf,  net  na  die  woorde  altijd  tezamen  gezongen”  behoortte 
staan,  lui  soos  volg:  "Misschien  dat  enkel  een  vrouw,  die  een  kind 
heeft,  rustig  en  zonder  verlangen  kan  zijn.  De  kus die  het  kind  verwekte, 
werd  haar  nimmer  gegeven.”  Kan  iemand  aanstoot  neem  aan  hierdie 
soort  versluierde  taalgebruik? 

Afgesien  van  hierdie  teksaanpassings  is  al  die  verhale,  m.i.,  volledig 
weergegee,  maar  dit  is  wel  jammer  dat  die  paragraafindelings  nie 
altyd  met  die  van  die  oorspronklike  tekste  ooreenstem  nie  en  dat  die 
drukker  ook  nie  die  spasies  in  die  verhaalstukke  gerespekteer  het  nie. 
Dié  gewysigde  teksaanbieding,  soos  byvoorbeeld  in  Aafjes  se 
“Giuseppe  Valdi,  Neptunus”,  laat  baie  van  die  outeur  se  klemtone  en 
sy  aangeduide  geledings  van  die  verhaal  verlore  gaan,  wat  die  verhaal 
se  betekenis  (en  dus  ook  sy  interpretasie)  ernstig  affekteer.  Weer  eens 
moes  die  uitgewer  dergelike  tekortkomings  raak  gesien  het. 

Wat  mens  waarskynlik  die  meeste  irriteer  in  hierdie  uitgawe  is  die  feit 
dat  daar  in  die  inleidende  stukkies  oor  die  verskillende  skrywers  so 
baie  onjuisthede  voorkom.  En  dit  is  tog  eintlik  onvergeeflik,  omdat  dit 
feite  betref  wat  Van  Coller  maar  net  uit  literêr-historiese  bronne  en 
bibliografieë  moes  oorgeneem  het.  In  die  eerste  stukkie  wat  oor 
Herman  Heijermans  handel  (bl.  7)  kry  ons  al  klaar  ’n  hele  paar  foute. 
Die  naam  van  die  skrywer  behoort  met  ij  en  nie  met  y gespel  te  word 
nie.  Die  publikasiejaar  van  Kamertjeszonde  {me\  sz  geskryf)  is  1898 
(i.p.v.  1899)  en  van  Op  hoop  van  zegen  1900  (i.p.v.  1901).  Op  bl.  14 
lees  ons  dat  A.  Roland  Holst  van  1 883-1 973  geleef  het,  wattotaal  uit  die 
lug  gegryp  is.  Dit  moet  1 888-1976  wees.  A.  de  Wit  se  bekende  Orpheus 
in  de  Dessa  is  van  1903  en  nie  van  1902  nie.  In  die  gedeelte  oor  Van 
Schendel  (bl.  41)  lees  ons  dat  sy  Nachtgedaanten  postuum  is:  ditsou 
korrek  wees  as  die  aangegewe  publikasiedatum,  1947,  juis  sou 
gewees  het.  Dit  moet  egter  1938  wees  (tweede  druk  1947).  Hierdie 
soort  onjuisthede  het  die  uitgewer  meestal  regstreeks  uit  die 
Haantjes-uitgawe  oorgeneem,  sonder  die  korrektheid  van  díe 
gegewens  na  te  gaan.  Op  bl.  46  is  daar  sprake  van  A.  van  der  Leeuwse 
bundel  Sint  Veith  (1 908).  Daar  bestaan  nie  so  ’n  bundel  nie.  Die  eintlike 
bundel  wat  bedoel  word  is  Sint-Veit  en  andere  vertellingen  en  dateer 
van  1919.  Daar  was  wel  ’n  novelle  ”Sint-Veit”  wat  Van  der  Leeuw  in 
1908  in  die  tydskrif  De  Seweg/ng  gepubliseer  het.  Weer  eens  steun 
Van  Coller  op  foutiewe  gegewens  van  die  Haantjes-uitgawe  (bl.  142). 
Die  titel  van  Bertus  Aafjes  se  ”Giuseppe  Valdi,  Neptunus”  uit  die 
bundel  Een  laars  vol  rozen  (1942,  nie  1947  soos  op  bl.  68  staan  nie) 
word  in  hierdie  uitgawe  op  vier  verskillende  maniere  geskryf:  in  die 
inhoudopgawe  lui  dit  ”Giuseppi  Valdi,  Neptunes”;  in  die  inleiding  oor 
Aafjes  is  die  komma  in  die  titel  vergeet;  in  die  verhaaltitel  op  bl.  68  kry 
ons  weer  “Neptunes”  en  in  die  bespreking  op  bl.  132  is  daar  ’n 
kommapunt  i.p.v.  slegs  ’n  komma.  Dergelike  slordighede  is  hoogs 
irriterend.  In  die  inleidinkie  oor  Walschap  (bl.  73)  kry  ons  in  die  agtien 
reëls  nie  minder  as  sewe  drukfoute  nie,  veral  in  die  aangehaalde 
gedeeltes.  Daar  is  ook  spelfoute  in  die  titels:  De  wereld  van  Soo 
Moereman  (een  n)  en  Genezing  door  Aspirine  en  andere  verhalen 

(i.p.v.  ander  verhaler,  bl.  90).  Slegs  die  belangrikste  foute  word  hier 
genoem,  maar  ek  glo  tog  nie  dat  daar  enige  verskoning  vir  hulle  is  nie. 
Daar  sou  ook  nog  kon  verwys  word  nadietallefoutieweenonvolledige 
bibliografiese  gegewens  wat  aan  die  einde  van  elke  verhaal  verstrek 
word,  soos  byvoorbeeld  op  bl.  99  waar  Marnix  Gijsen  (nie  “Gijsen, 
Marnix”  nie)  samesteller  van  die  bundel  genoem  word  i.p.v. 
medeouteur.  Ook  die  titel  is  verkeerd:  Het  Dier  & hij  behoort  te  wees: 
Het  Dier  en  Wij.  Mens  wonder  hoe  dergelike  drukfoute  en  slordighede 
oordie  hoof  gesien  is.  Ditspreekvanself  datekhierooknie ’n  volledige 
lys  van  die  drukfoute  kan  gee  wat  in  die  algemeen  in  die  bundel 
voorkom  nie,  doodgewoon  omdat  daar  te  veel  is:  meer  as 
tweehonderd,  terwyl  die  bundel  slegs  147  bladsye  tel.  As  ons  die 
spellingsinkonsekwensies  sou  byvoeg,  sou  daar  nog  tientalle  meer 
wees. 

Die  woordverklarings  by  die  tekste  is  deur  die  bank  aanvaarbaar,  met 
uitsonderings  hier  en  daar.  Om  ’n  paar  voorbeelde  te  noem:  “Zestiger’’ 
(nr.  46  op  bl.  40)  beteken  iemand  wat  in  die  sestig  is,  nie  “sestigjare” 
nie;  “priem”  (nr.  24  op  bl.  104)  beteken  ysterstafie,  nie  dolk  of  jagmes 
nie;  “olieplakkaten”  (nr.  27  op  bl.  121)  beteken  oliekolle,  nie 
oliepapiere  nie;  “étalages”  (nr.  74op  bl.  122)  beteken  vertoonvensters, 
nie  verdiepings  nie. 

Die  “Aantekeninge”  (bl.  124-139)  sal  ek  in  ’n  volgende  artikel  ter 
sprake  bring.  Ek  wil  dan  die  verhale  van  die  bundel  bespreek  om 
leerlinge  te  help  wat  hulle  as  voorgeskrewe  werk  moet  bestudeer. 
Ten  slotte  volg  daar  nog  ’n  “Alfabetiese  lys  van  party  sterkwerkwoorde 
in  die  Nederlandse  taal”.  Weer  eens  is  dit  helaas  mét  die  ou  spelling 
ongeveer  letterlik  uit  die  ou  Haantjes-uitgawe  oorgeneem,  terwyl  die 
bundel  tog  op  sy  moderniteit  aanspraak  maak.  Hierdie  lys  is  daarby 
nog  vol  drukfoute  en  ongerymdhede  (bv.  kruien,  krooi,  gekrooien),  wat 
helaas  die  onkritiese  houding  van  die  uitgewer  beklemtoon. 

Om  op  te  som:  dis  ’n  absolute  skande  dat  hierdie  uitgawe  in  sy  huidige 
vorm  ooit  in  die  handel  gekom  het,  des  te  meer  omdat  dit  ’n  uitgawe  is 
vir  skoliere  wat  alreeds  so  baie  moeite  het  met  Nederlands.  Dis 
duidelik  dat  die  uitgewer  met  hierdie  minderwaardige  publikasie 
geprobeer  het  om  met  so  min  moeite  as  moontlik  groot  winste  op  die 
voorskryfmark  te  maak.  Dit  moet  dan  ook  sterk  betreur  word  dat  die 
bloemlesing  deur  die  Departement  van  Onderwys  vir  skoolgebruik  in 
1981  voorgeskryf  is. 

Mens  voel  jammer  vir  die  skoliere  wat  met  so  ’n  publikasie  moet  werk. 
Perskor  behoort  die  boek  onmiddellik  uit  die  handel  terug  tetrek,  sodat 
dit  grondig  hersien  kan  word. 

Rhodes-Universiteit 

Suid-Afrikaanse  Vereniging  vir  Algemene  Literatuurwetenskap 

Referate  van  1980  se  SAVAL-kongres  is  nou  beskikbaar  en  kan  by  Die 
Sekretaris,  Posbus  1174,  Vanderbijlpark  bestel  word:  Prys  R4,Ó0. 

Uit  die  inhoud:  T.T.  Cloete  oor  literêre  diskursus;  N.W.  Visser  oor 

karakterisering  in  dieepiek;  Hennie  Aucamp,  LinaSpies,  Pieter  Fourie, 
J.M.  Coetzee  oor  die  skrywer  en  die  literêre  teorie. 

Wedstryd  vir  oorspronklike  Afrlkaanse  Ontspannlngsromans 

Ter  geleentheid  van  die  herdenking  van  sy  veertigste  bestaansjaar  in 
1980  het  die  uitgewersfirma  J.P.  van  der  Walt  ’n  wedstryd  vir 
oorspronklike  Afrikaanse  ontspanningsromans  gereël.  Alle  Suid- 
Afrikaanse  skrywers,  behalwe  lede  van  die  firma  se  personeel  en  hul 
gesinne,  mag  aan  die  wedstryd  deelneem. 

Daar  is  ’n  totale  prysgeld  van  R10  000  aan  die  wedstryd  verbonde  en 
dit  word  in  twee  afdelings  aangebied:  een  vir  nuwe skrywers,  en  een  vir 
gevestigde  skrywers.  ’n  Nuwe  skrywer  is  een  van  wie  daar  nog  nie 
voorheen  ’n  roman  in  boekvorm  verskyn  het  nie.  In  elke  afdeling  is  daar 
’n  eerste  pryevan  R2  000  vir  die  manuskrip  wat  deur  die  beoordelaars 
as  die  beste  van  al  die  inskrywings  aangewys  sal  word,  asook  twee 
pryse  van  R1  500  elk  vir  die  volgende  twee  bestes.  Die  volle  prysgeld 
in  elke  afdeling  sal  toegeken  word. 

Die  sluitingsdatum  vir  inskrywings  is  31  Augustus  1981. 
Manuskripte  moet  tussen  55  000  en  60  000  woorde  lank  wees,  in 
dubbelspasiëring  getik  op  slegs  een  kant  van  A4-  of  folio-tikpapier. 
Daar  is  geen  beperking  ten  opsigte  van  tema  nie,  maar  skrywers  moet 
elemente  soos  godsdiens,  politiek,  seks,  rasseverhoudings  en 
dergelike  dinge  oordeelkundig  gebruik  — indien  dit  wel  aangeraak 
sou  word  — sodat  die  “waarskynlike  leser’’  nie  aanstoot  sal  neem  nie. 
Romantiese  verhale,  geskiedkundige  verhale,  spanningsverhale, 
speurverhale  en  avontuurverhale  — of  verhale  metelementevanal  drie 
— word  tradisioneel  onder  die  vaandel  van  die  ontspanningsroman 
gepubliseer.  Letterkundige  maatstawe  sowel  as  lesergewildheid  sal 
by  die  beoordeling  in  aanmerking  geneem  word. 

Slegs  een  inskrywing  per  outeur  is  toelaatbaar  en  die  bekroonde 
verhale,  sowel  as  enige  ander  inskrywings  wat  geskik  is  vir  publikasie, 
sal  in  een  van  J.  P.  van  der  Walt  se  drie  boekklubs  — 
KEURBIBLIOTEEK,  EIKE-BOEKKLUB  en  TREKKER-BOEKKLUB  — 
gepubliseer  word.  Benewens  die  prysgeld,  sal  skrywers  van  die 
wenverhale  ook  die  gewone  outeursvergoeding  ontvang. 
Manuskripte  moet  van  twee  titelblaaie  voorsien  word.  Op  een  verskyn 
die  gewone  besonderhede  van  skrywersnaam  en  adres,  sowel  as  die 
verhaal  se  titel.  Op  die  tweede  titelblad  verskyn  slegs  die  verhaaltitel 
en  die  skrywer  se  skuilnaam.  Op  die  skuilnaam-titelblad  moet  ook 
aangedui  word:  Nuwe  skrywer  ot  gevestigde  skrywer. 

Alle  manuskripte  sal  aan  die  adres  van  ’n  bekende  Pretoriase 
ouditeursfirma  voorgelê  word.  Hier  sal  die  oorspronklike  titelblad 
bewaar  word,  terwyl  die  titelblad  met  die  skrywer  se  skuilnaam  aan  die 
manuskrip  geheg  word  voordat  dit  aan  die  Uitgewer  oorhandig  sal 
word  vir  voorlegging  aan  die  beoordelaars.  Die  beoordelaars  se  name 
sal  na  afloop  van  die  wedstryd  aangekondig  word. 

Die  beslissing  van  die  beoordelaars  isfinaal  en  geen  korrespondensie 
sal  oor  die  uitslag  gevoer  word  nie. 

Die  finaliste  se  name  sal  vroeg  in  November  1981  bekend  gemaak 
word  en  by  geleentheid  van  die  jaarlikse  J.P.  van  der  Walt- 
toekenningsaand  gedurende  dieselfde  maand  in  Pretoria,  sal  die 
name  van  die  wenners  bekend  gemaak  word  en  die  pryse  oorhandig 
word. 

Ontvangs  van  alle  inskrywings  sal  erken  word,  maar  die  Uitgewer 
aanvaar  nie  aanspreeklikheid  vir  enige  verlies  van  of  skade  aan 
manuskripte  nie.  Alle  nie-publiseerbare  manuskripte  sal  naafloopvan 
die  wedstryd  aan  die  outeurs  teruggestuur  word. 

Inskrywings,  gemerk:  Romanwedstryd,  moet  per  aangetekende  pos 
gestuur  word  aan;  Die  Ouditeure,  Posbus  1451,  Pretoria  0001,  of  kan 
per  hand  afgelewer  word  by  President-Sentrum  204,  Pretoriusstraat, 
Pretoria. 

Nadere  besonderhede  kan  verkry  word  van  Die  Uitgewer,  Posbus  123, 
Pretoria  0001,  of  telefonies  by  Pretoria  (012)  3-2341. 

D.  F.  Malherbe-huldigingsfees  1981 

Van  Prof.  P.  J.  Nienaber,  Direkteur  Museumdiens,  O.V.S.,  is  die 
volgende  aankondiging  ontvang: 

D.  F.  Malherbe  se  verjaarsdag  val  op  28  Mei,  maar  dan  is  die 
Republiekfees  van  1981  in  volle  swang.  Die  Feeskomitee  het  dus 
besluit  om  die  Malherbe-huldigingsfeeste  te  verskuif  na  die  tweede 
helfte  van  1981.  Dan  isditD.  F.  Malherbese  beurtom  gehuldigte  word. 
Ons  nooi  u almal  om  deel  te  neem,  en  verskaf  graag  besonderhede  i.s. 
hulpmiddels  vir  die  fees: 

Fees-hulpmlddels: 

1.  ’n  Fotomuseumboek  van  D.  F.  Malherbeword  beskikbaar  gestel. 
Die  boek  bestaan  uit  ’n  buiteblad  van  goeie  gehalte  papier,  40 
bladsye  met  ongeveer  32  foto’s,  12  manuskripte  en  ’n  biografiese 
skets.  Die  bladsye  is  geperforeer  en  kan  uitgehaal  word  vir 
uitstallings.  Dit  is  bedoel  vir  klaskamers,  biblioteke  en 
feesuitstallings.  Die  grootte  is  30cm  x 21  cm  en  die  prys  is  R3,12, 
verkrygbaar  by  Stigting  NALN.  Hierdie  is  ’n  groot  verbetering  op 
die  welbekende  fotomuseums  wat  ons  van  Totius,  A.  G.  Visser  en 
C.  Louis  Leipoldt  vrygestel  het  — dit  is  nou  in  boekvorm  en  die 
manuskripte  en  biografiese  skets  word  nie  meer  met  behulp  van 
die  vlakdrukproses  afgedruk  nie,  maar  ook  deur  middel  van  die 
diepdrukproses  (deur  ’n  drukpers). 

2.  Ons  Huldig  Malherbe.  ’n  Feesstuk  i.v.m.  D.  F.  Malherbe.  By  die 
feesvierings  kan  dié  feesstuk  opgevoer  word.  Dit  bestaan  uit 
gedigte  van  D.  F.  Malherbe,  prosafragmente,  ’n  eenbedryf  (Krom 
Stompe),  ens.  en  duur  ongeveer  ’n  halfuur.  Die  stukke  gee  ’n  beeld 
van  sy  letterkundige  skeppingswerk.  Van  sy  gedigte  is  getoonset, 
en  daarom  kan  sang  in  die  program  ingesluit  word.  Dié  feesstuk  is 
te  kry  by  die  NALN  (5'  R3,64. 

3.  Die  NALN  het  'n  borsbeeld  van  D.  F.  Malherbe  laat  vervaardig 
deur  Philip  Terblanche.  Bank  OVS  borg  die  beeld  en  dit  sal  op  die 


76 


ereplek  in  die  Beeldetuin,  voor  die  Ou  Goewermentsgebou, 
gedurende  1981  onthul  word.  Soos  in  die  geval  van  A.  G.  Visseren 

C.  Louis  Leipoldt,  sal  ’n  miniatuur-borsbeeld  (deur  Ydadu  Plessis), 
ongeveer  30  cm  hoog,  in  glasvesel  (a  R20,80.  Dit  sal  ook  by 
Stigting  NALN  beskikbaar  wees. 

4.  'n  D.  F.  Malherbe-Gedenkfoto,  soortgelykaan  diefotovan  C.  Louis 
Leipoldt,  word  voorberei.  Die  foto  word  op  hoë  kwaliteit  wit 
eierdopglans-kunspapier  van  220  gram  (lcene  Linen)  in  swart  en 
wit  gedruk,  is  gemaak  met  behulp  van  ’n  spesiale  proses  om  die 
effek  van  ’n  plakkaat  (“poster”)  te  verkry,  is  39  x 53  cm  groot,  word 
ongemonteer  beskikbaar  gestel  en  kos  R1,87.  Verkrygbaar  by 
Stigting  NALN. 

5.  ’n  Eerstedag-gedenkkoevert  vir  D.  F.  Malherbe  word  vrygestel. 
Indien  die  reaksie  op  die  vrystelling  van  die  A.  G.  Visser-  en 
Voortrekkermuseum-gedenkkoeverte  in  ag  geneem  word,  sal  só  ’n 
koevert  gewild  wees.  Die  koevert  sal  met  die  hooffees  op  22 
Cktober  1981  vrygestel  word  teen  R0,52  elk  — ook  by  Stigting 
NALN. 

6.  Sangstukke.  Drukkers  het  reeds  opdrag  gekry  om  sangstukke  van 

D.  F.  Malherbe  te  publiseer  soos  “Slaap’’  (Dirkie  de  Villiers),  en 
“Liefde  Verlore’’  (F.  Glúck)  wat  te  kry  sal  wees  by  Stigting  NALN. 
Sodra  ons  nadere  besonderhede  en  die  prys  beskikbaar  het,  sal 
ons  u daarvan  verwittig.  Cns  het  egter  reeds  Ek  is  die  Seëlringen 
Kom  in  my  Tuin  bekom  wat  teen  R0,83  by  Stigting  NALN  bestel  kan 
word. 

7.  D.  F.  Malherbe  in  weg  en  werk  is  ’n  draaiboek  wat  deur  prof.  P.  J. 
Nienaber  geskryf  is.  Dit  is  met  behulp  van  die  vlakdrukproses 
geproduseer  en  lewer  ’n  oorsig  van  Malherbe  se  lewe  en  werk.  Dit 
beslaan  1 6 bladsyeen  kos  R1 ,56  — verkrygbaar  by  Stigting  NALN. 

8.  Daar  is  ook  ’n  kort  film  van  D.  F.  Malherbe  beskikbaar,  saam  met 
Leon  Maré,  A.  D.  Keet  en  F.  A.  Venter.  Die  hele  film  duur  ongeveer 
12  minute.  U kan  dit  bestel  by  die  Filmraad,  of  huur  by  die 
Cudivisuele  Diens. 

9.  Studiehulp.  Dit  is  onmoontlik  om  al  die  boeke  en  artikels  wat  D.  F. 
Malherbe  geskryf  het,  en  wat  oor  hom  handel,  aan  leerlinge 
beskikbaar  te  stel. 

Wat  wel  moontlik  is,  is  ’n  beknopte  bibliografie,  ’n  keuse  uit  artikels 
en  studies  en  besprekings  oor  Malherbe  en  sy  werk.  NALN  het  ’n 
brosjure  vir  Hoër-  en  Laerskole  saamgestel  waarvan  die  koste 
R3,50  is. 

Boekbesprekings 

Dle  aarde  en  dle  volheld  daarvan 

(T.  T.  Cloete  se  Angelliera,  Tafelberg  1980) 

Die  saamgeperste  titel,  Angelliera,  is  ’n  belangrike  wegwyser,  Dit  laat 
dadelik  vermoed  dat  Cloete  sterk  op  die  woord  en  die  woordspel 
ingestel  is  (soos  hy  trouens  in  sy  kritiek  ook  al  bewys  het);  dat  hy  goed 
weet  dat  poësie  met  woorde  gemaak  word  en  in  hoë  mate  op  woord-  en 
klankontginning  berus.  Die  digter  "verdig”,  en  dit  lees  ons  in  die  titel. 
Gaan  onsopdiewoordbetekenisaf,  isdaar  in  dietitel  ’nangel,  ’n  lieren 
’n  angelier  te  onderskei,  woorde  wat  die  leser  voorberei  op  die  satire, 
die  liriek  en  die  natuur  wat  hy  in  die  bundel  sal  vind:  satiriese 
hekeldigte,  liriese  lofgedigte,  tuin-gedigte. 

Nou  is  dit  egter  so  — en  daarop  berei  die  titel  ons  ook  voor  — dat  die 
bundel  tematies  nie  drie  losstaande  en  onafhanklike  afdelings  bevat 
nie,  maar  dat  die  temadrade  feitlik  deurgaans  vervleg  na  vore  kom. 
Van  die  drie  is  die  pryselement  verreweg  die  sterkste  en  belangrikste, 
meer  bepaald  dan  die  lof  van  God  wat  die  ganse  bundel  deurdring  en 
in  gees  aansluit  by  die  Bybelwoord  van  Ps.  24:  “Die  aarde  behoort  aan 
die  Here  en  die  volheid  daarvan,  die  wêreld  en  die  wat  daarin  woon,” 
Dit  staan  sentraal,  en  nog  die  natuurgedigte,  nbg  die  hekeldigte  is  in 
laaste  instansie  los  te  dink  van  hierdie  basiese  instelling:  die 
erkenning  van  die  sorg  en  majesteit  van  God.  Dis  Hy  wat  die  natuur 
beheer,  die  lewe  van  mens  en  blom.  Hy  is  die  God  van  die  gesin,  van 
die  liefde,  van  die  voortplanting,  van  die  aardse  vreugde,  die  God  wat 
wêreldoor  menslike  behoeftes  ken  ("Homosentrie”),  maar  dis  ook  ’n 
God  van  siekte  en  dood  — ”ons  sing  gesang//  na'' lofgesang//  tot  U o 
Heer//  van  muis  en  slang//  triceratops  en  virus”,  staan  daar  in  “Van 
mossies  en  meer”. 

Soms  is  die  lof,  soos  hier,  uitgesproke.  Ander  kere  word  dit  bloot 
gesuggereer,  soos  bv.  in  die  aanvangsgedig  "Sonneblom”,  of  in  die 
tretfende  tweeluik  “Suidpool  en  senit  I en  11”,  waar  die 
"sneeuklipwoestyn”  in  ’n  fossielblaar,  hoe  skraal  dan  ook,  iets 
“teofanies”  bewaar  enersyds,  terwyl  andersyds  God  onsigbaar  vir  ons 
“spelenderwys  verdiep  in  swart  heelalgate  werk”.  Soms  breek  die 
verheerliking  deur  in  die  verwonderde  aanskoue  van  ’n  ongewone  en 
grootse  natuurverskynsel,  soos  in  "Mfireson”,  waar  die  versluierde 
winterson  onverwags  soos  ’n  ontydige  fratsvrug  verskyn:  "...  in  die 
vroeë  winter  bo  die  stil  meer//  tak  en  blaarloos//  God  se  toweragtig 
verganklike//  frats  appelkoos.”  Opvallend  hoe  die  verrassing  hier  vir 
die  treffende  slotsiening  bewaarword.  Elders  spreekdieverheerliking 
indirek  uit  ’n  gevoel  van  dankbaarheid  vir  ’n  wonderwêreld  wat  daar 
speel  voor  die  menslike  oog  ("Retoer”,  “Panopsie”).  Dieerkenning  van 
die  Godsbestuur  kan  hom  somsookop  ’n  baie  nederige  vlakopenbaar, 
in  nietighede,  maar  dan  nietighede  wat  in  ’n  gesindheid  van  kinderlike 
dankbaarheid  groot  en  belangrik  word  vir  dié  volwassene  wat  deur  die 
vuur  gegaan  het  en  vir  wie  die  blote  feit  van  die  lewe  kosbaar  geword 
het: 

I 


I Ek  dank  U dat  ek  Heer 
[ vanoggend  soos  van  ouds  weer 
I my  baard  mag  skeer. 

IVroeër  was  ek  gesteld 

op  seks  en  soma,  op  geweld 
f en  eer  en  geld. 

I 

ÍNou  Here  is  ek  goedkoop 
gesteld  op  bloedsomloop 

I en  brood  en  stroop.  (“Uitgedun”) 

Uit  die  voorbeelde  isditduidelikdatdiedigternie  inabstraksiesverval 
nie.  Hy  bly  konkreet  werksaam.  Dis  nie  toevallig  dat  die  oog  so  ’n 
prominente  rol  speel  nie;  dis  die  oog  wat  die  gevoel  van  verwondering 
• wakker  roep. 

En  daarmee  is  ons  al  by  die  tweede  motief:  die  natuur.  Die  verlustiging 
in  die  natuur  kan  soms  byna  ekstaties  word,  soos  bv.  in  die 
Marsmanniaanse  “Skuim  van  vreugde”  — Marsmanniaans,  behalwe 
dat  dié  gedig  deur  en  deur  Afrikááns  is  en  dat  die  paganisties- 
vitalistiese  element  hier  afwesig  is. 

Soos  ons  teen  dié  tyd  al  moet  verwag,  bring  die  bundel  nie  naïewe 
idilleserings  nie.  Die  natuurwerklikheid  word  nie  in  isolasie  bekyk  nie. 
Daar  is  ’n  deurlopende  besef  van  die  samehang  van  dinge 
(“Correspondances”),  en  telkens  styg  die  digter  in  sy  besinning  en 
taalspel  uit  bo  die  sintuiglike  genot.  ’n  Goeie  voorbeeld  in  dié  verband 
‘ is  die  merkwaardige  ’’Tuin’’-triptiek:  “Angelier”,  “Stillewe”  en  “Harba 
lori  fa”.  In  die  eerste  gedig  word  met  blomvergelykings  die  proses  van 
I bevrugting  en  voortplanting  geteken,  bevrugting  wat  naas  afleiding  en 
ontspanning  (“vertier”)  ook  pyn  beteken.  “Stillewe”  — ’n  manjifieke 
gedig  — stel  die  vrugte  self  aan  die  woord  om  in  hulle  ryp  vrugwees 
(die  appel  met  “haar  stengel  mooi  ingevou”,  ’die  piepasang  ... 
begerend  boogstyf’,  die  druiwetros  met  gis  en  geel  mos”)  die  mens tot 
die  voortplantingsdaad  op  te  roep,  terwyl  “Harba  lori  fa”  (’n  Jan  van 
Brabant-titel  wat  langs  die  omweë  van  die  taalgeskiedenis  herleibaar 
is  tot  die  Latyn  “Herba  flores  facit”  — die  plant  staan  in  blom)  die 
voortplantingsresultaat  in  al  sy  rykdom  toon  waar  die  huisgesin,  nog 
steeds  in  plantname,  in  gees  van  Ps.  1 28  rondom  die  huistafel  verskyn: 
“Daaromheen  sit  eken  my  Kannaen  kroos// vrolik  ingebed  soos//  gewil 
deur  die  Here  ...  vyf  sterk  Stam-Jolien  ranke  Tak-Tooi//  Koelblaar 
! Koel-Attaar//  dan  soet-teer  Mir-Heester  soos  almal  mooi// veelkleurige 
Tiedosblaar”, 

Maar  die  wêreld  en  die  natuur  ken  ook  pyn  en  stryd,  soos  duidelik  blyk 
uit  ’n  ander  voortreflike  reeks  “Lemmas”  met  sy  vyftal  wrang-ironiese 
gedigte.  Nr.  1 roep  bloot  by  wyse  van  goedgekose  terme  en  in  sinvolle 
gebruik  van  die  rym  die  teenstellings  en  spanning  in  die  kosmos  na 
vore:  “kobra  en  kolibrie,  nautilus  en  saturnus  (lugruim  en  see),  intelleK 
en  drek”;  nr.  II  gaan  in  op  die  verstrengeldheid  van  goed  en  kwaad 
soos  dit  op  verskillende  vlakke  tot  openbaring  kom  (“Salueer  en  die 


79 


renegaat//  hoort  bymekaar”);  III  is  op  die  verval  van  die  enkeling  gerig 
(“Ek  is  my  artritis//  brein//poliomielitis//  pyn”),  terwyl  IV  trots  alle 
tekorte  kan  "jubel  in  die  Here”  onder  die  besef  dat  die  ergste 
verskrikkinge  hom  bespaar  gebly  het:  “beroerte  sklerose//  psigose// 
aambeie  is  so  vernederend  neurose//  cholera//  et  cetera  ...”  Maar  dan 
eindig  die  reeks  met  ’n  somber  optog  van  die  mensdom  soos  hy 
dwarsdeur  die  alfabet  soekend  en  strewend  van  alfa  tot  omega 
beweeg. 

Vir  siekte  en  walg  is  daar  egter  genesing  te  vinde  in  die  kultivering  van 
die  eenvoudige  dinge:  “spit  in  die  tuin  swem  en  roei//  speel  metvrou 
en  kind  bly  tuis//  en  doen  eenvoudige  dinge  soos  bome  snoei”  (“Siekte 
en  raat”).  Daar  sit  iets  lerends  in  dié  poësie,  maar  die  versword  nooit 
prekerig  nie.  Die  wysheid  wat  hier  gegee  word,  is  ’n  wysheid  wat  aan  ’n 
gesiene  en  beleefde  ryk  werklikheid  ontworstel  is. 

Met  die  vermelding  van  siekte  en  walg  het  ons  gekom  by  die  satiriese 
gedigte,  wat  in  hierdie  bundel  gerig  is  teen  verskillende  vorme  van 
kultuurloosheid,  misstande  in  die  maatskappy  soos  dit  in  figure  van 
uiteenlopende  aard  tot  openbaring  kom:  die  “breëbek”  staker  watwag 
“dat  Nobilis  hom  lek”;  die  ekkerige  en  oningeligte  kritikus  (“ekfanie 
vanderbag  ...  ekweet  van  klein  en  groot”);  die  koerantredakteur  wat  bid 
”dat  ’n  minnares  weer//  haar  konkurrent  vermoor”;  die  klaagsieke 
Braam  wat  lydend  aan  ’n  wintertoon  durf  bid:  “Here  hoor  die  geklaag 
van  u kneg  Braam”;  jongmense  wat  "geveerd  loop  en  luid//  lag  soos 
reuse”,  die  eksponente  van  ’n  "sonbesiekultuur”  wat  gierend  opgaan  in 
’n  "ylskreeusing//  meisieseunsritme//  oorgasmekultier”  — opvallend 
hoe  die  kultuur  hier  in  die  gierende  uitspattigheid,  soos  gesuggereer 
deur  die  spelling,  tot  niet  gaan.  En  dan  is  daar  die  makabere  siening 
van  die  snob  van  wie  se  sukseslag  nadoods  slegs  klankloos  ’n 
skedelige  grimas  oorgebly  het: 

Sy  rykdom  sy  status  sy  sosiale  gesag 
lê  halfmaan  van  kiestand  tot  kiestand 
in  ’n  gefossileerde  lag 
geeltand  nonsonorant. 

’n  Hoogtepunt  in  dié  rigting  is  die  geniale  “Marilyn  Monroe  foto  in 
blou”,  ’n  onthutsende  prent  van  ’n  oorryp,  uitdagend-liggaamlike 
sekswese  soos  sy,  veral  in  ’n  reeks  neologismes  opgeroep  word: 
“dikskaamtelik”  met  haar  “lippige  mond”,  haar  “deurgefluisterde 
skoot//  oop  en  bloot//  nakont  vlesig  groot”.  Soms  wil-wil  die  sensuele 
klankspel  hier  vaagweg  aan  Leipoldt  herinner,  aan  ’n  gedig  soos 
“Wiegelend  hoofd”,  byvoorbeeld,  ’n  feit  wat  by  wyse  van  teenstelling 
die  satire  verryk  en  verskerp. 

Verder  is  daar  die  groot  reeks  “Vakansiegangers”  wat  in  vier  gedigte 
die  ontnugterde  en  verveelde  massas  van  ons  tyd  oproep, 
potigbedrywige  (“miriapodies”)  sonaanbidders  wat  ’n  eie  aardse 
hemeltjie  wil  skep.  Opvallend  wat  die  digter,  veral  in  die  vierde  gedig, 
in  dié  verband  met  Bybelse  eggo’s  bereik:  “die  ...  verbode  skaam// 
vrugte  is  ...  reeds  straffeloos  beproef”;  “getel//  is  reeds  die 
naby-voorlaaste  ster”;  “aanbidders  van  die  huid  en//  die  son  ...  baai 
aan  die  verste  strand//  hoe  ver  of  woes  geleë//  ook  al”,  ens. 

Inderdaad  ’n  bont  verskeidenheid  sondaars.  En  tog  is  al  die  misstande 
herleibaar  tot  een  groot  maladie:  ’n  oordrewe  horisontalisme,  die  feit 
dat  begeertes  en  kwellings,  rykdom  en  genot  in  isolasie  bekyk  word, 
sonder  om  maar  iets  te  snap  van  ’n  groter  verband  waarin  die  mens  leef 
en  beweeg.  Diemens  het ’n  oomblikswese  geword.  Ditsienonskeerop 
keer,  maar  ten  duidelikste  in  “Escapade”,  waar  die  mens  in  sy 
toespitsing  op  die  hier  en  nou  teenoor  die  groot  en  onuitputlike 
geskiedenis  geplaas  word,  en  wel  so  dat  die  “hulle”  met  hulle 
kleindoenige  herhaling  en  maling  die  ganse  slotstrofe  vul: 
gee  hulle  hulle  klein  knus 
oor  en  oor  afsydig  oor 
aan  dit  waarvoor  hulle  geheim  lus 
is  en  hulle  hic  et  nunc  bekoor. 

Hiermee  is  ons  al  by  die  aard  van  die  vers  en  die  middele  waarvan  die 
digter  hom  bedien.  Terloops  het  dusver  sekere  tegniese  sake  ter 
sprake  gekom:  die  verwysings,  die  ironie,  die  saaklike  beelding,  die 
woordplasing,  die  nuutmaakvan  ou  woorde  (“Die  dooie  pikkewyn  dryf 
indiesee//  bedrywig”,  “die  reuk  van  sipresen  roosmaryn// in  dietuin 
maak  doodgelukkig").  Mens  sou  ook  dieper  op  die  sinvolle 
klank  skildering  kan  ingaan,  bv.  op  die  spel  van  witen  swart  in  kwatryn 
III,  of  op  die  treffende  wyse  waarop  die  groei  en  rypwording  van  die 
vrug  in  die  slotstrofe  van  “Lemoenboom”  klankmatig  ondersteun  word 
deur  ’n  oe-klank  wat  die  hele  strofe  vul.  Ek  wil  egter  ten  slotte  effens 
stilstaan  by  die  versbeweging  wat  so  kenmerkend  is  van  Cloete  se 
poësie. 

Met  die  eerste  deurlees  van  die  bundel  val  dit  op  hoe  suinig  die  digter 
met  interpunksie  en  hoofletters  werk.  Dit  is  hier  nie  ’n  modegril  nie, 
maar  ’n  belangrike  hulpmiddel  om  die  vrye  gang  van  die  vers  te 
bevorder  en  om  met  die  swewende  sesuur  die  spanning  tussen  vers  en 
sin  vol  te  hou.  Voorbeeld: 

...  waar  hulle  geveerd  loop  en  luid  lag//  soos  reuse//  asof  op  voete 
sonder  hakke 

loop  hulle  en  daag  skrikwekkend  sonder  om  te  weet  wie  uit. 
Afgesien  van  die  treffende  emjambemente  “luid//  lag’’  en  “hakke//  loop 
hulle’’  bewerk  die  digter  met  die  vrye  beweging  en  die  weglaat  van 
punte  en  kommas  ’n  onvaste  ruspunt  in  reël  2.  Ons  kan  naamlik  by  die 
lees  ’n  ruspunt  plaas  ná  “lag”  of  ná  “reuse”.  Hierdie  ambivalensie 
bring  mee  dat  die  frase  “soos  reuse”  na  beide  kante  toe  geldig  bly:  ”... 
luid  lag  soos  reuse”,  “soos  reuse  asof  op  voete  sonder  hakke//  loop 
hulle”.  Kortom,  ons  het  hier  ’n  moderne  aanwending  van  dieoufiguur 
wat  bekend  staan  as  die  apokoinou,  ’n  figuur  wat  veelvuldig  by  Cloete 
voorkom. 

Van  die  talle  voorbeelde  gee  ek  slegs  drie,  die  eerste  waar  ons  die 
klaaglike  Braam  hoor  sê: 

Ek  sit  maar  tuis 
sit  ek 

Dit  is  duidelik  dat  “tuis”  vorentoe  en  agtertoe  werksaam  is,  wat 
natuurlik  die  woord-spaarsaamheid  in  die  hand  werk  terwyl  die  ”sit”  in 
die  proses  die  nodige  aksent  kry. 

Nog  ’n  voorbeeld,  uit  die  gedig  “Parabool”; 

...  hy 

word  al  weerbaarder  deur  te  ly 
word  hy  al  sterker  ... 

Opvallend  hoe  die  sleutelfrase  deur  die  apokoinou  telkens  in  die 
brandpunt  geplaas  word,  soos  ook  in  dié  voorbeeld  uit  die  pragtige 
“Panopsie”: 

Sondag  vandag  van  die  kerk 

weggebly  om  die  silwer  spartel  van  die  son  te  sien 
op  die  see  te  sien  hoe  buitengewoon 
is  ’n  mens  se  skip  wat  in  Gods  see  langs  die  land 
vaar. 

Ook  hier  is  dit  duidelik  dat  die  gekursiveerde  frase  na  beide  kante  toe 
funksionerend  tussen  die  "sien”  en  “sien”  te  staan  kom  — ’n  greep  wat 
by  hierdie  digter  van  die  oog  ons  seker  nie  hoef  te  bevreem  nie. 
Mens  kan  voorspel  dat  Cloete  etikettering  nie  sal  vryspring  nie.  Hy  sal 
bv.  ’n  "geleerde”  digter  genoem  word,  en  dit  met  reg,  want  dit  is 
oorduidelik  dat  agter  hierdie  poësie  met  sy  kwistige  gebruikvan  die 
Grieks-Latynse  woord  ’n  wye  studie-ervaring  lê,  maar  dis  ook  duidelik 
dat  hierdie  “geleerde”  digter  tydens  sy  omwandelinge  nie  die 
“wonderoog  van  ’n  kind’’  verloor  het  nie.  Hy  sal  ook  dalk 
reaksionêr-behoudend  genoem  word.  Weer  nie  ten  onregte  nie,  want 
dit  is  duidelik  dat  hy  hom  niedeur  modetjiesopsleeptou  laat  neem  nie. 
Maar  daarby  moet  dadelik  gestel  word  dat  hy  verstegnies  en 
taalontginnend  tot  en  met  baanbrekend  en  modern  is. 


A.  P.  Grové 


Februarie  1981 

Twee  belangrike  Lelpoldt-publikasles 

Die  honderdste  herdenking  van  die  geboortedag  van  ’n  skrywer  bied  ’n 
gulde  geleentheid  aan  uitgewers  om  werke  wat  uit  druk  of  moeilik 
verkrygbaar  is,  opnuutonderdieaandagte  bring.  In  diegeval  van  A.  G. 
Visser,  twee  jaar  gelede,  is  die  kans  onbenut  gelaat,  maar  in  die  geval 
van  Langenhoven  (1973)  en  Totius  (1977)  het  vorstelike  stelle  van  hulle 
werk  die  lig  gesien. 

1980  was  dit  Leipoldt  se  beurt,  en  in  die  loop  van  die  jaar  het  reeds 
verskillende  vergete  en  selfs  onbekende  werke  van  Leipoldt  opnuut 
aandag  ontvang.  So  is  o.a.  ’n  onbekende  drama  van  hom  gepubliseer 
(Moederplig)en  ’n  keur  uit  sy  kortverhale,  O'Callaghan  se  waatlemoen 
e.a.  verha/e.  Twee  sleutelpublikasies  indiéverbandisdieuitgawevan 
die  Versamelde  gedigte  (Tafelberg),  versorg  deur  J.  C.  Kannemeyer, 
en  Bushveld  doctor  (Human  en  Rousseau). 

Die  Versamelde  gedigteis  natuurlikstreng  gesproke  nie  ’n  herdruk  nie. 
So  ’n  boek  het  nooit  voorheen  bestaan  nie,  en  verskeie  afsonderlike 
bundels  van  die  digter  was  nog  altyd  vrylik  verkrygbaar.  En  tog  is  dit 
ook  so  dat  verskeie  bundels  slegs  antikwaries  te  kry  was  (as  jy 
gelukkig  is).  Met  die  verskyning  van  die  Versamelde  gedigte  is  al 
Leipoldt  se  bundels  ineens  weer  verkrygbaar,  en  dit  in  een  vorstelike 
band  van  oor  die  500  bladsye.  Die  boek  bevat  ook  Leipoldt  se  Engelse 
gedigte;  ook  gedigte  wat  nooit  ’n  bundel  gehaal  het  nie, 
tydskrifgedigte,  nagelate  gedigte,  selfs  die  “skeldgedigte”  van  die 
Tweede  Wêreldoorlog.  Kortom,  onshethierineen  band  sowatalleswat 
Leipoldt  in  digvorm  geskryf  het. 

Die  versorging  van  so  ’n  boek  moes  ernstige  probleme  oplewer, 
probleme  wat  in  die  Voorwoord  uiteengesit  word.  Dit  is  bekend  dat 
Leipoldt  taamlik  onverskillig  met  sy  tekste  omgegaan  het  en  dat  daar 
dikwels  veranderinge  in  sy  werk  aangebring  is  deur  welmenende 
vriende  en  redakteurs,  veranderinge  wat  seker  nie  altyd  deur die  digter 
self  gesanksioneer  is  nie.  Die  gevolg  is  dat  daar  soms  verskeie 
variante  van  een  en  dieselfde  reël  bestaan.  Die  ideaal  sou  wees  om  die 
laaste  variant  te  kies  waaraan  die  digter  voor  sy  dood  nog  ’n  eie  hand 
kon  lê.  Maar  nou  is  dié  klaarblyklik  nie  altyd  die  beste  nie,  en  die  vraag 
is  nog  altyd  of  Leipoldt  self  die  latere  drukke  persoonlik  versorg  het. 
Die  samesteller  moes  dus  uit  die  moontlikhede  ’n  eie  keuse  doen  om  by 
’n  finale  lesing  uit  te  kom. 

’n  Enkele  voorbeeld:  Vroeg  in  die  gedig  “Oom  Gert  vertel’’  soos  hy  in 
die  huidige  versameling  afgedruk  staan,  verskyn  dié  reëls: 

Ou  Smith,  die  magistraat  — hy  is  ’n  man 
Vir  wie  ek  eerbied  voel,  al  is  hy  Engels: 

Hy  was  tog  altyd  nog  ’n  jentelman, 

En  het  met  onse  mense  akkordeer 
Die  eerste  drie  drukke  van  die  bundel  Oom  Gert  vertel  het  “jentelman" 
gegee,  maar  vanaf  die  vierde  druk  is  die  woord,  waarskynlik  om 
puristiese  oorwegings,  verander  na  “’n  egte  heer".  Tereg  het 
Kannemeyer  nou  “jentelman”  in  ere  herstel.  Vanaf  die  vierde  druk  het 

die  laaste  aangehaalde  reël  gelui  "...  met  onse  mense  klaargekom". 
Ook  hier  het  die  redakteur  m.i.  die  wyse  stap  gedoen  om  die  veel 
sterker  oorspronklike  te  handhaaf.  So  is  daar  tallose  voorbeelde  waar 
'n  keuse  gedoen  moes  word  (afgesien  van  die  modernisering  van  die 
spelling).  En  op  grond  van  ’n  aantal  steekproewe  meen  ek  dat  ons  met 
Kannemeyer  se  keuses  genoeë  kan  neem.  In  elk  geval  bied  die  boek 
agterin  ’n  hele  opgawe  van  die  variante  sodat  lesers  hulle  eie  keuses 
kan  doen. 

Die  samestelling  van  so  ’n  boek  bied  ookander  probleme,  bv.  diévan 
die  chronologie  van  die  gedigte.  Dit  is  bekend  dat  Leipoldt  hom  by 
bundeling  nie  altyd  aan  ontstaansdatums  en  volgorde  gesteur  het  nie; 
dat  vroeër  werk  soms  veel  later  in  ’n  latere  bundel  opgeneem  is.  Hier 
het  die  redakteur  die  enigste  aanvaarbare  weg  gekies  deur  die  gedigte 
se  volgorde  te  handhaaf  soos  hulle  in  die  gepubliseerde  bundels 
burgerreg  verkry  het.  Ook  in  die  geval  van  die  postume  bundels  het  hy, 
m.i.  tereg,  hierdie  beleid  gevolg. 

Op  verskillende  maniere  is  die  bruikbaarheid  van  die  boek  verhoog. 
Afgesien  van  die  reeds  genoemde  variante-opgawe  is  daar  bv.,  naas  m 
volledige  inhoudsopgawe,  ook  ’n  alfabetiese  register  van  aanvangs- 
reëls.  Kortom,  ons  het  hier  ’n  volledige,  goedversorgde  uitgawe  van  al 
Leipoldt  se  poësie  — ’n  kosbare  besit. 

Bushveld  doctor  is  ’n  egte  herdruk.  Die  eerste  druk  het  in  1937  by 
Jonathan  Cape  verskyn,  en  ’ntweedeoplaag  het  in  1938die  lig  gesien. 
Daarna  was  dit  uit,  en  vandag  is  daardie  eerste  druk  ’n  gesogte  stuk 
Africana.  Dit  verbaas  mens  eintlik  dat  die  boek  nie  eerder  herdruk  is 
nie.  Dis  immers  ’n  boek  wat  net  nie  uit  Leipoldtsewêreld  wegtedinkis 
nie.  En  tog  was  hy  jare  lank  onverkrygbaar  en  moes  ons  vir  dieeeufees 
wag  om  ’n  Suid-Afrikaanse  uitgawe  te  kry  — ’n  mooiversorgde  uitgawe 
wat,  anders  as  dieoorspronklike,  met  ’n  hele  aantal  foto’s  geïllustreer  is 
en  ’n  klein  aantal  verduidelikende  aantekeninge  bevat. 

Daar  is  gesê  dat  Leipoldt  in  hierdie  boek  naby  aan  ’n  outobiografie 
gekom  het.  Miskien  is  dit  ietwat  te  sterk  gestel,  want  basies  dek  die 
boek  slegs  ’n  bepaalde  periode,  nl.  diétoe  Leipoldt,  sedert  1914,  as 
skooldokter  in  die  Bosveld  opgetree  het.  En  tog  is  die  boek  ook  weer 
veel  meer  as  ’n  blote  verslag  van  die  skooldoktersaktiwiteite.  Ons 
verneem  wel  veel  van  die  gesondheidstoestande  in  daardie 
pionierstyd,  veel  van  malaria  en  bilharzia,  veel  van  sy  stryd  teen 
onkunde,  onwil,  en  onverskilligheid,  ook  van  owerhede.  Maar 
daarnaas  kry  ons  Leipoldtiaanse  sienings  van  die  natuur:  bome  en 
voëls  en  onbegaanbare  paaie,  fyn  sketse  van  mense  en  situasies. 
Kortom,  dit  word  ’n  kultuurbeeld  van  daardie  tyd  soos  geteken  deur  ’n 
man  wat  skerp-oog  deur  die  wêreld  gaan. 

En  dan  was  Leipoldt  natuurlik  nie  ’n  skoenmaker  wat  hom  by  sy  lees 
gehou  het  nie.  Daar  was  soveel  wat  hom  geïnteresseer  het;  die  kinders, 
die  ouers,  die  onderwysbeleid,  bygelowe  en  towery.  Hy  kan  by 
geleentheid  maklik  uitwei  oor  sy  opleiding  of  een  en  ander  meedeel 
omtrent  die  ou  President.  Ook  oor  kontroversiële  sake  het  hy  sterk 
menings  gehad,  sake  wat  vandag  nog  aktueel  is:  die  politiek,  die 
verhouding  tussen  wit  en  swart,  die  genadedood,  seks,  homofilie, 
Pretoria  as  hoofstad,  die  provinsiale  rade  ("The  provincial 

administrations  serve  no  useful  purpose",  259).  Die  titel  wat  hy 
aanvanklik  vir  sy  boek  oorweeg  het,  nl.  Divagations  ofa  school  doctor 
mag  minder  elegant  geklink  het,  onvanpas  was  dit  seker  nie.  In  hierdie 
kauserende  uitweidinge  leer  ons  Leipoldt  se  wêreld  ken,  verneem  ons 
wat  hy  oor  ’n  verskeidenheid  onderwerpe  dink,  kom  ons  agter  hoé  hy 
dink,  wat  hom  bekoor  en  wat  hom  afstoot.  En  selfs  waar  hy  eensydig  of 
moedswillig  is  (soos  hy  dikwels  kon  wees)  bly  hy  nog  intelligent  en 
genietbaar. 

’n  Besondere  kenmerk  van  die  boek  is  dat  die  divagasies  nooit  in 
abstrakthede  verloop  nie.  Leipoldt  die  waarnemer  laat  hom  nooit 
heeltemal  verdring  nie.  Telkens  word  menings  met  verhelderende 
staaltjies  ondersteun.  Hier  is  selfs  meer  as  een  greep  (uit  ’n 
kampvuurgesprek,  byvoorbeeld)  wat  later  in  ’n  kortverhaal  kon 
ontwikkel  (vgl.  “Die  wit  hondjie”).  Kortom,  dis  ’n  boek  wat  ons  op 
boeiende  wyse  inlei  in  die  wêreld  van  hierdie  digter.  Die  boek  reikook 
dikwels  verby  die  jare  van  sy  skooldokterskap.  Sogesien,  isdittog  iets 
van  ’n  outobiografie. 

25.11.1980  A.  P.  Grové 

’n  Belowende  Debuut 

Annesu  de  Vos  debuteer  in  1980  met  Gebed  van  'n  groen  perske  en 
ander  verse.  Hierdie  bundel  het  om  verskillende  redes  heelwat 
belangstelling  gaande  gemaak.  Niealleen  isditdie  jongstedigdebuut 
in  Afrikaans  nie,  maar  dit  is  ook  voor  die  verskyning  daarvan  besonder 
hoog  aangeslaan  deur  Opperman.  Die  besondere  hoë  verwagtinge 
wat  van  hierdie  bundel  gekoester  is,  is  dus  te  verstane.  Die  giftigheid 
het  egter  nie  uitgebly  nie.  Veilig  agter  sy  skuilnaam  verskuil,  het  ene 
L.  I.  Bertyn  ’n  artikel  in  Beeld  geskryf  waarmee  ’n  nuwe  laagtepunt  in 
die  gesprek  rondom  die  Afrikaanse  letterkunde  bereik  is. 

Teen  hierdie  agtergrond  van  hoogskatting  en  ad  hom/nem -kritiek  lyk 
dit  vir  my  na  ’n  sober  gedagte  om  hierdie  bundel  te  lees  soos  wat  dit 
aangebied  word:  die  eerstelingsbundel  van  ’n  digteres. 

Gebed  van  'n  groen  perske  en  ander  versebevat  ’n  versameling  van 
agt  en  dertig  gedigte.  Die  gedigte,is  in  vier  afdelings  ingedeel,  te  wete: 
bewaar  my  droom,  groen  hart,  aan  die  helde  en  holiday  blues. 

Die  titel,  Gebed  van  'n  groen  perske,  vestig  die  leser  sé  aandag  op  ’n 
aantal  belangrike  fasette  van  die  bundel.  Gebed  dui  op  die  sterk 
religieuse  inslag  van  die  verse;  groen  as  kleur  met  verskillende 
simboliese  assosiasies  figureer  telkens  in  hierdie  versameling,  terwyl 
perske  die  aandag  vestig  op  die  biologiese  wat  ’n  belangrike  plek  in 
hierdie  bundel  beklee. 

Groen  is  tradisioneel  die  kleur  van  groei  en  wording,  van  onrypheid  en 
potensialiteit.  Dit  is  ook  die  kleur  van  ontluiking.  Hierdie  konnotasies 
word  inderdaad  ook  in  hierdie  bundel  aangetref.  Maar  nie  net  groen 
figureer  in  hierdie  verse  nie.  Ook  blou,  grys,  rooi,  oranje-blou,  pienk, 
ens.  kom  voor.  Dit  dui  op  ’n  visuele  ingesteldheid. 

Die  titelgedig  (p.11)  beeld  die  gebed  van  ’n  groen  perske  om 
ongeskonde  groei  uit.  Dit  is  n gebed  om  bewaar  te  word  teen  die 
magte  wat  hierdie  groei  kan  bedreig,  maar  bowenal  is  dit  ’n  gebed  om 

die  bewaring  van  die  droom  van  ‘my  moederboom/  wat  vrugte foutloos 
fabriseer’.  Hierdie  gedig  slaan  simbolies  op  die  kreatiewe  proses  in 
die  algemeen  en  die  skepping  van  poësie  in  die  besonder.  Die  woord 
‘fabriseer’  het  al  aanleiding  daartoe  gegee  dat  hierdie  vers  ironies 
gelees  is.  Maar  ironies  is  dit  nie;  ‘fabriseer’  sluit  eenvoudig  aan  by 
Breytenbach  se  bedreiging  van  die  siekesen  boonop  staan  die  gedig 
nie  verniet  in  die  afdeling  bewaar  my  droom  nie. 

Hierdie  visie  op  groei  en  veral  op  die  bedreiging  van  groei  word 
dwarsdeur  die  bundel  aangetref.  Paradoks  en  die  verdigting  van 
kontraste  speel  in  hierdie  opsig  ’n  belangrike  rol.  Die  sterk 
inleidingsgedig,  sprokie  (p.  9),  kan  as  voorbeeld  dien  en  ek  haal  die 
eerste  strofe  aan:  ’in  daardie  jaar/  se  wyer  winterlug/  was  my  klein 
hart/vroeg-doodgebore/somervrug//’.  In  die  lewe  is  ’n  hoenderstella- 
sie  (p.  49-50)  lees  ons  ’van  al  die  lewelose  gele/  wat  hier  onder  my 
onophoudelik/  vibreer  vibreer  vibreer/’. 

’n  Aantal  gedigte  getuig  van  ’n  deernis  met  die  lydendes,  ook  — 
hoewel  gerelativeerd  — met  die  ’ek’.  Maar  hierdie  deernis  is  ’n 
magtelose  en  selfs  gepantserde  deernis.  Die  magtelose  deernis  kom 
mooi  tot  uitdrukking  in  wit  katatoon  (p.  56-57)  met  sy  skrynende  slot: 
’my  wit  katatoon/  ek  was  jou  skoon/  maar  God  sê/  dis  verniet//’.  lets 
analoog  hieraan  word  aangetref  in  verset  van  'n  hulpelose  {p.  36-37) 
waar  ’n  skerp  siening  van  lyding  gebalanseer  word  deur  medelye: 
’want  ek  is  sat/  van  al  julle  druppende/  koue  lywe/  klipgesigte/  met  julle 
bollende  oë  — / arme  katatone/  arme  gemarmerde  mense/  wat  in 
kelders  bly!//  Hierdie  gedig  met  sy  fyn  semantiese  spel  en  die 
betrekking  van  kontraste  op  mekaar,  getuig  van  ’n  vaardige 
digtershand. 

Dit  is  opvallend  dat  lyding  in  albei  die  bogenoemde  gedigte  religieus 
besien  word  en  dat  die  religieuse  siening  alles  behalwe  fasiel  en 
probleemloos  is.  Ook  in  die  ironiese  gedig,  die  antwoord{p.  41 ),  lui  die 
slotstrofe:  ’(’ek  het  dan  soms/  gewonder/  en  geweet  -/  of  is  God 
wreed)//’.  Dit  is  opmerklik  dat  hierdie  antwoord  eindig  met  ’n  vraag, 
maar  sonder  ’n  vraagteken,  waardeur  dit  iets  soos  ’n  stellende  vraag 
word. 

'n  Vrees  vir  realiteit  van  sterwe  en  van  verval  blyk  uit  verse  soos  vrees 
(p.  14)  en  pligsbesoek  aan  die  ouetehuis  (p.  47  48).  ’n  Poging  tot 
kinderlike  ontvlugting  en  nugtere,  kille  waarneming  balanseer  mekaar 
in  die  laasgenoemde  vers.  In  sewe-jaartjie  (p.  24)  lees  ons  van  die 
’oumens/winterblom’  wat  bewapen  is  teen  die  pyn;  die  blom  is 
’onontvanklik  vir  die  drag/van  nuwe  loot,  finaal/verskans/teen  die 
ekstase  van  te  leef/te  dood’//.  Bewapening  en  verskansing  teen  die 
magte  wat  die  groei  en  ongeskondenheid  bedreig,  kan  ook  elders  in 
die  bundel  aangetoon  word. 

Dit  isopvallend  dat  lyding,  ookdiévan  andere,  baiedikwelsopdie’ek’ 
betrek  word.  Daar  is  in  brief  vir  my  verjaardag  (p.  13)  sprake  van  ’n 
koestering  van  'enkel  ekheid”.  Hierdie  self-  of  ek-bewustheid  word 
weliswaar  dikwels  gerelativeer  deur  selfironisering.  In  sommige 
gevalle  is  hierdie  self-ironiserende  korrektief  goed  geïntegreer  en 

heeltemal  verantwoord  soos  in  probleem  uit  my  handboek  (p.  28)  met 
sy  funksionele  woordspel,  maarte  dikwels  lykdit  vir  my  na  'n  prosedure 
en  is  dit  ’n  raps  te  bewustelik  en  te  berekend  om  te  oortuig.  Dit  kan 
aangetoon  word  in  gedagtig  aan  die  egóisme  (p.  15),  'n  gedig  wat 
goed  begin,  maar  weens  die  al  te  eksplisiete  seif-ironisering  uitrafel, 
ook  klankmatig. 

Die  digteres  kan  egter  ook  van  haarself  wegskryf,  soos  blyk  uit  die 
derde  afdeling  aan  die  helde.  Hier  merk  ons  ’n  sosio-politiese 
bewustheid,  soos  in  die  puntdigagtige  aankondiging  (p.  31);  ‘aan  die 
Boere/  bourgeoisie/  hulle  sal  nie  meer/  die  vloer  skrop  nie’//.  In  íwee 
verse  aan  die  Afrikanervrou  (p.  38-40),  is  die  aanslag  satiries.  Veral 
die  slotstrofe  van  die  tweede  vers  tref:  ‘en  dus,  bak  u ook  soms/ 
vrywilliglik/  drie  dosyn  deugsame  dadelbrode/  vir  die 
minderbevoorregtes/  met  behulp  van  u/  twintig-rand-’n-maandse 
meid?’//.  Touché.  ’n  Sterk  gedig  in  hierdie  afdeling  is  die  ironiese  ons 
sal  gered  word  (p.  35). 

Die  kader  van  hierdie  bundel  is  die  ervaringswêreld  van  die  jongmens, 
iets  wat  sowel  positiewe  as  negatiewe  konsekwensies  vir  die  bundel 
inhou.  Enersyds  word  die  leser  telkens  verras  deur  die  vars  en 
onbevange  waarneming.  Andersyds  is  die  wêreld  van  die  gedig  soms 
nog  te  yl,  soos  bv.  in  breuk{p.  23),  ten  spyte  van  die  onpretensieuse 
eenvoud  van  die  vers.  Ook  die  onbevredigende  slotvers,  kontinulteit 
(p.  61 ),  is  yl.  Sommige  gedigte  klink  nog  te  veel  na  ’n  rou  kreet,  sonder 
voldoende  vormgewing,  bv.  moet  ons  dan  ontbind?  (p.  43).  Die 
bekoorlike  die  lewe  is  'n  hoenderstellasie  (p.  49-50)  word  ’n  ietsie 
minder  deurdat  weggeskram  word  daarvan  om  die  ding  op  sy  naam  te 
noem. 

Die  grootste  verdienste  van  hierdie  bundel  lê  m.i.  in  die  digteres  se 
hantering  van  klank.  Voorbeelde  van  De  Vos  se  subtiel  gedissiplineer- 
de  hantering  van  die  vrye  vers  is  sprokie  (p.  9),  eksamen  (p.  16)  en 
das  kalte  Herz  (p.  21).  Alhoewel  die  tematiese  gegewe  in  sonata  (p. 
27)  ietwat  oorbekend  voorkom,  is  die  klankeffek  van  die  tweede  strofe 
iets  besonders:  ’en  buite/het  die  luisterende  plant/oor  die  dak 
gerank/gekartel/in  die  harmonie/van  fluisterende  klank//’.  Sulke 
voorbeelde  kan  vermenigvuldig  word. 

Dit  is  opvallend  dat  gedigte  oorwegend  uit  kort  versreëls  opgebou  is 
— dikwels  selfs  uit  ’n  enkele  woord  — en  ten  spyte  daarvan  is  die 
gedigte  feitlik  deurgaans  stromende,  ongeforseerde  klankeenhede. 
Die  digteres  hanteer  die  herhaling  van  frases  met  geringe  variasie 
dikwels  heel  knap.  ’n  Goeie  voorbeeld  vind  ons  in  Pilatus  (p. 59-60) 
waarvan  ek  die  tweede  strofe  aanhaal:  ‘jy/kan  my  nie  hoor  nie/want 
motte  het  nie  ore  nie/nie  ore  nie/  ’n  mot  het  nie/’n  oor  nie’//. 

Die  beelding  is  in  die  algemeen  verdienstelik,  en  veral  die  gewone 
natuurdinge  en  biologiese  word  hierby  betrek.  Enkele  kere  is  daar 
egter  ’n  voorkeur  vir  die  ‘mooi’  en  uitgespanne  beeld  wat  bedag 
voorkom,  soos  in  Bermuda  Triangle  (p.22). 

Die  spreektaligheid  van  die  verse  in  hierdie  bundel  verleen  ’n 
besondere  direktheid  daaraan.  Slegs  hier  en  daar  kom  ’n  steurende 
verwringing  van  die  natuurlike  woordorde  voor,  bv.  'in  my  elke  dag’ 

(p.20),  Van  my  elke  dag’  (p.22),  ‘in  my  elke  sel’  (p.36)  ens. 

Om  saam  te  vat:  Gebed  van  ’n  groen  perske  en  ander  verse  is  ’n  debuut 
ryk  aan  belofte.  Hierdie  belofte  is  reeds  in  hierdie  bundel  in  ’n  aantal 
goeie  verse  gerealiseer.  Dit  is  ’n  mooi  groeipunt  in  die  jongere 
Afrikaanse  poësie. 

P.U.  vir  C.H.O.  Jan  Swaneooel 

D.  F.  Malherbe-publikasies 

D.  F.  Malherbe,  Die  Slagmes  en  ander  nagelate  verhale.  Perskor,  123 
pp.  R7,95  + 4%. 

D.  F.  Malherbe  is  vanjaar  (1981)  presies  honderd  jaar  gelede  in  die 
Paarl-distrik  gebore.  In  die  lig  hiervan  kan  die  publikasie  van  hierdie 
Malherbe-verhale,  wat  nog  nooit  voorheen  in  boekvorm  gepubliseer  is 
nie,  miskien  as  ’n  gebeurtenis  van  kultuur-historiese  belang  gesien 
word.  Die  klapskrif  vermeld  dat  van  die  verhale  in  die  bundel  wel 
sedert  1933  in  tydskrifte  of  ander  publikasies  verskyn  het.  Met  die 
medewerking  van  die  Nasionale  Afrikaanse  Letterkundige  Museum  en 
Navorsingsentrum  is  hierdie  verhale,  tesame  met  vier  wat  nog  nie 
voorheen  die  lig  gesien  het  nie,  nou  as  bundel  gepubliseer.  Dit  word 
aangeprys  as  ’n  ware  versamelstuk.  Wat  dit  inderdaad  is.  Want  van 
literêre  meriete  is  daar  weinig  sprake. 

Die  meeste  van  die  verhale  is  stilisties  onbeholpe,  tematies  skraal  en 
naïef,  taalkundig  vol  slordighede. 

J.  C.  Kannemeyer  het  in  sy  Geskiedenis  van  die  Afrikaanse  Literatuur 
Band  1 daarop  gewys  dat  ‘'die  grootste  deel  van  Malherbe  se  oeuvre  ... 
vandag  haas  onleesbaar  (is)  deur  die  irriterende  styl,  die  eienaardige 
verbinding  van  die  alledaagse  en  die  gestileerde,  die  onhelder 
simboliek  en  die  feit  dat  hy  nie  sy  karakteruitbeelding  konsekwent 
volhou  nie”.  Volgens  hom  is  Malherbe  vandag  grotendeels  gereduseer 
tot  ’n  “gebeurtenis”  in  die  Afrikaanse  letterkunde,  ”as  ’n  figuur  wat  in 
die  tydsomstandighede  nodig  was  om  in  ’n  bepaalde  rigting  te  werk”. 
Dit  is  waarskynlik  effens  kras  gestel.  Beoordeel  vanuit  ’n  kontemporêre 
literêre  perspektief,  sou  ’n  mens  wel  kon  saamstem.  Dit  is  egter  nodig 
om  Malherbe  se  oeuvre  binne  historiese  tydsverband  en  met 
inagneming  van  die  spesifieke  verwagtingshorison  van  die  lesers  vir 
wie  hy  geskryf  het,  te  sien.  Die  Duitse  literatuurkundige  Hans-Georg 
Gadamer  onderskei  — in  die  kader  van  die  resepsie-estetiek,  wat 
deesdae  letterkundig  gesproke  nogal  hoogmode  is  — tussen  ’n 
“historischer  Horizont”  en  ’n  “Gegenwartshorizont”.  By  die  kritiese 
evaluering  van  werke  uit  die  letterkundige  verlede  moet  die  spanning 
wat  bestaan  tussen  die  teks  en  ’n  kontemporêre  siening  daarvan  nie 
opsygeskuif  word  nie.  Ook  Hans  Robert  Jauss  wys  op  die  esteties 
sowel  as  histories  onbetwisbaar  belangrike  rol  wat  die  leser  te  speel 
het  as  aangesprokene  (“Adressat”)  vir  wie  die  literêre  werk  in  die 
eerste  plek  bedoel  is. 

In  die  jare  net  nadat  Afrikaans  as  amptelike  taal  erken  is,  was  veral  die 
prosaskrywers  — meer  as  die  digters  — waarskynlik  baie  sterk  op  die 

goedkeuring  van  hul  leserspubliek  ingestel,  en  kan  ’n  mens  aanvaar 
dat  skrywers  steeds  — sy  dit  dan  ook  onbewustelik  — deur  die  smaak- 
en  ontwikkelingsniveau  van  hul  teikenpubliek  beïnvloed  is.  Die 
hoofdoel  in  hierdie  jare  was  om  die  Afrikaner  te  laat  lees.  ’n  Mate  van 
popularisering  — ook  stilisties  gesproke  — oormatige  kommentarië- 
ring,  ’n  neiging  tot  moralisasie  en  lering  kon  dus  verwag  word.  Selfs  die 
liriese  woordrykheid  waaraan  Malherbe  homself  dikwels  skuldig 
gemaak  het,  kan  miskien  ook  enigermate  verskoon  word  as  die 
uitbundige  en  selfs  vertonerige  eksperimentering  met  die  seggings- 
moontlikhede  van  ’n  jong  taal. 

Interessant  is  dan  ook  in  hierdie  verband  die  dalende  neiging  in  die 
kritiese  evaluering  deur  van  ons  bekendste  kritici.  In  die  1947-uitgawe 
van  Afrikaanse  Literatuurgeskiedenis  deur  dr.  G.  Dekker  is  die  kritiek 
nog  ondergeskik  aan  die  lof.  Sy  prosa  word  beskryf  as  “skoon  van  klank 
en  beeld  en  ritme’’  en  hy  het  “ons  prosa  verryk  met  skone 
natuurskildering”.  Rob  Antonissen  het  in  Die  Afrikaanse  Letterkunde 
van  Aanvang  tot  Hede  naas  kwaai  kritiek  tog  ook  nog  heelwat  goeds  te 
sê  vir  Malherbe  se  prosa.  So  word  Die  Meulenaar  bv.  gesien  as  “’n 
verdienstelike  poging  tot  end-uit  volgehoue  tragiese  gestaltebeelding 
in  die  Afrikaanse  romanliteratuur ...  Sy  roman  word  die  liriese  sang  van 
’n  lewensbeeld-in-hom;  en  onder  die  mooiste  is  sommige  van  dié 
passasies  waarin  die  sang  van  arbeid  en  natuur  en  die  liriese 
meegaandheid  van  die  outeur  saamklink  tot  ’n  gedraenheid  van 
musikale  volsinne.  Holheid,  klank  sonder  sin,  té  groot  woorde  en 
gebare,  kragtelose  stapelsinne  is  by  dit  alles  geen  denkbqeldige 
gebare  nie.  En  ook  die  romanstruktuur  sluit  onvolkome.’’  Selfs  oor  die 
vier  Ou-Testamentiese  romans  word  positief  én  negatief  geoordeel. 
Kannemeyer  het  oor  Ig.  vier  feitlik  geen  goeie  woord  te  sê  nie  en  reken 
dat  al  vier  “as  gevolg  van  die  swak  styl  op  die  lange  duur  onleesbaar 
word”. 

Dit  lyk  amper  of  die  “Gegenwartshorizont”  hier  toegelaat  is  om 
geleidelik  by  die  “historischer  Horizont’’  oor  te  neem  sonder  dat  die 
nodige  toegewings  gemaak  is. 

By  die  publikasie  van  ’n  Malherbe-werk  vandag  lykdit  my  onredelikom 
vanuit  ’n  kontemporêre  perspektief  te  evalueer.  Hoogstens  kan  ’n  mens 
vergelyk  met  vorige  Malherbe-werk.  Selfs  so  gesien  moet  die  nagelate 
verhale  m.i.  egter  nog  betreklik  laag  op  die  Malherbe-leer  geplaas 
word.  Afgesien  daarvan  dat  hulle  ly  aan  die  tipiese  stilistiese 
swakhede  van  die  skrywer,  t.w.  gebrekkige  sinsbou,  onlogiese 
oorgange,  ’n  te  weelderige  woordrykheid  wat  dikwels  in  clichés  verval, 
'n  weke  sentimentaliteit,  ’n  geswollenheid  wat  geensins  verband  hou 
met  die  alledaagsheid  van  die  gebeurde  nie,  ens.,  is  die  meeste  van 
die  verhale  ook  verhaatmatig  so  amateuragtig  dat  ’n  mens  werklik 
verstom  staan  dat  hulle  vir  bundeling  oorweeg  is. 

So  is  die  verhaal  “Die  lamplig",  wat  gekies  is  om  die  bundel  in  te  lei,  ’n 
lawwe,  amateuragtige  liefdesverhaaltjie  wat  nie  eens  die  mees 
onkritiese  skooldogter  sal  bevredig  nie.  Dit  sou  geen  doel  dien  om  die 
verhale  een  vir  een  te  bespreek  nie.  In  die  algemeen  kan  'n  mens 
konstateer  dat  feitlik  almal  planloos  verloop;  daar  is  geen  of  weinig 

sprake  van  basiese  struktuurelemente  soos  intrige,  ontwikkeling  na  ’n 
hoogtepunt,  gevolg  deur  'n  afwikkeling;  die  dialoog  is  meesal  naïef, 
die  optrede  van  die  karakters  psigologies  ongemotiveer,  die 
spanningslyn  bf  geheel  afwesig  bf  minstens  erg  gebroke,  terwyl  die 
meeste  van  die  verhale  lam  en  sonder  trefkrag  eindig,  soos  waterwat 
wegsyfer  in  woestynsand. 

Die  enigste  uitsondering  is  die  titelverhaal,  waar  die  tema  van  Jurg  se 
bloeddors  reeds  in  die  inset  aanwesig  is  en  dwarsdeur  die  verhaal 
ontwikkel  word.  Hierdie  tema  is  egter  nie  geïntegreer  met  die 
newemotief  van  Ester  se  ambisie,  waaraan  'n  groot  deel  van  die  verhaal 
gewy  word  nie.  Die  motief  van  Jan  se  verhouding  met  Nita  word  slegs 
aangestip  en  ontwikkel  nie  verder  nie. 

Ná  die  lees  van  die  boekwonder  'n  mensof  ditwerklik  waarde  hetom  'n 
letterkundige  werk  te  publiseer  wat  slegs  kultuur-historiese  waarde 
het. 

D.  F.  Malherbe,  Twee  Nagelate  Novelles.  Perskor,  105  pp.  R7,95  + 
4%. 

Die  uitgewers  vermeld  dat  die  twee  verhale  wat  in  hierdie  boek  vervat 
is  in  die  skrywer  se  eie  handskrif  in  die  Nasionale  Letterkundige 
Museum  en  Navorsingsentrum  in  Bloemfontein  gevind  is  en  dat  hulle 
nog  nooit  voorheen  gepubliseer  is  nie.  Daar  is  geen  aanduiding  van 
wanneer  die  verhale  oorspronklik  geskryf  is  nie.  'n  Mens  raai  dat  dit 
taamlik  vroeg  of  taamlik  laat  in  Malherbe  se  skrywersloopbaan  moes 
wees,  want  ook  hierdie  verhale  gaan  — selfs  vir  die  tydperk  waarin 
hulle  geskryf  is  — mank  aan  soveel  gebreke  dat  hulle  weinig  meer  as 
bloot  kultuur-historiese  waarde  het. 

Die  eerste  van  die  twee  novelles,  getitel  “Togganger  en  Perdedief'  is 
los  van  struktuur,  episodiesvanaardenverloopfeitlikintrigeloos.  As'n 
mens  die  verhaal  probeer  opsom,  sou  jy  kon  sê  dit  is  'n  beskrywing  van 
Oom  Koot  se  laaste  tog  die  binneland  in,  waartydens  hy  Jenkins,  die 
berugte  perdedief,  toevallig  raakloop  en  diétot  inkeer  bring.  Meer  is 
daar  werklik  nie.  Die  vertelling  stommel  voort  met  lang  stukke 
onfunksionele  dialoog  (vgl.  die  werklik  onsinnige  inleidende  gesprek 
tussen  Oom  Koot  en  sy  vrou  Betta),  en  die  didaktiese  kapstok  waaraan 
die  verhaal,  luidens  die  aanvangsitaat  gehang  word,  is  nie  sterk 
genoeg  om  struktuur  daaraan  te  gee  nie. 

Die  reeds  onsamehangende  verhaalstruktuurword  nog  verder  verswak 
deur  lang,  onfunksionele  uitweidings  wat  nie  bydie  res  van  die  verhaal 
aansluit  nie.  Wat  is  bv.  die  doel  van  die  toneel  waar  die  dominee  en 
die  ouderling  Oom  Koot-hulle  besoek  (p.  18-19)  en  die  gesprekoor  die 
beplande  vertaling  van  die  Bybel  in  Áfrikaans  as  hierdie  tema  slegs 
een  keer,  teendieeinde  van  die  verhaal,  net  momenteel  weeropgehaal 
word  om  onmiddellik  weer  begrawe  te  word?  Die  liefdesdriehoek 
Anet-Jaap-Ella  word  so  naïef  gehanteer  dat  dit  as  newe-intrige  deur  die 
mat  val. 

Die  tweede  novelle  “Baron  Terski”,  ontaard  — ná  'n  nogal  energieke 
inset  — in  moraliserende  melodrama  wat  origens  aan  min  of  meer 
dieselfde  swakhede  as  die  nagelate  verhale  ly.  Soos  in  die  roman 
Hans-die-Skipper  is  die  konflik  tussen  vader  en  seun  die  hoofmotief. 

maar  hierdie  konflik  word  nooit  opgelos  nie  en  eindig  in  ’n  vae 
verwarring  wat  die  leser  onbevredig  laat  en  boonop  psigologies  oneg 
aandoen.  Die  baron  se  beheptheid  met  sy  eie  adellike  afkoms  is 
onvoldoende  gemotiveer  en  derhalwe  vind  ’n  mens  dit  moeilik  om 
werklikte  glo aan  die egtheid  van  die sg.  konfliktussen  hom  en  sy  seun. 
Die  spanningslyn  is  breekdun  en  telkens  wanneer  die  skrywer  wel 
daarin  slaag  om  iets  te  bereik  wat  na  ’n  klimaks  lyk,  word  dit  gevolg 
deur  ’n  antiklimaks  wat  in  patos  verval.  Die  beste  voorbeeid  hiervan  is 
die  slot  van  die  verhaal,  waar  die  baron  in  die  diepste  sielewroeging 
verkeer,  en  die  leser  dan  skielik  verneem:  "En  toe  kom,  tydig  genoeg, 
skielik  die  agent  met  die  nuwe  Ford.”  Die  kriptiese  slot,  met  die 
vermoede  dat  Baron  Terski  verongeluk  het,  kon  geslaag  het  as  die 
bedoelde  skokeffek  nie  so  ooglopend  was  nie. 

Ook  hier  word  die  prosa  ontsier  deur  ’n  elliptiese  skryfwyse  wat  in  ’n 
maniërisme  ontaard.  Eienaardige  sinskonstruksies  kom  dikwels  voor. 
Vgl.  (p.  104):  “Het  hy  nie  sy  naasteliefde  uitgeleef  om  hom  die 
wegkruiper  tot  mens  te  maak  nie?”  en  (p.  104):  "Al  wat  hy  nou  sien  om 
nie  te  vergaan  nie,  is  afleiding.” 

Die  feit  dat  die  skrywer  dikwels  skielik  oorslaan  van  die  historiese 
praesens  na  die  verlede  tydsvorm  werk  ook  antiklimakties.  Vgl.  op  p. 
84  waar  Terski  aan  die  woord  is:  “’Moet  ek  dit  belewe!  My  kind,  my 
opvolger!”  Dit  was  'n  radelose  uitroep  ’ 

’n  Mens  wonder  of  die  uitgewer  D.  F.  Malherbe,  wat  vanuit  historiese 
perspektief  gesien,  werk  van  beter  gehalte  gelewer  het,  werklik  ’n  guns 
bewys  het  deur  hom  met  twee  werke  van  sulke  swak  gehalte  te  laat 
"herleef”. 

Eugéne  N.  Marais,  Keurverhale.  Perskor,  117  pp.  R8,95  + 4%. 

Hierdie  is  die  tweede  uitgawe  van  ’n  boek  wat  in  1948  deur  prof.  P.  J. 
Nienaber  van  die  Nasionale  Afrikaanse  Letterkundige  Museum  en 
Navorsingsentrum  in  Bloemfontein  saamgestel  is  en  in  sy  reeks 
Geskenkboeke  gepubliseer  is.  Die  verhale  wat  in  hierdie  bundel 
verskyn,  is  vroeër  in  Die  Vaderland  gepubliseer  en  is  deur  prof. 
Nienaber  ontdek  toe  hy  in  1947  aan  sy  Bronnegids  gewerk  het. 

In  die  heruitgawe  is  redigering,  aldus  die  uitgewers,  beperk  tot  ’n 
aantal  spelvorme  en  benaminge  waar  dit  die  teks  geen  skade  sou 
aandoen  nie.  Verder  is  Marais  se  oorspronklike  skryfwyse  behou. 
Die  titel  van  die  bundel  is  misleidend.  Hierdie  verhale  behoort  nie  tot 
Marais  se  beste  nie.  En,  afgesien  van  die  viertal  Dwaalstories,  was 
Marais  se  kortverhale  buitendien  nie  van  sy  beste  literêre 
voortbrengsels  nie.  Dus,  selfs  al  sou  ’n  mens  die  bundel  bekyk  binne 
die  raam  van  die  historiese  tydperk  waarin  die  verhale  die  eerste  keer 
verskyn  het,  is  dit  nogtans  onmoontlik  om  hulle  die  lourierkrans  om  te 
hang. 

Weens  hul  anekdotiese  aard  sou  ’n  mens  die  meeste  van  die  verhale 
buitendien  eerder  as  vertellings  dan  as  kortverhale  wou  klassifiseer. 
Hulle  is  geskryf  met  die  duidelike  doel  om  ’n  boeiende  storie  te  vertel, 
is  uiteraard  gemik  op  dagbladlesers  en  het  dus  weinig  literêre 

pretensie.  Die  okkulte  en  die  bonatuurlike  speel  ’n  belangrike  rol  in  'n 
aantal  van  die  vertellings,  wat  baie  los  gekonstrueer  is.  “Die 
Ondergang  van  die  Tweede  Wêreld”  is  ’n  effens  naïewe  en 
onoortuigende  poging  tot  wetenskapfiksie.  Die  meeste  van  die  verhale 
(met  die  uitsondering  van  “Die  Diamant’’  en  “Die  vonnis  op  regter  De 
Wildt”)  sluit  nie  en  gee  die  indruk  dat  hulle  nie  behoorlik  deurdink  is 
nie. 

Dus;  beslis  nie  Eugéne  Marais  op  sy  beste  nie. 


la  van  Zyl 


Jeuglektuur 

Ben  Conradie:  Boomsingertjie,  sing!  Juta  en  Kie.  1980.  Prys  R3,75. 

Die  Groot  Griep  van  1918  het  ’n  ingrypende  betekenis  vir  die 
Afrikanervolk  gehad  en  as  inspirasie  vir  meer  as  een  literêre  werk 
gedien,  die  bekendste  seker  Langenhoven  se  Mof  en  sy  mense.  Ook  in 
bogenoemde  werk  van  ’n  eweneens  bekende  skrywer  speel  die  Griep 
’n  beslissende  rol.  Dit  dien  as  aanleiding  tot  die  intrige  en  motiveer 
volgehoue  spanning  as  ’n  spel  gespeel  word  tussen  speurder  en  jong 
skurk  wat  tasse  steel  en  uit  die  leër  gedros  het.  Ook  die  Eerste 
Wêreldoorlog  word  dus  by  die  omstandighede  betrek.  Die  leser  kan  nie 
die  knope  self  voor  die  einde  ontrafel  nie,  wat  dit  daarom  juis  ’n 
bevredigende  leeservaring  maak  vir  ouer  kind  en  jonger  tiener. 

Die  titel  verwys  veral  nadie  hoofkarakter,  Loffie,  wie  se  ouers  albei  deur 
die  griep  platgetrek  word.  Hy  is  lief  vir  voëls  en  spreek  die 
boomsingertjie  een  keer  aan:  “Sing,  boomsingertjie,  sing  tog  dat  ek 
kan  vergeet  van  siekte  en  dood  en  alles  wat  my  bangmaak!”  (87). 
Liefde  vir  voëls  en  die  diere  wat  hy  versorg,  kommer  oor  sy  siek  ouers 
en  verantwoordelike  optrede  in  moeilike  omstandighede,  kenmerk 
Loffie  se  karakter.  Tog  gaan  dit  steeds  meerom  ’n  uiterlike,  spannende 
verloop  van  gebeurtenisse  as  ’n  fyn  blik  op  Loffie  se  innerlike.  Hy  word 
nie  werklik  oortuigend  en  genuanseerd  geteken  nie;  sy  karakter  is 
ondergeskik  aan  die  uiterlike  gang  van  omstandighede. 

Die  skrywer  sê  dat  die  verhaal  gebaseer  is  op  eie  herinneringe,  dinge 
“waarvan  ek  genoeg  onthou  om  hierdie  boekie  ’n  werklikheid  te  maak” 
(96).  Gebeure  word  sonder  sentiment  aangebied;  tog  is  die 
betrokkenheid  daarby  nie  so  diep  en  eg  dat  dit  die  Groot  Griep  as 
sodanig  vir  die  leser  onvergeetlik  oproep  nie  — hy  sal  eerderagterdie 
storie  aan  lees. 

Dis  oorspronklik  dat  die  dae  waartydens  die  verhaal  afspeel  (1 0 tot  23 
Oktober)  soos  in  ’n  dagboek  telkens  aangedui  word,  maar  dat  die 
datums  nie  saamval  met  die  hoofstukke  nie,  behalwe  natuurlik  in  die 
eerste  geval. 

Taalgebruik  is  vlot,  maar  eerder  draer  van  die  gebeure  as  ontginde 
medium  as  sodanig. 

Jenny  Seed:  Die  jaar  een.  Human  & Rousseau  1980.  Prys  R4,80. 

Nie  die  1820-setlaars  wat  in  alle  Geskiedenisboeke  bespreek  word, 
kom  in  dié  boekie  onder  die  loep  nie,  maar  Engelse  wat  in  1850  na 
Suid-Afrika  gekom  het.  By  hulle  het  die  hele  skema  waarvolgens  hulle 
plase  sou  ontvang,  deur  die  mat  geval  — in  sekere  sin  was  hulle  dus 
nog  slegter  daaraan  toe  as  die  bekende  Setlaars.  Maar  juis  daarom  is 
soveel  deursettingsvermoë  en  die  wil  om  planne  te  beraam  en  die 
beste  van  ’n  baie  slegte  saak  te  maak,  van  hulle  gevra  én  by  hulle 
gevind. 

Inligting  wat  getuig  na  navorsing  oor  daardie  tyd,  word  boeiend 
vervleg  met  die  persoonlike  belewenis  van  die  agtjarige  Alice.  Die 
boekie  is  klein  van  omvang,  dus  is  karakterbeelding  nie  diepgaande 
nie  — óók  omdat  ’n  alwetende  verteller  die  beskrywing  van  binne  en 
buite  waarneem.  Tog  ontwikkel  Alice  op  oortuigende  wyse  van  ’n 
dogtertjie  wat  minderwaardig  voel  omdat  sy  nie  iets  oorspronkliks  kan 
aanvoor  soos  die  resvan  haargesin  nie,  tot  iemand  wat  besef  dat  sy  nie 
meer  so  bang  is  vir  alles  wat  in  dié  land  vir  haar  vreemd  is  nie:  “Sy  het 
iets  gedoen  wat  sy  nooit  gedink  het  sy  sou  kon  doen  nie,  en  dit  was  op 
die  ou  end  tog  nie  so  moeilik  nie’’  (42). 

Die  werkie  is  aantreklik  uitgegee,  met  bruin  letters  éntekeninge,  en  die 
vertaling  deur  Leon  Rousseau  lees  vlot. 

E.B.  White:  Charlotte  se  web.  Human  & Rousseau  1980.  Prys  R4,75. 

Ná  die  verskyning  van  hierdie  boek  in  1952,  het  dit  vinnig  in  Engels 
klassiek  geword.  Dis  baie  goed  dat  Afrikaanse  kinders  nou  ook,  deur 
Leon  Rousseau  se  vertaling,  eerstehands  in  hul  eietaal  die  beroemde 
spinnekop  Charlotte  kan  leer  ken.  En  deur  haar,  sonder  dat  die  werk 
hoegenaamd  direk  moraliseer,  kan  léér. 

’n  Mens  kry  hier  ’n  uiters  geslaagde  vermenging  van  die  werklikheid  en 
fantasie  — wêrelde  wat  vir  die  kind  ewe  belangrik  en  ewe  waar  is.  Die 
menslike  hoofkarakter,  die  agtjarige  Fren,  maak  die  varkie  Otto  groot 
en  gaan  later  as  hy  verkoop  is  nog  gereeld  vir  hom  kuier.  Sy  kan  luister 
na  die  geselsery  tussen  Otto  en  sy  vriende  soos  die  eende  en  veral  die 
spinnekop  Charlotte,  maar  sy  praat  nie  saam  nie:  daar  is  dus  kennis 
van  die  fantasie  maar  geen  moontlikheid  van  direkte  deelname  nie.  Sy 
leer  ’n  wêreld  ken  wat  haar  verryk;  haar  realistiese  bestaan  en  ook  dié 
van  ander  mense  word  daardeur  verryk  — almal  kan  die  woorde  sien 
wat  Charlotte  in  haar  web  inspin,  en  omdat  die  woorde  nie  haarself  nie 
maar  Otto  aanprys,  red  die  spinnekop  nie  net  sy  lewe  nie  maar  maak 
hom  beroemd.  Daarteenoor  word  ook  die  fantasiewêreld  deur  die 
gewone  plaaslewe  beïnvloed:  juis  om  te  keer  dat  Otto  geslag  word, 
begin  Charlotte  met  haar  woordspinnery. 

Baie  effektief  druk  die  skrywer  dus  deur  sy  storie  die  geloof  uit:  die 
wêreld  is  nie  nét  konkrete  alledaagse  werklikhede  nie;  die  wonder  van 
fantasie  bestaan  en  maak  juis  alles  sinvol. 

Dis  interessant  dat  die  fantasiewêreld  ook  later,  as  Fren  persoonlik  dit 
ontgroei,  steeds  selfstandig  bly  bestaan.  Só  word  Otto  en  veral 
Charlotte  karakters  wat  uiteindelik  belangriker  is  as  die  dogtertjie  Fren. 
Veel  dieper  waarhede  word  deur  die  fantasie  oorgedra:  dat  ’n  belofte 

nagekom  moet  word,  dat  vriendskap  iets  kosbaars  is  wat  hom  groot 
opofferings  getroos,  dat  niemand  graag  wil  doodgaan  nie  maar  dat  ’n 
tyd  vir  sterwe  tóg  kom  en  dan  gevolg  word  deur  nuwe  lewe  (as  Charlotte 
oud  en  moeg  is,  sterf  sy  — maar  honderde  van  haar  eiers  broei  die 
volgende  lente  uit).  Die  mooiste  waarheid  wat  oorgedra  word,  en  wat 
ten  diepste  religieus  is,  is  dat  lewe  kosbaar  is  en  dat  selfs  eenvoudige 
dinge  eintlik  spreek  van  ’n  wonder:  nie  net  die  woorde  wat  Charlotte  in 
haar  web  inspin  is  verstommend  nie,  maar  ’n  web  sélf  is  ’n  mirakel. 
Soos  in  die  meeste  fantasieverhale  is  ’n  alwetende  verteller  aan  die 
woord  en  is  karakterisering  nie  diepgaande  nie.  Hier  en  daar  glipte 
hoë  woorde  deur  wat  ’n  kind  beswaarlik  sal  begryp,  maar  dit  sal  nie  sy 
plesier  aan  die  onvergeetlike  geheel  bederf  nie. 

Hermione  Suttner:  Swerwer  van  die  Sonland.  Human  & Rousseau  1 980. 
Prys  R4,95. 

As  boek  wat  op  ’n  vorige,  Die  bontborsboesman,  volg,  kan  hy  tóg 
volkome  selfstandig  ook  gelees  word.  Die  verwerking  uit  die  Engels 
deur  Stella  Branca  lees  natuurlik  en  suiwer.  ’n  Mens  het  teen  dié 
suiwerheid  dan  juis  beswaar  as  dit  by  dialoog  kom  waarby  die 
Boesman  Frans  Waters  betrokke  is.  Al  het  hy  van  jongs  af  by  Namas 
waar  hy  grootgeword  het  goed  Afrikaans  leer  praat,  is  die  formulering 
en  stelwyse  darem  net  té  geleerd. 

Op  simpatieke  wyse  word  Frans  se  swerftogte  nadat  hy  op  parool  uit 
die  tronk  vrygelaat  is,  meegedeel.  Die  manier  waarop  hy,  aanvanklik 
onskuldig,  met  diamantsmokkelaars  deurmekaar  raak,  later  self  begin 
klippies  versamel  en  die  boer  Smit  vermoor  as  straf  omdat  hy  hom  by 
die  betaling  gekul  het,  lees  boeiend.  Die  moord  is  dus  gemotiveer,  ook 
daardeur  dat  Smit  ’n  deurtrapte  skelm  was,  en  Frans  word  wel  deurdie 
polisie  gesoek  en  later  deur  'n  speurder  opgespoor,  maar  hy  word  die 
vernedering  van  ’n  verhoor  en  straf  gespaar  deurdat  hy  van  ’n 
pofadderbyt  sterf. 

Tog  is  daar  vir  die  tiener  wat  die  boek  lees,  ’n  probleem  van 
identifikasie.  Hy  het  simpatie  met  Frans,  maar  moet  hy  daarom  die 
koelbloedige  moord  op  Smit  goedkeur?  Buitendien  is  beelding  baie 
oppervlakkig,  omdat  die  alwetende  verteller  steeds  aan  die  woord  is; 
hý  beskryf  en  volg  Frans  se  dwaalpad,  hy  interpreteer  selfs  heeltemal 
on-beeldend:  “Frans  het  die  Boesman  se  konsep  van  tyd,  waarin  die 
verlede  nie  skerp  van  die  hede  afgesonder  is  nie’’  (50).  ’n  Keer  word 
ook  ’n  vooruitblik  gegee:  “Frans  kon  nie  weet  dat  sy  reis  binne 
vier-en-twintig  uur  voorlopig  oor  sou  wees  nie’’  (18). 

Die  werk  het  ’n  besondere  struktuur.  Aanvanklik  word  Frans  van  die 
kant  van  die  polisie  voorgestel;  as  hy  op  parool  by  ’n  boer  werk,  vertel 
hy  ook  as  terugflits  aan  Wessels  hoe  dit  op  die  plaas  gegaan  het.  Later 
kom  Wessels  dit  te  hore  dat  Frans  hom  uit  die  voete  gemaak  het.  Hierop 
volg  'n  hele  aantal  van  die  kort  hoofstukke  waar  die  verteller  Frans  volg. 
Teen  die  einde,  na  die  moord  op  Visser,  word  alternerend  op  Frans  en 
die  polisie  gefokus  totdat  die  twee  partye  mekaar  ontmoet  en  Olivier, 
na  ’n  laaste  gesprek,  “weet  dat  Frans  dood  is’’  (95). 

Volgens  verwysings  na  die  pas  afgelope  Anglo-Boereoorlog,  die 
landelikheid  van  die  ruimte,  die  feit  dat  die  mense  met  perde  ry  en  dat 
diamante  in  die  Oranjerivier  nog  nie  amptelik  ontdek  is  nie,  speel  die 
werk  vroeg  in  die  twintigste  eeu  af. 

Die  werkword  verrykdeur  diesuggestie  van  'n  universele  menslike  trek 
wat  deur  die  Boesman  seoptrede  duidelikword,  naamlikoutsiderskap, 
die  dieper  eensaamheid  van  menswees.  Frans  hoort  letterlik  nêrens, 
omdat  hy  ’n  Boesman  is  in  ’n  streekwaarsy  nasie  nie  voorkom  nie.  Deur 
sy  gebrek  aan  begrip  omtrent  witmenswette  moet  hy  tronk  toe  gaan  en 
loop  hy  later,  as  ’n  drag  slae  by  ’n  boer  vir  hom  eweneens 
onverstaanbaar  en  vernederend  is,  weg  en  word  ’n  gejagte.  As  hy  ’n 
meisie  van  wie  hy  hou  later  weer  sien,  het  sy  reeds  ’n  ander  man;  as  hy 
terugkeer  na  sy  eie  mense,  moet  hy  hoordatdiemeestevan  hulledood 
is.  Selfs  die  moord  wat  hy  pleeg  en  wat  hom  opnuut  ’n  gejagte  maak, 
kan  in  sekere  sin  geregverdig  word  uit  Frans  se  Boesman-opvatting 
van  moraliteit  en  geregtigheid. 

Deur  sy  geloofwaardige  en  tipies  Boesmanse  optrede  word  Frans  dus 
’n  alleenloper  wat  deernis  by  die  leser  wek  en  wat  hom  in  sy  kennis  van 
die  mens  verryk. 

C.  Louis  Leipoldt:  Die  /ss/egnmm/ebonso.  Tafelberg  1980.  Prys  R6,25. 

Dis  nie  algemeen  bekend  dat  Leipoldt,  benewens  digter,  dramaturg  en 
skrywer  van  volwasseneverhale  (laasgenoemde  weliswaar  van 
mindere  gehalte)  ook  ’n  hele  aantal  kinderverhale  geskryf  het  nie.  Die 
beste  verhale  is  nou  opnuut  gebundel  en  uitgegee,  saam  met  ’n  aantal 
van  Leipoldt  se  kindergedigte. 

Leipoldt  se  taal  openbaar  ’n  heerlike  geestigheid,  en  in  sy 
vertelhouding  sluit  hy  aan  by  die  ou  tradisie  van  die  kind  as  luisteraar 
en  die  grootmens  as  duidelike  verteller.  Dit  slaag  veral  omdat  al  sy 
verhale  ’n  fantasiewêreld  betrek. 

Daarby  speel  die  stories  vaagweg  in  ’n  Suid-Afrikaanse  ruimte  af,  maar 
dan  baie  lank  gelede  — byna  soos  in  ’n  sprokie. 

En  soos  in  die  sprokie  is  die  getal  drie  in  ’n  paar  van  die  verhale  ook  ’n 
volmaakte  en  magiese  getal.  In  Die  skommelding  wra  die  paddatjie 
drie  keer  wat  ’n  skommelding  nou  eintlik  is,  en  as  hy  uitvind,  wil  sy  pa 
hom  nie  glo  nie  (soos  met  werklike  kinders  en  hul  pa’s  ook  soms 
gebeur!).  In  Die  slim  kraa/word  deur  ’n  onregverdige  slang  uitoorlê  as 
die  derde  dier  wat  om  geregtigheid  genader  word,  ’n  slim  plan  maak 
om  hom  op  sy  plekte  sit.  In  die  kriewellekker  storie  van  Die  arme  spook 
verneem  die  kind  op  bedekte  manier  dat  ’n  mens  tog  sterker  is  as  ’n 
spook,  selfs  as  drie  spoke,  want  selfs  drie  spokerasies  kry  dit  op  die 
derde  nag  nie  reg  om  ’n  ou  man  bang  te  maak  nie. 

Op  oorspronklike  en  verbeeldingryke  wyse  skep  Leipoldtfantasiefigu- 
re  wat  veral  die  bose  konkretiseer  en  wat  telkens  deur  die  goeie  oorwin 
word.  Die  monsteragtige  Issiegrimmiebonso  word  deur  ’n  slang,  wat 
hier  die  goeie  voorstel,  só  verniel  dat  hy  sy  plek  leer  ken.  Juis  die  feit 
dat  hy  nie  finaal  vernietig  word  nie,  kan  die  kind  daarop  wys  dat  die 
bose  maar  steeds  ’n  mag  is  om  mee  rekening  te  hou.  Die  bose 

Gosem-vrou  en  -kinders  kry  hul  verdiende  loon,  en  in  Die  slim  kraai, 
waar  dit  weer  die  bose  is  wat  deur  ’n  slang  voorgestel  word,  word  dié 
ondankbare  en  sluwe  rinkhals  teruggeplaas  onder  die  swaar  klip  waar 
hy  oorspronklik  om  hulp  geroep  het.  Selfs  in  Dieeen  wat blind  was.waX 
oppervlakkig  beskou  eindig  met  ’n  oorwinning  vir  die  bose  eens-blinde 
en  vernedering  vir  die  goeie  jagter,  word  fyn  gesuggereer  dat  die 
jagter  uiteindelik  die  beste  daarvan  afkom;  hy  maak  ’n  pyl  en  boog  en 
word  só  die  voorvader  van  die  Boesmans  wat  juis  slim  mense  is  en  nie 
dom,  soos  vir  die  jagter  gesê  is  dat  hy  is  nie. 

Hier  het  ’n  mens  dus  fantasieverhale  wat  aan  die  eis  van  waaragtige 
fantasie  voldoen:  hoewel  dit  oënskynlik  oor  figure  en  situasies  handel 
wat  geen  betrekking  het  op  die  werklikheid  nie,  sê  dit  op  dieper  vlak 
wel  deeglik  iets  oor  die  menslike  bestaan,  menslike  probleme  en  die 
moontlikheid  dat  die  goeie  eindelik  oor  die  kwade  sal  seëvier. 

Die  kindergedigte  in  die  bundel  beïndruk  minder.  Lewendig  en 
geestig  is  veral  Die  ou  likkewaan  met  sy  agtreëlige  strofes  (waar  die 
ander  meestal  kwatryne  is)  en  gekruiste  rym,  en  veral  ’n  metrum  wat  nie 
sangerig-eentonig  kan  word  nie.  Woordgebruik,  vergelykings  en 
herhalings  pas  so  reg  by  die  kind,  en  selfs  die  ’lessie’  aan  die  einde, 
gerig  aan  Jan  wat  ook  vroeër  in  die  gedig  aangespreek  word,  is 
aanvaarbaar  omdat  dit  bloot  spottend  bedoel  word.  Baie  bekend  maar 
nie  wesenlik  ’n  kindergedig  nie  — hoewel  kinders  waardering  sal  hê, 
soos  dekades  se  kinders  voor  hulle,  vir  die  lewendige  ritme  en  die 
pragtige  skep  van  atmosfeer  — is  Die  Slamaierwinkel. 

Hierdie  bundel  het  nie  net  kultuurhistoriese  waarde  nie  — dit  natuurlik 
óók,  vir  die  lig  wat  dit  werp  op  die  ontstaansperiode  van  ons 
kinderliteratuur  — maar  sal  jong  lesers  groot  plesier  gee.  ’n 
Fantasieverhaal  raak  immers  nooit  werklik  uit  die  mode  nie  maar  het vir 
elke  nuwe  generasie  opnuut  iets  te  sê. 

Rocco  van  Schalkwyk:  Sending  Reijger.  Daan  Retief-uitgewers  1980. 
Prys  R4,20. 

Dis  ’n  besondere  prestasie  vir  ’n  baie  jong  skrywer  om  ’n 
wetenskapsfiksieverhaal  te  skryf  wat  boeiend  lees  en  die  indruk  gee 
van  ’feite’  oor  ’n  ruimtetuig  en  toestande  in  die  ruimte  wat  meestal 
oortuigend  klink.  Seuns  sal  geboei  word  deur  die  spannende  verloop 
van  die  reis,  met  ’n  gevangeneming  deur  buite-aardse  wesens,  ’n 
ontsnapping,  die  land  op  die  moederplaneet  Sakurno  en  daarna  op 
Mars,  en  die  eindelike  terugkeer  na  die  aarde. 

Vrae  oor  die  gang  van  die  verhaal  duik  egter  tog  op.  Byvoorbeeld: 
hoekom  begin  Lefinia  in  die  gevangenis  meteens  bloedstollend  gil, 
spring  teen  die  platform  op  wat  die  mense  se  kos  bevat  en  word 
gevolglik  vermink  as  die  platform  weer  opgehys  word?  Hoe  is  dit 
moontlik  dat  die  manne  van  ’n  vroeëre  ruimteskip,  wat  jare  as 
gevangenes  aangehou  is  en  onder  die  invloed  van  dwelmpille  bra 
slaperig  gereageer  het,  skielik  heeltemal  op  en  wakker  word  as  ’n 
ontsnappingsplan  baie  vernuf  van  hulle  verg?  As  die  paar 
oorlewendes  terugkeer  aarde  toe,  word  vir  die  eerste  keer  melding 

gemaak  van  die  planeet  Titan  wat  intussen  bewoonbaar  gemaak  is  en 
waar  die  hoofkarakter,  kommandeur  De  Wet,  wil  gaan  woon  omdat  die 
aarde  se  dae  getel  is. 

Die  groot  swakheid  van  die  werk  is  dat  die  skrywer  glad  nie 
karakterisering  kan  hanteer  nie.  Dis  aanvaarbaar  dat  die  karakters  vlak 
geteken  sal  word,  omdat  die  klem  op  die  intrige  val,  maar  beskrywing, 
verwysing  en  optrede  moet  tog  saamhang  en  oortuig.  Woorde  wat 
gebruik  word  om  emosie  aan  te  dui,  val  meestal  heeltemal  uit  die  pas. 
Dikwels  ondervind  iemand  ’n  “wanbegrip”  wanneer  hoogstens 
“onbegrip”  bedoel  word;  daar  word  “ontnugterd”  (100)  na  ’n  man 
gekyk  wat  bely  dat  ’n  gestorwene  sy  enigste  vriend  was;  as  De  Wet  hom 
oor  iets  verbaas,  word  sy  oë  “raaiselagtig”  (97);  sy  nooi  kyk  “kalm  met 
hartstogtelike  oë’’  (137)  na  hom.  Hierdiesoortoordreweenonvanpaste 
adjektiewe  hinder  deurgaans. 

Taalgebruik  is  oor  die  algemeen  onbedrewe  en  selfs  foutief. 
Aanhalingstekens  word  weggelaat;  kommas  verkeerd  gebruik;  woorde 
met  /ee  word  konsekwent  verkeerd  gespel:  dieët,  varieër,  assosieër. 
Ook  algemeen  beskou  is  adjektiewe  oordrewe  en  onvanpas:  daar  word 
van  ’n  saak  gepraat  wat  “ontsettend  verskriklik”  (21)  is,  van 
“kortgekhipte  vrees”  (57)  en  ’n  “veragtelike  sisgeluid”  (100).  Ook 
werkwoorde  is  nie  altyd  bo  verdenking  nie:  adrenalien  “ontplof”  (45)  en 
dit  “ruis”  (33)  soos  almal  slaap.  Hoofletters  moes  gekontroleer  gewees 
het,  sodat  daar  nie  inkonsekwent  van  “professor  De  Wet”  teenoor 
“Kommandeur  De  Wet”  en  van  “da  Gama”  gepraat  word  nie. 
“Kontroleer”  is  moontlik  ’n  sleutelwoord:  ’n  mens  kan  die  uitgewers 
verwyt  dat  hulle  ter  wille  van  die  ‘Sensasie’  van  ’n  boek  deur  ’n 
tienerseun  nie  die  skrywer  die  kans  gegun  het  om  eers  ryper  te  word 
nie,  én  dat  hulle  nie  die  manuskrip  taalkundig  goed  versorg  het  voor 
publikasie  nie. 

P.U.  vir  C.H.O.  Elsabe  Steenberg 

Aantekeninge  by  die  Afrikaanse  Literatuur  sedert  Sestig 

T.  T.  CLoete,  (red.)  et  al:  Die  Afrikaanse  Literatuur  Sedert  Sestig. 
Kaapstad.  Nasou  Beperk. 

In  sy  voortreflike  gedig  “Woordafleiding”  gee  Peter  Blum  die  woord 
dorp  as  ’n  lemma  aan,  speel  ’n  heerlike  spel  met  die 
betekenismoontlikhede  van  dié  woord  en  lê  ’n  hele  stel  assosiasies 
met  die  woord  neer.  Hy  bedryf  dan  ’n  interessante  stukkie  semantiek: 
betekenis  is  assosiasies,  betekenis  is  etimologie  (al  is  dié  etimologie 
digterlik  “getransponeer”!),  en  betekenis  is  een  groot  beweging: 

Jy  is  gevang, 
betekenis! 

Jy  rus  op  die  onvaste, 
die  onbestendige,  die  rustelose  — 
treiben  in  Duits,  en  dr/Va  in  Oud-Fries, 
to  drive  in  Engels  — 

O Metamorfose! 

By  die  lees  van  Die  Afrikaanse  Literatuur  Sedert  Sestig  {D\e  ALSS)  het 
Blum  se  dorp-beeld  my  die  hele  tyd  sterk  bygebly.  Die  pad  span  ’n 
bietjie  uit,  wei  rustig  rond,  maar  in  sy  voortgesette tog  neem  hy  die  hele 
dorp  mee.  So  is  ook  die  betekenis  van  ’n  woord:  dit  assosieer,  dit 
metamorforeer,  dit  beweeg.  En  amper  in  ’n  Bybelse  parallel;  so  is  ook 
die  Letterkunde  van  Afrikaans. 

Waarmee  ek  dan  wil  sê:  wie  Die  ALSS  wil  lees  as  ’n 
literatuurgeskiedenis  en  die  boek  dusdanig  wil  beoordeel,  sal  maklik 
’n  inventaris  kan  saamstel  van  tekortkominge:  die  ongelykheid  in 
benadering  tot  die  drie  genres,  die  onvolledigheid  van  opgaaf,  Cloete 
se  vinnige  klaarspeel  met  Opperman,  Van  Wyk  Louw  en  Boerneef 
omdat  hulle  nie  na  Sestig  gedebuteer  het  nie  terwyl  daar  tog 
belangrike  werk  nd'Sestig  verskyn  het,  Smuts  se  gebrek  aan  werklike 
oorsig  oor  die  periode,  Botha  se  uiters  selektiewe  werkwyse,  Cloete  se 
oordrewe  aandag  aan  Peter  Blum  en  Ina  Rousseau,  en  — soos  Willem 
Kempen  so  graag  sê  — noem  maar  op,  noem  maar  op. 

Dit  lyk  my  egter  skeef  om  op  dié  manier  Die  ALSS  só  skeef  te  trek  met 
die  oog  op  ’n  evaluerende  bespreking.  Trouens,  dit  is  myns  insiens  een 
van  die  verdoemendste  besware  teen  ons  huidige  Afrikaanse  literêre 
kritiek;  dié  mode  om  van  buite  met  pasklaar  metodes,  teorieë,  ideetjies 
en  vooropgesette  oor-  (en  vooroor-)  dele  ’n  boek  te  benader.  Laat  die 
boek  eers  vir  homself  praat,  kyk  wat  hy  wil  sé,  en  soek  dan  binne  die 
raamwerk  van  die  werk  self  die  maatstawwe  waarmee  jy  hom  kan 
oordeel.  En  binne  die  literêre  kunswerke  is  daar  slegs  een  gemene 
deler:  dietaal.  Beoordeel  dan  ’n  digbundel  of ’n  prosateksaller^ersop 
sy  taalaard  af:  sy  dié  metafories,  ironies,  woordspelig,  ens.,  ens.  Maar 
nou  raak  ek  die  teer  punt  aan:  te  veel  letterkundiges  ken  te  min 
taalkunde,  en  vir  die  geldige  evaluering  van  in  ieder  geval  die 
moderne  literatuur,  is  kennis  van  minstens  die  Semantiek  en  die 
Sosiolinguïstiek  onontbeerlike  voorvereistes.  Terug  by  my  argument, 
Die  ALSS  is  geen  literatuurgeskiedenis  nie  en  kan  as  sodanig  nie 
beoordeel  word  nie.  Op  sy  eie  beurt  egter  sondig  Die  ALSS  ook  daarin 
dat  in  eie  oordele  oor  literêre  werke  die  maatstawwe  nie  telkens  bo 
verdenking  is  nie. 

Eerder  lyk  dit  my  sou  die  leser  na  Die  ALSS  kon  kyk  as  ’n  pad  wat  afsak 
by  die  dorpie,  op  verskeie  plekke  vertoef,  verder  gaan,  maar  in  die 
verdergaan  tog  ’n  nuwe  "perspektief”  meebring.  Dit  lê  ’n  soeklig  op  die 
ontwikkelingsgang  van  die  Afrikaanse  Literatuur  van  die  periode 
Sestig  (d.w.s.  die  sestiger-  en  sewentiger-jare),  maar  dié  lig  vertoef  op 
sekere  plekke  langer,  op  ander  korter,  op  sekere  plekke  is  dié  lig 
skerper,  op  ander  flouer.  A.  P.  Grové  se  uiters  onbevredigende 
inleiding  buite  rekening  gelaat,  het  die  leser  hier  te  make  met  drie 
individue  wat  op  hulle  eie  manier  ontwikkelingstendense  aantoon  in  ’n 
bepaalde  periode:  Johan  Smuts  oor  die  drama,  T.  T.  Cloete  oor  die 
poësie  en  Elize  Botha  oor  die  prosa.  Toegegee,  die  titel  is  ongelukkig 
gekies,  maar  die  inkleding  van  die  boek  self  dui  aan  wat  hy  wil  wees. 
Wat  nie  wil  sê  dat  die  boek  totaal  ”onbeswaard”  gelees  word  nie. 
Smuts  se  afdeling  is  ’n  baie  deeglike  inventaris  van  die  dramas  wat  in 
dié  periode  verskyn  het,  maar  Smuts  — soos  trouens  gedeeltelik  ook 

Cloete  — werk  besonder  enkellynig.  Die  dramas  word  as 
woordkunswerke  betreklik  resepmatig  ontleed,  maar  die  sterk  sosiale 
aspek  waarmee  drama-literatuur  so  vollediglik  verbind  is,  kry  feitlik 
geen  aandag  nie.  Die  drama  as  literatuur  is  onvermydelik 
sosiolinguïsties  georganiseer,  en  dié  hoogs  belangrike  sosiale 
komponent  moet  minstens  net  soveel  aandag  kry  soos  die 
taalkomponent.  Smuts  se  stuk  is  egter  aan  te  beveel  vir  sy 
noukeurigheid,  volledigheid  en  voortreflike  naslaanwaarde.  Hier  en 
daar  is  klein  hinderlikhede,  soos  op  bl.  97  waar  met  latere  aanvulling 
die  nodige  \A/ysigings  nie  aangebring  is  nie.  Op  dieselfde  bladsy  staan 
die  volgende  twee  sinne:  Walters  se  twee  dramas  is  nie  op  dieselfde 
vlak  as  sy  beste  verse  nie,  en  drie  paragrawe  later:  Walters  se  drie 
dramas  is  nie  op  dieselfde  vlak  . ..  ’n  Terloopse  regstelling:  Walters  se 
Misklen  woon  julle  onderons  is  geskryf  vóór  Bartho  Smit  se  Die  Keiser, 
maar  daarna  gepubliseer.  Dit  is  dus  onbillik  om  by  Walters 
ongemaklike  ooreenkomste  raak  te  sien.  Dié  stukkie  "haarklowery” 
daargelaat;  in  sy  geheel  is  Smuts  se  bydrae  ’n  nuttigeenwelkomestuk 
literatuurbeskouing  oor  ons  jongste  drama-literatuur. 

T.  T.  Cloete  is  ’n  baie  ervare  poësie-kritikus.  Dit  is  dus  des  te  jammerder 
dat  hy  in  sy  inleidende  stuk  nie  ’n  helderder  siening  gee  van  die 
jongere  poësie-tendénse  nie.  Wat  hy  aanbied,  is  so  ’n  veralgemenende 
inventaris  dat  dit  ook  waar  kan  wees  van  poësie  in  etlike  ander 
periodes.  Rubrisering  van  hierdie  aard  is  in  elk  geval  selde  suksesvol. 
My  hoofbeswaar  teen  Cloete  is  dat  hy  plek-plek  te  hibridies  te  werk 
gaan.  Aan  sy  goeie  insigte  tvy/yfel  ek  nie,  wel  aan  sy  vermoë  om  te 
selekteer.  Sy  metode  om  die  soeklig  soms  skerper  en  soms  minder 
skerp  te  laat  val,  is  goed,  maar  ek  vind  dit  jammer  dat  hy  aan  iemand 
soos  byvoorbeeld  Jan  Swanepoel  so  ’n  totale  oorskatting  wy,  terwyl 
byvoorbeeld  die  heelwat  knapper  Niel  van  Tonder  afgeskeep  word. 
Besonder  voortreflik  is  o.m.  sy  opstel  oor  Breyten  Breytenbach.  In  die 
geheel  lewer  Cloete  ’n  insiggewende  bydrae  en  deur  sy  bespreking 
van  die  onderskeie  digbundels  kom  die  ontwikkelingsgang  van  die 
Sestiger-poësie  tog  in  ’n  baie  duidelike  reliëf.  Alhoewel  sy  maatstawwe 
nie  oral  ewe  suiwer  is  nie,  lewer  hy  deeglik  bewys  daarvan  dat  hy  wel 
goed  weet  waarom  dit  gaan  in  die  poësie-kritiek. 

Elize  Botha  gaan  meer  selektief  te  werk.  By  uitnemendheid  laat  sy  die 
pad  uitspan  en  sy  nuuskierige  stoffies  teen  die  ruite  van  verskillende 
geboue  (en  kamers)  druk:  sy  werk  soms  met  die  geheel,  soms  met  ’n 
onderdeel  (vgl.  die  briljante  opstel  oor  die  Henriette  Grové-verhaal). 
Maar  in  die  proses  laat  sy  nie  na  om  die  ‘’etimologie’’  by  te  bring  nie  en 
uiteindelik  neem  sy  wel  die  hele  dorpie  in  sy  metamorfose  mee  op  sy 
“exodus  die  ruimte  in".  Elize  Botha  lewer  in  haar  afdeling  werklik 
voortreflike  werk:  verbeeldingryk,  deeglik,  literêr-verantwoord,  opwin- 
dend.  Haar  metode,  soos  ek  pas  effens  spottenderwys  met  die 
Blum-gedig  probeer  aandui  het,  isom  methoogtepuntetewerkwatdie 
geheel  in  ’n  bepaalde  perspektief  bring.  Sy  kán  prosa  lees,  of 
idiomaties  gestel:  sy  mág  prosa  lees.  Botha  bring  ook  in  duidelike 
samehange  sowel  die  taalaspek  as  die  sosiale  aspek.  Net  een  vraag: 
waarom  word  die  kinderliteratuur  so  afgeskeep  in  ons  literêre 

besprekings?  ’n  Voortreflike  werk  van  Freda  Linde  soos  Ken  jy  die 
kierangbos  met  sy  diggeweefde  simboolpatrone  val  nou  totaal  buite 
die  bestekopname  van  die  Sestiger-literatuur,  terwyl  haar  sogenaam- 
de  "volwasse”  maar  tegelyk  swakker  werk  wel  vermeld  word.  Dit  lyk  my 
na  ’n  opvallende  hiaat  wat  aandag  verdien. 

Naas  die  besware  teen  die  boek,  is  die  meriete  van  Die  ALSS  sterkte 
bereken:  goeie,  selfs  hoogstaande  beskouings  oor  bepaalde  werke; 
puik  bibliografiese  besonderhede;  prikkelende  menings  virdebatvoe- 
ring;  ’n  deeglike  oorsig  van  ons  jongste  drama-literatuur,  insiggewen- 
de  poësie-beskouings,  boeiende  prosa-ontledings.  In  sy  geheel  isDie 
ALSS  ’n  nuttige  en  belangrike  bydrae  tot  die  gesprek  oor  die  jongste 
Afrikaanse  Literatuur. 

Universiteit  van  Kaapstad  Henning  Snyman 

(Opgestel  deur  die  Nasionale  Afrikaanse  Letterkundige  Museum  en 
Navorsingsentrum,  Musiek  en  Toneel).  NALN. 

HEINE,  Mike.  Die  wind  waai  wyd.  Johannesburg:  Klub  Dagbreek, 

1980.  R3,50 

HENDRIKS,  P.  G.  ’n  Monument  vir  Elias  Hardehand.  Kaapstad: 

Human  en  Rousseau,  c1980.  R6,50 

IMMELMAN,  Doc.  Onseker  liefde.  (Bloemfontein):  De  Villiers,  1980.  R5,95 

KOCK,  Nelmari.  Ter  wille  van  Marietjie.  Pretoria:  Retief,  1980. 

KOTZE,  André.  ’n  Nuwe  móre.  Kaapstad:  H.A.U.M.,.  1980.  R6,50 

LAMPRECHT,  I.D.  Die  silwer  van  die  maan.  Pretoria:  Retief,  1980. 

— Die  sondebok.  Bloemfontein:  In  die  Kol-boekklub,  1980. 

LANGEVELDT,  Daan.  Sonja.  Kaapstad:  Human  en  Rousseau,  1980.  R6,50 

LE  ROUX,  André.  Te  hel  met  Ouma!  Emmarentia:  Taurus,  1980.  R5,25 

LE  ROUX,  Gretha.  Marietjie  se  geheim.  Lindhaven:  Abundant  Life, 

1980. 

LE  ROUX,  Marlene.  Die  vonds,  Kaapstad:  Tafelberg,  1980.  R6,95 

LE  ROUX,  Marzanne.  Ver  land  van  vrede.  Kaapstad:  Tafelberg, 

1980.  R6,95 

LINDE,  Engela.  Mense  van  die  móre.  Bloemfontein:  In  die 
Kol-boekklub,  1980. 

— Najaarvandie  Feniks.  Bloemfontein:  In  die  Kol-boekklub,  1980. 

LINGUA,  SusannaM.  Die  blinde  baron.  Pretoria:  VanderWalt,  1980.  R3,45 

LOUW,  Linda.  Talitha  op  die  kruispad.  Krugersdorp:  President, 

1980.  R3,20 

MAARTENS,  Maretha.  Die  Midas-seisoen.  Kaapstad:  Tafelberg, 

1980. 

MARAIS,  Annalou.  Bankroof  met  ’n  nadraai:  ’n  spanningsroman. 

Brakpan:  Verenigde  Geref.  Uitg.,  1980. 

MARITZ,  Empie.  Avontuur  op  Mars.  Pretoria:  Retief,  1980. 

MARX,  Chris  L.  Een  dag  is  ’n  leeftyd.  Johannesburg:  Perskor,  1980. 

MURRAY,  Ena.  Die  spookvrou  van  Santa  Catalina.  Westville:  Ena 

Murray  Boeke,  1980. 

— Vyf  vir  vreugde.  Westville:  Ena  Murray  Boeke,  1980. 

PISTORIUS-LOUW,  Elize.  Dankie  vir  so  ’n  liefde.  Pretoria:  N.G. 

Kerkboekhandel,  1980. 

PRETORIUS,  André.  Die  somer  van  '77.  Krugersdorp:  President 

Uitg.,  1980.  R3,20 

PRINSLOO,  Mara.  Rustige  seile.  Bloemfontein:  IndieKol-Boekklub, 

1980. 

ROODT,  Dan.  Sonneskyn  en  Chevrolet.  Emmarentia:  Taurus,  1980.  R7,60 

SMITH,  Topsy.  Blonde  godin.  Pretoria:  Retief,  1980. 

STEENBERG,  Debbie.  Wilmientjie  Meyer.  Johannesburg:  Klub 

Saffier,  1980.  R3,75 

STEYN,  Elsa.  Waar  wenners  woon.  Kaapstad:  Tafelberg,  1980.  R6,95 

STRYDOM,  M.  'n  Droom  moes  sterf.  Bloemfontein:  In  die 

Kol-boekklub,  1980.  R3,50 

SWANEPOEL,  Johann.  Diagnose:  genadedood.  Kaapstad:  Tafel- 

berg,  1980.  R6,25 

SWART,  Lize.  Plekkie  in  jou  hart.  Pretoria:  Van  der  Walt,  1980.  R3,45 

TE  GROEN,  Sanet.  Die  geheim  van  Vredenhof.  Pretoria:  Daan  Retief, 

1980. 

THOM,  Charl.  Asdiegeestekwaad  is.  Johannesburg:  Perskor,  1980.  R3,75 

(Klub  707). 

VAN  DEN  BERGH,  Kas.  Móresedrome.  Randburg:  Pronkboekklub, 

1980. 

— My  mooi  meisie.  Pretoria:  Uitgewery  Oranje,  1980.  R4,95 

VAN  DER  MERWE,  Marie.  Katteskoene;  illustrasies  deur  Annette 

Stork.  Pretoria:  Retief,  1980. 

VAN  DER  MESCHT,  Ella.  Wie  erf  Rietkuil?  Krugersdorp: 
President-uitgewers,  1980. 

VAN  NIEROP,  Leon.  Hotel  Shwalane.  Kaapstad:  Tafelberg,  1980.  R7,50 

VAN  NIEUWENHUIZEN,  Jackie.  Die  jong  seder.  Pretoria:  Retief, 

1980. 

VAN  SCHALKWYK,  N.  Ringmure  om  Savarin.  Pretoria:  Van  der  Walt, 

1980.  R3,45 

VAN  WYK,  Schalkie.  Die  eerste  lenteroos.  Randburg:  Ons  eie 
Boekklub,  1980. 

— Gister  se  troebel  water.  Pretoria:  Treffer-boekklub,  1980.  R3,45 

VERMAAK,  Frances.  Los  klippies.  Pretoria:  Daan  Retief,  1980. 

WESSELS,  Mariki.  Plek  vir  6!  Krugersdorp:  President-uitgewers, 

1980.  R3,20 

Vertaalde  Romans 

CHASE,  James  Hadley.  Hy’s  my  vriend,  al  is  hy  dood;  in  Afrikaans 
vertaal  deur  Ray  Knox.  Selby;  Olympos,  1980. 

— Kontant  of  ’n  koeël;  in  Afrikaans  vert.  deur  Ray  Knox.  Selby: 

Olympos,  1980.  R3,07 

— ’n  Lelie  vir  die  lyk,  in  Afrikaans  vert.  deur  Ray  Knox.  Selby: 

Olympos,  1980.  R3,07 

— ’n  Meisie  aan  die  hoek;  in  Afrikaans  vertaal  deur  Ray  Knox.  Selby: 

Olympos,  1980.  R2,76 

CHRISTIAN,  Frederick  H.  Engel  in  ’n  slagyster;  in  Afrikaans  vert. 

deur  Stefan  Radlof:  Olympos,  1980.  R2,03 

CORD,  Barry.  Vreemdeling  in  die  vallei,  in  Afrikaans  vert.  deur  Ray 

Knox.  Selby.  Olympos,  1980.  R2,24 

KONSALIK,  Heinz  G.  Daar  was  tien.  Kaapstad:  Tafelberg;  vir 
Leserskring,  1980. 

— Die  erfgename.  Kaapstad:  Tafelberg,  1980.  R6,50 

MADISON,  Hank,  skuilnaam.  Lokval  vir  'n  skerpskut;  in  Afrikaans 

vertaal  deur  Johan  Strydom.  Selby:  Olympos,  1980.  R2,03 

MARLOWE,  Dan  J.  Uur  van  waarheid;  in  Afrikaansvertaal  deurRiaan 

van  Wyngaardt.  Selby:  Olympos,  1980.  R2,65 

PELZER,  Heinz.  Die  diamantspeurder;  vertaal  deur  Ludwig  Visser. 

Kaapstad:  Tafelberg,  1980.  R6,25 

SLADE,  Jack.  Bloedbad;  in  Afrikaans  vert.  deur  Johan  Strydom. 

Selby:  Olympos,  1980.  R2,24 

SPILLANE,  Mickey.  Moor  of  word  vermoor;  in  Afrikaans  vertaal  deur 

Riaan  van  Wyngaardt.  Selby:  Olympos,  1980.  R2,65 

WHITE,  E.B.  Charlotte  se  web;  vert.  deur  L.  Rousseau.  Kaapstad: 

Human  en  Rousseau,  1980.  R4,75 


Kortverhale:  Essays  en  Briewe 


BREYTENBACH,  Breyten.  Die  miernes  swel  op  ja  die  foxterrier  kry  ’n 
weekend  en  ander  byna  vergete  katastrofes  en  fragmente  uit  'n 
ou  manuskrip.  Emmarentia:  Taurus,  1980.  R6,60 

CILLIE,  P.J.  Eet  jou  rape  eerste.  Kaapstad:  Tafelberg,  1980. 

CRONJE,  Henno.  Kies  die  sonkant.  Kaapstad:  Tafelberg,  1980. 

DE  JAGER,  Johan.  Allegaartjie:  ’n  versameling  Afrikaanse 

kortverhale.  Pretoria:  De  Jager.  H.A.U.M.,  1980.  R4,50 

GROBBELAAR,  Pieter  W.  Die  Vrystaat  en  sy  mense.  Kaapstad: 

Tafelberg,  1980.  R10,50 

KLEIN  KONINKRYK.  Kaapstad:  Tafelberg,  1980.  R6,75 

LEIPOLDT,  C.  Louis.  O’Callaghan  se  waatlemoen  en  ander  verhale; 
uitgesoek  en  ingelei  deur  A.  P.  Grové.  Kaapstad:  Tafelberg, 

■•980  R7,50 

MALHERBE,  D.  F.  Die  slagmes  en  ander  nagelate  verhale. 

Johannesburg:  Perskor,  1980.  R7,95 

— Twee  nagelate  novelles.  Johannesburg:  Perskor,  1980. 

WOORDE  teen  die  wolke  — vir  Breyten.  Nuwe  essays  oor  die  poësie 

van  Breyten  Breytenbach.  Emmarentia:  Taurus,  1980.  R10,50 

Oramas 

AUCAMP,  Hennie.  Met  permissie  gesê.  Kaapstad:  Tafelberg,  1980.  R7,50 

— Papawerwyn  en  ander  verbeeldings  vir  die  verhoog.  Kaapstad: 

Tafelberg,  1980. 

LINDE,  Freda.  Die  gesiglose,  en  ander  eenbedrywe.  Kaapstad. 

H.A.U.M.,  1980.  R5,60 

Poësie 

LOUW,  W.  E.  G.  Opvlugte  en  opdragte.  Kaapstad:  Tafelberg,  1980  R8,50 

PETERSEN,  S.  V.  Nag  is  verby.  Kaapstad:  Tafelberg,  1980.  R6,50 

RIEKERT,  Donald  W.  Wasempies  geluk.  Kuruman:  Die  Skrywer, 

1980. 

ROUSSEAU,  Ina.  Heuningsteen.  Kaapstad:  Human  en  Rousseau, 

1980.  R6,50 

VAN  DER  MERWE,  Gerjo.  Kan  jy  hierdie  woorde  proe?  Durbanville: 

Klipbok-uitg.,  1980. 

VISSER,  A.  G.  Versamelde  gedigte.  Kaapstad:  Tafelberg,  1980.  R10,50 

Letterkundige  Studies  en  Kritieke 

BOTHA,  Elize.  Oor  die  Afrikaanse  prosa  en  ander  opstelle. 

Kaapstad:  Tafelberg,  1980.  R9,50 

BEER,  Linde.  De  grote  natuur:  ’n  leersisteem  by  De  Oogst.  Pretoria: 
Opvoedkundige  en  Inligtingsisteme,  1980 

— Die  mensheid  en  haar  weedom:  'n  leersisteem  volgens 
doelstellings  by  De  Kleine  Johannes.  Pretoria:  Opvoedkundige 
en  Inligtingsisteme,  1980. 

COLLEGE  OF  CAREERS.  Aantekeninge  oor  D.  J.  Opperman  se 
Joernaal  van  Jor/k,  opgestel  deur  I.  Altena.  Kaapstad:  College 
tutorial  press,  1980. 

— Aantekeninge  oor  Die  derde  r/f,  opgestel  deur  Elsa  van  Niekerk. 

Kaapstad:  College  tutorial  press,  1980. 

— Aantekeninge  oor  Morkel  van  Tonder  se  Die  sneeu  bly  altyd  wit. 
opgestel  deur  E N.E.  Verschoor.  Kaapstad:  College  tutorial 
press,  1980. 

— Aantekeninge  oor  P.  G.  Hendriks  se  'n  Soort  bevryding;opgeste\ 
deur  Elsa  van  Niekerk.  Kaapstad:  College  tutorial  press,  1980. 

DU  RANDT,  W.  S.  H.  Drama  as  handeling.  Port  Elizabeth: 

Opvoedkundige  en  Inligtingsisteme,  1980. 

EKSAMENHULP:  Avonture  in  Rooidag.  Pretoria:  De  Jager-H.A.U.M., 

1980.  R2,20 

— ’n  Soort  bevryding,  (deur  P.  G.  Hendriks).  Pretoria:  De 

Jager-H  A.U.M.,  1980.  R2,70 

LOCH,  M.  Opstelskryf  sonder  sukkel.  Pretoria:  Daan  Retief,  1980. 

MALAN,  C.  Die  ambassadeur,  behandel  deur  Charles  Malan. 

Pretoria:  Academica,  1980.  Blokboek  35. 

Kinder-  en  Jeugverhale 

BADENHORST,  C.  S.  Grotkoppie  se  skatgrawers.  Pretoria:  J.  P.  van 


der  Walt,  1980. 

— ’n  Perd  soos  prins  Panga.  Pretoria:  J.  P.  van  der  Walt,  1980.  R2,75 

BRINK,  A.  W.  Borombo.  Pretoria:  J.P.  van  der  Walt,  1980.  R1,75 

COETZEE,  Johan.  Buks  en  die  geheim  van  Zimbabwe.  Kaapstad: 

Tafelberg,  1980.  R5,50 

ENGELBRECHT,  Herman  en  Woodley,  René.  Ontmoet  ons  diere! 

Pretoria.  Uitgewery  Oranje,  1980.  R5,26 

HUGO,  Helena.  Galapagos.  Johannesburg:  Perskor,  1980.  R5,50 

JORDAAN,  Adriaan.  Duik,  Barracuda,  duik!  Pretoria:  J.  P.  van  der 

Walt,  1980.  R1,95 


KLEINHANS,  Sarah.  Steek-my-weg;  met  tekeninge  deur  Lisa 
Coaten.  Durbanville:  Klipbok,  1980. 

KOTZE,  Susan.  Die  silwer  beker;  illus.  Alida  Bothma.  Pretoria: 


Retief,  1980. 

LAMPRECHT,  I.  D.  Sending  Kosmos.  Pretoria:  Retief,  1980. 

LINDE,  Freda.  ’n  Tuiste  vir  Bitis.  Kaapstad:  Tafelberg,  1980.  R6,25 

LOHANN,  Carl.  Storiehuis,  woordpaleis.  Kaapstad:  Tafelberg,  1980.  R7,50 

MIKRO.  Napoleon,  die  blouskimmel.  Pretoria:  J.  P.  van  der  Walt, 

1980.  R2,90 

— Ou  Borreldien.  Pretoria:  J.  P.  van  der  Walt,  1980. 

MULLER,  Petra.  Klein  Wieksegroot  pampoen.  Kaapstad:  Tafelberg, 

1980.  R5,50 

MY  EERSTE  BOEKIE  ...  Kaapstad:  Human  en  Rousseau,  1980.  4 
volumes. 

PRETORIUS,  Jan.  Kapers  op  die  Suiderkruis.  Kaapstad:  Human  en 

Rousseau,  1980.  R5,95 

SADIE,  Juan.  Die  swart  duikboot.  Pretoria:  Retief,  1980. 

STEENBERG,  Elsabe.  Boom  bomer  boomste.  Kaapstad:  Tafelberg, 

1980.  R5,25 

VAN  DEN  HEEVER,  Es.  Kobie  en  Faan  se  reis  na  die  maan;  illus. 

Gerhard  Marx.  Pretoria:  Retief,  1980. 

VAN  DER  MERWE,  Marie.  Hoppetie-Hobbelperd;  illustrasies 
Marie-Louise  Mullan.  Pretoria:  Retief,  1980. 

VAN  NIEKERK,  A.  A.  J.  Kallie  kraai  gaan  boer;  illus.  deur  Lisa 


Coaten.  Durbanville:  Klipbok-Uitg.,  1980.  R3,85 

— Senings  en  sy  maats.  Durbanville:  Klipbok-uitg.,  1980.  R9,95 

VAN  ROOYEN,  Engela.  Gesie  in  Villa  Musica.  Kaapstad:  Tafelberg, 

1980.  R5,50 

Vertaalde  Kinder-  en  Jeugverhale 

ARMITAGE,  Ronda  en  David.  As  Janet  kon  praat;  vert.  deur  Elsabe 

Steenberg.  Pretoria:  H.A.U.M.,  1980.  R9,95 

BERSON,  Harold.  Josef  en  die  slang;  in  Afrikaans  vertaal  deur  Leon 

Rousseau.  Kaapstad:  Human  en  Rousseau,  1980.  R5,50 

BIRO,  Val.  Vonkie  en  die  spook.  (Afrikaans  deur  Gretha  Vosloo). 

Kaapstad:  Human  en  Rousseau,  1980.  R5,50 

BOWDEN,  Joan  Chase.  Die  boontjie  seun;  vertaal  deurFreda  Linde. 

Kaapstad:  Malherbe,  1980. 

CUNNINGHAM,  J.  Dalk  die  mol;  vert.  deur  L.  Rousseau.  Kaapstad: 

Human  en  Rousseau,  1980.  R4,75 

DE  SOUZA,  Chris.  Komons  kykna  musiek;  vert.  deur  M.  van  Rooyen. 

Kaapstad:  Tafelberg,  1980.  R6,50 

DISNEY,  Walt.  Goofy:  die  popkunstenaar.  Roodepoort:  Newman  Art, 

1980.  R0,69 

— Pluto  en  die  varkie.  Roodepoort:  Newman  art,  1980.  R0,69 

— Towerspeletjies.  Roodepoort:  Newman  art,  1980.  R0,69 

— Uitstappie  in  die  reën.  Roodepoort:  Newman  art,  1980.  R0,69 

GANTSCHEV,  Ivan.  Freddie  se  boom;  (geïllustreer  en  vertel  deur 

Ivan  Gantschev;  in  Afrikaans  vertaal  deur  Frans  Human). 

Pretoria:  Pretoria  Boekhandel,  1980.  R4,95 

lONESCU,  AngelaC.  Waardiewater  slaap;  illus.  deurNestorSalas; 

vert.  deur  Nerina  Ferreira.  Kaapstad:  Tafelberg,  1980.  R5,75 

JANOSCH,  Pseud.  Ai,  hoe  mooi  is  dit  in  Panama;  vert.  deur  Leon 
Rousseau.  Kaapstad:  Tafelberg,  1980. 

— Diegrootstegelukopaarde;  vert.  deur  Leon  Rousseau.  Kaapstad: 

Tafelberg,  1980.  R5,95 

JORDAAN,  Adriaan.  Die  blou  meermin.  Kaapstad:  Tafelberg,  1980.  R5,25 


KINCAID,  Lucy,  Aankoms  op  Bosdal;  illus.  deur  Eric  Kincaid;  (in 
Afrikaans  vert.  deur  Katrien  Webb).  Kaapstad:  Human  en 
Rousseau,  1980. 

— Geheime  op  Bosdal;  (in  Afr.  vert.  deur  Katrien  Webb).  Kaapstad: 
Human  en  Rousseau,  1980. 

— Verkenning  op  Bosdal;  (in  Afrikaans  vert.  deur  Katrien  Webb). 
Kaapstad:  Human  en  Rousseau,  1980. 

— Verrassings  op  Bosdal;  (in  Afrikaans  vert.  deur  Katrien  Webb). 
Kaapstad:  Human  en  Rousseau,  1980. 

LEWIS,  Brenda.  Legendes  wat  leef;  geïllus.  deur  Rob  McCaig;  (in 
Afr.  vertaal  deur  Jeanne  Viljoen).  Kaapstad:  H.A.U.M.,  1980. 
LOUW,  Anton.  Stefaansie.  Pretoria:  De  Jager-H.A.U.M.,  1980. 
LUITENANT  X.  pseud.  Lennet  en  die  geheimsinnige  meneer  T. 
Kaapstad:  Tafelberg,-  1980. 

— Lennet  en  die  saboteurs;  (uit  Frans  vert.  deur  Gerhard  Kirsten). 
Kaapstad.  Tafelberg,  1980. 

MAAR,  Paul.  Die  prentjieshond;  vert.  deurC.  H.  Winkler.  Kaapstad: 
Malherbe,  1980. 

PATERSON,  Katherine.  Koninkryk  in  die  bos;  in  Afrikaans  vert.  deur 
Elsabe  Steenberg.  Pretoria:  Van  Schaik,  1980. 

POLAND,  Marquerite.  Die  bidsprinkaan  en  die  maan  en  ander 
verhale;  vert.  deur  Mariesan  Meiring.  Braamfontein:  Ravan  Pers, 
1980. 

ROY,  Ronald.  Duisend  emmers  water;  Afrikaans  deur  Leon 
Rousseau;  met  illustrasies  deur  Vo-Dinh  Mai.  Kaapstad:  Human 
en  Rousseau,  1980. 

SEED,  Jenny.  Die  jaar  een;  in  Afrikaans  vert.  deur  Leon  Rousseau. 

Kaapstad:  Human  en  Rousseau,  1980. 

TAKAHAMA,  Kiyoshi  Hettie  Hen  bak  koek;  (illus.  KozoShimizu;  vert. 

deur  Frans  Human).  (Pretoria):  Pretoria  Boekhandel,  1980. 

VAN  VELDEN,  Jean.  Sprokies  van  lank  gelede.  Kaapstad:  Human 
& Rousseau,  1980. 

VOIGHT,  Elna.  Pieter  en  die  wolf;  vert.  deur  N.  de  Villiers.  Kaapstad: 
Tafelberg,  1980. 

VEVERS,  Guynne.  Dieretuistes;  illus.  deur  Wendy  Bramall. 
Kaapstad:  H.A.U.M.,  1980. 

— Dierevermommings,  illus.  deur  Colin  Threadgall.  Kaapstad: 
H.A.U.M.,  1980. 

WILDE,  Oscar.  Die  selfsugtige  reus.  Kaapstad:  Human  en 
Rousseau,  1980. 

Woordeboeke 

MARAIS,  Claude.  Marais  se  juridiese  woordeboek  Clubview: 
Hennop-uitg.,  1980. 

Heruitgawes 

BEUKES,  Dricky,  Al  lê  die  berge  nog  so  blou...2de  uitg.  Pretoria: 
Van  der  Walt,  1980. 

CLOETE,  T.  T.  Vyfling.  'n  bundel  eenbedrywe  van  Hertzogpryswen- 
ners.  3de  uitg.  Kaapstad:  Tafelberg,  1980. 

DE  KLERK,  W.  A.  O,  heilige  onrus.  2de  uitg.  Johannesburg:  Perskor, 
1980. 

DE  VRIES,  Abraham  H.  Dubbeldoor:  Kaapstad-Amsterdam  — 
Kaapstad.  2de  uitg.  Kaapstad:  Tafelberg,  1980. 

DU  PLESSIS,  Hannah.  Melodie.  2de  uitg.  Pretoria:  Van  der  Walt, 
1980. 

DU  PLESSIS,  I.  D.  Die  rugbykroon.  (Nuwe  uitgawe).  Kaapstad: 
Malherbe,  1980. 

DU  TOIT,  Jacob  Daniel.  Vyftig  gedigte  van  Totius:  'n  keur  deur  T.  T. 

Cloete.  2de  uitgawe.  Kaapstad:  Tafelberg,  1980. 
ENGELBRECHT,  Herman.  Droomskerwe.  2de  druk.  Pretoria: 
Uitgewery  Oranje,  1980. 

IMMELMAN,  Doc.  Die  beestrek.  2de  uitg.  Johannesburg:  Perskor, 
1980. 

KIELBLOCK,  Karl.  Lafras  Kuyper  in  Frankryk.  Kaapstad:  Tafelberg, 
1980. 

KIRSCH,  Olga.  Mure  van  die  hart.  2de  uitgawe.  Johannesburg: 

Halfeeu  (byeengebring  deur  P.  G.  du  Plessis) 
M.J.  Prins 


1.  Misleiding  as  sentrale  gegewe  in  “Ou  Loek’’  (Jochem  van 
Bruggen) 

Die  basiese  spanning  in  hierdie  verhaal  is  dié  tussen  waarheid  en 
misleiding. 

Reeds  wat  sy  uiterlikebeXrel,  is  daar  iets  misleidends  aan  ou  Loek.  In 
die  eerste  sin  word  ons  meegedeel  dat  hy  tot  ’n  “oorblyfsel  van  die 
Boesmansoort’’  behoort  wat  “altoos  oud  lyk,  maar  taai  bly  soos  ’n  stuk 
gomlastiek  en  net  so  maer’’  (9).  (Ek  kursiveer  telkens.)  Die  woord  lyk, 
gevolg  deur  die  teenstellende  voegwoord  maar,  dui  op  die 
misleidende  in  ou  Loek  se  voorkoms. 

Ou  Loek  se  optrede  is  voortdurend  daarop  ingestel  om  andere  te 
mislei.  Hy  verstaan  byvoorbeeld  die  kuns  om  “so  min  moontlik  uit  te 
voer’’  baie  goed,  “wyl  hy  tewens  die  indruk  maakdat  hy  hard  besig  is’’ 
(9).  In  die  lig  van  ou  Loek  se  optrede  verder  in  die  verhaal  het  die  leser 
dan  ook  heelwat  bedenkinge  oor  ou  Loek  se  bewering  dat  hy 
“vanmelewe”  so  ’n  uithaler  beeswagter  was.  Ou  Loekse  eintliketaak  is 
om  spitwerk  te  doen.  Dit  probeer  hy  egter  so  lank  moontlik  uitstel:  “En 
dan  moet  die  voorwendsel  hom  help  dat  hy  so  danig  besig  was  om 
alles  agtermekaar  te  kry  ’’  (10). 

Wanneer  hy  uiteindelik  met  sy  eintlike  werk  ’n  begin  maak,  “duik  skelm 
planne  uit  sy  gedagtes  uit  om  in  die  koelte  te  kom’’  (10).  Onder  die 
voorwendsel  dat  hy  “vanmóre  so  indagtig  oor  (sy)  dood  is’’  slaag  hy 
dan  ook  daarin  om  saam  met  sy  kleinbaas  in  die  skaduwee  te  kom.  In 
die  loop  van  sy  relaas  roep  ou  Loek  uit:“Ek  liegn\e  vir  jou  nie!’’(11). 
Voorwaar  ironiese  woorde  in  die  mond  van  so  ’n  ou  aartsbedrieër.  Ons 
het  in  hierdie  verhaal  te  doen  met  wat  ons  ’n  “beminlike  skelm’’  sou  kan 
noem.  In  hierdie  opsig  is  ou  Loek  verwant  aan  figure  soos  Reinaert  die 
jakkals  uit  die  Middelnederlandse  literatuur,  of  Don  Quijote  uit  die 
Spaans  of  Tyl  Uilspieël  uit  die  Duits. 

Die  volgende  móre  sit  ou  Loek  sy  misleiding  voort:  Hy  het  besluit  “dat 
hy  dié  slag  as  beeswagter  moet  uitgaan,  en  deur  sy  kop  skiet 
kuierplanne  na  die  laaste  een  van  die  bekende  volkies  in  die 
buurt’’(1 2). 

Maar  dan  kom  die  keerpuntin  die  verhaal:  Hy  kry  Jim  se  lyk  in  die  veld. 
“Ou  Loek  staar  angstig  na  die  onverwagte  waarheid  hier  voor  hom 

"(13).  Die  gebruik  van  die  woord  waarheid  hier  is  besonder 

veelseggend  binne  die  konteks  van  die  verhaal  as  geheel.  Indieeerste 
plek  word  hiermee  teruggegryp  na  ou  Loek  se  kennelike  leuen  op  bl. 
11:  “....  ek  is  vanmóre  so  indagtig  oor  my  dood’’  en  sy  gebruik  van  ’n 
lewenswaarheid  om  sy  kleinbaaste  mislei:  “’n  Mens  weet  net  wat  jy  nou 
op  dieselfde  oomblik  is,  maar  nooit  wat  jy  oor  ’n  ruk  sal  wees  nie!” 
Hierdie  woorde  van  ou  Loek  word  op  ’n  gruwelike  wyse  waarwanneer 
hy  op  Jim  se  lyk  afkom. 

’n  Jakkals  verander  egter  van  hare  maar  nie  van  snare  nie.  Al  gou  begin 

ou  Loek  weer  rondspring  met  die  waarheid.  Maar  let  wel,  van  nou  af 
begin  hy  ook  om  homselfXe  mislei:  "...hy  begin  die  skoene  soos  ’n 
erfporsie  vir  hom  bedoel,  te  beskou...  En  toe  dié  sienswyse  hom 
heeltemal  gerusstel,  voel  hy  sonder  gewetensbeswaar  al  die  sakke 
deur...”  (13). 

Van  nou  af  geskied  ou  Loek  se  misleiding  optwee  vlakke;  na  buiteen 
na  binne.  Wanneer  sy  baas  hom  waarsku  dat  Jim  by  hom  sal  kom 
spook,  antwoord  hy  uitdagend  dat  hy  wel  raad  daarvoor  weet.  Maar“in 
sy  hart  is  dit  nie  heeltemal  pluis  nie!’’(14).  Hy  stap  van  sy  baas  af  weg 
“met  ’n  onverskillige  lag  wat  hy  forseerom  hard  te  klink”.  Symisleiding 
na  buite  word  dus  voortgesit. 

Sy  misleiding  na  binne  is  egter  nie  ’n  sukses  nie.  Deur  middel  van  die 
gedagfepraaf  word  sy  pogings  om  homself  gerus  te  stel,  weergegee. 
Maar  “in  sy  siel,  egter,  begin  die  onrus  te  knaag;  selfs  sy  lughartigste 
gedagtes  en  redes  kan  die  opkomende  swaar  gevoelens  nie  verdryf 
nie”  (14). 

Sy  gewetenswroeging  oor  wat  hy  gedoen  het,  word  deur  bygeloof 
vererger:  “Die  lug  is  vol  geeste  van  die  dooies,  wat  elke  ding  bespeur 
wat  ’n  mens  verrig...’’(15).  Hy  slaag  egter  tydelik  daarin  om  homself  te 
mislei  (deur  die  dooie  Jim  om  die  bos  te  lei!):  Met  ’n  “onverskillige 
gebaar’’  smyt  hy  die  paar  stukke  komberse  in  die  hoek  terwyl  hy  Jim 
daaraan  herinner  dat  Jim  hom  nog  ’n  “sikspens”  geskuld  het.  Hierdie 
selfmisleiding  duur  egter  nie  lank  nie:  In  sy  binneste  fluister  ’n  stem 
aanhoudend  dat  dit  mos  nie  net  die  komberse  is  wat  hy  gevat  het  nie. 
Die  gemoedelike  toonaard  van  die  verhaal  het  nou  verd\A/yn.  In  sy 
patetiese  onvermoë  om  homself  te  mislei,  groei  ou  Loek  uit  tot  ’n 
tragiese  figuur.  Die  dooie  Jim  verpersoonlik  in  toenemende  mate  die 
waarheid  in  sy  binneste;  “Ek  het  vir  jou  gesien  daar  tussen  die 
ysterklippe  (....).  Die  waarhe/ddreun  oplaas  soos  hamerslae  deur  sy  lyf 
en  moker  op  sy  brein  dat  hy  daar  haas  sinloos  van  word.’’(17). 
Opdrag:  Ons  het  in  Ou  Loek  ’n  derdepersoonsvertelling  met 
volledige  insig  in  die  psige  van  die  hoofkarakter.  Wat  is  die  funksie(s) 
hiervan  vir  die  verhaal? 

2.  Die  teenstelling  tussen  Hans-die-Skipper  en  Meester  in  “Die 
eerste  vaart”.  (D.  F.  Malherbe) 

In  “Die  eerste  vaart’’  vind  ons  in  meer  as  een  opsig  ’n  interessante 
teenstelling  tussen  Meester  aan  die  een  kant  en  Hans-die-Skipper  aan 
die  ander  kant. 

Hans  is  ’n  daadmens.  Dwarsdeur  dié  hoofstuk  van  die  roman  blyk  dit 
duidelik.  Hy  is  byvoorbeeld  deurgaans  die  een  wat  die  bevele  gee: 
“Vat  die  stuur,  Johan!  kommandeer  Hans-die-Skipper  toe  hulle 
inklim“(18).  “Plant  die  masboom,  en  laat  ons  hom  vlerke  gee!  sê 
Hans-die-Skipper’’(1 9).  “Nou  die  diep  see  in,  Johan....’’(1 9).  Terwyl  dit 
eintlik  die  dag  is  waarop  Johan  besit  moet  neem  van  die  skuit,  is  Hans 
lustig  besig  om  ook  hóm  te  beveel:  “Vorentoe,  my  seun....’’(1 9); 
“Laveer,  Johan,  en  seil  soontoe’’(20). 

Ons  lees  verder  telkens  dat  Hans  iets  doen:  “Hy  sit  hoog  op  die 

voorsten...”(18);  span  die  seile  (19);  blaas  ’n  wolk  rook  uit  sy  mond  uit 
(19);  roep  verwonderd  uiten  staan  regop(20);  trek  dieanker  op  (21); 
vaf  self  die  stuur  (21);  hy  skree  (22  e.a.p.). 

Teenoor  Hans  as  daadmens  staan  Meester  as  woordmens.  Terwyl 
Hans  besig  is  om  met  die  see  te  worstel,  staan  Meester  op  die  strand, 
besig  om  diefamilielede  van  die  vissermanne  moed  in  te  praat:  “As  die 
duisternis  swaarste  is,  dan  kom  die  lig”(25).  Meestergeeook”bevele”, 
maar  die  bevele  wat  hy  gee,  is  nie  gemik  op  fisieke  handelinge  nie: 
”Wel,  nig  Trynie,  jy  moet  geloof  beoefen”(24).  Deur  die  herhaling  van 
die  leidmotief  moefword  ’n  band  gelê  tussen  Meester  se  ”bevel”  hier 
en  Hans  s’n  later:  ”As  ek  praat,  moef  julle  gelyk  inval  en  roei!” 
Sowel  Hans  as  Meester  is  geloofsmense,  maar  elkeen  op  sy  besondere 
manier.  Ons  kan  Hans  se  geloof  miskien  as  ’n  ”konkrete”  geloof  tipeer, 
’n  geloof  wat  op  konkrete  dinge  en  dade  berus.  Wanneer  Apools  huil: 
”Ag  Here,  baas,  my  vrou  en  kindersl”,  skree  Hans:  ”Roei,  dis  ons 
enigste  hoop!”(22).  Dis  byna  asof  Hans  hier  met ’n  daad  wil  reageerop 
Apools  se  vertwyfelde  roep  na  Bo.  Hans  verseker  sy  bemanning  dat 
hulle  nie  sal  vergaan  nie,  anders  sou  die  ”Vrou  op  die  rots”  hom  dit 
vertel  het.  As  mens  van  die  konkrete  geloof  vestig  hy  sy  hoop  op  ’n 
konkrete  verskyning  van  die  bonatuurlike:  ”Sy  stem  was  diep  soos  van 
een  wat  ’n  gesig  het  van  bonatuurlike  dinge,  sy  ge/oofonwrikbaar  dat 
hulle  nie  sal  vergaan  nie”(23).  En  die  bemanning  het  dadelik 
aanvoeling  vir  hierdie  soort  geloof:  ”Die  wanhoop  het  weer  durf 
geword,  so  groot  was  hulle  geloof  in  Hans-die-Skipper  se  woorde” 
(23). 

Dat  Hans  se  geloof  direk  op  God  gerig  is,  lees  ons  nêrens  nie. 
Meester,  aan  die  ander  kant,  vertrou  nie  net  op  Hans  nie,  maar  ook  op 
God.  Dit  blyk  uit  twee  uitsprake  op  bl.  24:  (a)  ”Wel,  nig  Trynie,  jy  moet 
geloof  beoefen  (...).  Daar  is  net  een  skipper  wat  hier  sal  uitkom,  en  dit 
is  Hans-die-Skipper.”  (b)  ”Jy  moet  geloof  beoefen  nig  Trynie.  Die  Here 
weet  wat  goed  is  vir  sy  kinders!”  In  die  eersteaanhaling  rig  Meester  nig 
Trynie  se  geloof  op  Hans  se  bekwaamheid  as  skipper  en  in  dietweede 
op  God  se  voorsienigheid. 

In  hierdie  verband  is  die  slotsin  van  die  hoofstuk  veelseggend: 
■’Goddank,  Hans,  Goddank!”  het  Meester  gesêen  Hans-die-Skipper  se 
klam  hand  gedruk...”(26).  Terwyl  hyGoddankvirdiefeitdatHansen  sy 
manne  weer  op  droë  grond  is,  druk  hy  Hans  se  hand,  maak  hy  as’t  ware 
kontak  met  dié  instrument  waardeur  daardie  redding  bewerkstellig  is. 
Die  wisselwerking  tussen  menslike  daadkrag  en  Goddelike  genade  is 
’n  belangrike  aspek  van  hierdie  hoofstuk. 

Opdrag:  Gaan  die  gebruik  van  die  leidmotiewe  wonder  en  wonderllk 
in  "Die  eerste  vaart”  na.  Probeer  vasstel  wat  die  funksie(s)  van  hierdie 
leidmotiewe  is. 

3.  Die  mens  se  magteloosheid  teen  die  natuurdlnge  in  “Somer” 
(C.  M.  van  den  Heever) 

Op  bl.  61  van  Halfeeu  lees  ons:  ”(...)  stadig  is  die  gang  van  die 
natuurdinge,  sonder  ’n  wil  om  die  swoegende  mense  te  dien”.  En 

wanneer  die  storm  losbars,  besef  oom  Tom  "die  mens  se 
magteloosheid"(64).  Hierdie  afsydigheid  van  die  natuur  jeens  die 
mens  en  die  mens  se  magteloosheid  teenoor  die  natuur  is  die 
kerngegewe  van  die  hoofstuk  van  Somer  wat  in  Halfeeu  opgeneem  is. 
Ons  het  hier  ’n  konflik  tussen  natuurgeweld  en  menslike  daadkrag. 
Aanvanklik  is  daar  harmonie  tussen  mens  en  natuur:  Linda  voel  bly  in 
die  “verruimende  mbrekoelte”,  en  wanneer  die  snyers  na  die  land 
vertrek,  "spoel  ’n  fris  koelte  teen  hulle  aan’’(58).  Trouens,  hierdie 
weldadigheid  van  die  natuur  stimuleer  die  menslikedaadkrag,  dit  "laat 
die  krag  in  die  liggaam  ontwaak,  ’n  krag  wat  begin  dors  na  arbeid,  na 
verowering’’(58).  Hierdie  veroweringsdrang  is  ironies  in  die  lig  van 
latere  gebeure  in  die  hoofstuk. 

Die  harmonie  tussen  mens  en  natuur  word  ’n  ruk  lank  volgehou. 
Wanneer  die  snyers  by  die  koringland  aankom,  keer  die  wind  as  motief 
terug  en  het  dit  weer  ’n  stimulerende  effek  op  die  arbeidslus  van  die 
snyers.  Dit  word  vir  hulle  “’n  fluistering  van  die  moreaarde  wat  (...) 
(hulle)  (...)  nooi  tot  die  arbeid’’(59). 

Al  gou  gaan  die  harmonie  egter  verlore.  Die  somerdag  "groei  in 
geweld’’  en  die  ruimte  raak  uiters  onaangenaam  vir  die  snyers(60): 
’’(...)  al  ongenadiger  word  die  son’’(61 ).  Die  natuur  word  ’n  mag  wat  die 
mens  met  vyandskap  bejeën  en  waarteen  hy  nietig  en  magteloos  is.  Dit 
kulmineer  in  die  storm,  waarvan  die  koms  weer  eens  (ironies  genoeg) 
deur  die  w/ndaangekondig  word:  "Die  koring  ruis  kort-kort  in  ’n  vlaag 
van  die  wind,  en  dan  staan  (die  koring)  weer  skugter  en  ootmoedig  en 
wag  op  die  storm,  weerloos  en  tog  so  trots  (...)’’  (64). 

Die  vyandigheid  van  die  natuur  kulmineer  in  die  haelstorm.  Die  koring, 
simbool  van  die  menslike  daadkrag  en  sorg,  is  “weerloos  onder  die 
geweld  van  die  hemer’(65).  Wanneer  die  haelstorm  in  al  sy  geweld 
losbreek,  dink  oom  Tom:  “Onkeerbaar  kom  die  haelstorm  en  die  werk 
van  ’n  jaar,  al  jou  hoop,  jou  hele  bestaan,  word  platgeslaan!’’(65). 
Hierdie  insig  werp  ’n  ironiese  lig  op  die  moed  en  werkywer  van  die 
mens  elders  in  die  hoofstuk.  Die  toestand  van  oom  Frans  se  koringland 
simboliseer  die  broosheid  hiervan  verder:  "Die  regop  halms  met  die 
glansende  baard  van  die  koring,  die  dik  korrels  en  sagte  deurskynende 
strooi,  wat  so  koninklik  oor  die  grond  geheers  het  en  so  buigsaam,  so 
sierlik  gespeel  het  in  die  wind,  lê  akelig,  bemodderd  en  stukkend  op 
die  haelbedekte  grond’’(66).  Op  oom  Tom  se  vraag  wat  oom  Frans  nou 
gaan  maak,  antwoord  laasgenoemde  met  "Ek  weet  nie’’(67).  So  word 
die  magteloosheid  van  die  mens  teenoor  die  geweld  van  die  natuur 
nog  eens  onderstreep. 

Die  stryd  in  hierdie  hoofstuk  is  basies  een  om  heerskappy.  Uie  mens 
verbeel  hom  soms  dat  hy  oor  die  natuurdinge  heers,  maar  in 
werklikheid  heers  die  natuur  oor  hom  en  is  hy  ’n  magtelose 
ondergeskikte.  In  die  aanhaling  hierbo  is  reeds  verwys  nadietoestand 
van  die  koring  wat  so  "koninklik  oor  die  grond  geheersheV'.  Die  koring 
is  ook  simbool  van  die  (gewaande)  heerskappy  van  die  mens.  Dis  nie 
die  mens  wat  heers  nie,  maar  die  natuur  self  — soos  veral 
verteenwoordig  deur  die  son.  Daarom  lees  ons  in  die  slotsin  van  die 
“helder  son  wat  nou  weer  vol  oor  die  blinkende  aarde  skyn,  asof  die 

donderbui  nooit  sy  /leers/oppy  versteur  het  nie”  (67).  Hierdie  siening 
van  die  son  as  heerser  kom  ook  in  Jan  F.  E.  Celliers  se  gedig  Die  Vlakte 
voor; 

“Hoog  bowe  die  kim  op  sy  troon  geklim, 

is  hy  heer  van  lewe  en  dood". 

Die  slotsin  van  "Somer”  impliseer  verder  dat  die  natuurdinge  self 
soms  in  ’n  stryd  om  heerskappy  gewikkel  is  — wat  die  mens  se 
“heerskappy"  nog  verder  relativeer. 

Die  motief  van  die  stryd  om  heerskappy  in  “Somer”  gee  aanleiding  tot 
die  gebruik  van  militêre  terme,  wat  ’n  opvallende  kenmerk  van  die  styl 
is.  Op  bl.  58  lees  ons:  “’Komaan,  kêrels,’  klink  dit  opeens  soos  ’n  bevel 
van  oom  Tom  se  kant  af".  En  wanneer  die  snyery  ’n  aanvang  neem, 
staan  daar:  “die  aanva/het  begin’’(59).  Die  koringsnyery  word  simbool 
van  die  mens  se  stryd  om  ’n  bietjie  geluk  aan  die  weerbarstige 
natuurdinge  te  ontworstel. 

Ook  van  die  storm  praat  die  verteller  in  militêre  terme.  Die  geruis  van 
die  koring  op  bl.  64  is  soos  dié  van  “’n  groot  skare  wat  bid  voordat  die 
geweld  van  die  veldslag  losdreun’’(64).  Die  donderslae  word  met 
kanonvuur  vergelyk  (65),  die  reëndruppels  met  py/e  (65),  die 
haelkorrels  is  ’n  “/eérwit  vernielers’’(65),  die  wegtrekkende  storm  is 
“soos  ’n  verwyderende  kommandtí' (65)  en  die  “donder  rommel  ná 
soos  ’n  magtige  veldheer  se  stem’’(65). 

Deurdat  die  verteller  in  dieselfde  terme  van  die  arbeid  van  die  mensas 
van  die  “optrede”  van  die  natuurdinge  praat,  word  hierdie  twee 
“aksies”  op  ironiese  wyse  gelykgeskakel.  Die  veldslag  wat  deur  die 
magtelose  mens  gevoer  word,  vorm  ’n  ironiese  kontras  met  dié  van  die 
allesoorweldigende  natuur. 

Teen  hierdie  agtergrond  moet  ons  ook  die  woordestryd  tussen  April  en 
Stefaans  sien.  Hulle  grootpratery  en  grootdoenerigheid  dien  as  ’n 
indirekte  kommentaar  op  die  daadkragtigheid  en  bravade  van  die 
mens.  In  hulle  gekorswel  karikaturiseer  hulle  dit  onbewustelik. 
Wanneer  Stefaans  byvoorbeeld  opmerk:  “(...)  die  droë  baas  met  die 
orang-oetangarms  stap  sommer  baie  saf  oor  ’n  akker  — jy  sien  net  die 
groot  hand  en  die  sekel,  die  groot  hand  en  die  seker’(61 ),  word  dit  wat 
ons  vroeër  reeds  m.b.t.  oom  Tom  gelees  het,  gebanaliseer  en 
gerelativeer:  “Taai  soos  sening  is  die  droë  lyf,  en  die  lang 
bobbejaan-arms  skiet  so  afgemete  juis  uit,  werk  so  stelselmatig  dat  dit 
die  ander  snyers  moedeloos  maak’’(60).  Hy  bevraagteken  Wynand  se 
“meesterskap”  (waarvan  ons  op  bl.  61  gelees  het):  “Jy  sien  hierdie 
voskop-baas  Wynand,  wat  vir  hom  wie  hou:  ag  wat!  hierdie  tyd  was  hy 
lankal  kaiings  en  die  hoepelheup  het  nog  so  stil-stil  weggeweie  in  die 
koring’’(62). 

Binne  die  konteks  van  die  hoofstuk  as  geheel  is  hierdie  stryery  tussen 
Stefaans  en  April  fyn  ironies:  Dit  gaan  juis  om  die  nietigheid  en  die 
magteloosheid  van  die  mens. 

Opdrag:  Bespreek  die  rol  wat  die  son  (en  sy  lig)  in  “Somer”  speel. 

4.  Kontekstuele  vrae  oor  “Oom  Diederik  leer  om  te  huil”  (J.  van 
Melle) 

Fragment;  laaste  4 paragrawe  op  bl.  86  Halfeeu. 


(i) 


(iii) 


(iv) 


(V) 


(vi) 


(vii) 


(viii) 


(ix) 


"niemand  praat  ’n  woord  nie"  Vroeg  in  die  verhaal  lees  ons 
dat  oom  Diek  se  swygsaamheid  vir  ’n  sekere  persoon 
onaangenaam  is.  Wie  is  dit?  (2) 

Antwoord:  Sy  vrou. 

Wie  is  die  vier  mense  van  wie  ons  in  die  tweede  sin  lees? 

(2) 

Antwoord:  Oom  Diederik,  sy  vrou.  die  predikant  en  die 
ouderling. 

“soos  drie  wat  kyk  hoe  een  van  hulle  weggaan  vir  goed’’ 
Waarop  dui  hierdie  woorde?  (2) 

Antwoord:  Op  die  moontlikheid  dat  oom  Diederik  binnekort 
mag  sterwe. 

Kan  ons  sê  dat  oom  Diederik  wel  “sy  geloof,  sy  berou,  sy 
werke,  die  goeies  en  die  slegtes’’  op  sy  wa  het?  Motiveer  u 
antwoord.  (10) 

Antwoord;  Ja.  Sy  geloof  blyk  o.a.  uit  sy  opmerking  dat  die 
Bybel  ’n  mens  antwoorde  verskaf  op  al  jou  vrae.  Dat  hy  berou 
gehad  het,  blyk  op  bl.  83  wanneer  die  man  by  die  laaste  hek 
opmerk  dat  ’n  mens  nie  kan  aanhou  om  oor  jou  sondes  te  huil 
nie.  Van  sy  goeie  werke  blyk  by  die  voorafgaande  hekke:  In 
die  Eerste  Vryheidsoorlog  was  hy  by  in  die  slag  by 
Bronkhorstspruit;  met  die  inval  van  Jameson  het  hy  met  ’n 
klompie  burgers  van  Middelburg  gekom  om  te  help  veg;  in 
die  Driejarige  Oorlog  is  hy  gewond  toe  die  vrede  al  so  te  sê 
gesluit  was;  in  die  Rebellie  het  hy  gesê  hulle  moet  ookvirdie 
“ander  kant’’  bid.  Téénoor  al  hierdie  goeie  werke  staan  een 
belangrike  “slegte  werk”;  Hy  het  nie  genoeg  moeite  gedoen 
om  sy  swart  plaaswerkers  te  bekeer  nie. 

Wat  is  die  funksie  van  die  verwysing  na  die  sakkende  son  in 
die  tweede  paragraaf?  (2) 

Antwoord:  Dit  simboliseer  die  feit  dat  die  dood  vir  oom 
Diederik  baie  naby  is. 

“Oom  Diederik  sit  weer  alleen  met  sy  gedagtes.”  Aan  die 
begin  van  die  verhaal  het  oom  Diederik  ook  alleen  gesit  en 
dink.  Waaraan  het  hy  toé  gedink?  (2) 

Antwoord:  Aan  al  die  siekes  in  die  omgewing. 

Waarheen  moet  die  “kar”  oom  Diederik  neem  waarvan  ons  in 
par.  3 lees?  (2) 

Antwoord:  Nadie  kerk  bo-op  die  heuwel,  m.a.w.  na  die  hemel. 
Watter  trane  is  die  “regte”  trane?  (2) 

Antwoord:  Dié  trane  wat  gestort  word  omdat  die  mens  nie 
verander  nie,  maar  voortgaan  om  in  nood  en  sonde  te  lewe. 
Hoe  het  dit  gekom  dat  oom  Diederik  nou  presies  weet 
waaroor  hy  moet  huil?  (3) 

Antwoord;  Die  predikant  het  kom  huisbesoek  doen  en 

toevallig  uit  Mattheus  19  voorgelees.  Toe  hy  by  die  vers  kom 
waarin  vertel  word  dat  Jesus  gehuil  het  toe  hy  Jerusalem 
gesien  het,  was  dit  die  antwoord  op  oom  Diederik  se 
probleem. 

Watter  progressie  is  daar  m.b.t.  die  hekkewat  oom  Diederik 
moet  deurgaan,  die  manswat  hom  ondervra  en  die  vraewat 
hulle  stel?  (13) 

Antwoord:  Aanvanklik  is  die  hekke  oop  en  ry  hy  maklik  deur. 
Naderhand  kom  hy  egter  voor  toe  hekke  te  staan.  By  die 
eerste  toe  hek  is  daar  ’n  man  wat  aan  hom  ’n  vraag  stel,  en 
hom  deurlaat  nadat  hy  dit  beantwoord  het.  By  die  volgende 
hek  staan  weer  ’n  man  wat  meer  as  een  vraag  vra,  maar  hom 
nog  deurlaat.  So  word  hy  by  die  een  na  die  ander  hek 
deurgelaat,  want  hy  word  oor  sy  goeie  dade  ondervra.  By  ’n 
nuwe  hek  is  daar  egter  twee  manne  wat  eers  aarsel  voor  hulle 
hom  deurlaat.  By  die  volgende  hek  is  daar  weer  twee  manne. 
Hulle  ondervra  oom  Diederik  oor  een  van  sy  slegte  dade:  Hy 
het  nie  genoeg  moeite  gedoen  met  sy  plaaswerkers  om  hulle 
te  bekeer  nie.  Oom  Diederik  verdedig  homself  en  aarselend 
maak  die  manne  die  hek  oop.  By  die  volgende  hek  staan  ’n 
buitengewone  man,  indrukwekkend  om  te  sien,  wat  sy  kop 
soos  ’n  groot  generaal  hou.  Die  groot  man  vra  hom  waarom  hy 
nie  huil  nie,  aangesien  ”hulle  ” slegs  mense  deurlaat  wat  huil. 
Tevergeefs  probeer  oom  Diederik  vasstel  waaroor  hy  moet 
huil.  Uiteindelik  word  hy  beveel  om  om  te  draai  na  waar  hy 
vandaan  gekom  het  om  eers  te  leer  huil. 


Twee  verse  van  Elisabeth  Eybers 
Réna  Pretorius 

María  ’ 

Hierdie  gedig  — sótooiloos  en  emosioneel  beheers  — is  ’n  hoogtepunt 
in  Elisabeth  Eybers  se  oeuvre  en  in  die  Afrikaanse  poësieskat.  Met 
buitengewone  tegniese  vaardigheid  en  ’n  verbluffende  insig  vir  ’n 
agtienjarige  meisie  het  die  digteres  die  teenstrydigheid  tussen 
verwagting  en  verwesenliking,  tussen  droom  en  vervulling  blootgelê  in 
die  lewensverloop  van  Maria  — die  mees  geseënde  vrou  in  die 
geskiedenis  van  die  mensdom. 

Aan  die  oorbekende  Bybelse  stof  word  besondere  trefkrag  verleen 
deur  die  verrassende  agterna-perspektief  waaruit  die  geskiedenis  van 
die  Seun  van  God  op  aarde  en  die  ironiese  ervaringe  van  die  vrou  en 
moeder  Maria  betrag  word.  Maria  is  in  hierdie  gedig  nie  die  Heilige 
Maagd  nie,  nie  die  uitverkore  moeder  van  die  Kind  van  God  nie,  nie  die 
mees  geseënde  van  alle  vroue  nie  — sy  word  voorgestel  as  die 
eenvoudige,  onkundige  vrou  uit  die  plattelandse  dorpie  Nasaret,  as 
moeder  van  haar  eerstelingkindjie,  as  doodgewone  mens  met  ’n 
beperkte  kennis  en  gebrekkige  insig  in  wat  met  haar  gebeur. 
(Implikasie:  ook  Jesus  tree  nie  op  as  Verlosser  nie,  maar  as  menslike 
wese:  as  seun  van  Maria).  Die  aksent  val  in  hierdie  gedig  op  Maria  se 
menslike  patos,  haar  diep  emosionele  belewenisse  en  die  ironiese 
verloop  van  haar  moederskapverwagtinge  soos  dit  in  dié  vertroulike 
maar  eensydige  herinneringsgesprek  — die  innige  vraaggesprek  — 
onthul  word. 

Strofe  1 en  7 lê  in  tydsverband  drie  en  dertig  jaar  van  mekaar  verAAryder: 
aanvanklik  het  ons  te  doen  met  Maria,  die  jong  "nooi  uit  Nasaret’’  — in 
die  slotstrofe  het  dié  vrou  geryp  tot  die  ontnugterde  "vrou  van  smarte”; 
wat  vroeër  vir  haar  ’n  “vreugdeboodskap”  was  (die  aankondiging  van 
die  geboorte  van  ’n  kindjie  en  dan  wel  van  die  langverwagte  Messias) 
blyk  by  latere  retrospeksie  — en  tot  dié  wrange  retrospeksie  dwing  die 
spreekster  (met  haar  volkome  kennis)  Maria  deur  die  reeks  vrae  wat  sy 
aan  haar  stel  — ’n  boodskap  van  smarte  te  gewees  het;  haar  vroeë 
verwondering  en  trots  en  blye  verwagting  wat  uiting  gevind  het  in  ’n 
“lofsang  tot  Gods  eer’’  staan  in  skerp  kontras  met  die  moment  ’n  drie  en 
dertig  jaar  later  toe  sy  na  die  Kruisigingsgebeure  swyend  huistoe  keer 
met  “sy  vriend  Johannes’’  as  plaasvervanger  vir  haar  eie  kind. 

So  skep  Elisabeth  Eybers  ’n  ironiese  kontras  tussen  die  jong  nooi 
Mariá  wat  nie  geweet  het  nie  en  die  volwasse  gelouterde  vrou  Maria 
wat  tot  insig  en  begrip  gevoer  is  omtrent  die  ware  implikasies  van  die 
“vreugde-boodskap”.  Die  boeiende  gedagte  wat  die  digteres  in  die 
Bybelse  stof  wil  blootlê,  is  dat  ten  spyte  van  die  bonatuurlike  in 
verband  met  haar  moederskap  (vgl.  “’n  Engel  het  ’die  vreugde- 
boodskap’  self  gebring”),  Maria  as  moeder  in  haar  menslike 

* Die  ontleding  van  die  gedig  steun  in  hooftrekke  op  C.  J.  M.  Nienaber  se  ontleding  in 
D/e  taal  as  tolk.  1956.  Natalse  Universiteitspers:  Pietermaritzburg. 

beperktheid  nie  die misterie  van  Jesus  se  Goddelikheid,  nie die feit  dat 
hy  die  ware  Seun  van  God  is  en  dus  nooit  werklik  en  volkome  aan  haar 
behoort  het  nie,  verstaan  het  nie.  En  tot  hierdie  ware  verstaan  word 
Maria  gevoer  deur  die  ironiese  reminissensies  waartoe  die  intieme, 
sobere  vraaggesprek  haar  as’t  ware  dwing. 

Elk  van  hierdie  vrae  — retoriese  vrae  wat  telkens  nuwe  kennis  bybring 
— bestaan  uit  ’n  teenstelling: 

In  strofe  2-4  bestaan  die  kontras  in  die  teenoormekaar  stel  van 
momente  (in  chronologiese  orde)  uit  die  intense  emosionele  ervaring 
van  Maria  as  mens  én  as  moeder  en  smartliker  ervaringe  uit  die 
lydingsgeskiedenis  van  Jesus:  Maria  het  gely  onder  bure-agterdog  en 
Josef  se  verdenkinge,  maar  hý  (Jesus)  moes  die  skande  van  die  hele 
wêreld  dra;  teenoor  haar  misterie-vervulde  afwagting  van  die  geboorte 
van  haar  eersgeborene  word  gestel  die  angs  en  liefde  waarmee  hý  sy 
“hellevaart”  aanvaar  het;  haar  alleenwees  tydens  die  geboorteuur  van 
haar  kind  staan  teenoor  Jesus  se  absolute  eensaamheid  toe  hy  van  alle 
mense  verlate,  alléén  en  in  doodsangs  in  Getsemane  moes  worstel.  In 
hierdie  kontraste,  waarin  dit  gaan  oor  menslike  lyding,  word  die  aksent 
telkens  geplaas  op  Jesus  se  groter  lyding. 

In  strofe  5 en  6 word  die  kontraste  telkens  gevorm  deur  die  ironiese 
teenoormekaar  stel  van  droom  en  vervulling  soos  dit  voltrek  is  in  die 
lewensloop  van  Jesus  — ’n  moment  uit  sy  babajare  word  gestel  teenoor 
’n  gebeurtenis  uit  sy  lydingsgeskiedenis:  Die  aanbidding  en  eerbetoon 
van  hoë  vorste  uit  die  Ooste  aan  die  Kind  van  Betlehem  vorm  ’n 
ironiese  kontras  met  die  wrange  kroningsgebeure  toe  soldate  hom 
spottend  tot  koning  van  die  volk  gekroon  het;  die  intiemste  moment  van 
saamwees  van  moeder  en  suigeling  staan  ironies  diskrepant  teenoor 
die  totale  weggeruk-wees  uit  dié  vertroulike  moeder-kind  sfeer  toe  hy 
as  Man  van  drie  en  dertig  jaar,  as  Gekruisigde,  as  Kind  van  God  vanuit 
sy  groot  geestelike  nood  uitgeroep  het:  “Ek  het  dors!” 

Met  hierdie  Kruiswoorde  word  die  skeiding  tussen  Maria  en  haar  kind 
volkome:  hy  is  Seun  van  God  — sý  blý  mens. 

Hierdie  volgehoue  kontrasspel  tussen  Maria  se  menslike  ervaringe  en 
gebeurtenisse  wat  verbind  is  met  die  Messiaanse  manifestasie  van 
Jesus  is  bedoel  om  Maria  al  gaandeweg  te  voertot  insig  in  die  ironiese 
verloop  van  haar  moederskapverwagtinge  — en  Maria  is  in  die  gedig 
die  prototipe  van  alle  moeders.  Die  reeks  kontraste  het  die  lig  ook  laat 
val  op  die  twee  nature  van  hierdie  Kindjie:  sy  menslike  natuur  as 
eerstelingkindjie  van  Maria  en  sy  goddelike  natuur  as  Kind  van  die 
lewende  God.  En  hierdie  misterie  het  Maria  nooit  begryp  nie. 

Wespark  ” 

Wespark,  wat  ’n  grondgebied  van  ongeveer  drie  honderd  akker 
beslaan,  is  geleë  aan  een  van  die  noordelike  heuwelhange  ten  weste 
van  Johannesburg  en  is  een  van  die  drie  groot  begraafplase  van 
hierdie  stad.  Die  normale  verwagting  wat  gewek  word  by  die  lees  van 

♦ Hierdie  bespreking  is  ’n  verkorte  weergawe  van  my  opstel:  "Wespark":  Ironie  as 
poëtiese  middel."  Standpunte,  nuwe  reeks  52,  jaargang  XVII  Nr.  4,  pp.  10-24. 

die  titel  is  dat  die  gedig  oor  dood  en  verganklikheid  sal  handel;  daarom 
is  ’n  mens  geskok  (of  verras)  as  die  gedig  nie  klaend,  weemoedig  of 
somber  begin  nie,  maar  op  ’n  dramatiese  en  sensasionele  wyse  open 
deur  die  dood  onbeskaamd-geesdriftig  voor  te  hou  as  ’n  besondere 
geleentheid  van  eenkeer-in-’n-leeftyd. 

Die  hele  bou  en  organisasie  van  die  gedig  — die  dramatiese  aanhef, 
die  strewe  na  die  sensasionele,  die  verrassende  voorstelling  van  die 
dood  as  ’n  gulde  geleentheid,  die  geesdriftige,  gemoedelike  aard  van 
die  segswyse,  _die  vlotte  welsprekendheid  van  die  persoon  wat  as 
woordvoerder  optree,  die  woordkeuse  wat  soms  retories  en  soms 
verhewe  is,  die  ordening  van  die  feite-aanbod,  die  besondere 
rymtegniek,  die  strofiese  patroon  van  die  gedig  en  die  innerlike 
samehang  van  al  hierdie  genoemde  elemente  — die  ganse 
konstruksieplan  van  "Wespark”  verkry  regverdiging  vir  sy  besondere 
aard  vanweë  die  feit  dat  ons  hier  met  ’n  reklamebiljet {"GeagXe  leser 
...”)  te  doen  het  waarin  die  vernuf  van  ’n  geniale  reklameagent  om  sy 
produk  aan  te  prys,  duidelik  blyk. 

Ten  einde  belangstelling  vir  sy  handelsartikel  te  wek,  appelleer  die 
reklameagent  aan  die  “aspirant  grondbesitter”  in  Wespark  se  sterkste 
en  mees  basiese  gevoelens:  Hierdie  sonderlinge  geleentheid  om 
grond  te  kan  besit  in  hierdie  elite-woonbuurt  word  aan  hom  persóónlik 
gebied;  die  verkoopman  beloof  dat  die  spogsiek  mens  se  ydelste 
verlange  in  dié  Utopia  bevredig  sal  word:  die  primêre  behoefte  aan  sy 
medemens  se  goedkeuring  en  die  só  lang  vertraagde  waardering  vir  sy 
werk  — kortom:  sy  sug  na  roem  en  eer  — sal  in  Wespark  in  vervulling 
gaan  (vgl.  strofe  2). 

Die  hele  gedagte  van  ’n  menslike  onvervuldheid  word  nog  verder 
uitgebou  in  die  volgende  sewe  strofes  deurdat  die  verkoopman  nou 
konkrete  gevalle  neem  en  die  vervulling  van  besondere  individue  se 
verlange  na  dié  ”een-ding-wat-jou-ontbreek”  in  die  vooruitsig  stel. 
Die  potensiële  grondbesitters  tot  wie  die  adverteerder  hom  rig,  is 
verteenwoordigend  van  al  die  verskillende  sfere  van  die  samelewing 
— van  die  ganse  mensdom  as’t  ware  — : (skof)baas  en  klaas,  man  en 
vrou;  huwelikspaar  en  eensames,  kind  en  bejaarde,  ydel  skoonheid  en 
besorgde  staatsman,  hervormer  en  dweper,  sakeman  en  student, 
afslaer  en  kunstenaar.  Die  vraag  ontstaan  nou:  Watter  band  bestaan 
daar  tussen  al  die  uiteenlopende  persoonlikhede  sodat  dieselfde 
produk  met  ewe  groot  sukses  by  elkeen  van  hulle  aangeprys  kan  word? 
En  die  antwoord  is:  In  één  opsig  voel  elke  mens  hom  verwant  aan  sy 
medemens,  naamlik  in  die  diepe  besef  van  dieselfde  gemis,  dieselfde 
verlange  na  ’n  volkome  aardse  geluk. 

Die  verkoopman  se  bewerings  is  (oppervlakkig  geoordeel)  wáár:  Om 
in  hierdie  Utopia  grond  te  mag  besit  en  jou  daar  permanent  te  vestig  in 
’n  eie  gewelhuis,  is  ’n  geleentheid  wat  hom  slegs  een  keer  in  ’n  leeftyd 
voordoen;  in  weerwil  daarvan  dat  dit  ’n  mooi  en  rustige  buurt  is, 
bestaan  daar  géén  waglys  en  géén  woningnood  nie.  Elke  vrou  is  hier 
tevrede,  elke  man  ís  getrou,  elke  kind  hét  sy  eie  sandhoop  ...  Al  hierdie 
vlot  stellinge  is  wáár. 

Maar;  "Poetry  is  not  thething  said  butawayof  saying  it”.  Diewoordeen 
stellinge  voer  ’n  treffende  dubbellewe  binne  die  raamwerk  van  hierdie 
advertensie.  Ons  het  hier  die  verrassende  saamdink  van  ongelyksoor- 
tige  sake:  ’n  konkrete  dodeakker  en  ’n  Utopiese  geluksland,  ’n  graf  en  ’n 
gelukkige  woning,  ’n  grafsteen  en  ’n  huisgewel,  ’n  grafhoop  en  ’n  kind 
se  (speel)sandhoop  ...  Ons  het  hier  te  doen  met  ironie:  ironie  dui  altyd 
op  die  kontras  tussen  verwagting  en  verwesenliking,  droom  en 
werklikheid.  Nie  die  gebeurtenisse  of  die  letterlike  bewerings  wat  ons 
in  die  gedig  aantref,  vorm  die  werklike  kern  of  pit  van  sy  betekenis  nie 
— die  sleutel  tot  dieeintlike  betekenis  van  die  gedig  moet  gesoek  word 
in  die  volgehoue  ironiese  toonaard  van  die  gedig: 

In  “Wespark”  kom  die  eksplisiete  mededelings  neer  op  die  aanprysing 
van  die  staat  van  volmaakte  geluk  wat  ’n  mens  deur  die  dood,  in  die 
graf  deelagtig  word.  Maar  die  ironiese  segswyse  van  die  gedig  roep 
juis  die  wrange  teenbeeld  van  hierdie  Utopiese  geluksland  in  ons 
gedagte  op:  die  onvolmaakte  lewensbestaan  wat  ons  menslike  lot  is 
aan  hierdie  kant  van  die  graf.  Die  ironie  gee  ’n  ekstra  dimensie,  ’n 
dubbelbetekenis  aan  alles  wat  in  hierdie  gedig  gesê  word.  Wat 
aanvanklik  as  “witty”  ooreenkomste  gesien  is  tussen  sake  wat  gladnie 
verwant  is  nie,  blyk  nou  vanweë  die  volgehoue  ironiese  trant  waarin  dit 
geskryf  is,  slegs  uiterlikeenoppervlakkige  skyrxjoreenkomstete  wees; 
diep  binne-in  is  hulle  diskrepant,  ongelykvormig  — met  ander  woorde: 
hierdie  “ooreenkomste”  is  in  essensiële  opsig  vals. 

Wat  in  hierdie  gedig  aan  ons  voorgehou  word,  is  ’n  “eenkeer-in-’n- 
leeftyd-geleentheid”;  toegegee  — mens  gaan  net  één  keer  dood,  maar 
dis  nie  ’n  “kans”  waarop  die  mens  gretig  wag  nie.  Dis  waar  dat 
Wespark  aan  die  mens  ’n  “onderdak”  bied,  maar  dis  geen  ware  tuiste 
nie;  dis  waar  dat  jou  volle  naam  op  die  “gewel”  pryk,  maar  dis  geen 
gewel  nie;  dis  waar  dat  die  vrou  hiertevrede  en  die  man  getrou  is,  maar 
dis  nie  omdat  hulle  hartsbegeertes  vervul  is  nie;  dis  waar  dat  elke  kind 
sy  eie  sandhoop  het,  maar  dis  nie  om  op  te  speel  nie.  En  so  kan  elkeen 
van  hierdie  “witty”  analogieë  ondersoek  word  en  elke  keer  sal  ons  vind 
dat  dit  slegs  skynbaar  waar  is,  dat  dit  eintlik  ’n  skewe  voorstelling  is. 
Aan  die  mens  met  sy  irrasionele  verlange  na  geluk  word  dié  troos 
gebied  dat  alle  lewens  ’n  gelukkige  af/oophet;  dat  hulle  as  inwoners 
van  Wespark  bevry  sal  wees  van  die  onvolkomenheid  van  hulle 
menslike  bestaan.  Maar  dan  blyk  dit  tog  nog  dat  hierdie  verlossing  van 
hulle  menslike  lot  ook  maar  ’n  skyn-geluk  en  ’n  ironiese  verlossing  is. 
Die  ironie  inherent  in  die  hele  Wespark-situasie  is  die  kontras  tussen 
die  volmaakte  wêreld  soos  die  mens  dit  graag  sou  wou  hê,  en  die 
aktuele  wêreld  met  al  sy  pyn  en  ellende.  In  hierdie  gedig  word  egter  die 
volle  aandag  gegee  aan,  en  die  direkte  aksent  geplaasop  die  heerlike 
graflewe  wat  vervulling  bied  van  alle  begeertes,  maar  ons  word  bewus 
van  die  ironiese  spanning  wat  sodoende  geskep  word  met  die  wrange 
verloop  van  die  aardse  lewe;  deur  die  “droom”  te  beklemtoon,  verkry 
die  “realiteit”  skerp  reliëf.  En  so  word  die  eintlike  betekenis  van  die 
gedig  slegs  geïmpliseer,  word  dit  /nd/rek  aangebied.  “Wespark”  is 
dus  ’n  gedig  oor  die  onvolkomenheid  van  die  lewe  en  ons  word  op 
verrassende  wyse  opnuut  bewus  gemaak  van  die  onvervulbaarheid 

van  die  mens  se  diepste  verlangens,  die  onstilbaarheid  van  sy  honger 
na  geluk.  Die  "verregaande”  voorstelling  van  die  begraafplaas  as  ’n 
Utopia  is  slegs  ’n  literêre  middel  om  die  dieper  waarhede  uit  die 
direkte  gegewe  in  die  gedig  vry  te  stel. 

Ons  het  hier  met  ’n  soort  poësie  te  doen  waar  erns  en  spot  nie  meer  as 
teenoorgesteldes  bestaan  nie.  Wat  Elisabeth  Eybers  in  hierdie  gedig 
deur  haar  indirekte  metode  aan  ons  bring,  is  ’n  belangrike  universele 
waarheid:  Geluk  is  ’n  waan. 

Kort  Geding 
Henriette  Roos 


’n  Eerste  indruk  wat  die  versameling  prosastukke  in  Kort  Geding  laat, 
is  die  van  verskeidenheid  t.o.v.  lengte,  intrige,  toon  en  ontstaansda- 
tum.  Waar  daar  in  die  voorwoord  met  die  vaeterm  ‘verhaalkuns’ verwys 
word  na  die  aard  van  die  stukke  wil  dit  dan  ook  lyk  of  dié  term  ’n 
gerieflike  versamelnaam  vir  ’n  lukrake  seleksie  is.  Byna  ’n  honderd  jaar 
van  Nederlandse  literatuur-geskiedenis  word  betrek  — dieoudstevan 
die  skrywers  gebore  in  1 835,  die  jongste  in  1 926,  — maar  wel  met  die 
klem  op  die  ouer  prosa  en  op  figure  wat  binne  die  hedendaagse 
Nederlandse  literêre  toneel  nie  veel  aandag  geniet  nie.‘ 

Die  verskeidenheid  stukke  kan  egter  binne  ’n  besondere  samehang 
groepeer  word;  ’n  klaarblyklike  betekenisvolle  patroon  word  sigbaar 
waardeur  ons  nie  net  interessanthede  in  die  verhaalstrukture  uitlig  nie, 
maar  deur  die  gevolglike  interpretasie  ook  ander  perspektiewe  op 
bekende  stof  kry. 

II 

By  die  eerste  groep  vertellings  kan  die  oorheersing  van  die 
verbeeldingswêreld  as  gemene  faktor  toegeken  word.  Verbeelding 
verwys  dan  hier  na  verhale  wat  sterk  steun  op  ’n  sprokiesagtige  sfeer, 
wonderbaarlike  gebeure  en  daardie  gegewe  wat  in  volkslegendes  en 
oorlewerings  voorkom.  “Johannes  en  Wistik’’,  ’n  uittreksel  uit  Frederik 
van  Eeden  se  klassieke  werk  De  Kleine  Johannes,  is  so  ’n  stuk. 
Johannes  verkeer  met  elwe  en  kabouters,  gesels  met  paddastoele  en 
hoor  van  die  geheime  voorgeskiedenis  van  die  spinnekopstam.  In  “De 
Drie  Joden’’  van  Aart  van  der  Leeuw  ervaar  die  karakters  ook  ’n 
wonderlike  gebeurtenis;  hoewel  hulle  tog  onskuldig  tereggestel  word, 
kom  koning  Dawid  daarvóór  vanuit  ’n  ander  tyd  en  ruimte  hulle  uit  die 
haglike  situasie  bevry.  Die  gierige  boer  in  Anne  de  Vries  se 
“Oudejaarsnachtlegende"  luister  sy  plaasdiere  af  en  hoor  so  van  sy  eie 
onafwendbare  sterfdag,  terwyl  A.  Roland  Holst  die  eeu-oue  lerse  sages 
laat  herleef  deur  die  oënskynlik  lank  versweë  waarheid  nou  op  skrif  te 
stel  en  dus  die  tragiese  lot  van  ’n  godseun  bekend  te  maak.^ 
Hierdie  vier  vertellings  vertoon  opmerklike  strukturele  ooreenkomste 
sodat  daar  ’n  karakteristieke  atmosfeer  ontwikkel,  ’n  eenheid  van  toon 
waardeur  almal  dan  onderdele  van  ’n  groter  geheel  vorm.  Daar  is 
deurgaans  ’n  alomteenwoordige,  anonieme  verteller  aan  die  woord  — 
’n  instansie  wat  vertel  van  mense  en  gebeure  waarvan  die  leser  ver 
verwyder  staan,  maar  waarvan  die  verteller  tog  besondere  kennis  dra 
wat  hy  meestal  op  vertroulike  toon  met  die  leser  deel;  soos  in: 

Hebt  gij  wel  eens  op  een  fraaien  herfstdag  door  het  bosch 

gedwaald? 

(“Johannes  en  Wistik’’  p 11.) 
en 

En  zij,  die  het  hoorden,  ontkenden  het,  hoewel  zij  het  vertelden. 

(“Die  Dood  van  Cuchulainn  van  Murhevna’’  p 52.) 

Die  onderskeie  hoofkarakters  wissel  van  'n  jong  kind  na  ’n  volksheld, 
dan  ’n  middeljarige  boer  tot  by  drie  ou  mans,  en  tog  lewe  almal  van 
hulle  buite  die  ’normale’.  Johannes  reis  deur  kabouterland,  Cuchulainn 
is  seun  van  die  Keltiese  songod,  Garrit-Jan  praat  met  die  Dood  en  die 
drie  Jode  kan  van  binne  hulle  kerker  die  nuwe  Jerusalem  sien.  Elkeen 
van  die  karakters  ervaar  dus  dit  wat  vir  die  gewone  mens  verborge  bly 
en  elkeen  probeer  op  sy  besondere  manier  die  feit  van  lewe  en  die 
geheim  van  dood  peil.  Elkeen  ervaar  na  eie  aard  die  opponerende 
magte  van  Goed  en  Boos  en  neig  dan  ook  daarvolgens  na  een  van  die 
twee  oor.  Die  eenheidstemming  van  die  verhaaltjies  val  ook  op:  die 
verwysings  na  die  herfstyd,  die  donkerte  en  die  nagsomberheid  is  deel 
van  ’n  duidelike  ontwikkelende  motiefreeks.  Die  herhaling  van 
betekenisvolle  woorde  en  beelde  kenmerk  dan  ook  elke  afsonderlike 
verhaal  sodat  die  digte,  byna  poëtiese  strukture  nog  ’n  onderskeiden- 
de  karakteristiek  van  hierdie  groep  vorm. 

Die  tweede  groep  vertellings  laat  die  ktem  val  op  ’n  meer  realistiese,  ’n 
dalk  meer  alledaagse  wêreld  en  sy  mense. 

Dit  lyk  asof  die  hoofkarakters  heeltemal  uiteenlopende  fasette  van 
menswees  verteenwoordig;  daar  is  ’n  vrolike  en  lieftallige  dogtertjie,  ’n 
seun  op  die  rand  van  volwassenheid,  ’n  klaarblyklike  geestesversteur- 
de  en  ’n  Kaapse  boer  op  die  vooraand  van  die  Groot  Trek.  Net  so  word 
heeltemal  verskillende  tye  en  ruimtes  betree:  die  oorvloedige  vreugde 
van  ’n  Hollandse  hoogsomer  kontrasteer  met  die  gestroopte 
winterlandskap  tydens  die  Kersseisoen;  die  ingehokte,  dog 
beskermende  atmosfeer  van  ’n  senu-kliniek  het  blykbaar  geen 
verbintenis  met  die  uitgestrekte  verlatenheid  van  ’n  grensplaas  in 
Afrika  nie.  ’n  Eiesoortige  verteltoon  kenmerk  dan  ook  elk  van  die  vier 
stukke  as  individuele  vertelling;  ”Frambozen  plukken”  van  die 
Scharten-Antinks  word  op  ’n  gemoedelike,  byna  oppervlakkige  wyse 
aangebied,  Top  Naeff  se  “Kerstgeschenk”  is  ’n  geloofwaardige 
beskouing  van  ’n  sensitiewe  mens  se  emosionele  ervarings;  die 
gedagtelewe  van  ’n  versteurde  in  H.  E.  Unterhorst  se  “Een  Vage 
Herinnering”  vorm  die  basis  van  ’n  spannende  'riller’-storie  terwyl 
Cachet  met  ”De  Laatste  Avond”  aan  die  hedendaagse  leser  ’n  blik  bied 
op  ’n  prosastyl  uit  ’n  vroeë  era  — ’n  soms  geykte  vertelvorm  waardeur 
individuele  droefheid  en  historiese  gegewe  gelyktydig  beskou  word. 
Die  wye  struktuurspektrum  gevorm  deur  dié  vier  vertellings  versteur 
egter  nie  die  betekenisvolle  samehang  binne  die  versameling  nie  — ’n 
patroonmatigheid  waarna  daar  reeds  ter  aanvang  van  hierdie 
bespreking  verwys  is.  In  elkeen  van  die  laaste  vier  verhale  is  daar  weer 
’n  opmerklike  binding  met  een  of  meer  van  die  vertellings  van  die 
eerste  groep.  Al  die  verhale  vertoon  dus  gemeenskaplike  elemente 
sodat  hulle  mekaar  wedersyds  toelig  en  kwalifiseer  — ’n  herhaling  van 
terugkerende  motiewe  wat  die  afsonderlike  stukkies  laat  inspeel  op  die 
stemming  en  tema  wat  oorkoepelend  gevorm  word. 

"Kerstgeschenk”  en  “De  Laatste  Avond”  is  albei  vertellings  waar  daar 
weer  die  anonieme  en  alwetende  verteller  aan  die  woord  is  om  dit  wat 
gewoonweg  vir  die  oog  van  die  buitestaander  verhuld  sou  bly,  aan  die 
leser  bekend  te  maak.  In  beide  gevalle  besit  die  verteller  ’n  kennis  van 

verskillende  karakters  se  gedagtelewens  en  deel  hy  met  die  leser 
insigte  in  die  motivering  en  begeertes  waarvan  die  karakters  soms  self 
onbewus  is; 

Wie  schetst  die  laaste  dag,  die  laaste  avond  vóór  de  trek,  in  meer 
dan  één  woning,  reeds  de  eigen  woning  niet  meer? 

Wie  kan  beschrijven,  wat  er  in  het  hart  van  beide  echtgenoten 
omgaat? 

(“De  Laatste  Avond”  p49-50.) 

Weer  eens  het  hierdie  gedagtes  betrekking  op  die  karakters  se 
ervaring  van  dood  en  lewe;  die  lewenslustige  tienderjarige  word 
gekonfronteer  met  ’n  nooientjie  se  sterwe,  die  jong  trekkergesin  neem 
afskeid  van  ’n  ou  en  dierbare  lewe  om  ’n  onbekende  nuwe  een  in  te 
gaan.  En  in  beide  verhale  — so  verskillend  t.o.v.  tyd  en  ruimtelike 
situering  — is  dit  opvallend  hoe  die  beelde  van  skemerte, 
kleurloosheid  en  somberte  oorheers.  Dis  ook  betekenisvol  dat  in  die 
verhaal  van  Koen,  oënskynlik  die  tipiese  skoolseun  met  tipiese 
adolessente  belangstellings,  daar  verv\/ysings  ingevleg  word  wat  die 
realistiese  wêreld  bind  met  die  sprokiesfeer  van  die  eerste  groep.  Hy 
sien  die  siek  Nannie  as  ’n  Alice  in  Wonderland {p29),  die  geskenk  wat 
hy  haar  bring  word  vergelyk  met  daardie  gawe  waarna  die 
graal-riddersop  soek  was  (p31 ) en  die  onuitgesproke  liefde  word  asof 
deur  geheime  tekens  gekommunikeer.  (p36) 

Ook  by  “Een  vage  Herinnering”  en  “Frambozen  Plukken”  klink  die 
eggo’s  van  die  ander  verhaaltjies  weer  op.  Hoewel  die  ervarings  van 
die  vrolike  “dikkerd”  Toos,  die  somerkind,  heeltemal  anders  is  as  die 
van  die  moorddadige  sielsieke  kan  in  albei  verhale  één  besondere 
ooreenkoms  bemerk  word.  Albei  besit  ’n  ‘oop’  einde,  ’n  slot  wat  nie  vir 
die  leser  die  eindinsig  uitspel  nie.  Maar  hierdie  'onkunde’  reik  nog  wyer 
uit:  dit  word  nóg  ’n  perspektief  op  daardie  motief  wat  in  elkeen  van  die 
vertellings  ontwikkel  word  — die  besef  dat  daar  geheime  is  wat  die 
mens  nie  kan  opklaar  nie  en  dat  die  sigbare  wêreld  net  ’n  klein  en  soms 
irrelevante  deel  van  die  omvattende  en  verborge  waarheid  is. 

III 

“Johannes  en  Wistik”  — Frederik  van  Eeden  p11.' 

Wanneer  daar  van  Johannes  gesê  word  dat  hy  so  graag  "luisterde 
naar  (Windekind’s)  stem,  die  sprookjes  verhaalde"  (p12)word  infeite 
ook  die  kernelemente  van  dié  teksstruktuur  aangedui.  Die  vertelvorm 
beklemtoon  die  intieme  situasie  waar  ’n  leser  betrek  word  by  die 
vertelling:  telkens  word  die  direkte  aanspreekvorm  en  dan  ook  in 
vraagvorm  gebruik  sodat  dit  lyk  asof  die  leser  moet  reager  op  die 
mededelings 

Hebt  g/y  wel  eens  ...? 

als  ...  de  dorre  bladeren  ruischen  onder  uw  voet?  (p11) 

Hierdie  vertroulike  verteltoon  word  verder  ontwikkel  deur  die 
‘praat’-styl  — ’n  illusie  van  spontane,  mondelinge  mededelings  — soos 
wat  die  sinskonstruksies  opgebou  word  deur  uitroepe,  invoegings, 
afdwalings  en  verduidelikings.  Saam  met  Johannes  luisterd\e  leser 
dan  na  ’n  onderhoudende  relaas: 

Zie,  daar  in  de  duistere  diepte  der  struiken 
gloeide  even  een  klein,  blauw  vonkje  en  verdween. 

Daar  weder  een  — en  weder!  Stil  ...  als  hij  goed 
luisterde,  hoorde  hij  geschuifel  in  de  bladeren 
vlak  bij  henn,  bij  dien  donkeren  boomstronk.  De 
blauwe  lichtjes  kwamen  er  achter  te  voorschijn  — 
en  hielden  stil  op  den  top.  (p14) 

Die  opgestapelde  vrae  wat  die  dialoog  kenmerk  en  die  versugtende 
slotsin  wat  ook  as  vraag  interpreteer  kan  word,  sluit  dan  ook  aan  by  die 
karakteristieke  aard  van  die  vertelvorm,  maar  wys  ook  heen  na  'n  reeks 
betekenisvolle  woordherhalings  wat  tot  leimotief  ontwikkel.  Steeds 
kom  woorde  soos  nieuwsgierig,  mijmerde,  peinzen,  raadselachtig, 
geheimzinnige,  wiskunstenaar,  voorlezing,  zonderlinge,  wijs  en 
/eerdevoor;  ’n  reeks  wat  duidelik  verband  hou  met  Johannes  se  sug  na 
kennis  en  sy  begeerte  om  “het  boekje  (waarin  moet  staan) 

Waarom  alles  iszooals  het  is,  zodat  niemand  iets  meer  kan  vragen  ot 
verlangen".  (p16) 

Teenoor  dié  bepaalde  leimotiefreeks  staan  egter  weer  ’n  kontrasteren- 
de  een;  die  beeld  van  ’n  wêreld  wat  nié  kenbaar  is  nie  kan  gesien  word 
in  die  herhaalde  verwysings  na  nevel,  droom,  wonderlijke, 
droombeelden  en  droomstemming.  So  word  Johannes  dan  ook  deel 
van  die  sprokieswêreld  van  kabouters  en  stryende  paddastoele,  ’n 
wêreld  waar  deur  die  fantasie  ook  na  ’n  waarheid  gereik  word. 

Die  kontras  tussen  die  fantasie  en  die  ’weet’-wêreld  word  verder 
aangevul  deur  ’n  hele  reeks  van  kontraste  binne  die  verhaal.  Johannes 
leef  wel 

Zoo  gelukkig  in  zijn  nieuw  leven  ...  en 
Rustig  sliep  hij  in  het  wiegelend  nest  van 
een  karkiet  (p12) 

maar  tog  word  hy  omring  deur  die  onbekende  bedreigings  van  die 
naguil,  die  onheilspellende gekras  van die  kraaie en  die gebrul  van  die 
roerdomp,  die  gifpaddastoele  en  die  vreesaanjaende  kribbelgauw. 
Johannes  se  nuuskierige  vrae  en  ondersoekende  gees  vorm  ook  ’n 
direkte  teenstelling  met  die  selftevrede  aandsterre,  paddastoele  wat 
niks  meer  verlang  as  dit  wat  hulle  het  en  is  en  kan  spog 

Welk  een  schoon  bestaan!  ...  Stuiven  is  het 
hoogste  levensdoel!  Welk  een  geluk  te  kunnen  stuiven 
zoo  lang  men  leeft!  (p13) 

Hulle  verteenwoordig  ’n  natuurlike  lewe,  ’n  lewe  wat  gelukkig  isomdat 
zij  niet  meer  verlangen,  want  zij  kunnen  niet 
anders  (p13) 

Net  so  weetgierig  soos  Johannes  is  ook  die  ou  kabouter  Wistik  — waar 
Johannes  egter  die  jong  kind,  ’n  leerling  is,  is  Wistik  “de  oudste  en 
wijste  der  kabouters”,  ’n  legendariese  figuurtjie. 

Tot  hierdie  kontraspatrone  hoort  ook  die  uitbeelding  van  die  ruimte 
waardeur  Johannes  beweeg.  Aan  die  een  kant  beur  en  bars 
verskillende  lewensvorme  deur  die  aardkors  — 

een  troepje  dunne  paddestoelen  met  bruine 
kopjes,  die  gezamenlijk  in  een  paar  uur  waren 
opgeschoten  en  elkaar  verdrongen  om  in  de  wereld 
te  kijken  (p13) 

en  skitter  die  lewende  ligte  deur  die  donker  woud 
zij  zweefden  tusschen  het  donkere  loover,  dansten 
met  kleine  sprongen  langs  den  grond,  — en  ginds 
straalde  een  groote  tintelende  massa  als  een 
blauw  vreugdevuur  (p14) 

Daarenteen  speel  al  die  vitaliteit  af  teen  ’n  ou,  ou  wêreld;  ’n  wêreld  van 
herfskleure  en  geluide,  vermolmde  boomstompe,  ’n  woud  "zoo  moede 
(die)  leeft  in  oude  herinneringen’’  (p11) 

Al  die  genoemde  verhaalelemente  verkry  betekenis  in  die  lig  van  die 
slotwoorde  van  die  vertelling  en  in  die  woord  wat  ookdie  naam  van  die 
kabouter  is  — Wistik.  Hierdeurword  binnediesprokieen  by  mondevan 
die  sprokiesfigure  ’n  essensiële  eienskap  van  menswees  beskou.  Dit  is 
die  begeerte  om  te  weet,  om  die  lewe  te  deurgrond  en  om  ditte  vind  wat 
n waarborg  vir  groot  geluk  en  vrede  sal  gee.  Hoe  un/versee/ hierdié 
soeke  is,  word  getoon  in  die  versugtinge  komende  van  uiteenlopende 
figure  soos  die  kabouter,  die  wouddiertjies  en  die  mensekind  — ’n 
oeroue  begeerte  dus.  Hoe  onbereikbaar  dit  is,  word  verwoord  in 
Windekind  se  advies: 

dat  boekje  bestaat  zooals  uw  schaduw 
bestaat,  Johannes!  Hoe  hard  gij  loopt  en  hoe 
omzichtig  gij  grijpt,  gij  zult  haar  niet  inhalen 
of  vatten.  (p17) 

Die  slotwoorde  — Wistik  ...  (het  ek  tog  maar  geweet)  — se 
sleutelposisie  as  laaste  woord  beklemtoon  dan  ookdieonbereikbaar- 
heid  van  so  ’n  wete.  Wistik  se  omskrywing  van  die  ‘geluksalige’ 
toestand  waarin  die  ontdekker  van  die  boekie  sal  verkeer,  verhef  dittot 
’n  toestand  buite  menslike  tyd  en  ervaring;"' 

Want  voor  hem,  die  het  vindt,  zal  het  leven  zijn 
als  een  eeuwige  herfstdag  — blauwe  lucht  omhoog 
en  blauwe  nevel  rondom,  — doch  geen  vallend  blad  zal 
ritselen,  geen  tak  zal  kraken,  en  geen  druppel  zal 
tikken  — de  schaduwen  zullen  niet  veranderen,  en 
het  goud  op  de  boomtoppen  zal  niet  verbleeken. 

Wat  ons  licht  schijnt,  zal  duister  zijn,  en  wat 
ons  gelukkig  schijnt,  zal  droevig  wezen  ...  (p16) 

Daardie  geluk  sal  die  winter  altyd  afweer,  maar  impliseer  ook  dat  die 
somer  nooit  gesmaak  sal  word  nie. 

Alhoewel  hierdie  prosastuk  slegs  ’n  uittreksel  uit  ’n  omvangryke  roman 
is,  vorm  dit  tog  'n  afgeronde  en  samehangende  geheel.  Dit  illustreer 
hoedat  verskillende  verhaalelemente  tot  ’n  strukturele  eenheid  gebind 
kan  word:  die  betekenisvolle  naamgewing,  die  tyds-  en  ruimteaandui- 
dings,  die  herhalende  beelde  en  aanbiedingswyse.  Elkeen  van  die 
aspekte  verenig  sinvol  en  funksioneel  om  die  eindinsig  te  vorm:  dat  die 
soekende  gees  van  die  mens  steeds  met  die  lewensraaisels  besig  bly, 
dat  al  kom  die  oplossings  nooit  die  vrae  altyd  gevra  sal  word. 

“De  Drie  Joden”  — Aart  van  der  Leeuw  (p22) 

Binne  die  bestek  van  ’n  paar  paragrawe  word  in  hierdie  kort  vertelling 
nie  net  die  lotgevalle  van  drie  (hoof)-karakters  bekyk  nie,  maar  daar 
kan  ook  duidelik  drie  handelingsfases  onderskei  word,  sodat  ’n  indruk 
van  gelade  mededeling  en  snelle  verhaaltempo  ontstaan. 

Die  aanvangswoorde;  ’Als  we  maar  konden  begrijpen  ... 

zuchte  Mendel  Ephraïm  (p22) 
klink  soos  ’n  eggo  van  Johannes  se  slotwoorde; 

“Wistik  ...”  (p17) 

Die  motief  van  verskuilde  waarhede  en  die  onvermoë  van  die  mens  om 
agter  daardie  waarheid  te  kom,  verkry  dan  ook  weer  ’n  belangrike 
funksie  binne  die  verhaalstruktuur. 

Die  eerste  ‘afdeling’  van  die  vertelling  beloop  die  verhaalgedeelte 
vanaf  hierdie  aanvangswoorde  tot  wanneer  fvlendel  Ephraïm  weer 
praat  en  die  gemene  leuenaar  vergeef.  In  hierdie  eerste  verhaalstuk 
word  drie  Joodse  handelaars  bekendgestel  terwyl  hulleopgesluitsit  in 
’n  donker  kerkerhol  nadat  hulle  deur  die  regters  van  roof  skuldig 
bevind  is.  Hulle  word  gepynig  deur  die  hamerslae  wat  weergalm 
terwyl  die  galg  opgerig  word,  lyk  hulpeloos,  vermoeid  met  verwelkte 
hande,  doeke  nat  van  die  sweet  van  slapelose  nagte,  van  trane  van 
bekommernis  en  van  die  bloed  van  wonde;  hulle  is  besig  om  hulle 
halsdoeke  af  te  haal  in  voorbereiding  vir  die  teregstelling. 

By  herhaling  word  die  versugting  na  die  bekendmaak  van  die  verborge 
waarheid  herhaal,  maar: 

het  kon  niet  onthuld  worden 

de  ware  toedracht  wordt  door  den  engel  verborgen 
gehouden 

onder  een  almachtigen  vleugel  ligt  haar 
naaktheid  verscholen  (p22-23) 

en  selfsdie  slimste  regters  is  bedrieg  deur  die  valse  beskuldigings  van 
die  booswig. 

Met  sy  klere  verskeurd  en  heeltemal  verstote  gebruik  Mendel  Ephraïm 
dan  die  woorde 

Ik  vergeef  hem  (p23) 

en  lui  so  die  begin  van  die  tweede  afdeling  in. 

Nou  ontstaan  ’n  radikaal  teenoorgestelde  beeld.  Die  donker  kerker 
word 

ontsloten,  dat  de  gansche  wand  ermede  terugwijkt 
naar  een  zonnige  ruimte, 

die  gevangenis  word  ’n  uitweg  die  bloue  someroggend  in  na 
de  gouden  muren  van  het  nieuw  Jeruzalem  ... 

(waar)  de  twaalf  poorten  uit  paarlen  het 
zonlicht  weerkaatsen  (p24) 

Die  hamerslae  verander  in  die  blaas  van  pijpers  en  ’n 
rei  van  bruinoogige  maagden  doet  de  schellen 
en  cimbels  weerklinken  (p23) 

Die  ontblote  halse  word  weer  bedek;  die  deurdrenkte  doeke  vervang 
met  kosbare  klede.  Mendel  Ephraïm  word  omhul  in  die  koning  se 
mantel  van  silwerdraad,  die  vorstelike  seuns  klee  Mozes  Israël  in 

purper  en  Izaák  Manasse  ontvang  die  hoëpriester  se  gewaad.  Die 
vroeëre  fisieke  en  geestelike  wanhoop  sit  om  in  "knikken  en 
glimlachen”  en  nou  kan  Mendel  Ephraïm  sê  — Nu  heb  ik  alles 
begrepen.  (p24) 

Hier  begin  die  derde  en  laaste  afdeling  — die  leser  word  teruggevoer 
na  ’n  aardse  tyd  en  ruimte  waar  die  mens  juis  n/'ebegryp  nie,  sodat  die 
beuel  dan  ook  daaroor  verwonderd  is  as  die  drie  Jode  so  berustend 
voorkom.  En  die  grootste  skok  wag  vir  die  bose  leuenaar  wat  blykbaar 
tussen  die  aardse  onkunde  en  die  ewige  waarheid  te  staan  kom  as  hy 
met  ontzetting  die  waarskuwende  woord  (van  die  engel?)  hoor: 

“Gij  morgen”.  (p24) 

Die  vertelling  speel  dus  af  op  twee  werklikheidsvlakke:  dié  van  die 
aanvaarbare  realiteit  en  dié  van  die  ‘wonderbare’,  byna  elke  element  in 
die  eerste  (tydsaanduidings,  klanke,  kleure,  emosies,  ens.)  word  weer 
in  die  tweede  teruggevind  maar  dan  met  so  ’n  wysiging  dat  die 
beperktheid  van  die  reële  gekontrasteer  word  met  die  heerlike  vryheid 
van  die  tweede  wêreld.  Selfs  die  gesteelde  goue  munte  word  (nou 
waardeloos!)  weer  in  herinnering  geroep  as  daar  verwys  word  na  ’n 
goue  stad  waar  die  poorte  met  pêrels  ingelê  is.  Dit  word  ook  getoon  hoe 
tydelik  alle  aardse  besit  is  as  die  dief  die  buit  volgens  die  waarskuwing 
net  een  dag  sal  besit. 

Weer  eens  word  die  onbegrip  en  onvolmaaktheid  van  die  mens 
beklemtoon  — vir  die  lewende  bly  die  raaisels  van  die  bestaan 
verborge  geheime.  Wie  wel  insig  daarin  kry  (nie  net  die  drie  Jode  nie 
maar  ook  die  booswig  wie  se  dood  voorspel  word),  is  reeds  van  die 
lewe  losgemaak.  By  dié  gedagte  word  nie  net  die  verhaalkarakters 
betrek  nie,  maar  elke  mens  luister  as  die  slotwoorde, 

"Gij...  morgen”. 
opklink. 

“Oudejaarsnachtlegende”  — Anne  de  Vrles  (p37) 

Die  titel  van  hierdie  verhaal  dui  op  een  van  die  venA/ysingsvlakke  wat 
binne  die  vertelling  fungeer;  die  van  die  bygeloof  (”het  oude 
volksgeloof”)  van  voorspellings  van  komende  gebeure  (”Zij  praten  dan 
wel  eens  over  de  toekomst”)  en  die  volkome  aanvaarding  van  die 
bonatuurlike  ("Vastgehouden  door  onzichtbare  handen,  moest  hij 
luisteren  naar  zijn  vee  en  hij  hoorde  zijn  eigen  vonnis  aan”).  In  kontras 
met  hierdie  buitengewone  element  besit  die  verhaaltjie  egter  ook  ’n 
sterk  realistiese  verwysingsvlak:  die  bitsige,  soms  gierige  maar 
gewone  Hollandse  boeremense,  die  karakteriserende  dialoog  en 
taalvorme,  die  geloofwaardige  ruimtebeskrywings  en  die  nugtere  selfs 
siniese  blik  op  mense  en  menseverhoudings.  (Garrit-Jan  en 
Henderkien  se  huwelikslewe,  die  tonele  van  dronkenskap  en  die 
patetiese  selfbedrog). 

Soos  deur  die  verhaaltjie  van  die  drie  Jode  uitgebeeld  is,  word  ’n  mens 
se  lewe  ook  hier  ingrypend  geraak  wanneer  hy  kennis  kry  van  dit  wat 
die  mens  nie  mag  weet  nie.  In  hierdie  geval  word  die  gierige  Garrit-Jan 
met 

”een  boze  lust  (vervul  als  hij  de  verborgen 

dingen  maar  wist.”®  (p37) 

Die  uitbeelding  van  hoe  die  boer  beïnvloed  word  deur  hierdie  bose 
speur  na  verborgenhede,  kan  d.m.v.  die  organisasie  van  verskillende 
ruimtelike  leimotiewe,  tydsaanduidings  en  die  besondere  ironiese 
toon  gesien  word. 

Die  vertelling  begin  met  die  klem  gelê  op  tyd:  “de  Oudejaarsnacht, 
tegen  twaalf  uur”  — ’n  aanduiding  van  die  einde  van  ’n  dag,  ’n  maand, 
’n  jaar  en  daarom  ook  geassosieer  met  finaliteit  en  die  aanvang  van  ’n 
nuwe  era.  Die  duur  van  hierdie  krisistyd  vir  Garrit-Jan  kan  nie  bepaal 
word  nie,  dit  lyk  op  ’n  bonatuurlike  tyd; 
het  wonderlijke  uur,  waarop  het  oude  jaar 
gestorven  was  en  het  nieuwe  nog  niet  geboren 
zou  zijn  (p38) 

Na  Garrit-Jan  sy  bewussyn  herwin,  word  ’n  opstapeling  van 
tydsaanduidings  gegee  (feitlik  elke  paragraaf  begin  met  ’n  tydswoord) 
sodat  dit  lyk  asof  die  tyd  voortjaag  na  dieonafwendbare  klimaks  — die 
voorspelde  dood.  (Sien  bv.;  Maar  in  de  nacht,  En  de  volgende  dag, 
Maar  tegen  de  avond,  En  voortaan,  op  de  Maartmarkt,  maar  een  week 
later  ...  en  op  die  eerste  Mei). 

Dit  lyk  dan  ook  asof  die  vyf  maande  (realistiese  tyd)  wat  na  die  oujaar 
verloop  het,  eintlik  net  ’n  tussenspel  was,  sodat  die  tyd  wat  wel 
saakmaak  en  indetail  beskryf  word,  die  voorspelling  en  die  vervulling 
van  die  dood  is.  Tyd  staan  weer  stil  as  dit  weer  die  einde  van  ’n  dag 
word  (tweedonker,  tegen  de  avond)  en  letterlik  is  dit  “de  laatste  dag 
geworden  voor  Garrit-Jan  Spiekerboer’’  (p42) 

Net  so  betekenisvol  — en  ook  sterk  ironies  — is  die  wyse  waarop 
Garrit-Jan  se  'toekoms’  wel  vir  die  leser  bekend  word  deur  die  woorde 
en  dade  van  die  karakter  self.  Dit  lykasof  die  alwetende  verteller  en  die 
leser  daardie  kennis  waarna  Garrit-Jan  so  gesmag  en  so  duur  voor 
betaal  het,  vanselfsprekend  kan  besit.  Hy  antwoord  Henderkien  met  ’n 
doelbewuste  leuen 

Ik  wil  om  twaalf  ure  het  oude  jaar  uitschieten  (p37); 
hy  wil  verborge  dinge  weet  wat  sy  geldsak  in  die  komende  jaar 
swaarder  sa\  maak;  sy  val  op  oujaarsnag  word  ’n  vooroefening  van  die 
wyse  waarop  hy  vyf  maande  later  wel  sterf,  en  die  dronkemanslapie 
agter  op  die  perdewaentjie  word  weer  herhaal  in  die  begrafnistoneel. 
So  kom  dit  dan  voor  asof  die  toekoms  tóg  — maar  nie  op  bonatuurlike 
wyse  nie!  — voorspelbaar  is  deur  ’n  insig  in  dit  wat  ’n  mens  self  doen  en 
sê. 

Sekere  herhalende  beelde  bring  ook’n  bepaaldeonheilspellendetoon 
tot  stand.  Dat  Garrit-Jan  se  optrede  ongeoorloof  is,  word  benadruk  deur 
hom  op  sy  eie  plaas  as  ’n  indringer  voor  te  stel,  hy: 
schoof  als  een  spook  over  de  deel,  zacht 
als  een  dief  (p37) 

Later  laat  ’n  koppige  begeerte  hom 

voortsluipen,  tastend  langs  het  hooi,  voorzichtig 

en  schuivelend  ...  naar  de  staldeur,  die  hij 

met  bevende  vingers  langzaam  opendraaide.  (p38) 

Nadat  hy  die  perd  se  verdoemenis  aangehoor  het,  voel  hy  wel  asof  hy 
meegesleur  word  na  ’n  ander  wêreld,  maar  “hij  wist  het  niet”. 

Hier  is  ’n  duidelike  voorsmaak  van  die  voorspelde  dood  en  tog  kan  hy 
selfs  wanneer  hy  die  geheime  kennis  verkry  dit  nie  reg  begryp  nie. 
Die  ruimtelike'  beskrywings  val  ook  in  ’n  vaste  en  betekenisvolle 
patroon.  Die  nagbeelde  vorm  óf  'n  wêreld  wat  koud,  stil  en  wit  is.  óf  dit  is 
beelde  van  duisternis,  “tweedonker"  en  swartheid.  Die  oujaarsnagge- 
luide  (wat  in  ’n  ander  konteks  saamgaan  met  groot  vrolikheid) 
beklemtoon  hierdie  somberheid  deur  die  huil,  shik,  kreun,  sug,  skreeu, 
“verdrietig  geklok"  en  kners  — dit  is  dus  slegs  die  afsluitings  of 
doodsgedagte  wat  met  die  jaareinde  ook  geassosieer  word,  wat  hier 
fungeer. 

’n  Verstrengeling  van  die  realistiese  en  die  bonatuurlike  elemente  word 
nie  net  deur  die  bg.  struktuurkenmerke  teweeggebring  nie  (bv.  dat  dit 
natuurlik  is  dat  ’n  noordelike  oujaarsnag  wit  en  stil  en  koud  sal  wees, 
maar  ook  dat  so  ’n  beskrywing  vooruitwys  na  en  deel  vorm  van 
Garrit-Jan  se  betrokkenheid  by  die  bonatuurlike)rT\aar  isooksigbaar  in 
spesifieke  ervarings.  So  word  Garrit-Jan  se  toenemende  dranksug  ’n 
aanduiding  van  die  verwarde  toestand.  Wanneer  hy  nugter  is,  probeer 
hy  glo  dat  hy  alles  gedroom  het  — “schrikkelijk.  duidelijk  gedroomd’’ 
(p41);  word  die  skerpte  van  die  beeld  van  die  alleswetende  perd  té 
pynlik,  vergeet  hy  dit  in  ’n  alkoholroes. 

Die  laaste  toneel  wat  die  boer  se  sterwe  beskryf,  verenig  ook  die  twee 
werklikheidsvlakke  in  een  belewenis.  Nadat  hy  te  veel  gedrink  het, 
aanvaar  hy  nou  die  Dood;  stap  laggend  en  geselsend  daarmee  soos 
met  ’n  vriend.  By  herhaling  word  gesêdat  hynou  weef — “hij  wist  dat  hij 
hem  niet  meer  ontlopen  kon”,  en  vertel  “al  het  kwade,  wat  hij  wist  van 
zichzelf”,  en  die  Dood  knik  daarop  "wijs  en  mild’’  (p42) 

Weer  is  daardie  kennis  wat  die  mens  nie  beskore  is  nie  in  die  dood  wel 
verwerf. 

“Kerstgeschenk”  — Top  Naeff  (p25) 

Dit  is  eerder  gestel  dat  hierdie  verhaal  een  van  die  meer  realistiese 
vertellings  binne  die  versameling  is.  Alleen  al  wanneer  daar  gekyk 
word  na  ’n  hoofkarakter  wat  so  uitdruklik  “met  geen  woord  navroeg”, 
wat  so  duidelik  een  van  die  jeug  is  “dieaan  de  dood  niet  denken  wilde’’ 
(p25-26),  blyk  die  ander  aard  van  hierdie  vertelling  in  vergelyking  met 
die  wat  reeds  hierbo  bespreek  is. 

Die  intrige  handel  oor  ’n  bekende  gegewe:  die  liefde  van  ’n 
somervakansie,  die  spontane  selfsug  van  die  jeug,  die  onwillige 
konfrontasie  met  siekte  en  dood  — dus,'  die  wedervaringe  van  gewone 
mense  in  gewone  leefomstandighede. 

Deur  middel  van  dié  ’alledaagse’  gebeure  word  egter  insig  verkry  in 
van  die  mees  basiese  eienskappe  van  menswees;  liefde, 
volwassewording  en  dood.  Juis  in  die  figuur  van  die  seun  met  sy 
“onbestendig  hart’’  word  die  sinvolle  integrasie  van  daardie 
eienskappe  gedramatiseer.  Koen  word  geplaas  voor  dit  wat  vir  die 
volwassenes  ’n  feit  is  — dat  Nannie  binne  enkele  dae  gaan  sterf.  Dié 
wete  hoort  in  ’n  “onbegrijpelijke”  wêreld  waarvan  Koen  nie  wil  weet  nie 
en  waaraan  hy  slegs  dink  “als  op  een  vlucht  achterhaald’’  (p26). 

Dis  ’n  wêreld  wat  gestroop  is  van  kleur  en  vorm  — 

de  gure  ochtend  langs  wegen  en  weiden 
waar  de  telegraafpalen  en  de  kale  bomen 
als  met  houtschool  stonden  geschetst"  (p28)  — 
waar  selfs  vertroude  voorwerpe  geen  troos  of  vreugde  bied  nie: 

Het  naaldfijn  kerktorentje  stak  flauw  op  uit  de  neveligheid 
als  om  hem  met  stille  vinger  de  plek  te  wijzen.  Aan 
weerszijden  van  de  weg  lagen  de  weiden  grijs 
en  doordrenkt.  (p31) 

Selfs  die  bekende  mense  raak  vreemd  in  hierdie  wêreld;  hy  verstaan 
hulle  berustende  toon  nie,  koester ’n  wrokteen  sy  veeleisende  moeder, 
en  die  ou  dominee  se  woorde  hoor  hy  aan  "tot  stikkens  toe  beklemd” 
(p33).  Selfs  Nannie  kan  ’n  afskrikking  word  — die  vergroting  van  ’n  foto 
wat  teen  die  muur  in  die  pastorie  hang,  is  ’n 
wazig  en  onwerkelijk  beeld  ...  in  zwarte  lijst  — 

’n  makabere  Kersgeskenk. 

Koen,  die  seun  wie  se  hartstog  uitgaan  na  die  lewe  en  die  natuur,  wil 
nie  van  die  dood  weet  nie  en  daarom  vrees  hy  die  finaliteit  van  ’n 
afskeidsoomblik.  Vir  hom  beteken  Nannie  die  lig  en  glans  van 
somervakansies  en  is  sy  deel  van  ’n  jeug  waar  hulle  “aan  later  nooit 
(hadden)  gedacht’’  (p29).  Dis  dan  ook  betekenisvol  dat  op  hierdie 
afskeidsreis  hy  die  lig  en  die  lewe  soos  ’n  talisman  met  hom  saamdra 
— die  tintelende  bol  van  die  houer  waarin  die  goud-  en  silwervisse 
rondswem  in  wiebelende  water 

dat  het  daglicht  spiegelde  als  een  witte  vonk  (p30) 
en  juis  hiérdie  as  Kersgeskenk  vir  Nannie  bring.  Hy  wil  haar  bly  sienas 
die  goudhaar-meisie  uit  ‘Alice  in  Wonderland’  en  daarom  glo  hy  teen 
alle  wefe  in  dat  wonderwerke  nog  kan  plaasvind  — 

“Wat  weten  de  mensen  van  zulke  geheimen 

als  de  dood!  ...  Vertelde  Dominee  de  vorige  zomer 

nog  niet  van  het  dochtertje  van  Jaïrus,  en  de  wonderlijkste 

wonderen  op  dit  gebied?”  (p32) 

Hoewel  dit  nie  meer  somer  is  nie  gebeur  ’n  wonder  dan  tog  in  hierdie 
nugtere  wêreld:  Nannie,  s\Arygend  en  uitgeteerd  met  ingesonke  oë  en 
"niet  meer  bereikbaar  voor  vreugde  noch  droefheid”,  (p34)  begin  in 
werklikheid  weer  lewe  as  sy  Koen  sien.  Die  beskrywing  laat  dit 
voorkom  "alsof  een  beeld  langzaam  te  leven  begon”  (34)  — dan  neem 
die  lig,  die  kleur  en  die  lewe  die  siekekamer  oor.  Alhoewel  die  glasbol 
vergete  bly,  speel  die  hele  toneeltjie  asof  in  ’n  stralende  glans  af.  Só 
word  dan  die  ware  geskenke  uitgeruil;  Koen  en  Nannie  se  liefdevolle 
verbintenis  — die  "geheime  tekens”  wat  hulle  in  “opperste 
verstandhouding”  deel  — laat  háár  versadig;  hóm  diep  bedroef  en 
diep  gelukkig. 

Een  van  die  funksionele  en  oortuigende  motiewe  in  die  verhaaltjie  is 
die  van  die  reis  wat  onderneem  word.  Aanvanklik  teensinnig  maar  tog 
aanvaardend  moet  Koen  die  lang  rit  wat  vanaf  dagbreek  tot 
donkeraand  sal  duur,  alleen  onderneem.  Die  beskrywing  van  sy  vyf-uur 
lange  treinrit  en  die  staptog  na  die  klein  dorpie  is  ’n  oortuigende 
verslag  van  sy  uitputting,  vrees  en  ongemak,  van  die  koue  en 
eensaamheid  wat  hy  ondervind.  As  hy  by  Nannie  se  kamer  in  die 

hospitaal  anderkant  die  dorpie  aankom,  kan  hy  inderdaad  voel  “als 
aan  het  uiteinde  der  wereld.”  (p33).  Maar  die  reis  neem  ook  ’n 
simboliese  waarde  aan.  Sy  moeder  sien  Koen  as  “nu  nog  een  kind. 
Maar 

over  een  paar  jaar  ...  is  hij  een  man"  (p28) 

Dit  word  egter  duidelik  dat  in  die  enkele  ure  wat  die  tog  duur  daardie 
proses  versneld  voltooi  is.  Al  tydens  die  vroeë  ontbyt  sit  hy  en  sy 
moeder  reeds  soos  ge/ykes teenoor  mekaar,  hy  besef  deeglikdatdit’n 
buitengewone  reis  is  en  dat  hy  die  ongenaakbare  grootmenswêreld 
moet  indring  (p31).  Wanneer  hy  dan  ook  te  wete  kom  wat  niemand 
anders  ooit  sal  weet  nie,  word 

al  wijder  het  gevoel:  een  man  te  zijn.  (p35) 

Sonder  om  bewustelik  daarna  te  soek,  het  Koen  die  lewensgeheim 
ontdek  — die  wonder  van  liefde  waardeur  pyn  en  vreugde  sinvol  ervaar 
word.  Nannie  kan  tereg  sê 

”Wat  een  lange  reis  heb  je  voor  me  gemaakt, 
lieve  Koen.  (p.  36) 

Die  verhaal  van  die  jong  seun  en  die  sterwende  dogter  word  beeld  van 
universele  menswees  en  gee  ’n  insig  in  daardie  geheim  wat  die  mens 
wel  moet  ontsluit:  dis  wedersydse  verbintenisse  wat  die  lewe  sinvol 
maak. 

Wanneer  Nannie  nou  sterf  en  haar  reis  begin,  is  dit  met  die  wefedat 
liefde  bestaan  en  laat  sy  Koen  met  die  wete  dat  selfs  die  dood 
betekenis  kan  bring. 

Koen  de  Wijs  (was)  die  morgen  vroeg  op  reis  gegaan 

Aan  die  einde  van  die  dag 

ging  (hy)  terug  ...  een  mens  onder  mensen.  (p36) 

IV 

In  die  bundelvoorwoord  maak  die  samesteller  daarop  aanspraak  dat 
“inhoud  en  begrip  (van  die  tekste)  nie  moeilikheid  sal  oplewer  nie”,  en 
daarmee  word  moontlik  ’n  mate  van  eenvoud  en  eenduidigheid  t.o.v. 
die  strukture  geïmpliseer.  Dit  is  wel  so  dat  die  gekose  verhale  glad  nie 
die  bekendste  of  mees  gelese  Nederlandse  prosaïste  verteenwoordig 
nie  en  dat  dit  dateer  uit  ’n  era  van  die  literatuurgeskiedenis  waar  nóg 
kontroversiële  aktualiteite  nóg  komplekse  tegnieke  ’n  kenmerk  van 
verhaalstrukture  was.  In  dié  sin  is  die  stukke  wat  tematiek  en  tegniek 
betref  nie  ’n  refleksie  van  die  hedendaagse  literêre  situasie  nie. 
Tog  kon  in  elkeen  van  die  stukkies  in  groter  of  mindere  mate  daardie 
elemente  wat  steeds  ’n  leser  fassineer,  gevind  word.  Dit  is,  dat  deur  ’n 
vertelling  bekende  gegewe  weer  nuut  kan  word,  dat  die  kompleksiteite 
van  die  lewe  onthul  word;  dat  die  literatuur  raaisels  stel  én  geheime 
verklaar.  Die  universele  konflik  van  Goed  en  Boos  wat  ’n  oneindige 
vormverskeidenheid  kan  aanneem,  is  in  elk  van  die  verhale  aangeraak. 
Binne  ’n  tradisioneel-Christelike  raamwerk  gaan  dié  konflik  ten  nouste 
saam  met  die  begrippe  onkunde  en  kennis,  en  dis  dan  ookopmerklik 
dat  soos  ’n  deurlopende  leimotief  daar  in  elke  stukkie  ’n  aspek  van  die 
twee  begrippe  beskou  is.  Johannes  hetdeurdieontmoeting  met  Wistik 
getoon  dat  die  mens  altyd  sal  vra  en  sal  soek,  Cuchulainn  en  Conloch 

het  mekaar  vernietig  omdat  vrae  nie  beantwoord  en  kennis  nie  gedeel 
is  nie;  Koen  de  Wijs  het  nie  die  onmoontlike  gevra  nie  maar  weet 
uiteindelik  wel  wat  belangrik  is.  Saam  met  hierdie  verhaalkarakters  kon 
ook  die  leser  die  ou  vrae  stel  en  opnuut  antwoorde  kry. 

Notas 

1.  Die  besprekings  van  die  verhale  moet  gelees  word  saam  met  Roy  Pheiffer  se 
aantekeninge  wat  deel  van  Kort  Geding  vorm.  ’n  Kritiese  bespreking  van  die  keuse, 
aanbieding  en  uitgawe  word  gedoen  deur  Jonckheere,  W.  F.:  “Kritieken  analise’’  in: 
Klasgids  7:4  Febr.  1973  p28. 

2.  Hierdie  bekende  verhaal  is  dalk  van  die  agt  stukke  die  beste  keuse  vir  ’n 
verteenwoordigende  b/oemlesing.  Hier  word  dit  nie  afsonderlik  beskou  nie 
aangesien  juis  dié  vertelling  by  verskillende  geleenthede  deeglik  bespreek  is.  Sien: 
DuRandt,  H:  “Oudewijn”  in:  Klasgids  4:3Febr.  1 969  p7  en  Jonckheere  W.  F.:“Kritiek 
en  analise  in:  Klasgids  7:4  Febr.  1973  p28. 

3.  Aanvullende  leeswerk  by  “Johannesen  Wistik’’  is:  Fourie,  H.  “’Dekleine  Johannes’as 
sprokie",  in:  Klasgids  7:2  Augustus  1972  p12  en  Van  der  Elst,  J : “DieWêreld  in 'De 
Kleine  Johannes’",  in:  Klasgids  7:2  Augustus  1972  p17.  Vir  die  doel  van  hierdie 
artikel  word  die  uittreksel  as  ’n  selfstandige  vertelling  beskou. 

4.  Vergelyk  met  1 Korinthe  13:12:  Want  nou  sien  ons  deur  ’n  spieël  in  ’n  raaisel,  maar 
eendag  van  aangesig  tot  aangesig. 

5.  Die  woorde  aan  die  kruis  waardeur  na  die  vergiffenis  ook  tot  ’n  ander  tyd  en  ruimte 
oorgegaan  is.  weerklink  hier.  Lukas  23:24. 

6.  Weer  is  daar  ’n  Bybelse  eggo  — die  mens  (eers  Eva  en  dan  Adam)  wat  met  lus  vervul 
was  om  van  die  Boom  van  Kennis  tepluk,  ensodeurdie  Bose  uitdieParadysgedryf 
is.  Genesis  3. 

Die  berg  van  die  jong  manne  (Jan  Scannell) 
Elsabe  Steenberg 

Die  titel 

Heel  aan  die  begin  van  hierdie  jeugverhaal  word  verwys  nadietitel  wat 
letterlik  die  betekenis  dra  van  'n  berg  wat  deur  jong  swart  manne 
bestyg  moet  word,  en  waar  hulle  ’n  nag  moet  deurbring  "om  kennis  te 
maak  met  die  goeie  geeste”(5).  Daarna  word  hulle  as  volwaardige 
volwassenes  deur  hul  gemeenskap  aanvaar. 

Later  in  die  werk  word  ook  letterlik  nadie  berg  verwys,  en  na  diefeit  dat 
Andries  Rossouw,  die  hoofkarakter,  nog  nooit  tot  bo  geklim  het  nie. 
Mettertyd  vra  Andries  ook  vir  Alta,  as  hy  haar  die  plaas  wys:  “Sal  jy 
saam  met  my  gaan  klim?  Dan  kom  ek  ook  miskien  bo”(80). 

Maar  ook  in  figuurlike  sin  moet  Andries  die  berg  uitklim.  Dit  hou  direk 
verband  met  die  tema,  naamlik  dat  ’n  mens  eers  werklik  volwasse  is  as 
jy  leer  om  met  ware  innerlike  vryheid  en  verantwoordelikheid  op  te  tree. 
Veral  in  verband  met  Alta  leer  hy  dit:  sy  sal  saam  met  hom  klim 
(figuurlik  sy  lewensmaat  word)  as  hy  eers  sekere  voorwaardes  kan 
nakom.  In  ’n  preek  van  Alta  se  pa,  eerwaarde  De  Beer,  gebruik  hy  ook 
die  berg  as  simbool  van  die  lewe:  “Niemand  anders  kan  vir  jou  daardie 
berg  klim  nie.  Jy  moet  dit  self  doen”  (139). 

Die  boek  eindig  weer  met  die  verwysing  na  die  letterlike  berg  wat 
Andries  en  Alta  toe  nog  nie  gaan  uitklim  het  nie. 

’n  Beswaar  teen  die  hantering  van  die  tema  soos  vergestalt  in  die  berg, 
is  dat  daar  té  dikwels  na  verwys  word.  In  plaas  daarvan  dat  die  werklike 
berg  ongemerk  uitgroei  tot  simbool,  word  dit  baie  eksplisiet  bygehaal. 
So  word  die  krag  daarvan  juis  verminder. 

Tyd 

Die  verhaal  speel,  volgens  die  hele  opset,  ’n  hele  paar  dekades  terug 
af  toe  boere  nog  ’n  groot  doenigheid  gemaak  het  van  dorp  toe  gaan 
tydens  die  Nagmaal.  Ook  die  suggestie  dat  minder  aanvaarbare 
mense  met  motorfietse  ry,  en  die  skerp  onderskeid  tussen  ‘sondige’ 
onderdorp  waar  mense  dans  en  drink  en  kerkvaste  bodorp,  laat  dink 
aan  ’n  vroeër  tyd. 

Vertelde  tyd,  dit  wil  sê  die  duur  van  die  verhaal  van  begin  tot  einde,  is 
taamlik  lank.  Aanvanklik  word  taamlik oorsigtelik  verwys  na  Andries se 
kinderjare  toe  hy  reeds  ’n  balhorige  seun  was,  totdat  hy  uit  die  skool 
geskors  word  na  parmantige  gedrag.  Die  grootste  deel  van  die  verhaal 
handel  in  besonderhede  oor  die  tydperk  nadat  hy  die  skool  verlaat  het 
en  as  jongman  homself  laat  geld  totdat  hy  verstandiger  word.  In  die 
laaste  hoofstuk  word  ses  jaar  oorgeslaan  en  beskryf  hoe  Andries  as 
getroude  man  en  vader  van  ’n  seuntjie  ’n  verantwoordelike  boer 
geword  het.  Daar  is  dus  ’n  simmetrie  in  die  struktuur  van  die  werk, 
naamlik  oorsig  oor  ’n  klomp  jare  — indringende  gang  van  gebeure 
gedurende  ’n  korter  tydperk  — sprong  oor  jare  na  die  einde  toe. 
Die  hele  verhaal  verloop  chronologies  van  begin  tot  einde,  sonder 
terugflitse,  agtertoebewegings  of  ’n  oormekaarskuif  van  tyd. 

Ruimte 

Die  werklike  ruimte  waarin  die  verhaal  afspeel,  is  die  Rossouws  se 
plaas  en  die  dorpie  daar  naby  waar  Andries  eers  skoolgaan  en  later 
naweke  kuier  — eers  op  Helshoogte  waar  die  sosiaal  onaanvaarbare 
mense  woon,  later  by  die  pastorie.  Laasgenoemde  twee  ruimtes,  maar 
ook  Helshoogte  en  Andries-hulle  se  plaas,  vorm  ’n  kontras.  Dit  is  juis 
die  meisies  in  die  verhaal,  Charmaine  en  Alta,  se  teenstellende 
reaksies  op  die  plaas  as  gevolgvan  hulleteenstellende  lewensruimtes 
— Helshoogte  teenoor  die  pastorie  — wat  Andries  tot  insig  bring  oor  ’n 
oppervlakkige  en  selfsugtige  teenoor  ’n  eerlike  en  ruim  lewensbena- 
dering. 

Op  die  belangrikheid  van  die  berg  as  deel  van  die  plaasruimte  is  reeds 
gewys.  Daarby  is  die  berg  ook  ’n  geestelike  ruimte  wat  vir  Andries  ’n 
uitdaging  word:  hy  moet  dit  oorwin  en  dus  volwasse  word  voordat  Alta 
sy  liefde  sal  aanvaar. 

Hoofkarakter 

Slegs  die  hoofkarakter  Andries  is  werklik  van  belang  in  die  werk, 
daarom  word  net  hy  redelik  volledig  geteken  en  kan  geld  as  ’n 
sogenaamde  ronde  karakter.  Al  die  ander  figure  is  vlak  en  word  net 
gebruik  om  Andries  verder  te  beskryf  in  sy  houding  teenoor  en 
verhouding  met  mense  en  sake. 

Karaktertrekke  word  konsekwent  beskryf  en  hou  op  oortuigende  wyse 
verband  met  Andries  se  agtergrond.  ’n  Wilde  streep  het  hy  as 
familietrek  van  vorige  geslagte  oorgeërf,  daarom  is  hy  van  jongs  af  “’n 
eiesinnige  knaap  wat  geheers  het  oor  al  die  klonkies  op  die  plaas, 
rondgeloop  het  net  waar  hy  wou  en  van  dissipline  min  geweet  het”(7). 
Die  feit  dat  hy  vaderloos  grootword,  moti veer  sy  behoefte  om  aandag  te 
trek  en  gewaagde  dinge  te  doen  omdat  hy  daardeur  bewondering 
uitlok.  Op  skool  trek  hy  dus  altyd  opsetlik  aandag  omdat  hy  ’n  sterk 
behoefte  het  aan  erkenning.  Eenmaal  uit  die  skool,  besef  hy  dat  hy  nou 
“sonder  toeskouers  en  gehoor”(19)  is,  en  daarom  koop  hy  ’n  motorfiets 
om  die  dorpsmense  mee  te  ontstig. 

Dis  aanvaarbaar  dat  Andries  ’n  daadmens  sal  wees,  iemand  wat  nie 
daarvan  hou  "om  te  wag  op  ’n  geskikte  geleentheid  nie”(97);  “Andries 
die  ongeduldige”(122). 

Tog  is  daar  ’n  gedwongenheid  in  die  beskrywing  van  dinge  wat 
Andries  doen  om  aandag  te  trek  en  ordentlike  mense  kwaad  te  maak. 
Andries  het  ook  meer  aanvaarbare  eienskappe.  Op  die  plaas  werk  hy 
pligsgetrou  en  hy  is  lief  vir  die  grond  en  die  berg.  Hy  vind  nie  werklik 
aanklank  by  Helshoogte  se  mense  nie  al  boer  hy  uit  rebelsheid  elke 
Saterdagaand  by  die  Truters.  Van  rook  hou  hy  nie  werklik  nie  en  doen 
net  mee  om  deur  die  ander  aanvaarte  word;  hy  is  ookgeen  drinker  nie. 
Die  ontwikkeling  in  Andries  se  karakter  kom  hoofsaaklik  neer  op 
verandering  en  selfinsig.  Dit  hou  ten  nouste  verband  met  sy 
kennismaking  met  Alta  de  Beer  en  word  gemotiveer  deur  sy  agtergrond 
wat,  deur  toedoen  van  sy  ma,  positief  en  behoudend  is.  ’n  Mens  het  dus 
’n  verhouding  wat  sielkundig  gemotiveerd  is,  te  meer  omdat  dit 
geleidelik  plaasvind  en  omdat  daar  tye  van  terugval  is.  Selfs  nadat  hy 
die  verhouding  met  Charmaine  verbreek  het  en  verkeerdelik  glo  dat 

Alta  in  ’n  ander  kêrel  belangstel,  keer  hy  terug  Helshoogte  toe  en  laat 
hom  dronk  maak.  Eers  ná  ’n  ongeluk  kom  hy  finaal  tot  besinning,  Hy 
begin  weer  kerk  toe  gaan.  Hy  besef:  “Ek  ...  begin  dink  dat  dit  dalk  my 
skuld  kan  wees  dat  mense  nie  van  my  hou  nie’’(120). 

Dis  ’n  swakheid  dat  die  karakter  soveel  meer  direk  beskryf  as  indirek 
deur  sy  eie  optrede  gebeeld  word.  Laasgenoemde  kom  wel  voor, 
byvoorbeeld  waar  hy  die  kwasi-priester  David  van  vyf  pond  beroof  en 
later  via  die  sendeling  die  geld  dubbeld  terugbetaal.  Ook  sy  optrede 
nadat  hy  Alta  en  ’n  vreemde  man  uit  die  kafee  sien  kom  het,  openbaar 
sy  karakter  en  lei  oortuigend  tot  ’n  ongeluk  wat  dan  weer  inkeer  bring. 
Maar  alte  dikwels  word  bloot  beskryf  hoe  hy  is,  hoe  hy  voel,  waarom  hy 
doen  wat  hy  doen.  Dit  laat  karakterisering  vervlak. 

Verhoudíngs 

Veral  in  die  tekening  van  die  verhouding  tussen  Andries  en  sy  ma,  wat 
’n  belangrike  rol  speel,  word  dieselfde  fout  van  beskrywing  en 
verduideliking  in  plaas  van  beelding  gemaak. 

Dis  ’n  geskakeerde,  realistiese  verhouding  van  liefde  en  respek 
enersyds  en  opstand  andersyds  by  Andries;  van  liefde  en  besorgheid 
enersyds  en  twyfel  en  onsekerheid  andersyds  by  die  moeder.  Ten 
spyte  van  sy  wildheid,  meet  Andries  meisiesaan  sy  ma;  “Sonder  dat  hy 
bewus  is  daarvan,  vergelyk  hy  vroumense  met  sy  ma’’(35).  Sy  waardes 
word  ook  gevorm  deur  sy  ma  se  lewenshouding  sodat  hy  dit  nie  kan 
negeer  nie:  “dinge  wat  diep  in  hom  gekoppel  is  aan  sy  ma,  aan  die 
soort  lewe  wat  sy  lei  en  die  waardes  waaraan  sy  hou’’(72). 

Die  grootste  fout  wat  sy  maak,  uit  moedeloosheid  met  sy 
onverskilligheid,  is  dat  sy  “al  hoe  prekeriger’’(61 ) word  en  duidelik  ly 
onder  sy  traaknieagtigheid.  Maar  juis  daardeur  word  die  verhouding 
oortuigender,  word  die  moeder  iemand  met  menslike  swakhede  en  nie 
’n  engel  nie. 

Deur  die  moeder  kom  daar  ’n  religieuse  element  in  die  werk:  sy  bid  vir 
Andries,  help  reël  vir  die  beroep  van  ’n  nuwe  sendeling  en  bid 
dankbaar  as  Andries  se  gesindheid  verander.  Vanweë  haar 
geaardheid  is  so  ’n  aanbieding  aanvaarbaar  en  maak  dit  ook  Andries 
se  ommekeer  tot  ’n  getroue  kerkganger  oortuigend. 

Andries  se  verhouding  met  Charmaine  en  Alta  onderskeidelik  het  nie 
veel  diepte  nie  en  word  meer  getipeer  as  uitgebeeld.  Veral  elk  se 
reaksie  op  die  plaas  en  die  meubels  in  die  huis  doen  opsetlik  aan. 
Charmaine  kla:  “Mens  voel  te  afgesonder.  Is  dit  nie  vreeslik  eensaam 
so  ver  van  ander  mense  af  nie?’’(64).  Dieselfde  afgesonderheid  is  vir 
Alta  “een  rede  waarom  dit  so  mooi  is’’(74).  Alta  “streel  met  haar  vingers 
oor  die  hout’’  van  ’n  groot  stinkhoutkas  wat  Charmaine  lelik  en  outyds 
gevind  het.  Laasgenoemdedinkaan  “die  lekker  paarties’’(65)  wat  hulle 
in  die  sitkamer  sal  kan  hou;  vir  Alta  is  dit  mooi  omdat  dit  haar  aan  haar 
ouma  se  huis  herinner. 

Die  vinding  om  Andries  tot  moedeloosheid  en  terug  na  Charmaine  te 
dryf  omdat  hy  Alta  by  ’n  vreemde  man  sien  wat  later  haar  neef  blyk  te 
wees,  is  nie  baie  oorspronklik  nie.  Ook  diefeit  dat  dittot  ’nongeluk,  die 
hospitaal  en  finale  insig  lei,  is  op  sigself  gemotiveer  maar 
onoorspronklike  veruiterliking  van  gebeure. 

Andries  se  verhouding  met  ’n  kritiese  buurman,  Teuns  Schoeman, 
teenoor  sy  vriendskap  met  eerv\/aarde  De  Beer  konkretiseer  ’n  verskil  in 
benadering  teenoor  die  jongman.  Teenoor  afwysende  veroordeling 
van  Andries  se  doen  en  late  staan  simpatieke  bereidheid  om  hom  ’n 
kans  te  gee  om  verstandiger  te  word.  Ookdie  kontaktussen  Andries  en 
die  Truters  van  Helshoogte  beklemtoon  slegs  die  feit  dat  Andries  nie 
werklik  in  sulke  geselskap  tuis  is  nie.  Sóveel  klem  word  trouens  op 
Andries  se  ontuisheid  gelê  dat  die  leser  dit  plek-plek  moeilik  vind  om 
aan  die  jongman  se  negatiewe  eienskappe  te  glo. 

Perspektief 

Hierbo  het  dit  reeds  geblyk  dat  die  perspektief  die  oorsaak  daarvan  is 
dat  karakterisering  vlak  en  dikwels  bloot  beskrywend  is.  Hoewel  ’n 
derde  persoon  soms  gebruik  word,  is  dit  nie  altyd  Andries  self  nie  maar 
dikwels  ’n  volwassene  wat  oor  hom  dink  of  op  hom  reageer:  “Die 
onderwyser  weet  dat  dit  hom  sy  waardigheid  sal  kos  as  dit  op  ’n 
kragmeting  moet  uitloop’’(13);  “Lettie  was  jammerlik  magteloos'in  die 
hande  van  hierdie  groot  seun’’(1 7);  “Dit  is  asof  daar  weer  iets  is  waarin 
hulle  al  twee  belang  stel,  sy  en  Andries’’(84). 

Meestal  is  die  alwetende  verteller  egter  aan  die  woord.  Waar  dié 
Andries  se  doen  en  late  voorstel,  is  dit  nog  gangbaar,  maar  waar  die 
verteller  op  interpreterende  wyse  optree,  word  dit  hinderlik  en  darem 
net  té  maklik  — makliker  as  wanneer  Andries  deur  optrede  en 
handeling  sou  getoon  het  hoe  hy  is  en  verander.  Voorbeelde  soos  die 
volgénde  is  ongelukkig  volop:  “En  hy  oordeel  met  die  skerpheid  van 
die  jeug,  nog  nie  getemper  deur  die  besef  van  eie  tekortkominge 
nie’’(35);  “nooit  sou  hy  erken  dat  dit  ’n  ontevredenheid,  ’n  diepe  gevoel 
van  verydeling  is  wat  hom  daartoe  dryf  nie’’(62);  “Hy  het  self  nie  geweet 
dat  dit  in  verband  staan  met  Charmaine  se  besoek  aan  die  plaas  en 
haar  reaksie  op  die  dinge  daar  nie’’(72). 

Taalgebruik 

Die  verhaal  word  sonder  melodrama  vertel.  In  die  gevoelige 
beskrywende  inslag  gaan  ’n  romantiese  vertelhouding  skuil,  maar  dit 
word  nie  oordryf  nie.  Die  werk  het  nie  ’n  verhulde  simboliese  reikwydte 
nie:  soos  vroeër  verduidelik,  word  die  berg  wel  as  simbool  gebruik, 
maar  dan  ’n  simbool  wat  duidelik  omskryf  word.  Omdat  dit  dikwels 
herhaal  word,  kan  die  berg  terselfdertyd  as  motief  geld  wat  die  werktot 
eenheid  bind. 

Aanvanklik  word  ’n  Engelse  woord  wat  gebruik  word  in  die  dialoog, 
om  ’n  realistiese  indruk  te  gee,  gewoonweg  in  Engels  gespel:  “Watch 
vir  ou  Langeraat  vandag  as  hy  dit  sien,  kêrels!’’(1 1 ).  In  die  verdere 
verloop  van  die  verhaal  word  sulke  woorde  egter  in  fonetiese  Afrikaans 
oorgesit:  baaik,  gremmefoun,  baaiskoup,  displei-kebinet  en  so  meer. 
Daardeur  word  ’n  inkonsekwente  indruk  geskep;  buitendien  gee  die 
foneties  gespelde  woorde  ’n  bespotlike  of  naïewe  indruk  van  die 
bepaalde  spreker.  Dit  sou  meer  aanvaarbaar  gewees  het  as  dié 
woorde  almal  doodgewoon  in  Engels  gespel  was. 

’n  Inkonsekwentheid  in  spelling  isdiewoord  “gits"  watop  p.  1 1 5op  die 
gewone  manier  gespel  word,  maar  origens  ’n  paar  keer  “gids”, 
byvoorbeeld  op  p.  25.  ’n  Onaanvaarbare  frase  wat  gebruik  word,  is  die 

volgende:  “Sy  was  trots  ...  op  sy  moed  wat  vir  niks  bang  was  nie’’(p1 7). 
Verder  is  die  gebruik  van  die  taal  onbesproke. 

Geheelindruk 

Hierdie  verhaal  se  gang  word  bepaal  deur  die  optrede  of  beskrywing 
van  die  hoofkarakter  en  nie  deur  vinnige  uiterlike  intrige  nie.  Daar  is 
wel  ’n  toenemende  spanning  wat  uitloop  op  die  krisis  van  Andries  se 
ongeluk,  waarna  ’n  versoening  en  ’n  latere  blikopomstandighede  volg. 
Daar  is  sterk  momente  in  die  boek,  maar  omdat  suiwer  beelding 
ingeboet  word  ten  gunste  van  beskrywing-van-bo,  is  die  verhaal  nie  so 
onvergeetlik  in  die  indruk  wat  dit  maakas  wat  die  geval  kón  gewees  het 
nie. 

In  die  opset  is  ’n  neiging  tot  moralisering.  Hoewel  daar  nie  opsetlik 
gepreek  word  nie,  kan  die  leser  nie  wegkom  van  die  wete  dat  die  werk 
bedoel  is  om  ’n  ’les’  te  leer  nie. 

Moontlike  vrae 

1 . Verduidelik  die  betekenis  van  die  titel  deur  te  wys  op  die  letterlike 
en  simboliese  betekenis  van  die  berg  in  die  boek.  Gee  u mening 
oor  die  manier  waarop  die  skrywer  die  berg  as  simbool  hanteer. 

2.  Omskryf  Andries  se  karaktertrekke  en  dieontwikkeling  wat  hy  in  die 
loop  van  die  verhaal  ondergaan.  Gee  ook  aandag  aan  die  tegniek 
wat  die  skrywer  gebruik  om  Andries  te  karakteriseer. 

3.  Gee  ’n  uiteensetting  van  Andries  se  verhouding  met  sy  moeder, 
Charmaine  en  Alta  en  wysop  ontwikkeling  wat  hierdie  verhoudings 
ondergaan  deur  die  verhaal,  en  die  gemotiveerdheid  van  sodanige 
ontwikkeling. 

